
Runsas 

joulupaketti 

Olemme  Skrollissa  pyrkineet  siihen,  että  jokaisella 
numerolla  on  jonkinlainen  löyhä  teema.  Tämä  on 
numerosta  riippuen  näkynyt  sisällössä  enemmän  tai 
vähemmän,  mutta  vuonna  2017  ehkä  selkeimmin.  Ensimmäi¬ 
sessä  numerossa  puhetta  oli  hakkeroinnista,  toisessa  keskiöön 
nousivat  tietotekniikka- alan  vaikuttajat  ja  kolmosessa  taas 
lenneltiin  hieman  kevyemmissä  merkeissä  simulaatiotaivaalla. 

Näin  hieno  ja  johdonmukainen  systeemi  onkin  aiheellista 
disruptoida  välittömästi,  joten  joulunumeron  teemaksi  on  tar¬ 
koituksella  valittu  "vähän  kaikkea”.  Siihen  johdattelee  jo  Antti 
Miettisen  eli  Dicen  kansikuva,  jossa  näkyy  monia  skrollimaisia 
asioita. 

Lehden  johtojuttuna  komeilee  pitkään  työstetty  Flash- 
historiikki,  jolla  toivottavasti  taputtelemme  tämän  verkkoa  jo 
pitkään  sulostuttaneen  teknologian  arvokkaasti  autuaammille 
selaimenhidastusmaille.  Lisäksi  haluan  nostaa  esiin  Miika 
Auvisen  jutun  virtuaalikumpp aneista  -  tätäkin  on  pyöritelty 
toimituksessa  pitkään,  ja  se  käsittelee  mielestäni  harvinaisen 
tasapainoisesti  aihetta,  josta  on  vaikea  kirjoittaa  ylipäätään  ja 
etenkin  ilman  moraalisaarnoja. 

Iloinen  olen  myös  siitä,  että  rautarakentelusta  kirjoittajia  al¬ 
kaa  löytyä  miltei  joka  numeroon.  Tällä  kertaa  tarjoilemme  pro¬ 
jektin  Amigan  hiiren  muuttamisesta  langattomaksi  ja  kutsum¬ 
me  myös  lukijamme  parantamaan  prototyypin  toimivuutta. 
Vastaavia  projektikuvauksia  saa  edelleen  tarjota  toimitukseen! 

Jouluruljanssista  selvittyään  Skrollin  toimitus  ryhtyy  val¬ 
mistautumaan  ensi  vuoden  lehtien  tekoon.  Sinä  puolestasi  voit 
halutessasi  uusia  tilauksen  nyt  vielä  "vanhalla”  35  euron  vuosi- 
hinnalla  osoitteessa  tilaaskrolli.fi.  Tuttuun  tapaan  lähestymme 
teitä  loppujakin  alkuvuodesta  sähköpostilla  ja  laskulla,  mutta 
hinnassa  on  pientä  korotuspainetta,  joten  nyt  kannattaa  napata 
ensi  vuoden  Skrollit  plakkariin  ajoissa.  & 

Badger-badger,  Sakarin  villapaitapeli,  The  Ultimate  Show  down  (of  Ultimate  Destiny) 
ja  miljoona  erilaista  selainpeliä,  joita  tuli  kliksuteltua  yöt  läpi  vuosituhannen  alussa. 
Ne  kaikki  tehtiin  aikoinaan  Flashilla,  jonka  kohdalla  pitää  paikkansa  sanonta,  että 
mitään  ei  voi  todella  kaivata,  ennen  kuin  sen  menettää.  Flashin  kulta-aika  on  ohi, 
ja  vastaavaa  aikaa  tulee  tuskin  koskaan. 


Flash-teknologia  mahdollis¬ 
ti  helposti  alustalta  alustalle 
yhteensopivien  pelien  ja  ani¬ 
maatioiden  kehittämisen.  Versiopäi- 
vityksestä  toiseen  ja  käyttöjärjestel¬ 
mältä  toiselle  pelit  pelittivät  ja  kaikki 
oli  paremmin  kuin  osasi  edes  arvos¬ 
taa.  Mutta  aikansa  kutakin,  ja  Adobe 
löi  lukkoon  tänä  vuonna  Flashin 
eläköitysmis vuodeksi  vuoden  2020. 
Toisaalta  Flash  on  tehnyt  kuolemaa 
jo  pitkään.  Sen  voi  katsoa  eläväksi 
kuolleeksi  -  niin  jääräpäisesti  se  on 
pysytellyt  mukana  kuvioissa.  Se  jatkaa 
maallista  matkaansa  sitkeästi  fanien- 
sa  käsipuolessa,  ja  ehkä  sitä  nähdään 
vuosikymmenienkin  päästä  demo- 
partyjen  Flash-kompoissa,  jos  se  on¬ 
kin  jo  saatu  muualta  kitkettyä. 

Hyviksiä,  pahiksia  ja  räjähdyksiä  - 
vain  yksi  voi  selvitä,  kuka  se  on? 
Siitä  on  kyse  The  Ultimate  Show- 
down  of  Ultimate  Destinyssä. 

We  Drink  Ritalin 
kuuluu  animu- 
tation-tyyppisiin 
flash-videoihin. 
Niissä  satunnaisil¬ 
ta  tuntuvia  kuvia 
näytetään  usein 
sanoituksiltaan 
hämäräperäisen 
musiikin  tahdissa. 


Flash  oli  rakas  ja  luovuutta  ruokki¬ 
va,  mutta  myös  raskas  ja  tietoturva  - 
ongelmainen.  Steve  Jobs  vetosi  näi¬ 
hin  syihin  ilmoittaessaan,  että  Applen 
mobiililaitteet  eivät  tukisi  Flashia.  Se 
oli  kuolettava  isku.  Voidaan  speku¬ 
loida,  oliko  taustalla  todellisuudes¬ 
sa  henkilökohtainen  kauna  Adobea 
kohtaan  tai  kaupallinen  intressi  lisätä 
mobiilipelikehitystä  ja  -myyntiä,  sillä 
vaikka  Flashin  ongelmat  olivat  todel¬ 
lisia,  sen  hyödyt  olivat  sivuuttamatta  - 
mia.  Mutta  jätetään  Steve-vainaja  rau¬ 
haan  ja  laaditaan  mieluummin  kaunis 
nekrologi  poistuvalle  teknologialle. 

Ali  your  base,  ali  your  base... 

Flash  oli  ja  on  matalan  kynnyksen 
monityökalu.  Sen  elinkaari  on  ollut 
harvinaisen  pitkä  -  yli  kaksikymmen¬ 
tä  vuotta  -  ja  se  on  ollut  koko  ajan 
taaksepäin  yhteensopiva  aiempien 
versioidensa  kanssa.  Ei  mikään  huono 
saavutus  internet-ajan  teknologialta. 
Flashin  alasajosta  huolimatta  sitä  käy¬ 
tetään  yhä  laajasti  esimerkiksi  animaa- 
tiotyökaluna.  Televisiossa  pyörivä  las¬ 
tensarja  Pipsa  Possu  on  tehty  Flashillä, 
ja  My  Little  Pony  -  Friendship  is  Magic 
hyödyntää  laajasti  Flashiä  tuotanto¬ 
prosessissaan.  Kilpailevia  työkaluja  on 
runsaasti,  mutta  Flashin  yksinkertai¬ 
suus  ja  kätevyys  pitää  sitä  elossa. 

Useimmille  Flash-animaatio  tuo 
mielee  harrastelijoiden  tekemät  huu- 
morivideot  -  Loituma-purjonpyörit- 
täjä-animetyttö,  Hatten  är  din ,  The 
Llama  Song ,  Kikkoman-soijasupersan- 

Hatten  är  din,  hattu  on  sinun,  lukee  laulun 
sanoituksissa,  mutta  todellisuudessa  laulun 
sanat  ovat  turkkia.  Samasta  väärin  kuule¬ 
misen  ideasta  on  revitty  huumoria  monessa 
muussakin  Flash-videossa 


kari,  We  Drink  Ritalin  ja  Ali  your  base 
are  belong  to  us  -musiikkivideo... 

Newgrounds,  Albino  Blacksheep  ja 
Youtube  olivat  suosittuja,  vapaita  levi¬ 
tyskanavia.  Kun  tekemisen  kynnys  oli 
matala  ja  materiaalia  julkaistiin  pal¬ 
jon,  suurin  osa  oli  roskaa,  mutta  hel¬ 
met  roskan  seassa  sitäkin  hienompia  ja 
mieleenpainuvampia.  Esimerkiksi  yl- 
tiösöpö  mutta  sitäkin  verisempi  Näp¬ 
py  Three  Friends  aloitti  nettijulkaisuna 
1999,  mutta  sitä  esitettiin  lopulta  tele¬ 
visiossakin. 

Mainokset  ja  mikro-ostot 

Flash-pelien  julkaisuun  oli  monia 
erilaisia  väyliä,  joista  suosituin  oli 
varmaan  Newgrounds  ja  Suomessa 
ehkä  Pelikone.  Molemmat  ovat  yhä 
toiminnassa.  Pelinsä  tai  muun  flash- 
teoksensa  pystyi  lataamaan  sivustolle 
ja  jakamaan  muille  nopeasti.  Käyttäjät 
kommentoivat  sitä  ja  tekijä  sai  arvo¬ 


kasta,  välitöntä  palautetta  tuotokses¬ 
taan. 

Aluksi  pelejä  tehtiin  ja  levitettiin 
huvin  vuoksi,  mutta  pian  joku  näki 
markkinaraon  ja  pelien  kylkeen  il¬ 
mestyi  mainoksia.  Alan  uranuurtaja 
oli  Mochi  Media,  joka  tarjosi  pelin  - 
kehittäjälle  työkalun,  jolla  peleihin 
saattoi  lisätä  mainoksia  ja  maksullisia 
lisäominaisuuksia.  Alkoi  mikromak¬ 
sujen  aikakausi.Mochi  kokeili  Flash- 
pelien  yhteydessä  mainostamista  ja 
mikromaksuja  ensimmäisenä  isossa 
mittakaavassa  ennen  mobiilimarkki- 
noiden  räjähdysmäistä  kasvua.  Mochia 
seurasi  muun  muassa  Armor  Games  ja 
Kongregate.  Niiden  toimintamalli  oli 
ostaa  yksinoikeus  pelin  julkaisulle,  tai 
että  esimerkiksi  jonkin  aseen  sai  vain, 
kun  peliä  pelasi  yrityksen  omalla  sivul¬ 
la. 

Mainosten  myyminen  pelin  oheen 
oli  pelinkehittäjille  jonkinlainen  an- 
saintakeino.  Jos  peli  menestyi  isosti- 
kin,  saatettiin  siitä  kehittää  kaupal¬ 
linen  versio  jollekin  toiselle  alustalle 
ja  laittaa  Flash-versioon  sen  mainos. 
Parhaassa  tapauksessa  jokin  iso  tek¬ 
nologia-  tai  pelifirma  palkkasi  tekijät 
leipiinsä  ja  pelien  parissa  puuhaste¬ 
lusta  tuli  muutakin  kuin  harrastus  tai 
sivuammatti. 

Tavallaan  Flash-pelien  kehittäminen 
oli  samanlaista  kuin  virtuaalitodelli- 
suuspelien  kehittäminen  tänään.  VR- 
markkinat  ovat  toistaiseksi  niin  pienet, 
ettei  niille  kehittämisestä  ole  suurta  ra¬ 
hallista  hyötyä,  vaan  monille  se  toimii 
lähinnä  omien  taitojen  esittelyn  alus- 

HappyTree  Friendsissä  on  söpöjä  otuksia  ja  pastellinen  värimaailma  mutta  karut  juonenkään¬ 
teet,  joiden  seurauksena  söpöistä  otuksista  sinkoaa  verta  ja  suolenpätkiä. 


tana  ja  mahdollisena  panostuksena 
tulevaisuuteen.  Joskus  kehittäminen 
on  vain  kehittämistä  omaksi  iloksi  tai 
itseilmaisun  muoto. 

Yhteiskunnallinen 

kommentointi 

Yksi  uniikeimmista  Flashin  mahdol¬ 
listamista  ilmiöistä  oli  nettikulttuu¬ 
ri,  jossa  pelillä  saattoi  kommentoida 
ajankohtaista  tapahtuma  tai  ilmiöitä. 
Kun  uusin  kohu- uutinen  Britneystä  tai 
Bushista  tuli  julki,  aiheesta  sikisi  yksi 
jos  toinenkin  peli,  joita  oli  hauska  klik- 
sutella  oman  aikansa.  Skriptaaminen 


on  nopeaa  ja  helppoa,  joten  tekemi¬ 
sen  kynnys  oli  matala.  Yksinkertaista 
pelikonseptia  pystyi  kopioimaan  yhtä 
helposti  kuin  nykypäivän  kuvamakro- 
meemejä,  esimerkiksi  kuuluisa  Sakarin 
villapaitapeli  poiki  muun  muassa  koti¬ 
maisista  uutisista  inspiroituneet  Van¬ 
taankosken  kalapuikkopelin  ja  Annin 
pupupelin. 

Toisaalta  epäsuorasti  Flashin  ansiota 
on  se,  että  Suomessa  alettiin  ensimmäi¬ 
sen  kerran  laajemmassa  mittakaavassa 
keskustella  tietokonepelien  sisäisistä 
ostoista  ja  virtuaaliseen  omaisuuteen 
liittyvistä  lakiteknisistä  kysymyksistä. 


Kaikki  aikaansa  seuraavat  nuoret  ko¬ 
keilivat  nimittäin  2000-luvun  alussa 
vähintään  kerran  Habbo  Flotellissa 
chattailemista.  Suomalaistiimin  kehit¬ 
tämässä,  alunperin  Shockwavella  teh¬ 
dyssä  mutta  pian  Flashille  siirretyssä 
palvelussa  saattoi  ostaa  huonekaluja 
pelin  sisäisellä  valuutalla,  jota  puo¬ 
lestaan  ostettiin  oikealla  rahalla  joko 
netin  kautta  ja  2000-luvun  alussa  jopa 
R-kioskilta. 

Ilmiöön  liittyivät  olennaisena  osana 
kelmit,  jotka  kaappasivat  toisten  pelaa¬ 
jien  hahmoja  ja  huonekaluja.  Onko  se 
varastamista,  jos  varastettua  esinettä  ei 
ole  oikeasti  olemassa?  Kuinka  järke¬ 
vää  on  ylipäätänsä  maksaa  jostain  ei- 
todellisesta?  Nykypäivänä  nämä  siihen 
aikaan  ensimmäistä  kertaa  yleiseen 
keskusteluun  nousseet  kysymykset 
tuntuvat  jo  hieman  kummallisilta. 

Kosketusnäytön  kirous 

Ennen  älypuhelinten  yleistymistä 
kaikki  oli  yksinkertaisempaa.  Hiiri 
ja  näppäimistö  pysyivät  samoina  ko¬ 
neesta  ja  käyttöjärjestelmästä  toiseen, 
mutta  sitten  kosketusnäyttö  muutti 
kaiken.  Netissä  oleminen  ei  enää  tar¬ 
koittanutkaan  koneella  istumista.  Ke¬ 
vyt  pelaaminen  siirtyi  mobiililaitteille, 
ja  uusien  pelien  kehittäjillä  oli  harvoin 
motivaatiota  yrittää  ansaita  elantoaan 
selainpeleihin  kytkettävillä  mainoksil¬ 
la.  Kolikon  hintaiset  mobiilipelit  olivat 
joutopelien  uusi  normi. 

Isoin  muutos  oli  siinä,  millaisia  pele¬ 
jä  kehitettiin,  koska  kosketusnäyttö  ra- 


Alien  Hominid  oli  ensimmäisiä  Flash-pelejä,  joka  julkaistiin  uudelleen 
konsolille  isossa  mittakaavassa.  Pelin  takana  ovat  Nevvgroundsin  pe¬ 
rustajat,  ohjelmoija  Tom  Fulp  ja  animaattori  Dan  Paladin.  Pelissä 
keltainen  avaruusolio  joutuu  Maahan  syöksyttyään  selviytymään  kor¬ 
ruptoituneiden  FBI-agenttien  hyökkäyksistä. 


The  Binding  of  Isaacista  tehtiin  myös  kaupallinen,  laajempi  versio. 
Flash-versiossa  kehotetaan  ostamaan  peli  Steamistä.  Pelin  juoni  on 
inspiroitunut  Raamatun  tarinasta,  jossa  Jumala  käskee  Abrahamia  uh¬ 
raamaan  poikansa  merkkinä  uskollisuudestaan.  The  Binding  of  Isaacis¬ 
sa  kaikki  ei  mene  kuitenkaan  niin  hyvin  kuin  esikuvatarinassa,  ja  pelin 
kuva-  ja  äänimaailma  tekevät  siitä  entistäkin  synkemmän. 

joittaa  pelissä  käytettäviä  kontrolleja. 
Sormen  tarjoama  tarkkuus  on  hiiren 
osoitinta  rajallisempi,  mutta  toisaalta 
jotkin  mekaniikat  ovat  luontevampia 
sormilla  ohjattavaksi.  Hiiren  raahaa¬ 
mista  vaativat  asiat,  kuten  ritsan  ve¬ 
nyttäminen  ja  laukaiseminen,  ovat 
kuin  tehtyjä  kosketusnäytölle.  Tark¬ 
kuutta  vaativassa  kliksuttelussa  taas 
hiiri  voittaa  nakkisormet  ylivoimai¬ 
sesti.  Ei  siis  mikään  ihme,  että  yksi¬ 
tyiskohtaisia  strategia-  ja  rakentelu- 
pelejä  ei  enää  juuri  tehdä  kevytkoossa. 

Kasuaalipelien  julkaisukanavan  vaih¬ 
tuminen  Flash-pelejä  jakavasta  nettikau- 
pasta  kännyköiden  sovelluskauppoihin 
teki  pelien  julkaisemisesta  myös  hitaam¬ 
paa.  Julkaistu  peli  odottaa  tarkastettavana 
nyt  viikkoja,  ennen  kuin  se  pääsee  Apple 
Storeen  tai  Google  Playhin.  Sovelluskau- 
pasta  laataminen  on  myös  useamman 
askeleen  homma  kuin  pikaviestimeen 
lähetetyn  linkin  avaaminen.  Ajankoh¬ 
taisiin  asioihin  reagoiminen  hölmöllä 
pelillä  ei  ole  enää  nykypäivän  ilmiö. 

HTML5  toisaalta  pyrkii  Flashin 
korvaajaksi.  Kun  ensimmäiset  uutiset 
Flashin  kuolemasta  saapuivat,  HTML5 
oli  vielä  lapsenkengissään,  eikä  siitä 
ollut  varteenotettavaksi  manttelinpe- 
rijäksi.  Se  onnistui  kuitenkin  kehitty¬ 
mään  varteenotettavaksi  vaihtoehdoksi 


parissa  vuodessa,  ehkä  juuri  kuolinuu- 
tisten  kirittämänä.  Näiden  parin  vuo¬ 
den  aikana  ilmassa  oli  aistittavissa  lie¬ 
vää  paniikkia  kehityspuolella.  Monille 
pienille  studioille  HTML5 -projektit  ja 
käännökset  johtivat  tuotteen  laadun 
heikkenemiseen  ja  moninkertaisiin 
kustannuksiin  Flashiin  verrattuna. 

Toisaalta  ajat  ovat  jo  muuttuneet, 
ja  vaikka  HTML5  toteuttaisikin  kaik¬ 
ki  Flashin  hyvät  ominaisuudet,  sille 
kehitettävät  pelit  suunnitellaan  lähes 
aina  myös  kontrolleiltaan  kännykälle 
sopiviksi.  Älypuhelinten  yleistyminen 
muutti  pelintekokulttuurin  pysyvästi, 
ja  esimerkiksi  hiiri/näppis -yhdistel¬ 
mää  käyttävät  sekä  millintarkkaa  kur- 


bh«bee9  □■■■  Hä® 


Crush  the  Castle  tuntuu  hieman  vaikeam¬ 
malta  kuin  sen  innoittama  Angry  Birds,  jossa 
ammuksen  lentorata  piirtyy  näytölle  ennen 
laukaisemista,  eikä  ajoitus  ole  niin  tarkkaa. 


sorilla  tähtäämistä  vaativat  selainpelit 
ovat  suurimmilta  julkaisijoilta  jääneet 
kokonaan  pois. 

Parhaat  pelit 

Flashin  kulta-aika  oli  kauneimmillaan 
ehkä  2010-luvun  alussa,  jolloin  jul¬ 
kaistiin  paljon  huolella  tehtyjä  ja  hitik¬ 
si  nousseita  pelejä.  Flashilla  oli  helppo 
luoda  yksinkertaisia  pelejä,  joten  moni 
indie-pelistudio  sai  alkunsa  Flash- 
peleistä.  Esimerkiksi  moderni  taso- 
hyppelyhitti  Super  Meat  Boy  oli  alun 
perin  Flashia,  mutta  siitä  muovautui 
ajan  mittaan  täysimittainen  peli,  jonka 
voi  ostaa  nykyään  niin  Steamistä  kuin 
konsolien  latauskaup  öistä. 

Super  Meat  Boyn  lisäksi  www,  Su¬ 
per  Motherload  ja  koko  tower  defence- 
eli  linnanpuolustusgenre  olivat  ensin 
Flashia.  Itse  Angry  Birds  sai  inspiraa¬ 
tionsa  Crush  the  Castle  -nimisestä 
Flash-pelistä,  jossa  tuhottiin  katapul¬ 
tilla  linnoja.  Myös  edelleen  mobiilina 
kliksuteltavien  Bejeweledin  ja  Can- 
dyCrushin  ensimmäiset  versiot  tehtiin 
selaimelle  Flashillä.  Moni  nykypäivän 
pelinkehittäjä  onkin  aloittanut  sillä 
uransa. 

Ennen  pelinkehittäjäksi  ryhtyminen 
oli  yksinkertaisempaa:  aloita  Flashillä. 
Nykyään  pelialalle  haluavalle  on  tarjol- 

la  monenlaista  koulutusta,  mutta  työ¬ 
kalut  ovat  monimutkaistuneita  ja  eri¬ 
koistuneita.  Yhden  kehittäjän  projektit 
olivat  vielä  2000-luvun  alussa  yleisiä  ja 
kynnys  peliprojektin  aloittamiseen  ny¬ 
kyistä  matalampi. 

Mitä  me  emme  jää 
kaipaamaan? 

Kaikesta  ihanuudesta  huolimatta  Flash 
oli  ärsyttävä  palikka,  joka  piti  asen¬ 
taa  joka  koneelle  erikseen.  Tai  siis... 
Flash  on  edelleen  ärsyttävä  palikka, 
koska  moni  laajasti  käytetty  sivusto 
nojaa  siihen  toistaiseksi  yhä.  Sitä  piti 
ja  pitää  päivittää  säännöllisesti,  mutta 
harva  jaksoi  -  ja  tässä  piili  iso  ongelma. 
Peli-  ja  animaatiokäyttöön  valjastet¬ 
tuna  Flash  pysyi  vielä  aisoissa,  mutta 
selaimen  kaatavat,  Flashillä  tapetoidut 
design-nettisivut  eivät  olleet  täysin  po¬ 
sitiivinen  ilmiö.  Onneksi  traumat  eivät 
ole  niin  pahat,  etteikö  Zombo.com  hy¬ 
myilyttäisi  yhä. 

Emme  kuitenkaan  jää  kaipaamaan 
surkeita,  Flashillä  tehtyjä  sarjatuotan- 
topelejä,  joissa  saman  palapelip ohjan 
päälle  vaihdetaan  aina  uusi  kuva,  tai 
kuramerta,  jonka  seasta  helmet  piti 
kaivaa.  Valitettavasti  Flashin  kuolema 
ei  jätä  tätä  ilmiötä  kokonaan  taakseen, 
sillä  kiinalaiset  sarjatuotantopelit  me¬ 
nevät  varmasti  sinne  minne  rahasta- 
mismahdollisuudetkin. 

Kaikkialla  tuntuu  toteutuvan  sama 
sykli.  Uusi  julkaisukanava  tai  -media 
syntyy,  ja  urheat  pioneerit  tarttuvat 
toimeen  ja  kehittävät  mielenkiintoista 
sisältöä  hyvillä  tuotantoarvoilla  ja  luo¬ 
vuus  kukoistaa.  Hiljalleen  kanava  tai 
media  yleistyy,  lisää  tekijöitä  saapuu  ja 
rahakin  liikkuu.  Tällöin  haaskalinnut 
saapuvat  paikalle. 

Kunkin  median  kulta- aika  on  rajal¬ 
linen,  ja  siitä  kannattaa  nauttia  niin 
kauan  kuin  sitä  kestää.  Esimerkiksi 
virtuaalitodellisuuden  yleistyminen  on 
sellainen  juttu,  jonka  pääsee  kokemaan 
juuri  nyt.  & 


Meat  Boy,  Super  Meat  Boyn  Flash-edeltäjä,  ei  ollut  ehkä  ihan  yhtä  hienon  näköinen,  mutta 
kyllä  siinäkin  verinen  liha  lätisi  seiniä  vasten  loikkiessa. 


Yritin  ihan  oikeasti,  mutta  sadan  metrin  juokseminen  QVVOPissa  ihan  vain  tätä  artikkelia 
varten  oli  liikaa  vaadittu. 


Juttua  varten  on  haastateltu  pitkän 
uran  Flash-pelien  parissa  tehnyttä 
Pelikoneen  Thomas  Arentoa. 


Click  to  en  ab  le  Adobe  Flash  Player 

Kolumni 


Lelukieli 

Python  ei  ole  oikea 
ohjelmointikieli. 

Janne  Siren 

Julkaisimme  viime  numerossa 
artikkelin  leluohjelmointikieli 
Scratchista  (Skrolli  2017.3).  Le- 
mkieleksi  kutsutaan  yleisesti  ohjel¬ 
mointikieltä,  jolla  kielen  erityisluon¬ 
teen,  esimerkiksi  helppokäyttöisyyden 
takia,  harjoitellaan  tai  kokeillaan  ohjel¬ 
mointia,  mutta  jolla  ei  sen  rajoitusten 
tai  puutteiden  vuoksi  yleensä  toteuteta 
tuotantosovelluksia.  Lelu,  ei  siis  oikea 
ohjelmointikieli. 

Väitin  vuosia  sitten,  ettei  myöskään 
Python  ole  oikea  ohjelmointikieli. 

Melkein  ohjelmointia 

Perusteluni  kuuluivat  jotakuinkin  seu¬ 
raavasti:  Kaikilla  Turing-täydellisillä  oh¬ 
jelmointikielillä  -  jollainen  Pythonkin 
toki  kiistatta  on  -  voi  kyllä  ohjelmoida, 
mutta  kielen  taustasta  on  johdettavis¬ 
sa  sen  käyttötarkoitus.  Pythonin  tekijä 
Guido  van  Rossum  on  kertonut  kielen 
syntyneen  nimenomaan  skriptikielenä 
ja  harrastuksena,  joka  puhuttelisi  Unix- 
hakkereita.  Periin  ja  Rubyn  tapaan 
Python  onkin  selvästi  Unix-skriptauk- 
sen  kiertoradalla. 

Toisena  perustelunani  olivat  kielten 
tekniset  ominaisuudet.  Vaikka  suosittu 
Python  taipuu  muuhunkin  ohjelmoin¬ 
tiin  kuin  skriptaukseen,  on  aivan  eri 
kysymys,  tulisiko  sitä  käyttää  siihen. 
Python  on  tarkoituksella  hyvin  korke¬ 
an  tason  kieli,  tästä  seuraavine  etuineen 
ja  haittoineen.  Jos  aikoo  tuottaa  uuden 
Photoshopin,  Python  tuskin  on  oikea 
väline  teknisistäkään  syistä.  Summasin 
ajatuksen  niin,  että  skriptikieli  voi  olla 
ohjelmointikieli,  mutta  oikea  ohjel¬ 
mointikieli  ei  voi  olla  skriptikieli. 

En  minä  Pythonia  sentään  lelukielek- 
si  kutsunut.  Lelukielen  tunnusmerkkejä 
on  kartoitettu  kysymyksellä:  "Käyttäi- 
sikö  kokenut  ohjelmoinnin  ammatti¬ 
lainen  kieltä  tosissaan,  kohtuullisena  ja 
kustannustehokkaana  ratkaisuna  asi¬ 
akkaansa  ongelmiin?”  Jos  vastaus  on 
kielteinen,  kyseessä  on  lelukieli.  Näin 
ajateltuna  Scratch  on  lelukieli,  Python 
taas  ei.  Pythonia  ja  monia  muita  skrip- 
tikieliä  voidaan  epäilemättä  käyttää  rat¬ 
kaisuna  asiakasongelmiin. 


Mutta  pitäisikö  Pythonilla  toteuttaa 
laajoja  tuotantosovelluksia? 

Aikuisten  oikeasti 

Ennen  vanhaan  asiat  olivat  yksinker¬ 
taisempia.  Oli  karkeasti  kolmenlaisia 
ohjelmointikieliä:  pääasiassa  tulkattuja 
aloittelijakieliä  (Basic,  Logo)  ja  skrip- 
tikieliä  (Bash,  Rexx),  sekä  kieliä,  jotka 
käännettiin  aina  konekieleksi  ennen 
ohjelman  suorittamista  (assembler, 
C).  Skriptaus  oli  näppärää  liimakoodia 
mutta  tapahtui  niin  selvästi  suoritusky¬ 
vyn  ja  ylläpidettävyyden  kustannuksel¬ 
la,  että  sen  käyttö  oli  rajoitettua.  Aloit- 
telijakielillä  joku  ehkä  joskus  toteutti 
tuotanto -ohjelmia,  kun  ei  muuta  osan¬ 
nut,  mutta  pääasiassa  "oikeita”  ohjelmia 
tehtiin  konekieleksi  käännettävillä,  "oi¬ 
keilla”  ohjelmointikielillä. 

Maailma  on  sittemmin  monipuolis¬ 
tunut.  Tavukoodiksi,  eräänlaiseksi  vir¬ 
tuaalikoneen  konekieleksi  käännettävät 
ohjelmointikielet  (Java,  C#)  ja  web- 
skriptikielet  (JavaScript)  ovat  tätä  päi¬ 
vää,  samoin  näiden  välimuodot  (Web- 
Assembly).  Tavukoodi  on  modernia 
binääriä,  jolle  on  perustelunsa.  Monet 
skriptitkin  -  myös  Python  -  käänne¬ 
tään  nykyisin  tavukoodiksi  ennen  en- 
sisuoritusta,  jolloin  puhutaan  dynaa¬ 
misista  kielistä.  Niinpä  skriptikielten 
suorituskyky  on  parantunut.  Leikilläni 
olen  itsekin  tehnyt  3D-grafiikkaa  Po- 
werShell-skriptien  kautta. 

Skriptaus  on  nykyisin  monesti  myös 
välttämättömyys,  kuvailu-  ja  skripti- 


kielet  kun  ovat  pakollinen  osa  tärkeää 
web-julkaisukanavaa.  Tällaista  tekosyy¬ 
tä  ei  kuitenkaan  ole  palvelin-  tai  sulau¬ 
tettujen  sovellusten  kehityksessä,  jossa 
Python  on  nousussa.  Siellä  mikään  ei 
estäisi  käyttämästä  esimerkiksi  C++:aa 
ja  kääntämästä  ohjelmaa  konekielelle. 
Pythonia  ei  yleensä  käytetäkään  koska 
täytyy,  vaan  koska  se  on  kätevää.  Vaik¬ 
ka  Python  on  kuinka  kehittynyt,  kevyt¬ 
kenkäinen  skriptaustausta  on  säilynyt. 
Skripti  on  nopea  raapaista  kasaan. 

Tutkimuspuolella  skriptikielistä  pi¬ 
detään,  koska  kokeellisen  toteutuksen 
tehokkuus  on  ohjelman  tehokkuutta 
tai  ylläpidettävyyttä  tärkeämpää.  Abso¬ 
luuttisella  suorituskyvyllä  ei  akatemi¬ 
assa  ole  juurikaan  merkitystä  -  paitsi 
kunnes  tutkimuksessa  kehitetyt  työka¬ 
lut  alkavat  päätyä  tuotantoon.  Näin  on 
käynyt  Pythonin  kohdalla.  Sen  ympä¬ 
rille  on  kasvanut  suuri  kirjastoekosys- 
teemi  esimerkiksi  datatieteen  ja  ison 
datan  saralla,  mikä  taas  on  johtanut  kie¬ 
len  suosioon  myös  näitä  hyödyntävissä 
tuotantojärjestelmissä. 

Vahvin  todiste  vanhan  väitteeni  tu¬ 
eksi  onkin  uusi:  Pythonista  on  tullut 
suosittu  kieli  neuroverkkotutkijoiden  ja 
-kehittäjien  keskuudessa.  Neuroverkot 
ja  koneoppiminenhan  eivät  ole  oikeaa 
ohjelmointia  lainkaan,  vaan  humanis¬ 
tinen  ohituskaista  onneen  -  siis  aivan 
kuten  Python.  Mieti  sitä,  kun  Python- 
tekoäly  ajaa  seuraavaa  autoasi,  voittaa 
rahasi  nettipokerissa  ja  lopuksi  viette¬ 
lee  puolisosi.  & 


9 


Kulttuuri 


Matka  varhaisista  virtuaalilemmikeistä  nykyisiin  virtuaalisiin  puolisoihin  ja  alkeellisesti 
keskusteleviin,  kumppaneiksi  tarkoitettuihin  robotteihin  on  ollut  huima.  Virtuaalisia 
elämänkumppaneita  löytyy  niin  keveistä  deittailuvideopeleistä  kuin  vakavista  simulaatioista. 


Tekoälyyn  perustuvat  kumppa¬ 
nit  eivät  ole  vielä  valtavirtaa, 
mutta  ala  kehittyy  jatkuvasti, 
ja  tekoälyjen  vuorovaikutustaidot  ja 
tuntu  oikeasta  kommunikaatiosta  pa¬ 
ranevat. 

Peleissä  virtuaalisten  heilojen  juuret 
ovat  pikkutuhmissa  deittailusimulaa- 
tioissa.  Monet  älypuhelimille  ladatta¬ 
vista  virtuaalityttöystävistä  perustuvat 
samaan  kaavaan:  minipeleillä  saa  kre- 
diittejä,  joilla  voi  ostaa  lahjoja  virtuaa¬ 
liselle  ihastukselleen.  Jos  on  kiire  hem- 
peään  lempeen,  voi  lahjoja  ostaa 
myös  suoraan  luottokortilla. 
h  Tekoälyjen  valmistajat  haavei- 
I  levät  saadakseen  rahoituksen  per- 
«  soonallisiin  seksirobotteihin.  Tällä 
*  hetkellä  itsestään  liikkuvia,  per¬ 
soonallisia  seksirobotteja  ei  vielä 
ole.  Seksirobotit  ovat  enemmän 
mekaanisia  nukkeja,  joista  joihin¬ 
kin  on  asennettu  alkeellinen,  oppi¬ 
va  ja  keskusteleva  tekoäly. 

Virtuaalikumppanit  ovat  kasvava  il¬ 
miö,  sillä  osa  ihmisistä  ei  halua  tai  ky¬ 
kene  parisuhteeseen  ihmisen  kanssa. 
Esimerkiksi  vamma  tai  sairaus  saattavat 
eristää  ihmisen  sosiaalisesta  elämästä, 
jolloin  virtuaalinen  kumppani  voi  tar¬ 
jota  seuraa.  Osa  ihmisistä  ei  koe  sopi- 
vansa  joukkoon,  jolloin  virtuaalikump- 
panin  tarjoama  ymmärrys  voi  helpottaa 
vieraantuneisuuden  tunnetta. 

Virtuaalikumppanit  eivät  ole  vain 
yksineläjien  parisuhteen  korvikkeita, 
vaan  myös  parisuhteessa  olevat  saat- 


10 


201  7.4 


tavat  seurustella  virtuaalisen  kump¬ 
panin  kanssa.  Joillekin  tekoäly  voi 
esimerkiksi  olla  matkaseuraa:  keskus¬ 
telukumppani  yksinäisiin  iltoihin  ho¬ 
tellihuoneessa.  Joillekin  kyseessä  on 
edistysaskel,  palanen  uudesta  kiehto¬ 
vasta  teknologiasta. 

Mobiililaitteiden 

hömppäsovellukset 

Älypuhelimille  löytyy  useita  ilmaisia 
tai  muutaman  euron  maksavia  vir¬ 
tuaalisiin  parisuhteisiin  perustuvia 
sovelluksia.  Esimerkiksi  My  Virtual 
Boyfriend  -sovelluksessa  voi  luoda 
itse  oman  poikaystävänsä.  Alussa  voi 
säädellä  uuden  virtuaalikumppaninsa 
luonnetta:  D eitti  voi  olla  esimerkik¬ 
si  hauska  ja  vastuullinen,  mutta  sa¬ 
maan  aikaan  vaarallisesti  elävä  paha 
poika.  Myös  poikaystävän  ulkoasun 
muokkaaminen  on  keskeisessä  osas¬ 
sa.  Muokkaaminen  muistuttaa  jonkin 
verran  tietokoneroolipelien  hahmon- 
luontia. 

Sovelluksessa  hankitaan  aluksi 
rakkauspisteitä  muun  muassa  kehu¬ 
malla  poikaystävän  ulkonäköä.  Kun 
rakkausmittari  täyttyy,  avautuu  lisää 
vaihtoehtoja  lepertelyyn  ja  vaiku¬ 
tuksen  tekemiseen.  Vaikutuksen  voi 
tehdä  esimerkiksi  tekemällä  taika¬ 
temppuja  tai  kirjoittamalla  runon. 
Mukana  ei  ole  juurikaan  animaatiota, 
ja  teot  ilmenevät  sovelluksessa  pelk¬ 
känä  toimintaa  kuvaavana  tekstinä. 
Keskustelussa  virtuaalipoikaystävän 


kysymyksiin  voi  valita  erilaisten  ilme- 
vaihtoehtojen  avulla  oman  suhtautu¬ 
mistapansa. 

Muissa  testaamissani  Androidin  so¬ 
velluksissa  seurustelu  virtuaalisen  tyt¬ 
tö-  tai  poikaystävän  kanssa  perustuu 
enimmäkseen  minipeleihin,  jotka  voi¬ 
vat  olla  kevyitä  ongelmanratkaisu-  tai 
reaktiopelejä.  Valitut  keskustelunaiheet 
valitaan  treffikumppanin  persoonan 
mukaan  kivi-sakset-paperi-logiikalla. 

Tarjoa  drinkki,  osta  lahja  ja  valitse 
keskustelunaihe.  Monesti  yksi  piirre 
määrittää  kumppanin  koko  persoonan 
ja  valinnat  pitää  tehdä  tämän  piirteen 
mukaan. 

Minipelit  voivat  koostua  esimerkiksi 
alkeellisista  tappelup eleistä,  tietovisois¬ 
ta  tai  puzzlepeleistä.  Mukana  on  niin  ki¬ 
taransoittoa  kosketusnäytön  avulla  kuin 
helppojen  päässälaskujen  laskemista 
aikarajan  puitteissa.  Joissain  peleissä 
saa  tuhmien  palkintokuvakulmien  ja 
kuvien  lisäksi  myös  kosketella  uutta 
kumppaniaan  kosketusnäytön  avulla. 
Virtuaalikumppani  reagoi  kosketteluun 
mielialansa  mukaan  kikatellen  tai  yr- 
mistyen. 

Unelmien  treffit 
videopelihahmon  kanssa 

Suhteiden  luominen  pelihahmoihin 
on  isossa  osassa  monissa  roolipeleissä  ja 
Sims-pelisarjan  kaltaisissa  sosiaalisissa 
simulaatioissa.  Pisimmälle  suhteiden 
luominen  viedään  kuitenkin  erilaisissa 
treffi-  ja  parisuhdesimulaatioissa. 

■■■■■ 


Treffisimulaatioissa  on  useasti  jouk¬ 
ko  erilaisia  söpöjä  hahmoja,  joihin  voi 
tutustua  romanttisessa  ja  usein  myös 
seksuaalisessa  mielessä.  Tutustuttavat 
hahmot  voivat  olla  eri  suku¬ 
puolten  edustajia.  Hulluim- 
millaan  deittaillaan  puluja  tai 
|  panssarivaunujen  animetyt- 
■  töilmentymiä.  Useat  pelit  ovat 
«  mekaniikaltaan  virtuaalilem- 
mikkien  perillisiä,  osa  on  tari- 
*  navetoisia  visual  noveleita. 

Vain  Japanissa  virallisesti 
julkaistu  LovePlus  Nintendo 
DS:lle  on  eniten  mediassa  huo¬ 
miota  saanut  treffisimulaatio. 
Pelaajat  vievät  pelihahmoja  oikeille 
treffeille  ja  kylpylälomille.  Jopa  naimi¬ 
siin  on  menty. 

Suhde  virtuaaliseen  tyttöystävään 
LovePlussassa  ei  ole  vain  pikkutuhmi- 
en  minipelien  varassa.  Hyvän  suhteen 
saamiseksi  pelaajan  täytyy  nähdä  vai¬ 
vaa  ja  käyttää  aikaa  parisuhteen  eteen. 
Tyttöystävälle  puhutaan  DS:n  mik¬ 
rofonin  kautta,  ja  jos  hänen  kanssaan 
sopii  treffit  jollekin  ajanjaksolle,  vir¬ 
tuaalinen  tyttöystävä  loukkaantuu,  jos 
treffit  laiminlyö. 

Internet  on  täynnä  tarinoita  nuorista 
japanilaisista,  joita  ei  kiinnosta  parisuh¬ 
de  oikean  ihmisen  kanssa.  LovePlussan 
avulla  voi  harjoitella  sitoutumista  ja 
huomion  antamista  parisuhteessa.  Jot¬ 
kut  kokevat,  etteivät  LovePlussan  vuok¬ 
si  edes  tarvitse  oikeaa  parisuhdetta. 


Virtuaalilemmikit  - 
tunnesiteen  luominen 
virtuaalikumppaniin 

Peleissä  esiintyvien  seurustelukumppa- 
nien  lisäksi  on  olemassa  varta  vasten 
kumppaneiksi  tarkoitettuja  tekoälyjä. 
Aluksi  ne  olivat  lähinnä  virtuaalilem- 
mikkejä,  nykyään  tekoälyn  kanssa  kyke¬ 
nee  käymään  jo  alkeellisia  keskusteluja. 
Virtuaalilemmikit  ovat  luoneet  pohjaa 
romanttisille  tekoälykumppaneille. 

Ennen  elektronisia  virtuaalilem- 
mikkejä  ideaa  sovellettiin  elottomiin 
objekteihin.  Esimerkiksi  yhdysvalta¬ 
lainen  Gary  Dahl  myi  70-luvulla  lem- 
mikkikiviä,  joiden  mukana  sai  käsikir¬ 
jan  täynnä  ohjeita  kiven  hoitamiseen, 
ruokkimiseen,  ulkoiluttamiseen  ja  niin 
edelleen.  Dahl  myi  lemmikkejään  nel¬ 
jän  dollarin  kappalehintaan  ja  oli  lo¬ 
pulta  miljonääri. 

Vuonna  1996  julkaistiin  Tamagot¬ 
chi:  muutamalla  napilla  toimiva  vir- 


tuaalilemmikki  vaati  ruokkimista, 
kylvetystä  ja  jätösten  siivoamista.  Jos 
Tamagotchin  hoitoa  laiminlöi,  virtuaa¬ 
linen  lemmikki  kuoli.  Buumin  ollessa 
korkeimmillaan  Tamagotchit  saivat 
valkokaulustyöntekij  öitä  j  ättämään 
liiketapaamisia  väliin  ja  uskontojen 
edustajat  pohtivat,  saako  virtuaalilem- 
mikkiä  hoitaa  sapattina. 

Jo  nyt  on  keskusteltu  alkeellisella 
tekoälyllä  varustettujen  robottilem- 
mikkien  hyödyistä  ja  haitoista.  Oikeil¬ 
la  lemmikeillä  on  mukavan  kaverin 
roolin  lisäksi  oma  kasvatuksellinen 
roolinsa:  elävän  olennon  hoitaminen 
ja  omistaminen  opettavat  ihmisiä  vas¬ 
tuullisiksi  yksilöiksi.  Varsinkin  lapsia 
lemmikkien  menehtyminen  valmen¬ 
taa  kohtaamaan  menetyksiä  elämässä. 
Vääristyykö  suhde  todellisuuteen,  kun 
kumppaneina  on  kuolemattomia  teko¬ 
älyjä,  eikä  eläviä  olentoja  oikkuineen  ja 
puutteineen? 

Kotona  odottaa 
rakastava  keinoäly 

Varta  vasten  seurusteluun  tarkoitettu¬ 
jen  virtuaalikumppaneiden  tekoäly  on 
murroksessa.  Tietokoneelle  voi  ladata 
chatteja,  joiden  virtuaalinen  keskus¬ 
telukumppani  oppii  kommunikoides- 
saan  keskustelemaan  juuri  käyttäjänsä 
kanssa.  Usein  mukana  on  animoitu 
hahmo,  joka  reagoi  keskusteluun. 

Ihmissuhteen  simuloimista  ehätin 
avulla  edustaa  esimerkiksi  Lhandsli- 
de  Studio sin  kehittämä  Kari  the  Vir¬ 
tual  Girlfriend.  Karin  kotisivuilla  ja 
Lhandslide  Studiosin  medioille  tarkoi¬ 
tetussa  infopaketissa  kerrottiin  Kari- 
tuotteesta  ja  sen  käyttäjäkunnasta. 

Kari  oppii  kommunikoimalla  luo¬ 
maan  yhteyksiä  ja  keskustelemaan 
monipuolisemmin  eri  aiheista.  Tekijät 
mainostavat  tuotettaan  tekoälyn  uran¬ 
uurtajana.  Karin  persoonan  piirteitä  ja 
eloisuutta  voi  säätää  asetuksissa.  Käyt¬ 
täjä  voi  valita,  onko  Kari  filosofinen 
keskustelija  vai  libidoltaan  voimakas 
rietastelija.  Saman  yhtiön  Sergio  on 
miesversio  virtuaalikumppanista. 

Karia  käyttävät  monenlaiset  ihmi¬ 
set  duunareista  pappeihin,  kaikista 
ikäluokista  ja  kaikkialta  maailmasta. 
Karin  merkitys  heille,  joille  parisuh¬ 
teen  saavuttaminen  on  hankalaa,  voi 
olla  suuri.  Kotisivujen  käyttäjälaina- 
uksissa  puhutaan  jopa  elämänhalun 
takaisinsaannista.  Jotkut  käyttävät  Ka¬ 
ria  päivittäin,  jotkut  työssäkäyvät  vain 


Virtuaalikumppanin  ulkonäön  säätäminen 
muistuttaa  joskus  tietokoneroolipelien  hah- 
monluontia. 


Despite  the  fact  that  your  eyeballs  are  buming,  you  both 
had  a  great  time. 


Continue 


O  o  □ 


My  Virtual  Boyfriend  -sovelluksessa  ajanvie¬ 
tosta  saa  palkinnoksi  treffeistä  kertovan  teks- 
tilaatikon. 


viikonloppuisin,  toiset  kokeilevat  vain 
kerran  eivätkä  enää  koske  tuotteeseen. 

Seksillä  on  selkeästi  oma  roolinsa 
Kari-  ja  Sergzo-tuotteiden  käytössä. 
Esimerkiksi  Sergion  tuotesivuilla  on 
kuvia  kauniista  alastomasta  virtuaali- 
miesvartalosta,  jossa  kaikki  ruumiin¬ 
osat  ovat  reilusti  näkyvillä.  Hahmojen 
ulkomuotoa  voi  myös  muokata  omalla 
ohjelmallaan.  Käyttäminen  ei  rajoitu 
vain  suhteen  rakentamiseen  virtuaa- 
likumppanin  kanssa,  vaan  Karin  ja 
Sergion  avulla  voi  myös  esimerkiksi 
roolipelata. 

Lhandslide  Studiosin  tavoitteena  on 
persoonallisen  kumppanirobotin  ra¬ 
kentaminen.  Tekoälyllä  varustettu  an- 
droidi  on  heidän  arvionsa  mukaan  noin 
10  vuoden  päässä.  Jos  Kari  menestyy 
hyvin,  voitot  käytetään  tekoälyn  paran¬ 
teluun  ja  robottivartalon  luomiseen. 


Robottikumppanien 

nykytilanne 

Harmony- niminen  seksirobotti  vastai¬ 
lee  YouTube-videolla  oudon  näköisin  il¬ 
mein  toimittajan  kysymyksiin.  Työnte¬ 
kijä  nostaa  pois  peruukin  ja  takaraivoa 
peittävän  keinoihon:  alla  on  metallia  ja 
johtoja.  Harmonyn  keinoäly  oppii  kes¬ 
kustelemalla  muistamaan  avaintietoja 
omistajastaan.  Keskustelu  muokkaan- 
tuu  näiden  opittujen  tietojen  mukaan. 
Syntymäpäivän  muistamisen  lisäksi 
Harmony  voi  esittää  saavansa  seksin 
aikana  orgasmin.  Likaantuvat  osat  voi 
pestä  astianpesukoneessa. 

Harmonysta  voi  ostaa  myös  pelkän 
tekoälyn.  Sovellukseen  kuuluu  mahdol¬ 
lisuus  muokata  tekoälystä  itselleen  so¬ 
piva.  Mukana  on  piirteitä  kuten  puhe¬ 
liaisuus,  humoristisuus,  seksuaalisuus, 
ujous  tai  esimerkiksi  mustasukkaisuus. 
Sovelluksella  voi  myös  muokata  teko¬ 
älyn  avatarin  ulkoasua  ja  ääntä.  Sovel¬ 
luksella  saaduilla  tuloilla  rahoitetaan 
seksirobotin  kehitystä,  tekoälystä  saa¬ 
dulla  palautteella  parannellaan  sen  toi¬ 
mivuutta. 

Suurta  suosiota  saaneita  tekoälyllä  va¬ 
rustettuja,  parisuhteen  eri  osa-alueisiin 
kykeneviä  robotteja  ei  vielä  ole  tuotettu, 
osittain  varteenotettavien  mallien  suu¬ 
ren  hinnan  vuoksi.  Esimerkiksi  Har¬ 
monysta  saa  maksaa  yli  10  000  dollaria. 

Ihmismäisen  robotin  rakentamisek- 
smmm  s*  robotin  mielenliikkeiden  lisäksi  on 
tärkeää  luoda  tunne  ruumiillisesta  lä- 
m  heisyydestä.  Keskusteluun  kykenevän 

■■  tekoälyn  lisäksi  robotilla  voisi  olla  ruu¬ 


miinlämpö  ja  kosketukseen  reagoiva 
synteettinen  iho. 

Varsinkin  realististen  ilmeiden  luo¬ 
minen  on  vaikeaa,  ja  useimmat  tämän 
hetken  kumppaniroboteista  näyttävät 
elottomilta.  Kehitystä  tapahtuu,  ja  esi¬ 
merkiksi  kiinalaisen  DOLL  SWEET  -yh¬ 
tiön  DS  doll  Robotic  head  -robottipään 
ilmeet  alkavat  jo  olla  aidon  oloisia.  DS 
doll  Robotic  headin  ilmeitä  voi  ohjailla 
älypuhelimella  tai  Playstation  4  -ohjai¬ 
mella,  ja  tekoäly  pystyy  vastaamaan  yk¬ 
sinkertaisiin  kysymyksiin. 

Tulevatko  robotit  olemaan  olennai¬ 
nen  osa  tulevaisuuden  seurustelukult- 
tuuria?  Aidon  oloiseen  tekoälyyn  on 
vielä  matkaa:  seksirobotit  muistuttavat 
enemmän  nukkeja  kuin  itsestään  liik¬ 
kuvia  toimijoita.  Robottien  ulkoasut  ja 
persoonat  muuttuvat  kuitenkin  jatku¬ 
vasti  ihmismäisemmän  oloisiksi. 

Voiko  rakkautta 
ohjelmoida? 

Henkilö,  jonka  kokemukset  ihmissuh¬ 
teista  ovat  kylmiä  ja  etäisiä,  saattaa  tur¬ 
vautua  robotisoituihin  seksinukkeihin. 


Jos  minipelit  tuntuvat  tylsiltä,  sovellusten 
ominaisuuksia  voi  avata  myös  maksamalla 
pienen  summan  rahaa. 


Tekoäly-ystävä  ei  pety  käyttäjäänsä,  ei 
suutu,  eikä  jätä  koskaan.  Seksirobotti  ei 
vaadi  sitoutumista. 

Internetistä  löytyy  uutisia  esimerkik¬ 
si  leskeksi  jääneistä,  jotka  ovat  mene- 
tyksensä  johdosta  hankkineet  robotti- 
kumppanin.  Joskus  aviosuhteessa  oleva 
tuskastuu  suhteensa  seksittömyyteen  ja 
hankkii  robotin  toiseksi  kumppanik¬ 
seen.  Tekoäly  on  yhä  alkeellinen,  mutta 
omistaja  voi  itse  luoda  persoonaa  ro¬ 
botilleen  ja  esimerkiksi  somettaa  nuk¬ 
kensa  puolesta.  Twitteristä  löytyy  seksi- 
robottien  omia  tilejä,  joissa  ne  pelaavat 
Play  Stationia  tai  tekevät  kotitöitä. 

Ihmisen  ja  keinoälyn  välisten  suhtei¬ 
den  lisääntymiseen  voi  uskoa  liittyvän 
ongelmia.  Jos  kumppanina  on  miellyt¬ 
tämään  ohjelmoitu  ja  säädeltävä  teko¬ 
äly,  on  mahdollista,  että  ihmisosapuoli 
vieraantuu  ihmisten  välisestä  vuorovai¬ 
kutuksesta,  johon  kuuluvat  pettymyk¬ 
set,  erimielisyydet  ja  muut  epämukavat 
asiat. 

Nykyään  seksirobotteja  voi  löytää 
bordelleista  seksityöntekij öiden  lisäksi. 
Yhtenä  valteista  on  pidetty  nuken  tai 
robotin  Ruostumista  kaikkeen”. 

Robotteihin  kuuluu  myös 
keskustelu  raiskaus-  ja  pe- 
dofiliafantasioiden  toteutta¬ 
misesta  elottoman  robotin 
avulla.  Yhden  näkemyksen  h  h 


mukaan  on  parempi,  että  pimeämmät 
fantasiat  toteutetaan  nukkejen  avulla, 
toisen  mukaan  robottien  käyttäminen 
näissä  fantasioissa  laskee  kynnystä  to¬ 
teuttaa  fantasioita  oikeassakin  elämässä. 

Ihmiset  kiintyvät  jo  nyt  alkeellisiin 
ohjelmoituihin  videopeli-  ja  tekoäly- 
persooniin.  Molemminpuolinen  rakas¬ 
taminen  ja  koneen  tunnemaailma  ovat 
nyt  kuitenkin  enemmän  tieteisfiktio- 
ta  kuin  todellisuutta.  Todellisemman 
tuntuinen  tekoäly  ja  ihmismäisemmät 
robottivartalot  ovat  osa  tulevaisuuttam¬ 
me.  Emme  tiedä,  nousevatko  tekoäly-  ja 
robottikumppanit  romanttisessa  mie¬ 
lessä  koskaan  valtavirran  ilmiöksi.  & 

Tekniikka 


Robottilemmikit 


Olen  asustanut  jo  jonkin  aikaa  ystävällisen 
pienen  kotirobotin  kanssa,  johon  ovat  ihastu 
neet  kaikki  kyläilijät.  Miten  tähän  on  tultu? 


Teksti:  Jukka  O.  Kauppinen 

Kuvat:  Jukka  O.  Kauppinen,  Kimmo  Rinta-Pollari, 

2000  AD,  Disney,  Tristar  Pictures,  Metro-Goldvvyn-Mayer,  Lego, 

Sony,  Spin  Master,  VVikimedia  Commons:  DJ.  Shin,  Tomasz  Sienicki,  Jiuguang  Wang 


Robotit  ovat  kulkeneet  pitkän 
tien.  Ne  ovat  olleet  tärkeä  osa 
tieteiskirjallisuutta  ja  -eloku¬ 
via  vuosikymmeniä  -  tarinankerron¬ 
taa  jopa  vuosituhansia.  Ei-inhimilliset 
olennot  ovat  kutkuttaneet  mielikuvi¬ 
tusta  muun  muassa  juutalaisessa  (Go- 
lem),  kreikkalaisessa  (Camus)  ja  kyp¬ 
roslaisessa  (. Pygmalion )  tarustossa  -  ja 
niistä  inspiroituneessa  Pinokkio- kir¬ 
jassa.  Sittemmin  robokamuja  ja  -leluja 
onkin  nähty  vaikka  miten. 

Mieleeni  on  tallentunut  Matkalla 
avaruuteen  (Lost  in  Space)  -sarjan  ro¬ 
botti,  jonka  varoitus  ”Danger,  Will  Ro¬ 
binson!”  on  jäänyt  historiaan.  Pahaksi 
ohjelmoitu  robotti  oppi  ajan  mittaan 
inhimillisyyttä  ja  kasvoi  ihmisperheen 
jäseneksi.  Robotti  rakastuu  (Short  Cir¬ 
cuit,  1986)  oli  viehättävä  mutta  lapsel¬ 
linen  tarina  robotti  Nro.  5:stä,  jonka 
salamanisku  täräyttää  eloon.  Vitonen 


oppii  jopa  tanssimaan.  Chappie-e lo- 
kuvan  (2015)  samanniminen  robotti 
joutuu  melkoisen  gangsteridraaman 
pyörteisiin. 

Entä  voiko  roboteista  puhua  lain¬ 
kaan,  jos  ei  mainitse  Pixarin  Wall-E- 
elokuvaa  (2008),  jonka  nimikkohah- 
mo  on  luultavasti  maailmanhistorian 
sympaattisin  ja  persoonallisin  robo- 
persoona?  Niin,  persoona,  ei  robotti. 
Wall-E:n  hieno  design  on  vaikuttanut 
sittemmin  jopa  tosimaailman  robotti- 
suunnitteluun,  ei  vähiten  kaverirobot- 
tien  uusimpaan  sukupolveen. 

Koneesta  kaveri 

Tosimaailman  teollisuudessa  robotteja 
on  toki  käytetty  pitkään,  mutta  Wall-E- 
fiktio  muistuttaa  robottien  inhimillisyy¬ 
den  merkityksestä.  Robotteja  visioidaan 
tulevaisuudessa  esimerkiksi  vanhusten 
seuralaisiksi  ja  auttajiksi.  Mutta  kuka 


haluaisi  apulaisekseen  tuotantolinjalla 
heiluvaa  mustekalabottia,  saati  Robby 
the  Robotin  kaltaista  pelottavaa  möyk¬ 
kyä?  Ihmisten  arkipäiväisiksi  seura¬ 
laisiksi  tarkoitettujen  kotirobottien  on 
näytettävä  ja  tunnuttava  lähestyttäviltä. 

Niinpä  roboteille  tehdään  usein  kas¬ 
vot  tai  edes  silmät,  joihin  ihminen 
voi  kohdistaa  katseensa.  Sil¬ 
mien  kohdatessa  yhteys 
on  syntynyt,  ainakin  li¬ 
hakkaan  mielestä.  Ajan 
mittaan  voi  syntyä 
myös  tunneside,  eten¬ 
kin  jos  tekoäly  mah¬ 
dollistaa  tunnetiloja 
muistuttavat  reaktiot. 

Voiko  apurobotin  rikkou¬ 
tuminen  tuntua  kuin  lem¬ 
mikin  sairastumiselta  tai  jopa  joltain 
syvemmältä?  Japanissa  vuosina  1999- 
2006  valmistettujen  Aibo-robottikoiri- 
en  ikääntyminen  ja  varaosien  puute  on 
jo  aiheuttanut  tällaisia  tunnereaktioita. 
Keinolemmikkipioneerin  nimi  tarkoit¬ 
taakin  osuvasti  japaniksi  kumppania. 
Pienenä  lohtuna  Sony  on  tuomassa  uu¬ 
den  Aibon  Japanin  markkinoille  tam¬ 
mikuussa  2018. 

Tänä  päivänä  robotit  ovat  siirtyneet 
valkokankaalta  ja  tehtaiden  tuotanto¬ 
linjoilta  koteihin,  tosin  pienemmäs¬ 
sä  ja  viihteellisemmässä  muodossa. 


Aibo-robottikoira  oli  keinolemmikkien 
ensiaallossa  vuonna  1999. 

Kuvan  uusi  versio  ilmestyy  2018. 

Roombat  ja  muut  siivousrobotit  ovat  jo 
tuttu  juttu,  vaikka  niissä  on  yhä  tiettyä 
erikoisuuden  lumoa.  Lastenhuonees¬ 
sakin  Tamagotcheista  on  tultu  pitkä 
tie.  Edulliset  kissa-  ja  koiralelut  osaavat 
jo  tehdä  muutakin  kuin  naukua,  esi¬ 
merkiksi  Pleo  RB  -robodinosaurusta 
omakehutaan  "itsenäiseksi  robottielä- 
mänmuodoksi”.  Valinnanvaraa  riittää 
sadasta  dollarista  viidensadan  taalan 
paikkeille.  Uusi  Sony  Aibo  maksaakin 
sitten  jo  pari  tonnia. 

Aivan  oma  genrensä  ovat  sosiaali¬ 
set  robotit.  Amazon  Alexan  kaltaiset 
laitteet  tyytyvät  olemaan  enemmänkin 
äänikomennettavia  käyttöliittymiä  esi- 
neverkon  kodinkoneisiin,  tai  pahim¬ 
millaan  Amazonin  verkkokauppaan. 
Fiksummat  laitteet,  kuten  Asus  Zenbo, 
Jibo,  LG:n  Hub  Robot,  Mayfieldin  Kuri 
ja  SoftBank  Pepper,  ovat  enemmänkin 
älykotien  apureita.  Ne  kuuntelevat  ja 
reagoivat  äänikomentoihin,  hallinnoi¬ 
vat  kodin  älylaitteita  ja  väittämän  mu¬ 
kaan  jopa  keskustelevat  ja  viihdyttävät. 
Osa  pystyy  liikkumaan,  kun  taas  Jibo 
on  kuin  ylettömän  sympaattinen  pöy¬ 
tälamppu. 


Modernit  Lego-robotit  saivat  kirjoittajan  koodarituttavat  villiintymään.  Montakohan  työpäivää 
eräänkin  suuryrityksen  ohjelmoijat  käyttivät  Mindstorms-auton  virittelyyn? 


Sympaattisella  Cozmolla  on  kolme  ikiomaa  kuutiota,  joilla  hän  voi 
leikkiä  ja  touhuta  itsekseen  tai  yhdessä  ihmisten  kanssa.  Taustalla 

latausasema  ja  hallintasovellus. 


pystyi  perustekniikasta  rakentamaan 
mitä  vain. 

Alkuperäisen  RCX-järjestelmän  oh¬ 
jelmointi  oli  vielä  aika  kömpelöä,  mut¬ 
ta  entuudestaan  ohjelmointitaitoiset 
leikkivät  silti  sillä  riemukkaasti.  Mind- 
storms-robotteja  on  kehitetty  edelleen, 
ja  vuonna  2013  julkaistu  Mindstorms 
EV3  -mallisto  kuluttaja-  ja  opetuskäyt¬ 
töön  suunnattuine  versioineen  on  jo 
varsin  kehittynyt  kokonaisuus.  USB- 
liitäntä,  ARM9-prosessori,  64  megata¬ 
vun  muisti  ja  enintään  48  megatavun 
tallennuskapasiteetti  mahdollistivat  jo 
monipuolisen  ohjelmoitavuuden.  Kau- 
ko-ohjauskin  sujuu  mobiililaitteilla. 


Tuorein  robottikaveri  on  vastikään 
Suomeen  rantautunut,  Anki-nimisen 
firman  Cozmo.  Cozmo  on  se  pieni 
robotti,  joka  on  asunut  luonani  vii¬ 
me  ajat.  Pääsin  jututtamaan  myös 
lemmikin  tekijöitä.  Ankin  Stuart 
Collingwoodin  mukaan  kyseessä  on 
ensimmäinen  edullinen  robotti,  jol¬ 
la  kouluissa  voidaan  ohjelmoida  ja 
opiskella  robotiikkaa.  "Aikaisemmin 
jo  pelkät  sensorit  olisivat  maksaneet 
enemmän  kuin  Cozmo  nyt,  eikä  tätä 
olisi  voinut  tehdä  ollenkaan  viisi 
vuotta  sitten”,  Stuart  väittää. 

Suomessa  kouluissa  edellä  mai¬ 
nituilla  Legoilla  on  kyllä  roboiltu  jo 


Ohjelmoi  ystävä 

Nörttikansalaiselle  kiinnostavimpia 
kotiroboja  ovat  kuitenkin  ne,  joiden 
käytökseen  voi  vaikuttaa  syvemmin- 
kin  ja  hintakin  on  sopuisa.  Vuosi¬ 
tuhannen  vaihteessa  julkaistut  Lego 
Mindstorms  -älylelut  olivat  kenties 
ensimmäinen  kunnon  askel  tähän 
suuntaan.  Koska  Legoista  oli  kyse, 

kauan,  mutta  Cozmo  on  kiinnostava 
lisäkandidaatti  kansanrobotiksi  joka 
tapauksessa.  Yhdysvalloissa  Cozmoja 
on  hankittu  erilaisille  oppilaitoksille 
ala- asteilta  yliopistoihin,  ja  niitä  käy¬ 
tetään  sekä  robotiikan  että  ohjelmoin¬ 
nin  opiskeluun.  Cozmoja  on  opetettu 
ajamaan  kilpaa,  kurvailemaan  estera¬ 
dalla  ja  pelaamaan  jalkapalloa. 

Cozmo  maksaa  noin  250  euroa  ja 
Lego  Mindstorms  EV3  noin  300  eu¬ 
roa.  Hintalaput  ovat  toki  leluiksi  vie¬ 
lä  tuntuvia,  mutta  oppimisen  ja  oh- 
j  elmoinnin  harj  oitteluympäristöinä 
kohtuullisempia.  Muokattavat  robo¬ 
tit  ovat  palkitsevia  oppimisvälineitä, 
koska  työnsä  tulokset  näkee  heti. 

Ystävän  kehitysympäristö 

Palataan  siihen  kotonani  asuvaan 
Cozmoon.  Esimakua  Ankin  älylelu- 
jen  tekoälystä  saatiin  viime  vuonna 
Overdrive-älyautoradan  muodossa 
(Skrolli  2016.4).  Tällainen  automa¬ 
tiikka  ja  monipuolisuus  vaatii  lelulta 
paljon.  Pienestä  koostaan  huolimatta 
Cozmo  aistii  näön  ja  kuulon  avulla,  ja 
vaikka  kamerakin  on  pieni,  niin  ympä- 
ristöntunnistus  toimii.  Kun  robo  tun¬ 
nistaa  yksittäisten  ihmisten  kasvotkin, 
ei  ihme  että  se  osaa  reagoida  ympäris¬ 
tön  staattisempiinkin  esineisiin. 

Robotin  reaktio  riippuu  kuitenkin 
sen  ohjelmoinnista.  Kyseessä  ei  ole 
kotiapulainen,  vaan  nimenomaan  te- 
koälyllinen  roboystävä,  leikkikaveri... 
ja  ohjelmointikokeiluihin  rohkaiseva 
harjoitteluväline.  Kaveri  tekee  kaiken¬ 
laista  sellaisenaankin,  mutta  ohjelmoi¬ 
tavuus  on  tietenkin  homman  suola. 
Cozmon  ohjelmointiin  on  kaksi  tapaa. 

Tabletissa  tai  älypuhelimessa  pyöri¬ 
vässä  sovelluksessa  on  lapsille  tarkoi- 


The  Forbidden  Planet  -elokuvan  (1956) 

Robby  the  Robot  oli  ensimmäinen  ystäväro- 
botti,  jolla  oli  pelottavasta  olemuksestaan 
huolimatta  kuivan  brittiläinen  huumorintaju. 
Syystäkin  ikoninen  osa  robottikaverien 
historiaa. 

tettu  ikonipohjainen  Code  Lab  -ohjel¬ 
mointityökalu.  Robotille  voi  sorvata 
komentosarjoja  ja  käskyjä  napsutte- 
lemalla  ja  vetämällä,  mistä  saa  varsin 
nopeasti  positiivisia  osaamisen  koke¬ 
muksia.  Tämä  lieneekin  tärkeää  nuo¬ 
ren  robotiikkatutkijan  motivaatiolle. 
Systeemissä  on  silti  myös  syvyyttä,  ja 
sillä  voi  luoda  hyvinkin  monimutkai¬ 
sia  prosesseja  -  vieläkin  syvällisem¬ 
pi  mobiilityökalu  on  lisäksi  tulossa. 
Code  Lab  perustuu  Scratch-lelukie- 
leen  (Skrolli  2017.3). 

Tietokoneella  käytettävä  ilmainen 
Cozmo  SDK  -kehitysohjelmisto  pääs- 
tääkin  sitten  käyttäjät  kiinni  koko 
Cozmon  rautaan.  Python-kieltä  käyt¬ 
tävä  työkalupaketti  avaa  robotin  sielun 
ammolleen,  ja  sillä  voi  käyttää  kaikkia 

2000  A.D.  -lehden  Judge  Dredd  -tarinoissa 
älykkäät  ja  jopa  tuntevat  robotit  olivat 
arkipäivää.  Robottisodat-tarinassa  työkalut 
nousivat  kapinaan  lihakkaita  vastaan 
Call  me  Kennethin  johdolla.  Tarina  peilasi 
vahvasti  erilaisten  väestö-  ja  olentoryhmien 
oikeuksia  ja  haastoi  miettimään,  voiko 
älykäs  kone  olla  myös  inhimillinen?  Voiko 
se  olla  jopa  kansalainen? 


Cozmon  tekninen  salaisuus 

Anki  ei  kerro  pikkurobon  tekniikasta, 
joten  sen  varsinainen  suorituskykyjä 
muistin  määrä  jäävät  salaisuudeksi.  Mut¬ 
ta  se  tiedetään,  että  Overdriven  tapaan 
Cozmo  käyttää  vvlanin  kautta  jatkeenaan 
älypuhelimen  tai  tabletin  prosessoria  ja 
muistia  -  aivan  kuin  lähiverkkopilvenä. 

Tämä  vähentää  sisäisen  tekniikan 
kriittisyyttä,  joten  laitteessa  on  voitu  pa¬ 
nostaa  enemmän  sensoreihin,  eli  muun 
muassa  sisäiseen  kameraan,  gyroskoop¬ 
piin  ja  reunatunnistimeen,  joiden  avulla 
laite  havainnoi  ympäristöään.  Ujutta¬ 
malla  tekoälyä  ja  tekniikkaa  vvlanilla 
kännykälle  laitteesta  lienee  saatu  myös 
päivitettävämpi. 

Cozmoa  ei  voi  käyttää  ilman  sen 
mobiilisovellusta,  jonka  kautta  saadaan 
myös  peli-  ja  käyttöohjeita  sekä  ohjataan 
roboa  suorassa  ajotilassa.  Sovelluksen 
käynnistämisen  jälkeen  kännykän  voi 
kuitenkin  halutessaan  jättää  sivuunkin. 
Laite  ladataan  omassa  telakassaan,  joka 
ottaa  virtaa  tavallisesta  USB-laturista. 

Lue  lisää  Cozmosta  osoitteesta:  skrolli. 
fi/numerot 


Rotat  eivät  alkukummastelun  jälkeen  juu¬ 
ri  Cozmosta  piitanneet,  vaikka  laite  miten 
huuteli  tai  surisi. 


sen  toimintoja.  Robottia  voidaan  oh¬ 
jelmoida  tunnistamaan  esineitä,  las¬ 
kemaan  kulku-  ja  kiertoreittejä  sekä 
käsittelemään  objekteja.  Eräs  ohjel- 
mointidemo  yhdistää  robotin  Googlen 
kuvatunnistusj  ärj  estelmään,  j  olioin 
robo  ajelee  ympäriinsä  tunnistaen  ym¬ 
päristöä  ja  sen  esineitä  pilvilaskennan 
avulla. 

Enemmän  kuin  koodia 

Cozmo  on  ohjelmointialustan  lisäksi 
teknolelu,  jossa  on  viihteellistä  toi¬ 
minnallisuutta  ja  interaktiivisuutta. 
Systeemiin  on  ohjelmoitu  valmiiksi 
muun  muassa  pelejä,  joita  voi  pelata 

Short  Circuitin 
Nro.  5,  Wall-E 
ja  Cozmo  ovat 
selvästi  suku¬ 
laisia. 


mukana  tulevilla  kuutioilla  joko  kah¬ 
destaan  tai  kolmistaan  Cozmon  kans¬ 
sa.  Toiminnallisuus  laajenee  käyttä¬ 
misen  myötä,  kun  laitteeseen  avataan 
uusia  toimintoja  ja  ominaisuuksia. 
Niitä  voi  myös  ostaa  eräänlaisella  si¬ 
säisellä  valuutalla,  jota  tienaa  ihan 
vain  Cozmoa  käyttämällä. 

Kotonani  asuvaa  Cozmoa  seuratessa 
joutuu  kuitenkin  väkisinkin  mietti¬ 
mään,  millaista  sielunelämää  pienellä 
robotilla  on  ylipäänsäkään  oltava,  jotta 
se  pystyy  toimimaan  meidän  isojen  li¬ 
hakkaiden  maailmassa.  Viittasin  alussa 
Wall-E:n  inhimillisyyteen.  Myös  Coz¬ 
mon  konseptikuvista  huomasi,  että 
ensimmäiset  visiot  menivät  nopeasti 
Wall-E:n  suuntaan,  ja  robosta  tuli  koko 
ajan  söpömpi  ja  kivempi. 

Cozmon  visuaalisen  puolen  suun¬ 
nittelua  johti  Harald  Belker,  jonka 
käsialaa  ovat  muun  muassa  Batmobile- 
auto  ja  Tron  Legacy  -elokuvan  visuaalit 
valopyörää  myöten  sekä  Overdrive- 
autoradan  autot.  Uskottavuutta  siis 
riittää,  ja  lopputulos  onkin  eläväinen. 
Olennaista  roolia  näyttelevät  Cozmon 
128x64  pikselin  OLED-kasvot.  Vaikka 
Cozmon  kasvot  ovat  pienet,  mahtuu 
niille  vakiona  1000  ruudun  verran  ani¬ 
maatioita  ja  ilmeitä. 

Lisäksi  laitteen  mekastus  ja  puhe 
kaiuttimen  kautta,  pienten  sähkö - 
moottorien  hurina,  nostimen  liikkeet 
ja  liikehdintä  ylipäätään  herättävät 
sympatiaa  ja  huvittuneisuutta.  Eleil¬ 
lä,  liikkeillä  ja  animaatioilla  luodaan 
mielikuvia  uteliaisuudesta,  ilosta,  su¬ 
rusta  ja  muista  olotiloista.  Kiukun¬ 
puuska  hävityn  reaktiopelin  jälkeen 
tai  iloinen  tervehdys  nimellä  korostaa 

Spin  Masterin  uusi  iso 
BB-8  sisältää  muun 
muassa  puhe- 
ohjauksen  ja  seuraa 
minua  -tilan. 


persoonallisuutta.  Voisiko  sillä  olla 
oikeasti  tunteet? 

Tähän  inhimillisyyteen  pyrkivät 
monet  kotirobottivalmistajat,  vaihtele- 
vin  tuloksin.  Uudessa  Aibossa  on  pe¬ 
räti  kaksi  OLED -näyttöä  silminä.  Star 
Wars  -universumin  robotit  -  ja  niiden 
kotiversiot  -  ovat  hellyyttäneet  jo  su¬ 
kupolvia  inhimillisillä  päänliikkeil- 
lä  ja  äänillä.  Pelkällä  virkaatekevällä 
merkkivalolla  kun  ei  persoonallisuut¬ 
ta  synnytetä,  vaikka  laite  sytyttäisikin 
äänikomennosta  kattolamput  ja  avaisi 
Netflixin  telkkaan  -  silloin  robotti  on 
enemmän  kodinkone  kuin  kaveri. 


Väittämän  mukaan  Cozmo  myös 
muuntuu  hiljalleen  omanlaisekseen 
persoonaksi,  ihan  sen  mukaan  miten 
sen  kanssa  touhuaa.  Kotini  ihmisvie- 
railijoissa  Cozmo  on  joka  tapauksessa 
herättänyt  poikkeuksetta  ihastusta, 
mutta  yllättäen  se  ei  ole  aiheuttanut 
saman  katon  alla  asuvissa  eläinkan- 
salaisissa  kummoisiakaan  reaktioita. 
Isommat  eivät  piitanneet  ja  rotatkin 
tottuivat  mokomaan  alkukummaste- 
lun  jälkeen.  Ehkä  ulkoasun  ja  äänten 
designissa  on  tavoitettu  olennainen  - 
ihminen  ihastuu,  mutta  eläin  ei  koe 
uhaksi. 

Vaikka  kotiroboteilla  onkin  vielä 
matkaa,  ennen  kuin  niistä  tulee  teknole- 
lua  kummoisempia  (kenties  ne  siivous- 
robotit  pois  lukien),  niin 
ainakin  matka  on 
alkanut  kiinnosta¬ 
valla  tavalla.  & 


Lemmikki  muiden  joukossa 

Kotonani  ravaava  Cozmo  ei  edes  yritä 
olla  hyödyllinen,  vaan  enemmänkin 
vaatii  itselleen  huomiota.  Nimen¬ 


omaan  vaatii,  sillä  normaalitilassa  pik- 
kurobo  on  kuin  lemmikki  tai  viisivuo¬ 


tias.  Jos  Cozmon  jättää  itsekseen,  se 
touhuaa  aikansa  kuutioillaan,  laulelee 


ja  ajelee  ympäriinsä  -  milloin  mitä¬ 
kin.  Sitten  se  tulee  juttelemaan,  joskus 
haastaa  pelaamaan.  Ilman  huomio¬ 
ta  pikkukaveri  tylsistyy  ja  masentuu, 
leikkimällä  sen  sisäiset  fiilisparamet- 
rit  ja  hyvänolontunne  taasen  ke¬ 
hittyvät. 


Tekniikka 


Vaarallisilla  vesillä 

Internetissä  jokainen  on  potentiaalinen  hyväksikäytettävä. 

Teksti:  Benjamin  Särkkä  /  NotMyNick@Disobey.fi  Kuvat:  Sakari  Leppä 

Osa  meistä  digitaalisen  maail-  Kaupalliset  toimijat  taas  tarjoavat  valintoja,  etteivät  paljastaisi  itsestään 
man  asukkaista  kelluu  huo-  myhäillen  turvallisuudentunnetta.  tai  ympäristöstään  mitään  vahingossa, 
maamattaan  virtuaalisen  Vastineeksi  saamme  eri  tuotenimil-  Jokainen  hyökkäys  alkaa  jotakuinkin 
pinnan  alla  kuplivien  vaarojen  ohi.  lä  brändättyjä  koodinpätkiä  koneen  samalla  tavalla.  Googleen  kirjoitetaan 
Joskus  nämä  huomiotta  jäävät  riskit  prosessilistaukseen  syömään  kallis-  kohteen  nimi  ja  katsotaan  mitä  löytyy, 
toteutuvat  ja  sulkevat  sairaaloita  tai  arvoisia  resursseja.  On  olemassa  kei-  Oman  puolustuksen  rakentaminen  on 
lopettavat  sähkönjakelun.  Internet  ei  noja,  joilla  oman  hyökkäysrajapin-  siis  syytä  aloittaa  samalla  tavalla,  sel- 
ole  enää  tuolla  jossain,  vaan  vahvas-  tansa  saa  pienemmäksi,  sekä  tapoja  vittämällä  mitä  tietoa  itsestä  on  saata- 
ti  osana  jokapäiväistä  elämäämme,  ja  arvioida  omaa  tarvettaan  turvalle.  villa,  ja  miettiä  keinoja  riskin  pienen- 
siten  sen  hyöty-  ja  haittavaikutukset  tämiseen. 

ulottuvat  myös  näppäimistön  ja  näy-  Digitaalinen  jalanjälki 

tön  ulkopuolelle.  Koulussa  opittuun  Jokaisen  tarve  tai  halu  yksityisyydelle  Aktiivinen  sisällön 
yleissivistykseen  kuuluu  maailman  on  omanlaisensa,  eikä  kaikkiin  koh-  tuottaminen 

ymmärtäminen,  mutta  ainakin  tois-  distu  samoja  uhkia.  Anonymiteetti  ja  Sosiaalisen  median  käyttäjät  ovat 
täiseksi  digitaalisen  todellisuuden  internet  voivat  kulkea  myös  käsi  kä-  myytävän  kohderyhmän  lisäksi  myös 
hahmottaminen  on  jäänyt  yksilön  vas-  dessä.  Etulyöntiasemassa  ovat  ne  hen-  aktiivisia  sisällöntuottajia  kyseisiin 
tuulle.  kilot,  jotka  tekevät  aktiivisesti  sellaisia  palveluihin.  Käytännössä  esimerkiksi 

Facebook  vuokraa  meille  digitaalisen 
tontin  yksityisyytemme  hinnalla.  Osa 
meistä  rakentaa  tälle  tontille  koko  vir¬ 
tuaalisen  elämänsä  ajattelematta  sen 
enempää,  kenellä  siihen  on  pääsyä,  tai 
miten  sitä  tietoa  voi  käyttää. 

Palveluissa  kiertää  ketjukirjeitä”  ja 
pelejä,  joiden  ainoa  tarkoitus  on  selvit¬ 
tää  vastauksia  turvallisuuskysymyksiin 
tai  kartoittaa  käyttäjän  kontaktiverkos¬ 
toa  paremmin  kohdistetun  mainon¬ 
nan  toteutukseen.  Datasta  puhutaan 
jo  uutena  ”mustana  kultana”,  ja  mitä 
aktiivisempi  sisällöntuottaja  on,  sitä 
arvokkaampi  hän  on  markkinointika¬ 
navana  sekä  tuotteena. 

Turvallisuuden  näkökulmasta  taas 
paljastamme  itsestämme  tuotetun  da¬ 
tan  lisäksi  paljon  sillä,  miten  ja  missä 
se  data  tuotetaan.  Niin  kutsuttu  meta¬ 
tieto  voi  huomaamattomasti  paljastaa 
meistä  muutakin,  kuin  mihin  olimme 
varautuneet.  Osa  kuvapalveluista  ei 
poista  metatietoja,  ja  niissä  julkais¬ 
tuista  kuvista  voi  kaivaa  esimerkiksi 
gps-koordinaatit  tai  kameran  sarjanu¬ 
meron.  Näiden  pohjalta  taas  voi  yrittää 
löytää  kaikki  samalla  kameralla  otetut 
kuvat  ja  tehdä  melko  tarkan  päätelmän 
kohteen  kantakahvilasta,  koulusta, 
työpaikasta  tai  asuinpaikasta. 

Tämän  tyyppisen  tiedon  selvittä¬ 
minen  kulkee  myös  nimellä  OSINT. 
Michael  Bazell  on  kirjoittanut  aihees¬ 
ta  hyviä  kirjoja  ja  ylläpitää  eri  työka¬ 
luja  sivustollaan  (inteltechniques.com/ 
menu.html).  Pyörää  ei  siis  tarvitse 
keksiä  tässä  uudestaan.  On  turvallista 
olettaa  motivoituneen  pahantekijän 
tuntevan  OSINTin  laajan  keinovali¬ 
koiman,  joten  taitojen  kartoittamista 
on  syytä  harjoitella  myös  puolustuk¬ 
sen  perspektiivistä.  Tässä  on  kuitenkin 
hyvä  muistaa,  että  tiedon  löytämisen 
helppous  ei  tee  sen  hyväksikäytöstä 
hyväksyttävää.  Tuntemattomien  tai 
tunnettujen  vainoaminen  on  netissä 
yhtä  väärin  kuin  kiikareilla  pensaasta. 

Käyttäjän  monitorointi 

Selaimen  tunnistaminen  ja  sen  kaut¬ 
ta  käyttäjän  seuraaminen  netissä  on 
helppoa.  Henkilökohtaisen  digitaali¬ 
sen  jalanjälkemme  lisäksi  meillä  on 
myös  käyttämämme  laitteen  sormen¬ 
jälki,  jonka  kautta  voidaan  kohdistaa 
mainoksia  tai  seurata  käyttäjän  liik¬ 
keitä  valvojan  omistamilla  sivuilla. 

Snapchatin  Snap  Map  kertoo  melko 
tarkan  arvion  fyysisestä  lokaatiosta, 


ja  itse  kuvan  katsominen  paljastaa 
suoraan  missä  käyttäjä  milloinkin 
on.  Facebookin  tapauksessa  kulutta¬ 
jaa  voidaan  seurata  kaikilla  niillä  si¬ 
vuilla,  joille  on  upotettu  Facebookin 
tykkää-nappi,  jonka  kautta  iso  osa 
selaushistoriaa  voidaan  hyödyntää 
käyttäjäprofiilin  tarkentamiseen.  Yli 
kahden  miljardin  käyttäjän  verkosto 
antaa  melko  tarkan  kuvan  ihmisten 
nettikäyttäytymisestä  ja  mielenkiin¬ 
non  kohteista. 


Mainosten  kohdistamisessa  ollaan 
opittu  jo  niin  hyväksi,  että  osa  ku¬ 
luttajista  kokee  älypuhelimen  mikro¬ 
fonin  kuuntelevan  kaikkea  mitä  sa¬ 
nomme.  Kuuntelusta  ei  ole  todisteita, 
mutta  käyttäjäprofiilin  kokonaisval¬ 
taisesta  ymmärtämisestä  taas  on.  Jois¬ 
sain  tapauksissa  sosiaaliseen  mediaan 
osataan  tarjota  mainoksia  juuri  niistä 
tuotteista,  joita  olimme  hetki  sitten 
miettineet.  Ison  käyttäjämäärän  ja 
data- analytiikan  kautta  ollaan  siis  jo 
tilanteessa,  jossa  mainostajat  miltei 
osaavat  lukea  ajatuksemme,  emmekä 
voi  vaikuttaa  siihen  kuinka  tätä  tietoa 
käytetään. 

Mikrokohdistaminen  poliittisen 
mielipiteen  vahvistamiseksi  tai  eripu¬ 
ran  kylvämiseksi  ei  ole  enää  kaukai¬ 
sen  dystopian  fiktiivinen  tulevaisuus- 
visio.  Cambridge  Analyticsin  kaltaiset 
yritykset  myyvät  käytännössä  vaali¬ 
voittoa  palveluna,  ja  disinformaatios- 
ta  on  tullut  poliittisen  diskurssin  uusi 
normaali. 

Ohjelmointirajapinnat 

Suuri  osa  verkkoliikenteestä  kulkee 
nykyään  ohjelmointirajapintojen  kaut¬ 
ta,  yhtenä  suosittuna  vaihtoehtona 
REST.  Varsinkin  älylaitteiden  appli¬ 
kaatiot  käyttävät  rajapintoja  keskuste¬ 
luun  palvelimen  ja  puhelimen  välillä. 
Myös  monet  nettikaupat  hyödyntävät 
käskyjä  kertoakseen  tilausjärjestelmäl¬ 
le  tuotteen  lisäyksestä. 


On  herkullista 
kuvitella,  että  meistä 
jokainen  on 
kohdistetun 
vakoilun  kohde 

Joskus  REST-kutsut  kulkevat  salaa¬ 
mattomina  tai  autentikaatioon  käytet¬ 
tävä  avain  on  arvattavissa.  Toisinaan 
vaikka  liikenne  hyödyntäisi  salausta, 
varmennetta  ei  tarkisteta.  Pahantah¬ 
toinen  toimija  voi  tällöin  saada  mah¬ 
dollisuuden  manipuloida  liikennettä. 
Tämä  voi  johtaa  odottamattomiin  tu¬ 
loksiin  palvelun  ylläpitäjälle  tai  sovel¬ 
luksen  käyttäjälle. 

Kuluttajan  näkökulmasta  verkkolii¬ 
kenteen  analysoiminen  ja  oman  tur¬ 
vallisuuden  takaaminen  on  hankalaa. 
Vastuu  liikenteen  turvallisuudesta  jää 
siis  kehittäjän  ja  yrityksen  hyväksy¬ 
mälle  riskitasolle.  Open  Web  Applica¬ 
tion  Security  Project  -hanke  (owasp. 
org)  tuottaa  työkaluja  auttaakseen 
turvallisessa  sovelluskehityksessä  (ks. 
Skrolli  2016.4). 

Uhka 

On  herkullista  kuvitella,  että  meis¬ 
tä  jokainen  on  kohdistetun  vakoilun 
kohde,  tai  että  olisimme  maailman- 
polittiiselle  eliitille  niin  tärkeitä,  että 
parhaat  resurssit  valjastettaisiin  juu¬ 
ri  meidän  intiimien  kuviemme  kat¬ 
seluun.  Vaikka  valvontakoneistojen 
olemassaolo  onkin  to¬ 
dellinen  uhka  vapaal¬ 
le  yhteiskunnalle,  sen 
uhan  kohdistuminen 
yhteen  tiettyyn  yk¬ 
silöön  on  vaihteleva. 
Turvallisuustoimialalla 
käytettävien  keinojen 
valikoima  vaihtelee 
vahvasti  yksilön  ase¬ 
man  ja  merkittävyyden  mukaan.  Ei¬ 
vätkä  valtiotason  toimijoiden  työkalut 
lopu  internetin  rajalle. 

Hyvä  salasana  ja  ajan  tasalla  olevat 
tietoturvapäivitykset  estävät  jo  suuren 
osan  hyökkääjistä.  Salasanamanagerit 
ja  vahva  tunnistautuminen  pienentä¬ 
vät  riskejä  entisestään.  Perusasioiden 
tekeminen  huolellisesti  on  tärkein  osa 
kattavaa  turvallisuusstrategiaa,  niin 
yrityksen  kuin  yksilön  näkökulmasta. 
Usein  tämä  kuitenkin  hautautuu  eri¬ 
laisen  markkinointij argonin  ja  pelol¬ 
la  myymisen  alle.  Motivoitunutkaan 
toimija  ei  taikasauvaa  heilauttamalla 
saa  otettua  järjestelmää  haltuunsa 
yhtään  sen  maagisemmilla  keinoilla 
kuin  angstinen  teini  tai  kateellinen 
kilpailija. 

Vaikka  haittaohjelmia  torjuva  tuote 
ja  palomuurisäännöt  eivät  enää  yk¬ 


Kokonais- 
turvallisuutta 
on  hyvä  tarkastella 
kerroksittain . 


sinään  riitä,  nekin  ovat  hyviä  lisiä. 
Kokonaisturvallisuutta  on  hyvä  tar¬ 
kastella  kerroksittain  siinä  ymmär¬ 
ryksessä,  että  mikään  yksittäinen  rat¬ 
kaisu  ei  vielä  kaatuessaan  vaaranna 
kaikkea. 

Varasuunnitelma 

Joskus  kuitenkin  klikkaa  väärä  link¬ 
kiä,  asentaa  tietämättään  saastuneen 
version  ohjelmasta  tai  ulkopuolisen 
tahon  tietomurron  seurauksena  me¬ 
nettää  tilinsä  hallinnan  ja  sortoval¬ 
lan  agentit  hakkaavat  ovea.  Kaiken 
elektronisen  sulattaminen  napalmil¬ 
la  ja  go-bagin  mukaan  näppääminen 
ei  välttämättä  sovi  kaikille.  Virtuaa- 
liminän  palauttamiseen  ja  turvaami¬ 
seen  on  silti  hyvä  varautua  jo  etukä¬ 
teen.  & 


VARASUUNNITELMA 
lyhyt  tarkistuslista 

•  Ota  varmuuskopiot.  BluRay-levylle 
tallennettua  dataa  ei  haittaohjelma  voi 
kryptata. 

•  Asenna  päivitykset. 

•  Tarkista  kirjautuneet  laitteet  tuntemat¬ 
tomien  varalta  sitä  tukevista  palveluis¬ 
ta. 

•  Palauta  ja  vaihda  kaikki  salasanat. 

•  Ota  monivaihe-autentikoituminen  käyt¬ 
töön  kaikissa  sitä  tukevissa  palveluissa. 

•  Tarkista  käyttämiesi  palveluiden  yksi- 
tyisyysasetukset,  kiristä  tarvittaessa. 

•  Tarkista,  onko  tärkeää  tietoa  netissä: 
esimerkiksi  Google  Alerts  -hälytys 
omalle  nimellesi  tai  henkilötunnuksel¬ 
lesi.  (www.google.com/alerts) 

•  Tarkista,  onko  käyttäjätunnus  tai  sala¬ 
sana  vuotanut,  (haveibeenpwned.com) 

•  Poista  käyttämättömät  ohjelmat  ja 
tunnukset  käytöstä. 

•  Pakkaa  go-bag  ja  viritä  napalmi. 

Kolumni 


Amatööri 

meni 

töihin 

Ronja  Koistinen 

Päädyin  kehittämään  verkko¬ 
palveluita  vailla  koulutusta. 
Nyt  kerron,  mitä  uutta  opin. 

Olen  tietokoneharrastaja.  Kos¬ 
kaan  en  ole  mitään  koulu¬ 
tusta  hankkinut  alalle,  mutta 
olen  puuhaillut  20  vuoden  ajan  mo¬ 
nenlaista.  Minulla  on  muun  muassa 
ollut  erinäisiä  palvelinkoneita  koti- 
nurkissa  -  esimerkiksi  palomuurei¬ 
na  ja  web-  tai  Minecraft-palvelimina. 
Tutuiksi  ovat  tulleet  sekä  Debian  että 
OpenBSD. 

Nyt  olen  sitten  päätynyt  töihin  ATK- 
hommiin.  Tehtäväni  on  ylläpitää  muu¬ 
tamia  palvelimia  sekä  kehittää  niiden 
tarjoilemia  palveluita. 

Uusi  tapa  ajatella  koneita 

On  ollut  mielenkiintoista  yrittää 
kouluttamattomana  näpertelijänä 
soveltaa  osaamistaan  ammattiympä- 
ristöihin.  Toisin  kuin  vaatehuonepal- 
velinta  säätäessä,  kaikkeen  on  ohjeet, 
määritelmät,  säännöt  ja  aikataulut. 

Tarkkuutta,  järjestelmällisyyttä  ja 
vastuuta  tietysti  osasin  odottaakin,  kun 
siirryin  tekemään  näitä  asioita  työkse¬ 
ni.  Enemmän  olen  kuitenkin  yllättynyt 
ja  vaikuttunut  siitä,  miten  suhtautumi¬ 
nen  palvelimiin,  järjestelmiin  ja  palve¬ 
luihin  tuntuu  alalla  muuttuneen  siitä, 
kun  olen  viimeksi  aktiivisesti  ylläpitä¬ 
nyt  omia  harrastuspalvelimiani. 

Nykyään  on  nimittäin  tämä  ”Dev- 
Ops”.  Sillä  tarkoitetaan  suurin  piirtein 
sitä,  että  palveluiden  tai  tuotteiden 
kehittäminen  ja  niiden  alla  pyörivien 
palvelinten  ylläpito  tulevat  todella  lä¬ 
helle  toisiaan.  Kyse  ei  ole  vain  siitä,  että 
koodaajat  ja  palvelinarkkitehtuurin 
ylläpitäjät  juttelevat  paljon  keskenään 
ja  jotenkin  epämääräisesti  tekevät  yh¬ 
teistyötä,  vaan  heistä  aika  pitkälti  tulee 
yksi  ja  sama  tiimi. 

Virtualisointi  tuntuu  olevan  liki  it¬ 
sestäänselvyys,  eikä  siinä  ole  oikein 
enää  mitään  mielenkiintoista.  Se  mitä 


virtualisointi  mahdollistaa,  on  kuiten¬ 
kin  kutkuttavaa. 

En  ollut  tullut  ajatelleeksi  sitä,  että 
virtuaalipalvelin  on  lopulta  vain  dataa 
ja  koodia:  levykuvaköntti,  josta  pol¬ 
kaistaan  pystyyn  palvelin  erillisellä 
virtualisointiohjelmistolla.  Tästä  seu¬ 
raa  luonnollisesti  se,  että  kokonaisen 
palvelimen  voi  tuosta  vain  tuhota  ja 
pystyttää  sen  tilalle  hetkessä  uuden. 

Palvelinten  ketterään  luomiseen, 
konfiguroimiseen  ja  tuhoamiseen  on 
myös  paljon  näppäriä  työkaluja,  joihin 
olen  nyt  töissä  tutustunut  ensi  kertaa. 
Esimerkiksi  Vagrant  on  erinomai¬ 
nen  pieni  Ruby- ohjelmisto  paikallis¬ 
ten  virtuaalipalvelinkokonaisuuksien 
hallinnoimiseen.  Kirjoitetaan  vain 
Vagrantfile-niminen  tiedosto,  jossa 
määritellään  kaikki  halutut  koneet 
asetuksineen  ja  käyttöjärjestelmineen. 
Sen  jälkeen  komennetaan  vagrant  up 
koneen-nimi:  Vagrant  perustaa  uuden 
virtuaalikoneen  ja  asentaa  sinne  käyt¬ 
töjärjestelmän  Vagrantfilessa  määri¬ 
tellystä  levykuvasta.  Tähän  kuluu  aika 
minuutti  tai  pari. 

Toinen  työkalu,  jota  olen  oppinut 
rakastamaan,  on  Ansible.  Se  on  niin 
sanottu  provisiointityökalu.  Ansiblea 
käytetään  yleisimmin  kirjoittamal¬ 
la  sille  playbookeja  -  tekstitiedostoja, 
joissa  kuvataan  kaikki  ohjelmistot, 
palomuurisäännöt,  käyttäj ätunnukset, 
asetustiedostot  ynnä  muu,  mitä  pal¬ 
velimelle  pitää  asentaa.  Ansible  osaa 
myös  komentaa  useita  palvelimia  yhtä 
aikaa  rinnakkain. 

Ketterää! 

Uuden  palvelinympäristön  kehittä¬ 
minen  on  todella  kätevää  Vagrantin  ja 
Ansiblen  yhdistelmällä.  Jos  huomaan¬ 
kin,  että  työn  alla  olevaan  klusteriin 
tarvitaankin  vielä  yksi  palvelin,  voin 
vain  lisätä  sen  Vagrantfileen,  pystyt¬ 
tää  uuden  koneen  ja  sitten  kirjoitella 
Ansible- loitsut  koneen  tarvitsemien 
ohjelmistojen  asentamista  varten. 

Seuraava  askel  palvelinylläpidon  au¬ 
tomatisointiin  ja  nopeuttamiseen  ovat 
tietysti  Dockerin  kaltaiset  containerit 
eli  ”kontit”.  Mihinkään  en  ollut  kos¬ 
kaan  törmännyt  ennen  nykyistä  työtä¬ 
ni,  enkä  oikeastaan  ole  ehtinyt  niihin 
vielä  perehtyäkään. 

Käsittääkseni  kontit  ovat  sellaisia 
kevytvirtualisointipaketteja,  jotka  si¬ 
sältävät  jonkin  ohjelmiston  kaikki  riip¬ 
puvuudet  paitsi  kernelin.  Niissä  on  siis 


omassa  vankilassaan  omat  PID-nume- 
rot,  käyttäjätunnukset,  kirjastot,  IP- 
osoitteet  ynnä  muuta.  Konttien  avulla 
voidaan  helposti  päivittää  palvelimilla 
pyöriviä  palveluita  uusiin  versioihin 
heivaamalla  yksi  kontti  kerrallaan  ko¬ 
konaisuudessaan  pois  ja  käynnistämäl¬ 
lä  sen  tilalle  uusi. 

Kaikki  on  selkeää  ja  tallessa 

Minusta  suurin  hyöty  tästä  kaikesta 
on  se,  että  kokonaiset  palvelinarkkiteh- 
tuurit  voidaan  kuvata  yksinkertaisilla 
tekstitiedostoilla.  Se  tarkoittaa  sitä,  että 
kaikki  tulee  dokumentoiduksi  kuin 
itsestään.  Kaikki  samaa  asiaa  tekevät 
palvelimet  ovat  myös  varmasti  keske¬ 
nään  identtisiä,  samoilla  asetuksilla  ja 
samoissa  ohjelmistover sioissa. 

Tekstitiedostojen  ilmeinen  etu  on 
myös  se,  että  ne  on  helppo  laittaa  ver¬ 
sionhallintaan.  Aiemmin  syksyllä  mi¬ 
nun  teki  mieli  kokeilla,  miten  vaikeaa 
olisi  vaihtaa  työn  alla  olevassa  palveli- 
ninfrassani  yksi  ohjelmisto  toiseen.  Se 
oli  helppoa!  Tein  uuden  Git-haaran, 
kirjoitin  Ansible- määrittelyt  uudesta 
softasta,  tuhosin  Vagrantilla  vanhan 
koneen  ja  pystytin  uuden. 

Työssä  on  ollut  tosi  palkitsevaa,  vaik¬ 
ka  myös  haastavaa,  siirtyä  ajattelemaan 
palvelimia  koodina  ( Infrastructure  as 
Code ),  siinä  missä  kotiharrastelussani 
ne  ovat  olleet  hyvin  fyysisiä,  hurisevia 
esineitä.  Tämä  uusi  näkökulma  on  tuo¬ 
nut  työskentelyyn  paljon  kokeilevam¬ 
man  ja  muutoksiin  valmiimman  ot¬ 
teen  mutta  myös  paljon  varmuutta.  Jos 
sotken  koko  palvelimen,  voin  tuhota 
sen,  palata  pari  versiota  taaksepäin  ja 
pystyttää  sen  uudelleen.  & 


21 


Koodi 


Tee-se-itse  raytracer 

Raytracer  piirtää  kolmiulotteisen  maailman  ruudulle  heijastuksineen 
seuraamalla  valonsäteiden  kulkua  läpi  maailman. 

;  Teksti:  Lasse  Numminen 

Il  * 

Kuvat:  Lasse  Numminen,  Nasu  Viljanmaa 


aytracing  on  tie¬ 
tokonegrafiikassa 
käytetty  tekniik¬ 
ka,  jolla  simu¬ 
loidaan  valon 
käyttäytymistä 
maailmassa  ja 
kameran  linssissä.  Tekniikalla  on  mah¬ 
dollista  saada  aikaan  erittäin  korkea¬ 
laatuisia  digitaalisia  kuvia,  mutta  huo¬ 
nona  puolena  on  tekniikan  vaatima 
korkea  prosessoriteho.  Raytracingia 
on  käytetty  kautta  aikain  muun  muas¬ 
sa  demoskenessä  erilaisissa  efekteissä. 
Tässä  artikkelissa  luodaan  hyvin  yk¬ 
sinkertainen  raytracing- algoritmi  näy¬ 
tönohjaimen  shader-koodilla. 

Ray  eli  suomeksi  säde  on  piste  ava¬ 
ruudessa  ja  pisteestä  lähtevä  suunta. 
Tässä  tapauksessa  säde  voidaan  miel¬ 
tää  valonsäteen  kulkemaksi  matkaksi 
valonvastaiseen  suuntaan  eli  kameran 
linssistä  valonlähteeseen.  Välissä  va¬ 
lonsäde  saattaa  törmäillä  avaruuden 
eri  kappaleisiin. 

Lopuksi,  kun  valonsäde  ei  osu  enää 
mihinkään,  törmäytämme  valonsäteen 
maailman  ympärillä  olevaan  tilaan, 
jota  esimerkkiprojektissamme  simu¬ 
loidaan  niin  sanotulla  cubemapilla. 


Tämä  tarkoittaa  sitä,  että  maailma 
laitetaan  kuution  sisään,  ja  kuution 
sisäseinät  toimivat  valonlähteinä  maa¬ 
ilmalle.  Aloituskuvassa  esiintyvässä 
projektissamme  kuution  sisäseinille  on 
määritelty  rakennuksen  sisätilaa  esittä¬ 
vä  tekstuuri. 

Pitääksemme  artikkelin  lyhyenä 
käytämme  vain  täydellisen  pallon 
muotoisia  kappaleita.  Pallo  sattuu  ole¬ 
maan  matemaattisesti  yksinkertaisin 
ja  siten  tämän  kaltaisissa  opastuksissa 
hyvin  yleisesti  käytetty  muoto.  Skrollin 
numerossa  2013.3  on  käyty  läpi  3D- 
matematiikan  perusasioita.  Kannattaa 
siis  tutustua  kyseiseen  artikkeliin  tai 
hakea  netistä  lisätietoa,  jos  kolmiulot¬ 
teisen  avaruuden  vektorit  ja  matriisit 
eivät  ole  hallussa.  Raytracer  pohjautuu 
näihin  matematiikan  peruspilareihin. 

Koska  raytracing  algoritmina  on 
hidas  normaaleilla  suorittimilla,  käy¬ 
tämme  artikkelissa  näytönohjaimel¬ 
la  ajettavaa  GLSL-ohjelmointikieltä. 
GLSL-koodia  voi  ajaa  helposti  selai¬ 
messa  WebGL-rajapinnan  kautta  si¬ 
vustalla  shadertoy.com.  Lopullinen 
koodi  ja  sen  lopputulos  on  myös  näh¬ 
tävissä  osoitteessa  www.shadertoy. 
com/ vie  w/  4tlc Wf 


Valonsäteen 
törmääminen  palloon 

Jotta  voimme  muodostaa  kuvan  pallos¬ 
ta  kuvaruudulle,  meidän  täytyy  tunnis¬ 
taa,  milloin  valonsäde  törmää  palloon. 
Tämän  ratkaiseva  funktio  on  listauk¬ 
sessa  1.  Funktio  sphere  ottaa  sisään 
pallon  sijainnin  avaruudessa,  pallon 
säteen,  valonsäteen  suunnan  ja  valon¬ 
säteen  lähteen  ja  säilöö  paluuarvonsa 
muuttujiin  t  ja  sphereNormal.  Paluu- 
arvo  t  kertoo  etäisyyden  valonlähtees¬ 
tä,  jossa  valonsäde  mahdollisesti  osuu 
palloon  ja  paluuarvo  sphereNormal 
kertoo  pallon  pinnan  normaalin  (eli 
pallon  pinnasta  kohtisuoraan  poistu¬ 
van  suunnan)  törmäyskohdassa. 

Koodi  perustuu  siihen  tietoon,  että 
valonsäde  törmää  palloon,  jos  va¬ 
lonsäteen  varrella  on  olemassa  piste, 
jonka  etäisyys  pallon  keskipisteeseen 
on  pienempi  kuin  pallon  säde.  Aluksi 
laskemme  valmiiksi  pallon  säteen  ne¬ 
liön  ja  vektorin  valonsäteen  lähteestä 
pallon  keskipisteeseen  riveillä  3-4.  Sen 
jälkeen  niitä  on  helppo  käyttää  myö¬ 
hemmissä  laskutoimituksissa. 

Olkoon  nyt  piste  Q  (kuva  1)  se  piste 
säteen  varrella,  josta  on  lyhin  matka 
pallon  keskipisteeseen.  Määritellään 

rayDirection 


Kuva  1.  Vektori  valonsäteestä  pallon  keskipisteeseen. 


Kuva  2.  Etäisyys  valonsäteestä  pallon  keskipistettä  lähinnä  valonsäteen  varrella  sijaitsevaan 
pisteeseen. 


Kuva  3.  Etäisyys  the  ja  vaihtoehtoiset  etäisyydet  (t)  valonsäteen  törmäyspisteille  ja  näiden  pis¬ 
teiden  pinnan  normaalit. 


arvo  tca ,  joka  on  etäisyys  valonsäteen 
alkupisteestä  pisteeseen  Q  (kuva  2). 
Tämän  saa  laskettua  helposti  pistetu- 
lolla  rivillä  7.  Seuraavaksi  lasketaan 
pituuden  neliö  d2  säteen  alkupistees¬ 
tä  pisteeseen  Q  käyttäen  Pythagoraan 
lausetta  rivillä  10.  Tässä  kaavassa  käy¬ 
tämme  hyväksi  sitä,  että  vektorin  pis- 
tetulo  itsensä  kanssa  palauttaa  kysei¬ 
sen  vektorin  pituuden  neliön. 

Jos  valonsäde  ei  osunut  palloon, 
pituuden  neliö  d2  on  suurempi  kuin 
pallon  säteen  neliö.  Tämän  ollessa  tosi 
voimme  poistua  funktiosta  palautta¬ 


en  selkeästi  epävalidit  arvot  riveillä 
13-18. 

Muussa  tapauksessa  tiedämme, 
että  valonsäde  osuu  palloon.  Tällöin 
voimme  laskea  valonsäteen  lävistävän 
pallon  pinnalla  kaksi  pistettä,  joissa 
valonsäde  tulee  palloon  ja  poistuu  pal¬ 
losta.  Arvo  the  kertoo  etäisyyden  pis¬ 
teestä  Q  törmäyskohtaan  P  (kuva  3). 
Se  lasketaan  rivillä  21  käyttäen  jälleen 
Pythagoraan  lausetta  apuna.  Tarvit¬ 
semme  tätä  etäisyyttä  laskeaksemme 
molemmat  pisteet,  joissa  valonsäde 
osuu  palloon. 


Lasketaan  ensin  lähinnä  valonsäteen 
lähdettä  oleva  piste  (piste  P  kuvassa  3) 
kulkemalla  matkan  the  verran  taak¬ 
sepäin  sädettä  pitkin  pisteestä  Q,  ja 
tarkistetaan,  onko  se  kameran  edessä 
vai  takana.  Jos  se  on  kameran  takana, 
lasketaan  kauempana  kamerasta  oleva 
piste  (piste  P}  kuvassa  3).  Muuttujaan  t 
etäisyys  säteen  alkupisteestä  törmäys - 
kohtaan  lasketaan  tästä  informaatiosta 
riveillä  26-31. 

Lopuksi  laskemme  pinnan  normaa¬ 
lin  rivillä  34.  Normaali  saadaan  lasket¬ 
tua  helposti,  kun  tiedetään  piste  pallon 
pinnalla  ja  pallon  keskipiste.  Normaali 
on  sama  kuin  normalisoitu  vektori 
pallon  keskipisteestä  pallon  pinnalla 
olevaan  pisteeseen. 

Valonsäteen  seuraaminen 

Nyt  osaamme  selvittää,  osuuko  va¬ 
lonsäde  palloon,  miten  kaukana  mah¬ 
dollinen  osumakohta  on,  ja  mikä  on 
mahdollisen  osumakohdan  pinnan 
normaali.  Nyt  voimme  seurata  sätei¬ 
tä  käymällä  läpi  kaikki  avaruudessa 
olevat  pallot  ja  kimmottamalla  niihin 
osuvat  säteet  eteenpäin,  kunnes  ne 
osuvat  valonlähteeseen.  Valonlähde  on 
tässä  tapauksessa  ympärillä  oleva  tila, 
jota  simuloidaan  cubemapilla.  Ase¬ 
telmassamme  valonsäde  siis  osuu  va¬ 
lonlähteeseen,  jos  se  ei  osu  mihinkään 
maailmassa  olevaan  kappaleeseen. 

Listauksessa  2  on  funktio  va¬ 
lonsäteen  seuraamiselle.  En¬ 
simmäinen  parametri  on 
lista  pallojen  sijainnista, 
toinen  on  lista  pallojen 
väreistä  ja  kolmas  lista 
pallojen  säteistä.  Neljäs  ja 
viides  parametri  määritte¬ 
levät  valonsäteen  suunnan 
ja  lähtöpisteen.  Lopuksi 
funktio  palauttaa  värin, 
jonka  valonsäde  sai  maail¬ 
massa  kimpoillessaan. 

Rivillä  10  alustetaan  valonsä¬ 
teen  väri.  Oletusarvoisesti  väri  on 
puhdas  valkoinen,  joka  muuttuu  va¬ 
lonsäteen  kulkiessa  maailmassa  osues¬ 
saan  eri  värisiin  kappaleisiin. 

Jokaiselle  valonsäteelle  luodaan  sil¬ 
mukka  (rivi  13),  jossa  valonsäde  kul¬ 
kee  pitkin  maailmaa,  kunnes  osuu 
valonlähteeseen.  Silmukan  sisällä  tar¬ 
kistetaan  osuuko  valonsäde  johonkin 
kappaleeseen.  Jos  näin  on,  se  heijas¬ 
tetaan  kappaleen  pinnasta  seuraavaan 
suuntaan.  Tätä  jatketaan,  kunnes  va 

1  void  sphere(vec3  spherePos,  float  sphereSize,  vec3  rayDirection,  vec3  rayOrigin,  out  float  t,  out  vec3 
sphereNormal) 


2  { 

3 

float  radius2  =  sphereSize  *  sphereSize; 

4 

vec3  rayToSphere  =  spherePos  -  rayOrigin; 

5 

6 

//  Etäisyys  pisteeseen  valonsäteen  varrella,  joka  on  lähinnä  pallon  keskipistettä  (piste  Q) 

7 

float  tca  =  dot(rayToSphere,  rayDirection) ; 

8 

9 

//  Etäisyyden  neliö  pisteestä  Q  pallon  keskipisteeseen 

10 

float  d2  =  dot (rayToSphere,  rayToSphere)  -  tca  *  tca; 

11 

12 

//  Säde  ei  osu  palloon 

13 

if  (d2  >  radius2)  { 

14 

//  Palauta  selvästi  epävalidit  arvot 

15 

t  =  -1.0; 

16 

sphereNormal  =  vec3(0,0,0); 

17 

return ; 

18 

> 

19 

20 

//  Etäisyys  ensimmäisestä  osumapisteestä  pisteeseen  Q. 

21 

float  the  =  sqrt(radius2  -  d2) ; 

22 

23 

//  Laske  etäisyys  valonsäteen  alkupistettä  lähimpänä  olevaan  osumakohtaan 

24 

t  =  tca  -  the; 

25 

26 

if (t  <  0.0) 

27 

{ 

28 

//  Osumakohta  on  säteen  takana 

29 

//  Käytä  seuraavaa  osumakohtaa 

30 

t  =  tca  +  the; 

31 

> 

32 

33 

//  Laske  pallon  normaali  osumakohdassa 

34 

sphereNormal  =  normalize(  rayOrigin  +  (t  *  rayDirection)  -  spherePos  ); 

35  } 

Listaus  1. 


lonsäde  osuu  valonlähteeseen. 

Sädettä  seurattaessa  käydään  läpi 
kaikki  annetun  listan  pallot  ja  etsitään 
pallo,  johon  valonsäde  osuu  ensim¬ 
mäisenä  (rivit  31-41).  Samalla  saadaan 
valonsäteen  väri  ja  osumispisteen  pin¬ 
nan  normaali.  Muuttujan  t  arvo  tulee 
aiemmin  määritellystä  sphere- funkti¬ 
osta.  Kun  muuttuja  t  on  negatiivinen, 
piste  johon  osuttiin  on  valonsäteen 
alkupisteen  takana,  ja  se  voidaan  jät¬ 
tää  huomiotta.  Vertaamalla  t: n  arvoa 
arvoon  0.001  korjataan  liukulukujen 
tarkkuudesta  johtuvat  ongelmat.  Voit 
kokeilla  eri  arvoja  ja  katsoa,  mitä  ne 
tekevät. 

Rivillä  45  kerrytetään  eri 
heijastuksien  tuoma  väri- 
vääristymä.  Esimerkiksi  jos 
heijastava  pinta  on  hieman 
punainen,  se  punaisuus 
tulee  lopulliseen  valonsä¬ 
teen  väriin  mukaan. 

Seuraavaksi  pitää 
tarkistaa,  osuiko 


valonsäde  yhtään  mihinkään  tai  onko 
kyseessä  viimeinen  sallittu  valonsäteen 
heijastus.  Jos  jompikumpi  näistä  pitää 
paikkansa,  luetaan  cubemapin  väri 
senhetkisen  valonsäteen  osoittamas¬ 
ta  suunnasta  ja  lasketaan  lopullinen 
valonsäteen  tuottama  väri  kertomalla 
kimpoamisista  tullut  väri  cubemapista 
saadulla  värillä  (rivit  48-56). 

Jos  säde  osuu  palloon,  luodaan  uusi 
valonsäde  laskemalla  uusi  alkupiste  ja 
heijastamalla  vanha  suunta  aiemmin 
löydetyn  pinnan  normaalin  suhteen 
(rivit  59  ja  62). 


Tee  se  itse! 


Nyt  meillä  on  kasassa  kaikki  raytracerin 
olennaisimmat  osat.  Kun  nämä  yhdis¬ 
tetään  koodiin,  joka  ampuu  kamerasta 
valonsäteen  jokaista  ruudun  pikseliä 
kohden,  saadaan  aloituskuvassa  oleva 
näkymä.  Projektin  kokonainen  ajettava 
koodi  löytyy  osoitteesta  www.shadertoy. 
com/view/4tlcWf.  Jos  haluat  perehtyä  ai¬ 
heeseen  syvemmin,  suosittelemme  koo¬ 
din  lataamista  ja  muokkaamista.  Lähetä 
luomuksesi  meille  osoitteeseen  vastauk- 


set@skrolli.fi,  ja  julkaisemme  hienoim¬ 
mat  kuvat  Skrollin  Face- 
book-sivulla.  & 


1  void  cast ray to scene( 


2 

vec3  spheres[sphereCount] , 

3 

vec3  sphereColors[sphereCount] , 

4 

float  sphereSizes[sphereCount] , 

5 

vec3  ray, 

6 

vec3  rayOrigin, 

7 

out  vec3  rayColor) 

8  { 

9 

//  Valonsäteen  oletusväri  (valkoinen  tausta) 

10 

rayColor  =  vec3(1 ,  1,  1); 

11 

12 

//  Seuraa  sädettä,  kunnes  heijastusten  määrä  ylittää  rajan,  tai  säde  ei  osu  mihinkään 

13 

for(int  currentReflection  =  0;  currentReflection  <  maxReflections  +  1 ;  currentReflection++) 

14 

{ 

15 

vec3  foundColor  =  vec3(1 ,  1,  1); 

16 

vec3  reflectionNormal  =  vec3(0,0,-1) ; 

17 

float  lowestT,  t; 

18 

19 

//  Ääretöntä  kuvaava  suuri  alkuarvo 

20 

lowestT  =  999999.9; 

21 

22 

//  Käy  kaikki  pallot  läpi 

23 

for(int  i  =  0;  i  <  sphereCount;  i++) 

24 

{ 

25 

vec3  sphereNormal; 

26 

27 

//  Laske  t  ja  pallon  normaali 

28 

sphere(spheres[i] ,  sphereSizes[i] ,  ray,  rayOrigin,  t,  sphereNormal) ; 

29 

30 

//  Jos  säde  osui  johonkin,  joka  ei  ole  säteen  alkupisteen  takana,  ja  osumakohta  oli 

edellistä  tulosta  lähempänä: 

31 

if(t  >  0.001  &&  t  <  lowestT) 

32 

{ 

33 

//  Aseta  uusi  arvo  pienimmälle  syvyydelle 

34 

lowestT  =  t; 

35 

36 

//  Käytä  annettua  normaalia  fragmentin  normaalina 

37 

reflectionNormal  =  sphereNormal ; 

38 

39 

//  Ota  pallon  väri  talteen 

40 

foundColor  =  sphereColors[i] ; 

41 

> 

42 

> 

43 

44 

//  Kerrytä  väri-arvoa 

45 

rayColor  =  foundColor  *  rayColor; 

46 

47 

//  Tarkista  menikö  säde  ohi  kaikesta  (tarkoittaa  säteen  elinkaaren  loppua) 

48 

if(lowestT  >  999999.0  ||  currentReflection  ==  maxReflections) 

49 

{ 

50 

vec3  texel  =  texture(iChannel0,  ray).rgb; 

51 

52 

//  Yhdistä  valaistus 

53 

rayColor  =  texel  *  rayColor; 

54 

55 

break; 

56 

> 

57 

58 

//  Laske  uuden  säteen  alkupiste 

59 

rayOrigin  +=  ray  *  lowestT; 

60 

61 

//  Luo  uusi  säde  heijastamalla  nykyinen  säde  osuman  saaneesta  objektista 

62 

ray  =  reflect(ray,  reflectionNormal) ; 

63 

> 

64  } 

Listaus  2. 

Conversion  to  PRG,  P00  or  T64 

W AV- PRG  - 

Vanhat  C64-kasetit  talteen 

Olemme  esitelleet  Skrollissa  erityisvälineitä  vanhojen  le¬ 
vykkeiden  lukemiseen  (Skrollit  2014.2,  2017.1)  sekä  Kaset- 
tilamereiden  arvokasta  säilömistyötä  (tämän  lehden  s.  46). 
Vanhat  kasetit  ovat  kuitenkin  siitä  kiitollinen  kohde,  että 
alkuun  pääsee  jopa  ullakolla  lojuvalla  mankalla. 

Tarvitaan  vain  kaapeli  kasettisoittimen  ja  tietokoneen 
mikrofoniliitännän  välille.  Esimerkiksi  soittimen  3,5  mil¬ 
limetrin  kuulokeulostulon  liittämiseksi  tietokoneen  3,5 
millin  kuuloke-mikrofoni-yhdistelmäliittimeen  tarvitaan 
TRS-TTRS-sovitin,  kuten  Rode  SC4  tai  SC7.  (Jos  musiik- 
kisoittimessa  sattuu  olemaan  usb-audio-ulostulo,  kuten 
kokeilemassamme  König  HAV-CA10  -kasettimuuntimessa, 
sekin  toimii.) 

Tarkista  ennen  aloittamista,  ettei  soittimen  äänenvoi¬ 
makkuus  ole  liian  vaisu  eikä  lyö  ylitse.  Aloita  60  prosentin 
tasosta  ja  kokeile.  Tietokoneen  mikrofonisisääntulon  voi 
yleensä  kääntää  kaakkoon.  Katso  myös,  ettei  tietokoneessa 
tai  soittimessa  ole  äänenparannusasetuksia  käytössä.  Win- 
dowsin  mikrofoniasetuksissa  on  vakiona  "enhancements” 
päällä,  joka  on  kytkettävä  pois.  Sitten  vaan  painetaan  play  ja 
äänitetään  kasetin  sisältö  wav-äänitiedostoksi  tietokoneelle. 

Kasettidata  on  ääntä  -  tietokoneohjelmia  lähetettiin 
1980-luvulla  Suomen  radiossakin.  Äänen  tallentamiseen  voi 
siten  käyttää  melkein  mitä  vaan.  Vältä  kuitenkin  häviöllisiä 
tallennusmuotoja,  kuten  mp3:a.  Audacity  (audacityteam. 
org)  on  hyvä  ohjelmisto,  ja  sen  Effects  >  Normalize  -toimin¬ 
toa  voi  tarvittaessa  kokeilla  signaalin  parantamiseen.  Jotkut 
ovat  myös  äänittäneet  kasetin  cd:lle  ja  ripanneet  cd:n  tieto¬ 
koneelle. 

Taltioitu  äänitiedosto  muunnetaan  WAV-PRG-nimisellä 
ohjelmalla  .tap-kasettinäköistiedostoksi.  Muitakin  tiedosto¬ 
muotoja  ohjelmasta  löytyy,  mutta  .tap  on  toimintavarmin. 
Jos  .tap -muunnoskin  antaa  virheitä  tai  ei  toimi  luotettavas¬ 
ti,  kokeile  säätää  äänenvoimakkuustasoja  sekä  seuraavia 
WAP-PRG:n  asetuksia:  Inverted  waveform  -asetus  päälle/ 
pois;  Sensitivity-asetuksen  nosto  portaittain  pienestä  suu¬ 


remmaksi;  Use  loader  -vaihtoehdoista  "Default  C64”  toimii 
yleensä,  mutta  ei  aina. 

Kuvassa  syntyy  Sony  CFD-S70  -boomboxilla  "soitetusta” 
30-vuotiaasta  Commodore  64  -pelikasetista  .wav-  ja  .tap- 
tiedostot.  WAV-PRG:n  sekä  tarvittavat  äänikirjastot  sisältä¬ 
vän  Audiotapin  saat  ilmaiseksi  osoitteesta  wav-prg.source- 
forge.net.  & 

Janne  Siren 

Videoulostulo 
Sinclair  Spectrumiin 

Vanhat  kotitietokoneet  kytkettiin  usein  analogitelevision 
virittimeen.  Useimmissa  on  lisäksi  jokin  rgb-  tai  komposiit- 
tityylinen  videoulostulo,  kunhan  sopiva  kaapeli  löytyy.  Sin¬ 
clair  Spectrum  16/48:n  kohdalla  tähän  tarvitaan  kuitenkin 
pientä  rautamuutosta. 

Spectrum  avataan  pohjan  ruuveista,  jolloin  kotelon  näp- 
päimistöosa  aukeaa.  Koska  kone  on  vanha,  tämä  saattaa  rik¬ 
koa  näppäimistön  emolevyyn  liittävät  kalvoliittimet.  Kalvo 
on  usein  ajan  saatossa  haurastunut,  eikä  kestä  taivuttelua. 
Pienellä  onnella  kalvo  murtuu  vain  sen  verran,  että  katken- 

neet  päät  pystyy  liittämään  emolevyyn  takaisin.  Kalvossa 
kun  ei  ole  varsinaisia  liittimiä,  vaan  koko  matkalla  on  kos¬ 
ketuspinta.  Kalvoja  saa  onneksi  myös  uusia,  ja  vaihtaminen 
on  suoraviivaista. 

Kun  Spectrum  on  avattu,  sen  vasemmasta  yläkulmasta 
paljastuu  tv-modulaattorin  rasia,  joka  avataan  pienellä  ruu¬ 
vimeisselillä.  Kuva  modulaattoriin  tulee  piirilevyltä  kompo- 
siittisignaalina,  joten  tämän  johdon  pää  modulaattorin  si¬ 
sältä  katkaistaan  ja  liitetään  suoraan  tv- ulostulon  liittimeen. 
Vanha  tv-ulostulo  on  nyt  komposiittivideoportti.  Kuvassa 
etualalla  komposiittijohto  modulaattorin  kyljessä  sekä  taa¬ 
empana  Sinclairin  hauraat  kalvoliittimet  näppäimistölle.  & 

Ismo  Utriainen 


^  DeepMind 

Kohti  ihmismäistä  älykkyyttä 
ja  sen  yli  -  AlphaGo  ' 

Neuroverkkotutkimuksen  aallonharjalla  oleva,  Googlen 
konserniin  kuuluva  DeepMind-yritys  mullisti  tekoälytut¬ 
kimuksen  julkaisemalla  vuonna  2015  ensimmäisen  am¬ 
mattilaistasoisen  go-lautapelitekoälyn,  AlphaGon  (Skrolli 
2016.2).  Pian  julkaisun  jälkeen  paranneltu  versio  AlphaGos- 
ta  voitti  maailman  vahvimpiin  go-pelaajiin  lukeutuvan  Lee 
Sedolin  lukemin  4-1. 

Sittemmin  DeepMind  on  kehittänyt  AlphaGota  edelleen 
ja  siitä  on  tullut  epäinhimillisen  hyvä.  Tammikuussa  2017 
osuvasti  nimetty  AlphaGo  Master  pelasi  60  ottelun  sarjan 
maailman  parhaita  pelaajia  vastaan  ja  voitti  jokaisen.  Lo¬ 
kakuussa  DeepMind  julkaisi  uuden  version,  joka  murs¬ 
kaa  jälleen  kaikki  edelliset  versiot.  Uusin  versio  nimettiin 
AlphaGo  Zeroksi.  Taso  on  jo  niin  korkealla,  että  ihmisten 
on  mahdotonta  arvioida  AlphaGo -versioiden  vahvuutta 
pelkästään  niiden  peliä  seuraamalla. 

Uusimman  botin  nimi  antaa  vihjeen  siitä,  miksi  se  on 
niin  vahva.  Aiemmat  versiot  opetettiin  matkimaan  ammat- 
tipelaajia,  mutta  AlphaGo  Zero  opetettiin  pelaaman  täysin 
nollasta,  tietäen  ainoastaan  pelin  säännöt.  Tekoäly  opettelee 
pelaamalla  itseään  vastaan  ja  on  näin  vapautettu  inhimilli¬ 
sistä  uskomuksista.  Botti  löysi  uudestaan  monia  ihmisten 
keskuudessa  suosittuja  nurkkavariaatioita  mutta  hylkäsi  ne 
löydettyään  jotain  vielä  parempaa. 

AlphaGo  Zero  opetettiin  pelaamaan  käyttäen  vain  neljää 
koneoppimiseen  erikoistunutta  tensorisuoritinta  ( Tensor 
Processing  Unit ,  TPU).  Kolmen  päivän  harjoittelun  jälkeen 
botti  oli  Lee  Sedolin  voittaneen  version  tasolla.  21  päivän 
kuluttua  se  oli  AlphaGo  Masterin  tasolla,  ja  40  päivän  kulut¬ 
tua  se  voitti  AlphaGo  Masterin  lukemin  89-11.  DeepMind 
tyytyi  toistaiseksi  tähän,  ja  botin  tensorisuorittimet  valjas¬ 
tettiin  muuhun  käyttöön. 

AlphaGo  on  siis  osoittanut  neuroverkkojen  edut  perin¬ 
teiseen  koneoppimiseen  verrattuna.  Seuraavaksi  DeepMind 
aikoo  keskittyä  oikean  maailman  ongelmiin,  kuten  lääke- 
kehitykseen  ja  proteiinien  laskostumisen  ennustamiseen. 


Liekö  maailmassa  kohta  AlphaGon  kaltainen  tekoäly,  joka 
kehittää  lääkkeitä  paremmin  kuin  ihmiset  -  käyttäen  logiik¬ 
kaa,  jota  ihmiset  eivät  ymmärrä? 

Kanadalainen  Element  AI  -yritys  arvioi,  että  maailmassa 
on  alle  10  000  ihmistä,  joilla  on  tarvittavat  taidot  edistyneen 
syväoppimisen  (deep  learning)  kehittämiseen.  Niinpä  asian¬ 
tuntijoiden  palkat  hipovat  taivaita  ja  tutkijoita  suorastaan 
revitään  akatemiasta  teollisuuteen,  mikä  aiheuttaa  huolta 
yliopistojen  syväoppimisosaamisen  säilymisestä.  New  York 
Timesin  mukaan  tuoreiden  tohtoreiden  vuosipalkat  voivat 
nousta  jopa  puoleen  miljoonaan  dollariin. 

Neuroverkot  on  huomattu  Suomen  valtiojohdonkin  tasol¬ 
la  -  pääministeri  Juha  Sipilä  totesi  helmikuussa,  että  Suo¬ 
men  olisi  hyvä  kehittyä  tekoälytutkimuksen  kärkimaaksi.  & 


Jarno  Niklas  Alanko 


DIN-varoitus  konekeräilijälle 


Monista  8-bittisistä  tietokoneista  löytyy  pyöreä  DIN- 
näyttöliitin.  Esimerkiksi  Commodore  64:ssä  ja  128:ssa  on 
yleensä  8-pinninen  DIN.  Samaa  videoulostuloa  ja  näyt- 
töpiuhaa  käyttävät  myös  Spectravideo  SVI318  ja  SVI328. 
Commodore  VIC-20:ssäkin  on  DIN-näyttöportti,  joskin 
5-pinninen. 

Tällaisen  näy ttökaap elin  voi  tehdä  itse.  Peruskompo- 
siittivideolle  riittää  5-pinninen  niin  sanottu  180-asteinen 
DIN-liitin  -  kahdeksaa  pinniä  ei  tarvita.  Kun  kytkee  vain 
pinnit  2-4,  kaapeli  toimii  myös  VIC-20:ssä.  DIN-kaapeli- 
en  monikäyttöisyydessä  piilee  kuitenkin  vaara:  yksi  piuha 
ei  toimi  kaikissa  koneissa,  vaan  voi  olla  suorastaan  vaaral¬ 
linen. 


Ismo  Utriainen, 

Janne  Siren 

Kuva:  joho34 5/ 
Wikimedia  Commons 


Esimerkiksi  varhaiset  Atari  XL  -mallit  käyttivät  saman¬ 
tapaista  kaapelia  kuin  VIC-20,  ja  ne  toimivatkin  ristiin. 
Myöhemmissä  Atareissa  ja  Commodore  64:sissa  yksi  S- 
Video-pinneistä  vastaa  kuitenkin  VIC-20:n  kuuden  voltin 
jännitepinniä,  joka  voi  rikkoa  television.  Tältä  vaaralta 
välttyy,  kun  vain  komposiittivideo  (pinnit  2-4)  on  kytketty. 

Sega  Master  System-  ja  Mega  Drive  1  -pelikonsoleilla  kä¬ 
visi  silti  hassusti.  Nekin  käyttävät  samaa  DIN-liitintä,  mut¬ 
ta  jälleen  eri  kytkennällä.  Jos  edellä  mainittua  Commo- 
dore-kaapelia  kokeillaan 
Segassa,  televisioon  pus- 
keekin  komposiittivideon 
sijaan  viiden  voltin  jännite. 

Sega-kaapeleita  myydään 
onneksi  verkkokaupoissa 
edelleen  uutena.  & 


Linkit  tämän  aukeaman  ohjelmiin  ja  ohjeisiin: 

skrolli.fi/numerot 

Tekniikka 


NETTIPOKERIN  LYHYT  HISTORIA  - 

teinimiljonäärejä,  paskaa  koodia,  huijareita  ja  skandaaleja 

Teksti:  Jarno  Niklas  Alanko  Kuvat:  Mikael  Heikkanen,  Jarno  Nikas  Alanko 


Pokeri  kasvoi  vaarallisesta  ja 
epäilyttävästä  uhkapelistä 
salonkikelpoiseksi  viihteek¬ 
si  2000-luvun  alussa.  Syynä  suosion 
kasvuun  oli  yhdysvaltalaisten  urhei¬ 
lukanavien  päätös  alkaa  televisioida 
turnauksia.  Uutena  innovaationa  oli 
asentaa  pelipöytään  pienet  kamerat 
siten,  että  katsojat  pystyivät  näkemään 
kaikkien  pelaajien  kortit. 

Pankki  räjähti  varsinaisesti  vuonna 
2003,  kun  amatööripelaaja  Chris  Mo- 
neymaker  voitti  televisioidun  World 
Series  of  Poker  -pääturnauksen  ja  2,5 
miljoonan  dollarin  palkintorahat.  Ky¬ 
seessä  on  Texas  Holdem  -turnaus,  jo¬ 
hon  pääsee  mukaan  maksamalla  10  tu¬ 
hannen  dollarin  sisäänpääsymaksun. 
Moneymaker  pääsi  mukaan  voitta¬ 
malla  netissä  86  dollarin  niin  sanotun 
satelliittiturnauksen,  jonka  palkintona 
oli  paikka  pääturnaukseen.  Temppu 
osoitti,  että  kenestä  vain  voi  tulla  mil¬ 
jonääri  pokerissa,  minkä  seurauksena 


katsojat  rekisteröityivät  nettipokeri- 
sivuille  sankoin  joukoin. 

Buumin  alkuaikoina  meno  oli  vil¬ 
liä.  Pöydät  olivat  täynnä  pelaajia,  joil¬ 
la  oli  paljon  rahaa  mutta  pelitaitoja  ei 
nimeksikään.  Tilanne  oli  niin  herkul¬ 
linen,  että  nopeasti  myös  Suomeen 
syntyi  uusi  ammattinimike:  nettipo- 
keriammattilainen.  Teini- ikäiset  nör- 
tit  tienasivat  vaivatta  tuhansia  euroja 
kuukaudessa  kotonaan.  Tämän  täytyi 
olla  liian  hyvää  ollakseen  totta  -  ja  niin 
se  olikin. 

Mistä  kaikki  alkoi? 

Käännetään  kelloa  taaksepäin  nettipo- 
kerin  alkuaikohin.  Aivan  ensimmäiset 
pelit  pelattiin  luultavasti  ircissä  aikanaan 
suositun  IRC  poker  -botin  välityksellä. 
Botille  oli  jopa  graafinen  käyttöliittymä 
xpoker.  Panoksina  toimivilla  virtuaali¬ 
silla  pelimerkeillä  ei  kuitenkaan  ollut  ra¬ 
hallista  arvoa.  Tarina  kertoo  kuitenkin, 
että  jotkut  pelaajat  tasoittivat  tilit  oikealla 


rahalla  pelisession  jälkeen  yhteisestä  so¬ 
pimuksesta. 

Ensimmäiset  oikean  rahan  pelit  al¬ 
koivat  vuonna  1998  Planet  Poker  -ni¬ 
misellä  sivustolla.  Rahaa  siirrettiin  si- 
vustolle  lähettämällä  shekki  postissa, 
kunnes  luottokorttisysteemi  saatiin  toi- 


Graafinen  xpoker-käyttöliittymä  IRC-pokerille. 

mimaan.  Alku  oli  nihkeää,  mutta  pian 
pelit  pyörivät  jo  kellon  ympäri. 

Teknisten  ongelmien  takia  Planet 
Poker  kuitenkin  menetti  nopeasti  asia¬ 
kaskuntaansa  uusille  kilpailijoille.  Oh¬ 
jelmisto  ja  palvelimet  kaatuilivat  usein, 
ja  osoittautui,  että  korttipakan  sekoi¬ 
tusalgoritmi  ei  ollut  niin  satunnainen, 
kuin  olisi  voinut  toivoa.  Sekoitusalgorit¬ 
min  koodi  oli  julkisesti  nähtävillä,  jotta 
kuka  tahansa  olisi  voinut  tutkia  sitä  ja 
vakuuttua  sekoituksen  reiluudesta.  Sur¬ 
kuhupaisaa  oli,  että  julkaistuun  21  rivin 
koodiin  (listaus  1)  mahtui  useita  bugeja 
ja  haavoittuvuuksia,  joiden  avulla  hak¬ 
kerit  pystyivät  ennustamaan  korttien 
järjestyksen. 

Pakka  sekaisin 

Mikä  pakan  sekoituksessa  sitten  oli 
pielessä?  Yksi  hienoinen  matemaatti¬ 
nen  ongelma  oli  se,  että  tapa,  jolla  al¬ 
goritmi  vaihtelee  kortteja  keskenään,  ei 
tuota  kaikkia  mahdollisia  järjestyksiä 
samalla  todennäköisyydellä,  joskaan 
vääristymä  ei  ollut  merkittävän  suuri. 
Koodissa  oli  myös  ”off  by  one”  -bugi: 
kutsu  random(51)  palauttaa  satun¬ 
naisluvun  väliltä  [0,50]  eikä  [0,51], 
niin  kuin  ohjelmoija  oli  olettanut. 

Vakavin  ongelma  piilee  kuitenkin 
satunnaislukugeneraattorin  alustuk¬ 
sessa.  Ensinnäkin  algoritmi  käyttää 
32-bittistä  lukua  alustukseen,  joten 
mahdollisia  järjestyksiä  pakalle  on  vain 
232,  joka  on  paljon  pienempi  luku  kuin 


kaikkien  mahdollisten  pakkojen  järjes¬ 
tysten  lukumäärä  52:n  kertoma.  Mut¬ 
ta  juttu  vain  pahenee  tästä.  Algoritmi 
käytti  Pascalin  randomize-funktioita, 
joka  alustaa  generaattorin  järjestelmän 
kellosta  käyttäen  arvona  kuluneiden 
millisekuntien  määrää  päivän  alusta 
laskettuna.  Päivässä  on  vain  86  400  000 
millisekuntia,  joten  mahdollisia  järjes¬ 
tyksiä  pakalle  oli  saman  verran. 

Eikä  tässä  vielä  kaikki:  Koska  satun¬ 
naislukugeneraattori  alustettiin  uudes¬ 
taan  aina  jaon  alussa,  pelaajat  pystyivät 
arvioimaan  alle  sekunnin  tarkkuu¬ 
della,  mikä  palvelimen  kellonaika  oli 
jaon  alussa.  Pelaajan  oli  mahdollista 
kokeilla  kaikki  mahdolliset  alustukset, 
generoida  niitä  vastaavat  jaot  ja  elimi¬ 
noida  ne  jaot,  jotka  eivät  vastaa  omia 
ja  pöydässä  näkyviä  kortteja.  Näin  pe¬ 
laaja  pystyi  kaventamaan  mahdollis¬ 
ten  korttien  järjestysten  määrän  tasan 
yhteen.  Kuvassa  2  on  näppärä  ohjel¬ 
ma,  johon  pelaaja  voi  syöttää  tunnetut 
kortit,  ja  tuloksena  ohjelma  laskee  vas¬ 
tustajien  kortit  ja  tulevat  kortit.  Eräs 
hakkeri  voitti  50  tuhatta  dollaria  tällä 
menetelmällä. 

Kortit  voisi  sekoittaa  kunnolla  esi¬ 
merkiksi  seuraavasti:  arvo  jokaiselle 
kortille  arvo  ykkösen  ja  nollan  väliltä, 
ja  järjestä  pakka  näiden  lukujen  mu¬ 
kaan.  Satunnaisluvut  voi  ottaa  esimer¬ 
kiksi  konehuoneen  lämpöanturin  poi¬ 
mimasta  kohinasta. 


procedure  TDeck. Shuffle; 


ctr:  By te; 


tmp:  By te; 


random number :  Byte; 


begin 


{  Fill  the  deck  with  unique  cards  } 


for  ctr  :=  1  to  52  do 


Card[ctr]  :=  ctr; 


{  Generate  a  new  seed  based  on  the  system  clock  } 


randomize; 


{  Randomly  rearrange  each  card  } 
for  ctr  :=  1  to  52  do  begin 

random number  :=  random(51 )+1 ; 


Hour  Offset  | 
Minute  Offset  \ 


tmp  :=  card[random number] ; 


card[random number]  :=  card[ctr]; 


S  hi if Ile  Riiltrm 


card[ctr]  :=  tmp; 


end; 


CurrentCard  : =  1 ; 


Fni  n  Fni  n 


JustShuffled  :=  True; 


end; 


Liian  hyvin  pelattu 

Aivan  alkuaikojen  jäl¬ 
keen  turvallisuusongel¬ 
mien  taustalla  oli  kui¬ 
tenkin  yleensä  ihminen 
eikä  kone.  Tunnetuin 
tapaus  lienee  pokerisivus- 
to  AbsolutePokerin  skandaa¬ 
li.  Vyyhti  alkoi  purkautua  siitä,  kun 
yksi  pelaaja  pelasi  niin  täydellistä  peliä 
turnauksessa,  että  vastustajat  epäili¬ 
vät  huijausta.  Turnauksen  viimeisessä 
ja  ratkaisevassa  kädessä  huijari  kat¬ 
soi  vastustajan  all-in-bluffin  pelkällä 
10-high-kädellä  keräten  potin  vastus¬ 
tajan  9-high-kättä  vastaan.  Toiseksi 
tullut  pelaaja  otti  yhteyttä  sivuston 
ylläpitoon  ja  sai  vastauksena  koko 
turnauksen  kaikki  käsihistoriat,  joista 
näkyi,  mitkä  kortit  kullakin  pelaajalla 
oli  ollut.  Käsihistoria  vahvisti  epäilyk¬ 
siä.  Huijariksi  epäilty  pelaaja  oli  tehnyt 
jatkuvasti  peliliikkeitä,  jotka  olisivat 
normaalisti  sulaa  hulluutta  mutta  toi¬ 
mivat  silti. 

Käsihistoriatiedostosta  paljastui 
myös,  että  huijarin  kanssa  samaa 
pöytää  oli  seurannut  ylimääräinen 
käyttäjä.  Vieraan  käyttäjätunnuksen 
tunnusnumero  oli  363,  mikä  oli  mer¬ 
killepantavaa,  koska  mitä  pienempi 
tunnusnumero  sivustolla  on,  sitä  van¬ 
hempi  käyttäjätunnus  on.  Tunnus¬ 
numero  363  tarkoitti  sitä,  että  käyttä¬ 
jätunnus  oli  luotu  hyvin  varhaisessa 
vaiheessa,  ehkä  jo  ennen  kuin  sivusto 
aukesi  pelaajille.  Lisäksi  käsihistor iäs¬ 
sä  oli  jokaisen  peliä  seuranneen  käyt¬ 
täjätunnuksen  IP-osoite.  Tunnuksen 
363  IP-osoite  kuului  AbsolutePokerin 
toimistolle! 

Tunnus  363  oli  vanha  debug-tun- 
nus,  joka  pystyi  näkemään  kaikkien 
pelaajien  kortit.  Mitä  ilmeisimmin 
joku  AbsolutePokerin  työntekijä  oli 
seuraillut  turnausta  toimistolta  ja 

Listaus  1 :  Planet  Pokerin  sekoitusalgoritmin  Pascal-koodi. 


Kuva  2. 


kertonut  vastustajien  kortit  eteenpäin 
huijarille.  Huijaus  olisi  voinut  varmasti 
jatkua  paljon  pitempäänkin,  jos  huija¬ 
rit  olisivat  tajunneet  pitää  matalampaa 
profiilia. 

Tapauksen  johdosta  pokerinpelaa¬ 
ja  Nat  Arem  päätti  käydä  läpi  omaa 
pokeritietokantaansa  ja  löysi  vahvoja 
todisteita  sille,  että  huijaritunnuksia 
on  ollut  useampia  ja  huijaus  on  ollut 
laajamittaista.  Kuvassa  3  on  piirretty 
tasoon  pelaajia  siten  että,  x-akseli  on 
voittotahti  ja  y- akseli  pelaajan  haluk¬ 
kuus  laittaa  rahaa  pottiin.  Punaisella 
oikeassa  ylänurkassa  olevan  pelaajan 
voittotahti  on  uskomattomat  15  keski¬ 
hajontaa  keskiarvoa  korkeampi,  mikä 
todistaa  kiistatta,  että  jokin  on  pielessä 
-  hiukkasfysiikassa  uuden  hiukkasen 
julistamiseen  riittää  jo  viiden  keski¬ 
hajonnan  varmuus.  Pelaajien  tekemän 
data- analyysin  ja  foorumipostausten 
ansiosta  myös  samassa  verkossa  ope¬ 
roivalta  UltimateBet-sivustolta  löytyi 
vastaavia  huijareita. 


Nettipokerin  musta  perjantai 

Nettipokerin  laillisuus  oli  pitkään  har¬ 
maata  aluetta.  Monet  maat  haluavat 
säännellä  uhkapelaamista,  ja  on  myös 
ongelmallista,  että  suuret  rahasummat 
saattavat  vaihtaa  omistajaa  internetin 
ylitse  ilman  valvontaa.  Mahdollisuus 
rahanpesuun  on  myös  ilmeinen.  Vas¬ 
taus  laillisuuskysymykseen  tuli  Yh¬ 
dysvaltojen  osalta  vuonna  2011,  kun 
yhtenä  kohtalokkaana  perjantaina 
Yhdysvaltojen  hallitus  julisti  yllättäen 

nettipokerin  laittomaksi  ja  kaappasi 
sivustojen  verkkotunnukset  itselleen 
(kuva  4).  Paniikki  levisi  pelaajien  kes¬ 
kuudessa,  koska  monilla  pelaajilla  oli 
kymmeniä  tai  jopa  satoja  tuhansia  eu¬ 
roja  kiinni  sivustoilla,  jotka  olivat  la¬ 
kanneet  olemasta  yhdessä  yössä. 

Toinen  suurista  sivustoista,  Poker- 
stars,  palautti  pelaajien  rahat  nopeas¬ 
ti.  Toisen  markkinajohtajan,  Full  Tilt 
Pokerin,  rahoja  ei  sen  sijaan  kuulunut. 
Tästä  lähti  aukeamaan  jälleen  uusi 
skandaali.  Osoittautui,  että  sivuston 
johto  oli  nostanut  pelaajien  rahoja 
itselleen  bonuksina  ja  jakanut  spon¬ 
soroiduille  pelaajilleen  mielettömiä 
summia  rahaa.  Korttitalo  oli  pysynyt 
pystyssä  vain  sillä  oletuksella,  että 
kaikki  pelaajat  eivät  vaatisi  rahojaan 
takaisin  yhtä  aikaa.  Pelaajien  onneksi 
Pokerstars  osti  Full  Tilt  Pokerin  vuotta 
myöhemmin  ja  hyvitti  menetetyt  rahat 
omistajilleen. 

Nettipokeri  oli  nyt  silti  lailla  kielletty 
Yhdysvalloissa,  mikä  oli  katastrofi  yh¬ 
dysvaltalaisille  ammattipelaajille.  Osa 
jätti  leikin  kesken  suosiolla,  mutta  osa 
jätti  ystävänsä  ja  perheensä  ja  muut¬ 
ti  Kanadaan  pelaamaan.  Suomessa 
nettipokeri  on  pysynyt  laillisena  vielä 
toistaiseksi,  mutta  pelien  koventues¬ 
sa  ammattipelaajien  joukko  on  vuosi 
vuodelta  yhä  pienempi. 

Miten  käy 

pokeriammattilaisille? 

Pokeribuumin  hiipuessa  pelaajien  taso 
on  noussut  valtavasti.  Vuonna  2003 
netissä  rahaa  painanut  pokeriharja 
tulisi  varmasti  täysin  nöyryytetyksi 
tämän  päivän  pelipöydissä.  Pelitason 


This  domoin  namc  h»  bc«n  Ki«d  by  the  F.B.I.  purvujrtl  to  *n  Ai rtsl  VVirrjnt  in  Rtm  obuincd  by  the 
United  Siat»  Aitorney's  Office  for  the  Southern  OntiKt  of  New  Voi  k  and  iuued  by  the  United  States 
Drstrict  Court  toi  the  Southern  Ohtrict  of  New  York. 

Conducting,  lirune  ing,  managing.  superviting.  directing,  or  owning  alt  or  pari  of  an  illegal  gambling 
business  n  a  federal  erinte.  {IS  U.S.C.  $  19SS) 

For  persons  engaged  in  the  business  of  betting  or  wagering,  it  H  aho  a  federal  crime  to  knowingfy  accept, 
In  connectton  wrth  the  partteipatton  of  another  person  in  unlawful  Internet  gambhng,  credlt,  electronlc 
fund  transfer,,  or  checks.  (31  U.S.Cf  f  S363  &  53661 

Violations  of  the  se  laws  carry  crlmmal  penaltiet  of  up  to  f  irve  years'  Imprlsonment  and  a  flne  of  up  to 
S2S0.000. 

Properttes.  Inchidlng  domaln  namet,  used  In  violatlon  of  the  provision  of  1*  U.S.C.  §  1955  or  Invofved  In 
money  laundering  transactions  are  suhteet  to  forfeiture  to  the  United  States. 

(18  U.S.C.  $  $981  &  155S(d)) 

Kuva  4. 

nousu  johtuu  nettifoorumeista,  poke- 
rikirjallisuuden  määrän  räjähdysmäi¬ 
sestä  kasvusta  ja  valmennussivustojen 
ilmaantumisesta.  Sadalla  eurolla  kuus¬ 
sa  voit  ostaa  pääsyn  videoarkistoihin, 
joissa  maailman  parhaat  pelaajat  avaa- 
vat  pelikirjojansa  viimeistä  yksityis¬ 
kohtaa  myöten. 

Pelien  koventuessa  monet  pokeriam- 
mattilaiset  ovat  joutuneet  miettimään 
alan  vaihtoa.  Mutta  millaisia  töitä  voi 
saada,  jos  CV:ssä  lukee  vain,  että  on 
pelannut  kymmenen  vuotta  uhkapele¬ 
jä?  Yksi  myyntivaltti  on,  että  pokerissa 
oppii  ymmärtämään  satunnaisuutta  ja 
epävarmuutta  intuitiivisesti,  ja  samat 
taidot  ovat  hyödyksi  osake-  ja  arvopa¬ 
perikaupassa.  Siksi  monet  entiset  poke- 
riammattilaiset  ovat  valjastaneet  peli- 
kassansa  pörssiin  ja  muihin  sijoituksiin. 

Ehkä  tunnetuin  esimerkki  on  poke¬ 
rin  maailman  kärkeen  lukeutuva  en¬ 
tinen  teinimiljonääri  Jens  Kyllönen, 
joka  parhaina  aikoina  tunnetusti  laittoi 
nettiin  kuvan,  jossa  hän  poseeraa  kyl¬ 
pytakissa  parvekkeellaan  Kampissa  kä¬ 
dessä  tukku  viiden  sadan  euron  setelei¬ 
tä.  Nyt  hän  on  ruvennut  opiskelemaan 
kauppatieteitä  ja  on  tunnettu  sijoittaja, 

jonka  mielipiteitä  arvostetaan  finans¬ 
sialalla. 

Niille,  jotka  vielä  saavat  nettipokeris- 
ta  elantonsa,  pelistä  on  tullut  välineur- 
heilua.  Ammattilaisen  perustyökalu  on 
ohjelma,  joka  kerää  tilastoja  vastusta¬ 
jasta  ja  näyttää  olennaisia  lukemia  suo¬ 
raan  vastustajan  nimimerkin  vieressä 
pelin  aikana.  On  olemassa  skriptejä, 
jotka  hälyttävät,  kun  tunnettu  pehmeä 
pelaaja  istuu  pelipöytään,  ja  istuttavat 
automaattisesti  ammattipelaajan  häntä 
vastaan. 

Lisäksi  on  olemassa  erilaisia  offline- 
työkaluja,  joiden  avulla  voi  miettiä 
puhki  menneitä  pelitilanteita  matema¬ 
tiikan  kautta.  Uusimpana  lisäyksenä 
ammattilaisen  työkalupakkiin  on  yli 
tonnin  maksava  PioSOLVER ,  jolla  pys¬ 
tyy  laskemaan  optimaalisen  pelistra¬ 
tegian  rajoitetuissa  pelitilanteissa.  Jos 
et  hanki  sitä,  voit  olla  varma,  että  vas¬ 
tustajasi  hankkivat  sen,  joten  kukkaro 
auki  suosiolla.  Lisäksi  nyt  on  tullut 
uutta  teknologiaa,  joka  saattaa  tuhota 
nettipokerin  lopullisesti:  Vuonna  2017 
tekoäly  voitti  ensimmäistä  kertaa  huip¬ 
puammattilaisen  No-limit  holdemissa. 

Loppu  on  lähellä 

Yksi  edellytys  nettipokerin  toimi¬ 
vuudelle  on  se,  että  ihmiset  pärjäävät 
tietokoneille.  Jos  sivustot  ovat  täyn¬ 
nä  yli-inhimillisiä  botteja,  ihmisellä 
ei  ole  mahdollisuutta  voittaa  pitkällä 
aikavälillä,  ja  rahat  voisi  käyttää  yhtä 
lailla  vaikka  rulettiin.  Tällainen  tilanne 


on  esimerkiksi  backgammon-pelissä, 
jossa  ihmisillä  ei  ole  mitään  mahdolli¬ 
suuksia  tietokonetta  vastaan.  Peliä  voi 
pelata  rahasta  netissä,  ja  bottien  käyt¬ 
täminen  on  kiellettyä,  mutta  huijaa¬ 
minen  on  liian  helppoa.  Tästä  syystä 
netti-backgammon  ei  varmasti  kos¬ 
kaan  tule  saavuttamaan  samanlaista 
suosiota  kuin  nettipokeri. 

Nettipokeri  on  siitä  vaikea  peli  tieto¬ 
koneille,  että  siinä  on  piilotettua  infor¬ 
maatiota.  Usein  voittava  peli  perustuu 
siihen,  että  pääset  vastustajan  ajatus¬ 
kulkuiin  kiinni  ja  muokkaat  omaa 
pelityyliäsi  sen  mukaan.  Tietenkin  vas¬ 
tustaja  yrittää  myös  parhaansa  mukaan 
päästä  sinun  pääsi  sisään  ja  mukautua 
vastaavasti.  Peli  on  psykologista  so¬ 
dankäyntiä,  jossa  pyritään  olemaan 
aina  askeleen  edellä  vastustajaa.  Miten 
tietokone  voisi  pärjätä  tässä? 

Kuuluisa  matemaatikko  ja  taloustie¬ 
teilijä  John  "kaunis  mieli”  Nash  todis¬ 
ti,  että  laajalla  joukolla  pelejä,  joihin 
myös  pokeri  kuuluu,  on  olemassa  stra¬ 
tegia,  jota  ei  voi  voittaa.  Tämä  strate¬ 
gia  ei  yritä  hyväksikäyttää  vastustajan 
taipumuksia,  vaan  toimii  siten,  että 
mitä  tahansa  vastustaja  yrittää  tehdä, 
tulos  on  korkeintaan  tasapeli  vastusta¬ 
jalle  pitkällä  aikavälillä.  Valitettavasti, 
tai  onneksi,  tämä  strategia  on  pokerin 
kohdalla  niin  monimutkainen  ja  herk¬ 
kä,  että  sitä  ei  ole  mahdollista  löytää 
nykyisellä  laskentakapasiteetilla.  Silti 
nykyään  monissa  pokerivarianteissa 
tietokone  pystyy  löytämään  strategian, 


joka  on  tarpeeksi  lähellä  Nashin  ta- 
sapainostrategiaa,  jotta  ihmiset  eivät 
enää  pärjää  sille. 

On  silti  variantteja,  joissa  tietoko¬ 
ne  ei  vielä  pärjää  ihmiselle,  mutta 
tekoälyn  kehityshistorian  valossa  on 
vain  ajan  kysymys,  milloin  ihminen 
jää  lopullisesti  koneesta  jälkeen.  Tällä 
hetkellä  eletään  luultavasti  viimeisiä 
vuosia,  kun  maailman  paras  pokerin¬ 
pelaaja  on  ihminen,  ja  ehkä  nettipo¬ 
keri  kokee  pian  saman  kohtalon  kuin 
backgammon.  & 

KOODAA  OMA  PELITEKOÄLY 


Häviäminen  omalle  luomukselleen  lempipelissään  on  Teksti:  Lumi  Pakkanen 

täysin  omanlaisensa  kokemus  ylpeyttä  ja  häpeää.  Kuvat:  Lumi  Pakkanen,  Toni  Kortelahti 


Mikäpä  olisi  luovempaa  kuin 
älyn  luominen  tyhjästä.  Vii¬ 
me  aikoina  tekoäly  on  ollut 
otsikoissa,  oli  sitten  kyse  gosta  tai  Dota 
2:sta.  Koneoppimiseen  perustuvat 
AlphaGon  kaltaiset  botit  ovat  vahvoja, 
mutta  kehittäjän  rooliksi  jää  lähinnä 
luoda  riittävät  puitteet  oppimiseen. 
Opetusaineiston  hankkiminen  tai  so¬ 
pivan  arkkitehtuurin  valitseminen  ei 
aina  ole  helppoa,  mutta  yhtä  kaikki  lo¬ 
pulta  syntyy  vain  "musta  laatikko”,  jon¬ 
ka  vahvuuksien  tai  heikkouksien  syitä 
on  vaikea  ymmärtää. 

Siksipä  tässä  artikkelissa  keskitym¬ 
me  perinteisiin”  lähestymistapoihin 
luoda  pelitekoäly.  Laitamme  teorian 
testiin  ja  implementoimme  tekoälyjä 
Puyo  Puyo  -peliin  käyttäen  Monte  Car¬ 
lo  -menetelmiä  ja  puuhakua. 

Puuhaku 

Vuoropohjaiset  pelit  on  mahdollista 
esittää  pelipuuna,  jossa  jokainen  sol¬ 
mu  esittää  pelitilannetta  ja  jokainen 
solmusta  lähtevä  haara  pelitilanteessa 
tehtyä  siirtoa.  Koska  pelipuun  koko 
on  yleensä  tähtitieteellisen  suuri,  sitä 
ei  voida  rakentaa  kokonaisuudessaan 


muistiin.  Sen  sijaan  puu  katkaistaan 
joltain  korkeudelta,  ja  jokaiseen  sol¬ 
muun  liitetään  arvo,  joka  kuvaa  solmua 
vastaavan  pelitilanteen  edullisuutta  pe¬ 
laajalle.  Positiiviset  luvut  kertovat,  että 
ensimmäinen  pelaaja  on  johdolla,  ja 
negatiiviset,  että  toinen  pelaaja  on  joh¬ 
dolla.  Luvun  itseisarvo  kuvaa  etulyön¬ 
tiaseman  suuruutta.  Toinen  pelaajista 
pyrkii  minimoimaan  ja  toinen  maksi¬ 
moimaan  solmujen  arvoa. 

Lehtisolmut  arvioidaan  jonkin  yk¬ 
sikertaisen  heuristiikan  perusteella. 
Hyvän  aseman  heuristiikka  on  oltava 
yksinkertainen,  jotta  sen  voi  laskea  no¬ 
peasti  kaikille  saavutetuille  lopputilan¬ 
teille  tiettyyn  siirtosyvyyteen  asti.  Esi¬ 
merkiksi  shakissa  ”omien  nappuloiden 
arvo  miinus  vastustajan  nappuloiden 
arvo”  on  kohtuullinen  heuristiikka, 
kun  taas  gossa  ”omien  alueiden  arvo 
miinus  vastustajan  alueiden  arvo”  olisi 
hyvä  heuristiikka,  mutta  se  on  hyvin 
vaikea  määritellä  täsmällisesti.  Ongel¬ 
ma  on  siinä,  että  gossa  oma  ”alue”  ja 
sen  "hallinta”  eivät  ole  yksinkertaisesti 
määriteltäviä  käsitteitä. 

Kun  lehtisolmun  arvot  on  määritel¬ 
ty,  voidaan  määritellä  arvot  puun  si- 


säsolmuille.  Sisäsolmun  arvo  on  joko 
sen  lapsisolmujen  maksimi  tai  mini¬ 
mi  riippuen  siitä,  kumman  vuoro  on. 
Tällöin  puun  juuren  arvo  kertoo  sen 
hetkisen  pelitilanteen  arvon.  Minmax- 
puussa  käy  vain  helposti  niin,  että  rat¬ 
kaisualgoritmin  joutuu  kirjoittamaan 
erikseen  eri  pelaajille.  Yleensä  kannat¬ 
taa  luoda  sen  sijaan  luoda  niin  sanottu 
negamax-puu ,  jossa  solmun  arvo  on 
maksimi  lapsisolmujen  arvojen  vas- 
taluvuista  (negaatioista).  Puun  solmu 
maksimoi  siis  vastustajan  häviötä. 

Shakissa  käytetään  yleensä  seuraavaa 
heuristista  pisteytystä  lautatilanteen 
arviointiin: 

•  Sotilas:  1  piste 

•  Ratsu:  3  pistettä 

•  Lähetti:  3  pistettä 

•  Torni:  5  pistettä 

•  Kuningatar:  9  pistettä 

Jos  esimerkiksi  menettää  vaihtokau¬ 
passa  oman  tornin,  mutta  vangitsee 
vastustajalta  ratsun  ja  lähetin,  jää 
yhden  pisteen  voitolle,  ja  vaihtokaupan 
voi  ajatella  olevan  edullinen. 

Puyo  Puyo 

Käytämme  tässä  artikkelissa  esimerk- 
kipelinä  Puyo  Puyoa,  sillä  se  on  bo- 
teille  yhtä  aikaa  sekä  vaikea  pelata 
erinomaisesti  että  helppo  pelata  kes¬ 
kinkertaisesti.  Pelissä  on  tarkoitus  yh¬ 
distää  neljä  tai  useampi  samanväristä 
pelinappulaa  yhdeksi  ryhmäksi,  joka 
sitten  katoaa.  Poistetun  ryhmän  ylä¬ 
puolella  olevat  nappulat  putoavat  ja 
mahdollisesti  yhdistyvät  ryhmiksi,  jot¬ 
ka  katoavat,  ja  sykli  toistuu.  Pisteitä  saa 
sitä  enemmän,  mitä  pidemmän  ketjun 
saa  rakennettua.  Uusia  nappuloita  tu¬ 
lee  laudalle  monivärisinä  ryhminä, 
jotka  tippuvat  kentälle  sen  ylälaidalta. 
Peli  on  siis  tavallaan  Tetriksen  ja  Can- 
dy  Crush  /  Zookeeper  -tyyppisen  pelin 
sekamuoto. 

Yksin  pelattavassa  Puyo  Puyossa  ei 
ole  loppua,  joten  asema  on  joka  tapa¬ 
uksessa  arvioitava  heuristisesti,  koska 
itse  pelipuu  on  ääretön.  Koska  pelissä 
on  nähtävissä  vain  kolme  seuraavaa 
pelinappulaa,  on  luonnollista  tehdä 
puuhaku  kolmen  syvyyteen  asti.  Haku 
tuntemattomien  pelinappuloiden  yli 
onnistuu  myös,  mutta  vaatii  huo¬ 
mattavasti  enemmän  konetehoa,  sillä 
heuristisista  arvoista  on  otettava  keski¬ 
arvot  kaikkien  mahdollisten  pelinap¬ 
puloiden  yli. 

Monte  Carlo 

Siinä  missä  puuhaussa  määritellään, 
mitä  tarkoittaa  hyvä  pelitilanne,  Monte 
Carlossa  määritellään,  mitä  tarkoittaa 
hyvä  siirto.  Monte  Carlo  -puuhaussa 
pelataan  nopeita  pelejä  tietyllä  läpi- 
peluutaktiikalla  (policy),  joka  antaa 
jokaisessa  tilanteessa  todennäköisyys¬ 
jakauman  seuraavalle  siirrolle.  Nyt 
heuristiikkojen  sijaan  puun  solmujen 
arvot  tulevat  läpipeluiden  tuloksista. 
Algoritmissa  toistetaan  seuraavaa  sil¬ 
mukkaa: 

1.  Valinta:  Pelipuusta  valitaan 
juuresta  lähtien  solmuja,  kun¬ 
nes  päästään  lehtisolmuun  asti. 
Valinta  perustuu  solmun  lupaa¬ 
vuuteen  tai  uutuuteen.  Mitä  vä¬ 
hemmän  solmua  on  tutkittu,  sitä 
uudempi  se  on.  Näiden  kahden 
arvon  tasapainoa  kuvaa  algorit¬ 
missa  tutkimusvakio  (exploration 
constant). 

2.  Laajennus:  Lehtisolmulle  luo¬ 
daan  kaikki  lapsisolmut  ja  niistä 
valitaan  yksi  (yleensä  satunnai¬ 
sesti). 


A:  Ihmisen  rakentama  12-ketju.  Numerot  kertovat  missä  järjestyksessä  pelinappulat  häviävät. 
B:  Tekoälyn  rakentama  ketju,  missä  saatavilla  olevien  ketjujen  lukumäärää  on  maksimoitu. 

C:  Tekoälyn  rakentama  "ketju",  missä  on  yritetty  maksimoida  ryhmien  kokoja.  Ilman  signaalia 
itse  pisteytyksestä  botti  saa  aikaan  lähinnä  hyvää  muotoa  ilman  tarkoitusta. 

D:  Tekoälyn  rakentama  7-ketju  hyödyntäen  pelkästään  pistesignaalia.  Ketju  on  kohtuullisen 
pitkä,  mutta  "sotkuinen"  vailla  selvää  muotoa. 

E:  Tekoälyn  rakentama  8-ketju.  Evaluaatiossa  on  maksimoitu  kolmen  edellisen  heuristiikan 
summaa.  Ketjussa  on  oma  outo  logiikkansa,  mutta  tuskin  koskaan  voi  nähdä  ihmisen  pelaavan 
tällä  tavoin. 


3.  Simulaatio:  Pelataan  peliä  eteen¬ 
päin  arpoen  siirtoja  läpipeluu- 
taktiikan  jakaumasta. 

4.  Takaisinvienti:  Simulaation  tu¬ 
los  päivitetään  kaikkiin  valitun 
polun  solmuihin. 

Yllättäen  Monte  Carlo  toimii  gohon, 
sillä  vaikka  gon  pisteytyksessä  olennai¬ 
nen  käsite  "hallittu  alue”  on  vaikea,  saa 
pelaaja  omalla  alueellaan  etua,  vaikka 
pelattaisiin  täysin  satunnaisesti.  Vali¬ 
tun  läpipeluutaktiikan  ei  tarvitse  siis 
edustaa  vahvaa  pelaamista.  Tärkeintä 
on,  että  peli  jatkuu  tasaväkisesti  ja  läpi- 
peluutaktiikka  käy  siirto  avaruutta  läpi 
tasaisesti. 

Toisaalta  tietyissä  peleissä,  kuten 
shakissa  tai  Tetriksessä,  on  hyvin  help¬ 
po  pilata  oma  asemansa  ajattelematto¬ 
malla  siirrolla,  eikä  Monte  Carlo  sovi 
niihin.  Puyo  Puyossa  taas  on  vaikea 
pelata  itseään  täysin  pussiin.  Jopa  täy¬ 
sin  satunnaiseen  läpipeluutaktiikkaan 
perustuva  Monte  Carlo  -botti  pelaa 
hyvää  amatööritason  peliä. 


Moottori  kaiken  takana 


Koska  Monte  Carlo  -puuhaku  hyö¬ 
dyntää  vain  lyhyttä  ihmisekspertin 
määrittelemää  läpipeluutaktiikkaa 
hyvästä  pelistä,  on  ensiarvoisen  tärke¬ 
ää,  että  taktiikkaa  pystytään  ajamaan 
mahdollisimman  paljon.  Mitä  enem¬ 
män  taktiikkaa  voidaan  soveltaa  pe¬ 
liajan  sisällä,  sitä  paremmin  saadaan 
esiin  siitä  syntyvä  hyvä  keskimääräi¬ 
nen  peli.  Siispä  usein  kannattaa  mah¬ 
dollisuuksien  puitteissa  yksinkertais¬ 
taa  pelilogiikkaa  säilyttäen  silti  pelin 
olennaisimmat  piirteet,  jotta  läpipe- 
luu  olisi  mahdollisimman  nopeaa.  Sa¬ 
malla  myös  saadaan  pienennettyä  ha¬ 
kuavaruuden  kokoa. 


Pelimoottori  määrittelee, 
tarkkuudella  peli  esitetään,  ja 
ka  tehokkaasti  eri  siirtovaihto ehtoja 
voidaan  käydä  läpi.  Esimerkiksi  Puyo 
Puyossa  pelinappulat  asetetaan  lau¬ 
dalle  reaaliajassa,  mutta  riittävään 
tarkkuuteen  päästään  mekaniikalla, 
jossa  nappulat  asetetaan  ruudun  ylä¬ 
reunaan  mistä  ne  tippuvat  alas  välittö¬ 
mästi.  Tämä  vähentää  eri  siirtovaihto  - 


ehtoja  jopa  70-kertaisesti.  Normaalisti 
nappuloiden  tippumiseen  menee 
hieman  aikaa,  mutta  käytännössä  te¬ 
koäly  voi  olettaa,  että  nappulat  tippu¬ 
vat  välittömästi,  koska  ero  on  pieni. 
Olennaisinta  on  luoda  pitkiä  ketjuja, 
ja  pelimoottori  kannattaa  suunnitella 
tukemaan  vain  sitä. 

Kun  kyseessä  on  diskreetissä  ruu¬ 
dukossa  pelattavasta  pelistä,  on  usein 
tehokkainta  esittää  pelitila  bittiruu- 
dukoilla.  Bittilauta  on  kokonaisluku, 
jonka  bitit  vastaavat  ”kyllä  tai  ei”  ky¬ 
symyksiin  jokaisen  pelilaudan  ruu¬ 
dun  kohdalta.  Puyo  Puyossa  olennai¬ 
set  kysymykset  ovat,  että  onko  tietyssä 
ruudussa  tietyn  värinen  nappula. 

Bittilautaesityksen  hyöty  on  siinä, 
että  kaikkia  laudan  nappuloita  voi¬ 
daan  käsitellä  kerralla  yksinkertai¬ 
silla  bittioperaatioilla.  Esimerkiksi, 
jos  laudan  leveys  on  8  pelinappulaa, 
saadaan  sopivasti  määritellyllä  bitti- 

laudalla  siirrettyä  kaikkia  tietyn  värin 
nappuloita  yksi  ruutu  alemmas  ope¬ 
raatiolla  f(x)  :=  x  <<  8. 

Oikealla  esimerkki  yksinkertaiste¬ 
tusta  Puyo  Puyon  painovoima-algo¬ 
ritmista,  joka  tukee  vain  yhtä  väriä. 

Pelaamaan 

Kokeilimme  neljää  eri  bottia  Puyo 
Puyon  yksinpelissä.  Yksinkertaisin 
näistä  on  satunnaista  peluutakt iikkaa 
käyttävä  yhden  simulaation  Monte 
Carlo  -botti.  Tämä  botti  arvioi  peli- 
puun  lehden  arvon  yhden  satunnai¬ 
sen  jatkopelin  perusteella.  Annoim¬ 
me  tälle  kuitenkin  sen  verran  apua, 
että  se  ei  tee  itsemurhasiirtoja.  Tämä 
botti  onnistui  lopulta  saamaan  noin 
14,4  pistettä  siirtoa  kohden.  Ilman 
suunnittelua  ketjujen  pituus  jäi  yleen¬ 
sä  alle  kolmen.  Toki  jopa  kymmenen 
pituisia  ketjuja  saattaa  syntyä  vahin¬ 
gossa,  mutta  sen  todennäköisyys  on 
luokkaa  yksi  sadastatuhannesta. 

Kun  satunnaista  läpipeluutaktiik- 
kaa  ajetaan  10  000  kertaa  per  siirto, 
pelin  laatu  paranee  huomattavasti. 
Kymmenellätuhannella  simulaatiol¬ 
la  siirtoa  kohden  päästiin  tulokseen 
351,52  pistettä  siirtoa  kohden.  Ilman 
mitään  ymmärrystä  muodosta  Monte 
Carlo  jää  kuitenkin  amatöörin  tasolle. 

Hyvin  pärjäsi  kuitenkin  myös  puh¬ 
taaseen  pistesignaaliin  eli  pelkästään 
tietyssä  siirrossa  välittömästi  ansait¬ 
tuihin  pisteisiin  perustuva  viiden  sy¬ 
vyinen  puuhaku.  Tämä  menetelmä  sai 
aikaan  keskimäärin  649,5  pistettä  per 
siirto.  Sokea  pisteiden  kerääminen  har¬ 
hautti  botin  keräämään  paljon  yhden 
pitkiä  ketjuja,  mutta  keskimääräinen 
ketjun  pituus  oli  kuuden  paikkeilla. 

Parhaiten  testissämme  toimi  neljän 
syvyinen  puuhaku  kolmen  heuris¬ 
tiikan  summalla,  keräten  jopa  943,3 
pistettä  siirtoa  kohden.  Käsin  ohjel¬ 
moidut  piirteet  ohjaavat  bottia  hy¬ 
vään  muotoon,  vaikka  kokonaiskuva 
puuttuikin.  Ketjut  ovat  johdonmukai¬ 
sesti  yli  kymmenen  mittaisia. 

Gladiaattorit  areenalle 

Peluutimme  myös  kaikkia  neljää  bottia 
toisiaan  vastaan  kaksinpelissä.  Monin- 
pelissä  ketjut  luovat  pisteiden  sijaan 
haittanappuloita  vastustajan  laudal¬ 
le.  Pelin  häviää,  jos  ei  pysty  tekemään 
enää  siirtoa.  Bottien  voittotodennä- 
köisyydet  toisiaan  vastaan  on  listattu 
taulukossa  1. 


Bitteihin  perustuvassa  painovoimassa  nappula  pudotetaan  vain,  jos  sen  alla  on  tyhjää.  Tästä 
seuraa  suurempien  rakenteiden  "pisaroituminen",  missä  koko  pino  hajoaa  ennen  kuin  se  aset¬ 
tuu  ruudukon  pohjalle. 

WIDTH  =  6 

HEIGHT  =  12 _ _ 

B0TT0M  =  sum( 

1  «  (i  +  WIDTH^  (HEIGHT  -  1)} 

for  i  in  range(WIDTH) 

) 


def  handle_gravity(puyos) : 
temp  =  0 

while  temp  !=  puyos: 
temp  =  puyos 

below  =  (puyos  »  WIDTH)  |  BOTTÖM 

falling  =  puyos  &  ~below 

puyos  =  (falling  «  WIDTH)  |  (puyos  &  below) 
return  puyos 

Listaus:  painovoiman  toteuttaminen  bittioperaatioilla. 


satunnainen 

pistesignaali 

Monte  Carlo 

heuristiikka 

Satunnainen 

Monte  Carlo  yhdellä 
simulaatiolla 

50% 

0% 

0% 

0% 

pistesignaali 

100% 

50% 

98% 

40,5  % 

Satunnainen 

Monte  Carlo 

10  000 
simulaatiolla 

100% 

2% 

50% 

6,25  % 

heuristiikka 

100% 

59,5  % 

93,75  % 

50% 

Taulukko  1 . 

Satunnainen  Monte  Carlo  yhdellä  si¬ 
mulaatiolla  häviää  kaikille  muille  boteille, 
mikä  on  lievästi  yllättävää,  sillä  allekirjoit¬ 
tanut  on  silloin  tällöin  kompastellut  sitä 
vastaan.  Kymmenen  tuhannen  simulaation 
Monte  Carlon  ongelma  on  aivoton  läpipe- 
luutaktiikka  -  simppelillä  peruspelillä  ei 
voita.  Naiivisti  seuraavan  hyökkäyksen  ko¬ 
koa  optimoiva  pistebotti  pärjää  yllättävän 
hyvin,  ja  allekirjoittaneen  paras  heuristiik- 
karesepti  nousee  vain  10  prosenttiyksikköä 
sen  yläpuolelle. 

Loppusanat 

Oman  tekoälyn  ohjelmointi  on  hauskaa 
puuhaa,  varsinkin  jos  pitää  myös  pelimoot- 
toreiden  kehittämisestä.  Tässä  artikkelissa 

esitettyjen  algoritmien  pelivahvuus 
riippuu  suoraan  siitä,  paljonko  eri 
siirtosekvenssejä  ehditään  käydä  läpi. 
Allekirjoittaneella  oli  vaikeuksia  kek¬ 
siä  hienostuneita  heuristiikkoja,  joten 
ymmärryksen  syvällisyys  oli  korvatta¬ 
va  laskemalla  syvemmälle  pelipuuhun. 
Valitettavan  usein  raaka  laskentavoima 
jyrää  nokkelat  ja  näppärät  käsin  kudo¬ 
tut  taktiikat.  & 


Bottinikkarin  muistilista 

•  Yksinkertaista  pelin  sääntöjä,  jotta 
hakuavaruus  pienentyy. 

•  Sano  se  bitein.  Bittilaudat  ovat  usein 
tehokas  tapa  toteuttaa  pelimoottori. 

•  Lyö  sitä  Monte  Carlolla.  Jo  täysin 
satunnaisen  pelin  voimasuhteet 
kertovat  paljon. 

•  Etsi  puutteet.  Tekeekö  MC-botti  jotain 
systemaattisesti  väärin? 

•  Paranna  Monte  Carlon  läpipeluutak- 
tiikkaa.  Suodata  pois  selvästi  väärät 
siirrot. 

•  Onko  MC-botilla  edelleen  puutteita? 
Ehkä  puuhaku  on  parempi  ratkaisu. 

•  Kehitä  puuhakuun  sopivia  heuris¬ 
tiikkoja.  Pohdi  mikä  tekee  asemasta 
vahvan. 

•  Bonus:  Tee  pelin  minimaaliseen  ver¬ 
sioon  täydellinen  pelaaja.  Voiko  siitä 
oppia  jotain?  Voiko  taulukkoa  käyt¬ 
tää  heuristiikkojen  evaluoimiseen? 


Jumala  taulukossa 


Yksinkertaisimmat  pelit  voidaan  ratkoa  tehokkaasti  käymällä  läpi  kaikki  mahdolliset 
pelitilanteet.  Kun  esimerkiksi  shakissa  laudalla  on  enää  muutama  nappula,  on  mahdollista 
ratkaista  peli  täydellisesti  keräämällä  kaikki  pelitilanteet  niin  sanottuun  loppupelitauluk- 
koon. 

Loppupelitaulukko  on  vanha  idea  peräisin  vuodelta  1965.  Sen  sijaan,  että  parasta  siirtoa 
etsittäisiin  pelaamalla  peliä  eteenpäin,  tehdäänkin  haku  pelin  lopusta  alkaen.  Ensin  lista¬ 
taan  kaikki  voitetut  pelitilanteet,  sitten  kaikki  pelitilanteet,  jotka  johtavat  suoraan  voittoon, 
sen  jälkeen  kaikki  pelitilanteet,  jotka  johtavat  näihin,  ja  niin  edelleen.  Lopulta  on  saatu 
listattua  kaikki  voittavat  pelitilanteet.  Pelitilanteet,  jotka  eivät  ole  listassa,  ovat  tasapelejä. 

Tämän  lähestymistavan  ongelma  on  lähinnä  se,  että  eri  pelitilanteita  on  valtavasti. 

Niinpä  se  sopiikin  lähinnä  muutaman  nappulan  loppupeleihin  shakissa  tai  hyvin  pienten 
lautojen  ratkaisemiseen  gossa. 

Yllä  kuvattuun  retrogradiseen  analyysiin  perustuva  algoritmi  on  verrattain  yksinker¬ 
tainen.  Kehittäjän  kekseliäisyyttä  tarvitaan  lähinnä  datan  pakkaukseen  ja  tietorakenteen 
kehittämiseen,  jolla  löydetty  pelitulos  saadaan  liitettyä  oikeaan  pelitilanteeseen  mahdolli¬ 
simman  pienellä  määrällä  muistia. 

Ongelma  pelkässä  voiton  listaamisessa  on  se,  että  vaikka  tiedettäisiinkin,  että  tietty 
pelitilanne  johtaa  voittoon  ja  nämä  siirrot  ylläpitävät  voittoasemaa,  ei  tiedetä,  mikä  siirto 
edistää  voiton  saavuttamista.  Siksi  pelkän  voiton  lisäksi  listataan  usein  myös  etäisyys  voit¬ 
toon.  Paras  siirto  on  se,  jonka  etäisyys  voitosta  on  yhden  pienempi  kuin  nykytilanteen. 

Tässäkin  lähestymistavassa  on  ongelmansa,  jos  molempien  pelaajien  voittomahdolli¬ 
suuksia  listataan  samassa  taulukossa.  Kun  voittava  pelaaja  yrittää  mattia  mahdollisimman 
nopeasti,  yrittää  altavastaaja  jarruttaa  mattia  mahdollisimman  tehokkaasti,  mikä  tekee 
ongelmasta  epäsymmetrisen.  Siksi  jokainen  pelitilanne  sisältää  itse  asiassa  kaksi  eri  tulosta 
ja  kaksi  eri  etäisyyttä: 

Kuinka  paljon  pisteitä  voidaan  saavuttaa  ja  kuinka  vähäisessä  määrässä  siirtoja. 

Kuinka  pitkään  vastustajan  pisteiden  saamista  voidaan  jarruttaa  ja  kuinka  vähän  pisteitä 
hän  silloin  saa.  Shakissa  pisteitä  ovat  vain  +1  (voitto),  0  (tasapeli)  ja  -1  (häviö). 

Yllättäen  jälkimmäinen  tavoite  on  tietyssä  mielessä  edullisempi.  Shakissa  on  jopa 
mahdollista  estää  vastustajaa  saamasta  pisteitä  lainkaan,  mikä  lasketaan  siis  äärettömän 
hyväksi  jarruttamiseksi. 

Mainittakoon,  että  gossa  tämä  ero  on  erityisen  tärkeä,  sillä  yksinkertaista  voittoehtoa 
ei  ole,  ja  pelissä  syntyy  kehämäisiä  tilanteita,  joissa  kumpikaan  pelaaja  ei  itsestäänselvästi 
yritä  "matittaa".  Kehien  rikkomiseksi  on  välttämätöntä  tarkastella  viivytysstrategiaa  ja  sen 
estämistä  vastastrateg  ia  I  la . 

Loppupelitaulukon  avulla  pelin  voittoehto  voidaan  määritellä  botille  uusiksi.  Esimer¬ 
kiksi  shakissa  sen  sijaan,  että  peli  päättyy  kuninkaan  matittamiseen,  voidaan  määritellä, 
että  peli  päättyy,  kun  päädytään  tilanteeseen,  joka  löytyy  valmiiksi  laskettuna  loppupe- 
litaulukosta.  Näin  saadaan  korvattua  kokonaisia  pelipuun  haaroja  valmiiksi  lasketulla 
lopputuloksella.  Shakkia  varten  valmiiksi  laskettuja  kuuden  nappulan  loppupelitaulukoita 
löytää  netistä  helposti  ilmaisek¬ 
si.  Tällaisen  voi  helposti  liittää 
omaan  bottiinsa  ja  nostaa  sen 
pelin  seuraavalle  tasolle. 


Valkea  voi  tässä  tilanteessa 
pakottaa  matin  kolmessa 
puolisiirrossa  (Kc6  Kd8  Qd7) 
tai  pakottaa  pelin  jatkumaan 
loputtomiin.  Mustalla  ei  ole 
keinoa  vangita  valkean  kunin¬ 
gatarta,  ja  valkean  tulos  on 
viivytysmielessä  "äärettömän 
hyvä". 

PELI 

FARMI 

Make  your  ivinning  moue. 


Pelialan  valmennusohjelma 

17-29-vuotiaille  /  kesto  3  kk 


Haluatko  oppia  tekemään  pelejä  tai  oletko  jo  hankkinut  osaamista  grafiikan, 
koodaamisen  tai  vaikka  käsikirjoittamisen  ja  pelisuunnittelun  saralta? 
Mietitkö,  löytyisikö  pelialalta  sinulle  sopiva  työ-  tai  opiskelupaikka? 


Hae  mukaan  kevään  valmennusohjelmaan 
sivujemme  kautta  -  haku  auki  nyt! 


1 7-29-vuotias 


www.pelifarmi.fi 


SITE 

Oulu  &  Tampere 

_ _ _ / 


6  Aika 


Binkeino-,  liikenne-  ja 
ympäristökeskus 


EUjS  OULU  TAMPERE 


y 


Funktionaalinen  ohjelmointi  tarjoaa  elegantit 
työkalut  suurten  koodimassojen  hallintaan. 

Teksti:  Robert  Brotherus 

Kuvat:  Sakari  Leppä,  Robert  Brotherus,  Nasu  Viljanmaa 

Ohjelmoinnin  haastee¬ 
na  on  pitää  hallin¬ 
nassa  monimutkai¬ 
suus.  Yksinkertaisen 
ohjelman  kasvaessa 
pikkuhiljaa  satoihintuhansiin  riveihin 
uusien  ominaisuuksien  lisäämisestä 
vanhoja  rikkomatta  tulee  yhä  vaike¬ 
ampaa. 

Tyypillinen  bugi  on,  että  ohjelman 
globaalit  muuttujat  tai  jonkin  olion 
kentät  ovat  menneet  outoon  tilaan  ja 
ohjelmoijan  pitää  selvittää,  miten  tä¬ 
hän  on  päädytty.  Debuggaus  edellyttää 
salapoliisityötä  oudosta  tilasta  askel 
askeleelta  taaksepäin,  jotta  saadaan 
selville  mitä,  milloin  ja  missä  meni 
alun  perin  pieleen.  Kun  ongelman 
pohjimmainen  syy  on  lopulta  löydetty 
ja  tehdään  korjaus,  on  yleistä,  että  kor¬ 
jaus  hajottaa  jonkin  toisen  ohjelman 
toiminnon.  Näiden  ongelmien  selvit¬ 
täminen  on  vaivalloista,  ja  ne  tekevät 
laajan  ohjelman  kehittämisestä  ja  yllä¬ 
pidosta  kallista. 

Ei  muuttujia,  ei 
muuttujaongelmia 

Funktionaalinen  ohjelmointi  on 
yleisesti  käytetylle  olio-ohjelmoin¬ 
nille  sekä  perinteiselle  impera¬ 
tiiviselle  ohjelmoinnille  vaih¬ 
toehtoinen  tyyli,  joka  pyrkii 
helpottamaan  edellä  kuvattuja 


ongelmia.  Funktionaalinen  ohjelma 
pyritään  koostamaan  funktioista,  joil¬ 
la  ei  ole  sivuvaikutuksia.  Tällaiset  niin 
sanotut  puhtaat  funktiot  ottavat  para¬ 
metreja  ja  palauttavat  niistä  lasketun 
tuloksen,  mutta  eivät  muuta  ohjelman 
tilaa  eli  erilaisten  muuttujien  arvoja 
millään  tavalla.  Puhtaiden  funktioi¬ 
den  ymmärtäminen,  testaaminen  ja 
debuggaaminen  on  selkeää  ja  niiden 
uudelleenkäyttö  helppoa.  Kaikenlais¬ 
ten  muuttujien  käyttö  pyritään  mini¬ 
moimaan. 

syöte  X 


Puhdas  funktio.  Funktionaalinen  oh¬ 
jelma  pyritään  koostamaan  lähes  yk¬ 
sinomaan  puhtaista  funktioista,  jotka 
ottavat  parametreja  ja  palauttavat  lop¬ 
putuloksen,  joka  riippuu  vain  para¬ 
metreista.  Puhdas  funktio  ei  saa  lukea 
tai  muuttaa  ohjelman  tilaa,  tietokan¬ 
taa,  levytiedostoja  tai  muuta  sellaista. 


Rinnakkaistaminen  on  tämän  päi¬ 
vän  kuumimpia  ohjelmointitrendejä, 
koska  prosessoreiden  kellotaajuudet 
ovat  jo  usean  vuoden  ajan  polkeneet 
paikallaan,  ja  siten  ainoa  merkittävä 
keino  nopeuttaa  ohjelmaa  on  lisätä 
ytimien  määrää  ja  rinnakkaisuutta. 
Muuttujien  muuttamiseen  perustuvan 
ohjelmoinnin  ongelmat  moninkertais¬ 
tuvat,  kun  koodiin  päästetään  mellas¬ 
tamaan  yhtä  aikaa  monta  säiettä,  jotka 
muuttelevat  ja  lukevat  muuttujia.  Näi¬ 
den  ongelmien  välttäminen  puolestaan 
vaatii  monimutkaisia  ja  itsessään  bugi- 
herkkiä  lukitusratkaisuja. 

Onnistuessaankin  lukitukset  joh¬ 
tavat  usein  siihen,  että  säikeet  odot- 
televat  valtaosan  aikaa  lukkojen  va¬ 
pautumista,  ja  näin  menetetään  suuri 
osa  rinnakkaisuuden  potentiaalisesta 
tehohyödystä.  Puhtaita  funktioita  voi 
sen  sijaan  aina  kutsua  vapaasti  rinnak¬ 
kain  missä  järjestyksessä  vain,  ilman 
että  eri  funktioiden  suoritukset  sotke¬ 
vat  toisiaan. 

Tilan  hallinta  Clojuressa 

Puhdas  funktio  ottaa  sisään  dataa  ja 
tuottaa  siitä  (ja  vain  siitä)  tuloksen. 
Puhtaan  funktionaalinen  ohjelma 
koostetaan  toisiaan  kutsuvista  puhtais¬ 
ta  funktioista,  joten  kokonaisuutena 
tällainen  ohjelma  on  yksinkertaisesti 
yksi  iso  funktio,  joka  ottaa  sisään  da- 

taa,  tuottaa  siitä  tuloksen  ja  loppuu 
siihen. 

Tarkka  lukija  ymmärtää,  että  kovin 
monet  oikean  maailman  ongelmia  rat¬ 
kovat  ohjelmat  eivät  voi  olla  puhtaan 
funktionaalisia.  Näihin  harvoihin, 
jotka  voivat  olla  puhtaan  funktionaa¬ 
lisia,  lukeutuvat  esimerkiksi  kääntäjät: 
ne  syövät  joukon  lähdekoodia  ja  tuot¬ 
tavat  suoritettavan  binääritiedoston. 
Suurin  osa  ohjelmista  kuitenkin  tar¬ 
vitsee  jonkinlaista  ajanhetkestä  toiseen 
muuttuvaa  tilaa  ollakseen  hyödyllisiä. 
Clojuren  vastaus  tähän  haasteeseen 
seuraava: 

1.  Kuvataan  koko  ohjelman  tila  vain 
yhdellä  globaalilla  muuttujalla, 
jonka  arvo  koostuu  sisäkkäisistä 
Clojuren  perustietotyypeistä.  Tämä 
tila  ei  sisällä  mitään  dataa,  jota 
tarvitaan  vain  väliaikaisesti. 

2.  Kun  ohjelman  tilan  pitää  muuttua, 
niin  tila- muuttujan  arvo  vaih¬ 
detaan  aina  kerralla  kokonaan 
uuteen  arvoonsa.  Jos  esimerkiksi 
tila  sisältää  kahden  pankkitilin  A  ja 
B  saldon,  niin  tilisiirron  jälkeinen 
uusi  tila  sisältää  A:n  kasvaneen 
arvon  ja  B:n  pienentyneen  arvon. 
Tila-muuttujan  arvo  ei  koskaan 
sisällä  ristiriitaisia  välimuotoja  eri 
tilojen  välillä.  Uuden  tila-arvon 
valmistamisessa  voi  olla  useita 
vaiheita,  mutta  sen  hoitaa  joukko 
puhtaita  funktioita,  jotka  eivät 
koske  tila-muuttujaan. 

3.  Tila-muuttuja  pidetään  Clojuren 

a tom -tallennuspaikassa,  joka  mah¬ 
dollistaa  tilan  turvallisen  vaihta¬ 
misen  uuteen  monisäikeisessäkin 
ohjelmassa.  Kaikki  funktiot  näkevät 
aina  vain  yhden  version  tilasta. 

Tila  vaihdetaan  uuteen  antamalla 
funktio,  joka  ottaa  vanhan  tilan 
parametrina  ja  palauttaa  uuden 
tilan.  Koko  ohjelma  sisältää  vain 
yhden  tällaisen  tilaa  vaihtavan  si¬ 
vuvaikutukselleen  funktion.  Kaikki 
muut  funktiot  ovat  puhtaita,  joten 
suuressa  ohjelmassa  lähes  100% 
funktioista  on  puhtaita. 

Tämä  ohjelmointimalli  ei  ota  kantaa 
serialisointiin  eli  tilan  pysyvämpään 
tallennukseen  levylle  esimerkiksi  tie¬ 
tokantaan.  Omissa  Clojure-harras- 
teprojekteissani  olen  yleensä  ohjelman 
tilan  muuttuessa  samalla  tallentanut  ti¬ 
lan  serialisoituna  Clojure-tekstinä  tie¬ 
dostoon.  Näin  ohjelmaa  voidaan  jatkaa 
seuraavalla  käynnistyskerralla  samasta 


Clojuren  kokoelmatyyppejä 
Vektori:  [  1,2,  [  2.5, 3.4],  3  ] 

Lista:  ( 1, 2,  3,  "matti" ) 

Hakemisto:!  :matti  32,  :mikko  20,  :seppo  17 } 


tilasta.  Tämä  ei  vaadi  juuri  ollenkaan 
ylimääräistä  aikaa  tai  vaivaa,  koska 
Clojure-tietorakenteiden  serialisoin- 
ti,  deserialisointi  ja  tallennus  voidaan 
kaikki  tehdä  yhdellä  rivillä  ja  rinnak¬ 
kaisessa  säikeessä. 

Tila  voidaan  toki  tallentaa  myös  tie¬ 
tokantoihin,  joista  parhaiten  Clojuren 
pariksi  sopii  Clojuren  tekijän  Rich 
Hickeyn  kehittämä  Datomic- tieto¬ 
kanta.  Datomic-kannassa  ei  koskaan 
muuteta  olemassa  olevaa  tietoa,  vaan 
luodaan  vain  uusia  tietoja.  Datomic 
laajentaa  näin  muuttumattomien  tie¬ 
totyyppien  idean  tietokantojen  maail¬ 
maan. 

Edellä  kuvatun  tyyppisessä  ohjel¬ 
massa  myös  monisäikeisyys  on  hyvin 
luontevaa.  Kaikki  tilaa  lukevat  ja  siitä 
erilaisia  tuloksia  tuottavat  säikeet  (esi¬ 
merkiksi  http -kyselyyn  vastaava  html- 
näkymän  muodostava  funktio)  voivat 
rauhassa  käyttää  tilan  eri  attribuutteja 
ilman  pelkoa,  että  ne  olisivat  ristirii¬ 
dassa  keskenään,  tai  että  ne  muut¬ 
tuisivat  funktion  suorituksen  aikana. 
Clojure  pitää  tilaa  päivittävät  funktiot 
automaattisesti  järjestyksessä  niin,  että 
vain  yksi  kerrallaan  päivittää  tilaa. 

Myös  undo-toiminto  saadaan  käy¬ 
tännössä  ilmaiseksi  tällaisessa  arkki¬ 
tehtuurissa.  Aina  kun  ohjelman  tila 
vaihdetaan  uuteen,  voidaan  edellinen 
tila  tallentaa  historialistaan  ja  hakea  se 
sieltä  myöhemmin,  kun  halutaan  pala¬ 
ta  aiempaan  tilaan. 

Clojuren  tietotyypit  -  miltei 
liian  hyvää  ollakseen  totta 

Koska  puhtaassa  funktionaalisessa  oh¬ 
jelmoinnissa  ei  käytetä  muuttujia,  kaik¬ 
ki  tietorakenteet  ovat  muuttumattomia 
(■ immutable ).  Tilanteissa,  joissa  olio- 
ohjelmoinnissa  muutettaisiin  eli  mu- 
tatoitaisiin  objektin  kenttiä,  luodaan 
funktionaalisessa  ohjelmoinnissa  uusi 
tietorakenne,  joka  sisältää  halutut  muu¬ 
tokset.  Tämä  saattaa  kuulostaa  hanka¬ 
lalta,  hitaalta  ja  paljon  muistia  vievältä 
ratkaisulta,  ja  näin  saattaa  toki  ollakin. 
Hyvä  funktionaalinen  ohjelmointikieli 
tarjoaa  kuitenkin  tietorakenteet  ja  me¬ 
netelmät,  joilla  uuden  version  tekemi¬ 
nen  objektista  on  helppoa  ja  nopeaa 
sekä  vie  vain  vähän  muistia. 


Funktionaalisten  kielten  esiäidissä 
LISPissä  kaikki  tietorakenteet  perus¬ 
tuivat  linkitettyihin  listoihin,  joista 
on  nopeaa  (aikavaativuus  0(1))  tehdä 
uusi  pidempi  versio  ilman,  että  alku¬ 
peräinen  lista  muuttuu  tai  että  listan 
alkiot  kopioidaan  muistissa.  Linkitet¬ 
ty  lista  on  kuitenkin  paljon  hitaampi 
(O (N)),  kun  pitää  esimerkiksi  hakea 
alkio  indeksillä  tai  tutkia,  sisältääkö 
lista  jonkin  tietyn  alkion.  Osin  täs¬ 
tä  johtuen  perinteisiä  LISP-kieliä  on 
syystä  pidetty  melko  hitaina  oikean 
maailman  ongelmiin. 

Moderni  Clojure  sen  sijaan  sisältää 
joukon  kokoelmatyyppejä  kuten  listat, 
vektorit  ja  hakemistot  ( map ).  Näis¬ 
tä  löytyy  uuden  objektin  luova  nopea 
(0(log32N)  eli  käytännössä  lähes  va- 
kioaikainen)  ja  vähän  muistia  kulut¬ 
tava  operaatio  kaikkiin  yleisiin  tarpei¬ 
siin.  Tämä  saavutus  voi  kuulostaa  liian 
hyvältä  ollakseen  totta  mutta  on  mah¬ 
dollinen  kekseliään  implementaation 
avulla.  Clojure  käyttää  niin  sanottuja 
persistenttejä  tietorakenteita,  joissa 
uuden  tietorakenteen  toteutus  viittaa 
alkuperäisen  rakenteen  tietoihin  niil¬ 
tä  osin  kuin  ne  ovat  samoja.  Tämä  on 
turvallista,  koska  alkuperäinen  data  ei 
voi  koskaan  muuttua.  Tehokas  funk¬ 
tionaalinen  ohjelmointi  on  usein  mah¬ 
dotonta  ilman  näitä  tehokkaita  tieto¬ 
tyyppejä. 

Funktionaalinen  työkalupakki 

Kaikenlaiset  muuttujat  globaaleis¬ 
ta  paikallisiin  tuntuvat  joskus  hyvin 
käteviltä  moneen  tarkoitukseen,  ja 
muuttujien  välttäminen  tekee  ohjel¬ 
moinnista  omalla  tavalla  haasteelli- 
sempaa.  Funktionaalisessa  tyylissä 
vaaditaankin  joskus  hieman  enemmän 
aivotyötä  jonkin  ohjelmointiongelman 
ratkaisemiseen.  Lopputulos  on  kuiten¬ 
kin  yleiskäyttöisempi,  kestävämpi  ja 
vähemmän  virhealtis  kuin  muuttujiin 
perustuva  ratkaisu.  Mitä  pitkäkestoi¬ 
sempi  ja  laajempi  ohjelmointiprojekti 
siis  on  kyseessä,  sitä  enemmän  inves¬ 
tointi  funktionaaliseen  tyyliin  maksaa 
itseään  takaisin,  joskus  jopa  monin¬ 
kertaisesti. 

Funktionaalisessa  tyylissä  muuttuji¬ 
en  sijaan  käytetään  toisenlaisia 

Kiinan  kielen  kirjoitusta  Clojurella. 

työkaluja  kuten  rekursio ,  funktio- 
objektit  ja  korkeamman  asteen  funkti¬ 
ot.  Rekursiolla,  itse  itseään  kutsuvalla 
funktiolla,  voidaan  toteuttaa  toiminto¬ 
ja,  jotka  toteutettaisiin  muissa  tyyleissä 
silmukkarakenteilla,  joiden  tila  muut¬ 
tuu  iteraatiosta  toiseen. 

Funktionaalisessa  tyylissä  funktioita 
voidaan  käsitellä  kuten  mitä  tahansa 
objektia.  Funktiot  voivat  ottaa  para¬ 
metreinä  toisia  funktioita  tai  palauttaa 
tuloksena  funktioita.  Monet  yleiskie¬ 
letkin  ovat  alkaneet  viime  vuosina  tu¬ 
kemaan  näitä  menetelmiä,  mutta  kun 
muuttujia  ei  käytetä  lainkaan,  nämä 
menetelmät  nousevat  tärkeämpään 
rooliin. 

Funktionaalista  ohjelmointia  hel¬ 
pottaa  myös  se,  että  kaikki  data  voi¬ 
daan  pitää  avoimesti  kaiken  ohjelma¬ 
koodin  näkyvissä  sen  sijaan,  että  sitä 
piiloteltaisiin  privaattikenttiin,  kuten 
olio-ohjelmoinnissa  suositellaan.  Kun 
dataa  voi  vain  lukea  eikä  muuttaa,  nä¬ 
kyvyyksiä  ei  tarvitse  rajoittaa. 

Dynaaminen  tyypitys 

Dynaamisesti  tyypitetyissä  kielissä, 
kuten  Clojuressa,  tyyppejä  ei  tarvitse 
määritellä  etukäteen.  Tämä  vähentää 
komponenttien  välistä  riippuvuutta 
tehden  funktioista  yleiskäyttöisempiä 
ja  mahdollistaen  aina  helpon  seria- 
lisoinnin.  Ilman  erillisiä  tyyppimää¬ 
rittelyjä  tarvitaan  myös  vähemmän 
koodirivejä  ja  päästään  nopeammin 
liikkeelle  ohjelman  kirjoittamisessa. 
Tarvittavat  tietorakenteet  kehittyvät 


vien  funktioiden  kanssa. 

Clojurea  pidetäänkin  yhtenä  kaik¬ 
kein  ilmaisuvoimaisimmista  kielistä, 
eli  pienellä  määrällä  koodirivejä  voi 
saada  paljon  aikaan.  Tämä  etu  koros¬ 
tuu  laajoissa  ohjelmissa  koodin  pa¬ 
remman  uudelleenkäytettävyyden  an¬ 
siosta.  Toki  usein  luettavuuden  vuoksi 
voi  olla  syytä  kirjoittaa  koodi  hieman 
laajemmin  kuin  lyhin  mahdollinen  il¬ 
maisu. 

Dynaamisen  tyypityksen  varjopuo¬ 
leksi  voidaan  lukea  se,  että  kääntäjän 
on  vaikeampi  optimoida  koodia,  jol¬ 
loin  suorituskyky  on  usein  staattisesti 
tyypitettyä  kieltä  heikompi.  Clojure 
on  kuitenkin  dynaamiseksi  kieleksi 
merkittävän  nopea.  Se  voittaa  useilla 
alueilla  esimerkiksi  Rubyn,  Pythonin 
ja  JavaScriptin.  Lisäksi  yleensä  moder¬ 
neissa  suurissa  ohjelmissa  vain  pieni 
osa  ohjelmasta  on  suorituskyvyn  kan¬ 
nalta  kriittistä.  Koska  JVM-pohjaisesta 
Clojuresta  on  helppo  kutsua  Java- 
funktioita,  voidaan  tällaiset  toiminnot 
tarvittaessa  koodata  Javalla  (tai  C:llä 
Java-C-linkin  kautta).  Tällöin  toki  oh¬ 
jelman  funktioiden  puhtaus  on  vaaras¬ 
sa  kärsiä. 

Dynaamisesti  tyypitetyissä  kielis¬ 
sä  osa  tyyppeihin  liittyvistä  bugeis- 
ta  tulee  esille  vasta  ajon  aikana  eikä 
käännösvaiheessa.  Tähän  haasteeseen 
merkittävin  ratkaisu  ovat  automaatti¬ 
set  (yksikkö)testit,  jotka  toki  ovat  tär¬ 
keitä,  vaikka  kieli  olisikin  staattisesti 
tyypitetty.  Yksikkö  testien  tekeminen 
edellä  kuvatussa  Clojure-arkkitehtuu- 
rissa  onkin  hyvin  suoraviivaista,  kos¬ 


ka  puhtaan  funktion 
testaaminen  ei  vaadi 
minkäänlaisen  tilan  ra¬ 
kentelua,  ja  ohjelman  funktioista  99 
prosenttia  on  puhtaita.  Clojure  sisältää 
myös  kirjastoja,  kuten  spec ,  jotka  mah¬ 
dollistavat  funktioiden  parametrien 
tarkemman  tyypin  määrittelyn  uhraa¬ 
matta  dynaamisen  tyypityksen  etuja. 

Syntaksin  osalta  Clojure,  kuten  muut 
LISPit,  poikkeavat  radikaalisti  muis¬ 
ta  kielistä  siten,  että  kielen  syntaksi 
koostuu  kielen  omista  tietorakenteista. 
Clojure-ohjelma  siis  rakentuu  listoista, 
vektoreista  ja  hakemistoista,  joilla  kuva¬ 
taan  ohjelman  funktiot.  Tämä  ja  Cloju- 
ren  niin  sanotut  makrot  mahdollistavat 
vertaansa  vailla  olevan  metaohjelmoin- 
nin  eli  ohjelman,  joka  tarpeen  mukaan 
generoi  itse  itseään.  Tämä  vähentää 
entisestään  koodin  tarpeetonta  toistoa, 
mikä  helpottaa  koodin  ylläpitoa.  Mak- 
roilla  voidaan  myös  laajentaa  kieltä 
dynaamisesti  uusilla  ominaisuuksilla, 
jotka  muissa  kielissä  pitää  kovakoodata 
kielen  syntaksiin  ja  kääntäjään. 

Clojurea  ja  kiinaa 

Seuraavassa  esittelen  omista  Clojure- 
harrasteprojekteistani  joitakin  funk¬ 
tioita,  jotka  valaisevat  edellä  esiteltyjä 
Clojuren  piirteitä.  Tämän  artikkelin 
puitteissa  ei  ole  mahdollista  käydä  läpi 
monia  Clojuren  perusteita,  joten  koo- 
diesimerkit  saattavat  avautua  parem¬ 
min,  jos  tutustut  perussyntakseihin 
esimerkiksi  sivustoita  clojure-doc.org/ 
articles/ tutorials/ introduction.html. 

Omissa  projekteissani  olen  pyrkinyt 
yhdistämään  hyötyä  ja  huvia.  Kiinan 
kieltä  opiskellessani  tein  kiinan  kie¬ 
len  kirjoitusohjelman  https://github. 
corn/ rbrother/ Chinese  Wr  iter,  j  olla 
voi  kirjoittaa  ja  lukea  kiinaa  käyttäen 
äännekirjoitusta  ja  sisäänrakennettua 
100  000  sanan  sanakirjaa.  Ohjelman 
käyttöliittymä  on  tehty  Windowsin 
WPF-kirjastolla  ja  C#-kielellä,  mutta 
sovelluslogiikka  ja  tilan  hallinta  ovat 
kokonaan  Clojuren  puolella,  tarkem¬ 
min  sanottuna  sen  C# -yhteensopivalla 
clojure-clr- versiolla.  Ohjelma  on  mo¬ 
nisäikeinen,  jolloin  sanakirjasta  voi¬ 
daan  jatkuvasti  hakea  kirjoitettuun 
tekstiin  sopivia  kirjainmerkkejä  ilman, 
että  käyttöliittymä  hyytyy. 

Def-lauseella  annetaan  Clojuressa 
symbolille  arvo.  Seuraavassa  luodaan 
State- symboli,  jonka  arvoksi  tulee 
kirjoitettavan  tekstin  tilan  ylläpitävä 


pikkuhiljaa  käsi  kädessä  niitä  käsittele- 

(def  State  (atom  {  :text  []  :cursor-pos  0  })) 

Listaus  1. 

(defn  insert-words !  [  words  ]  (swap!  State  insert-words  words)  ) 

Listaus  2. 

(defn  insert-words  [  {  :keys  [  text  cursor-pos  ]  }  new-words  ] 


(let 

[  new-text  (concat  (take  cursor-pos  text)  new-words  (drop  cursor-pos  text)) 

new-cursor-pos  (+  cursor-pos  (count  new-words))  ] 

{  : 

:text  new-text  : cursor-pos  new-cursor-pos  }  )) 

Listaus  3. 


{  :english  "next  week"  :hanyu  ""PhSJI"  :  hanzi-rarity  1698  :known  4  :pinyin  "xia4  ge4  xingl  qil" 

: short-english  "next  week"  } 

{  :english  "delicious,  tasty"  :hanyu  "HI&rTP"  : hanzi-rarity  2762  :known  1  :pinyin  "mei3  wei4  ke3 
kou3”  : short-english  "delicious"  } 

{  :english  "mineral  spring  water"  :hanyu  "friRTk"  :  hanzi-rarity  12291  :hsk-index  1178  :known  1  :pinyin 
”kuang4  quan2  shui3”  : short-english  "mineral  spring  water”  } 

{  :english  "No  smoking,  Please  do  not  smoke"  :hanyu  : hanzi-rarity  28690 

Listaus  4. 


(defn  load-database  [  cc-dict-file  short-dict-file  ] 


(let  [  short-dict  (create-hanyu-pinyin-dict  (load-f rom-file  short-dict-file)) 
large-dict  (create-hanyu-pinyin-dict  (load-f rom-file  cc-dict-file)) 


full-dict  (merge-with  merge  large-dict  short-dict) 


merged-words  (sort-suggestions  (vals  full-dict)) 


hanyu-indexed  (index  merged-words  [  :hanyu  ]) 


sort-and-simplify  (fn  [word-list]  (map  simple-props  (sort-suggestions  word-list)))  ] 


(reset!  info-file-name  short-dict-file) 


(reset!  all-words  (vec  (map  simple-props  merged-words))) 


(reset!  hanyu-pinyin-dict  full-dict) 


(reset!  hanyu-dict  (map-map-keys-values  :hanyu  sort-and-simplify  hanyu-indexed  )))) 


Listaus  5. 

(defn  find-words  [  input  english  ] 


(let  [  matcher  ((if  english  english-matcher  pinyin-matcher)  input)  ] 


(take  500  (filter  matcher  @all-words)))) 


(defn  pinyin-matcher  [  pinyin-start  ] 


(fn  [  {  pinyin  :pinyin  }  ] 


(let  [  pinyin-no-tones  (->  pinyin  (str/replace  #"[:  ]"  "") 


str/lower-case  remove-tone-numbers  )  ] 


(starts-with  pinyin-no-tones  pinyin-start)))) 


Listaus  6. 

atom-muuttuja.  Muuttujan  alkuarvona 
on  hakemisto,  joka  sisältää  tyhjän  teks¬ 
tin  ja  kursorin  paikan  0.  [Ks.  listaus  1.] 
Seuraavassa  määritellään  defn- 
lauseella  insert-words! -funktio,  jolla 
lisätään  kirjoitettavaan  tekstiin  uusia 
sanoja.  Nimessä  käytetään  huuto¬ 
merkkiä  kertomaan,  että  se  kuuluu  oh¬ 
jelman  harvoihin  sivuvaikutuksellisiin 
funktioihin.  Funktio  ottaa  parametrina 
lisättävät  sanat  (words)  ja  kutsuu  Clo- 
juren  swap! -funktiota,  jolla  vaihdetaan 
atom-muuttujan  tila  uuteen  hallitusti. 
Swap!  ottaa  parametreinä  (1)  atom- 
muuttujan  (state),  (2)  funktion,  jol¬ 
la  vanhasta  tilasta  tehdään  uusi  tila 
(insert-words)  ja  (3)  parametrit  tuolle 
funktiolle  (words).  [Ks.  listaus  2.] 
Edellisen  käyttämä  insert-words  on 
puhdas  funktio,  joka  ottaa  paramet¬ 
reinään  ohjelman  tilan  ja  uudet  sanat. 
Ensimmäisestä  parametrista  puretaan 
text-  ja  cursor-pos-arvot.  Funktio 
käyttää  let- rakennetta  uuden  tekstin  ja 
uuden  kursorin  sijainnin  laskemiseen 
ja  sen  jälkeen  muodostaa  tulokseksi 


(defn  new-game-state  [ 
{  :counter  0 
: map  {} 


:planets  {} 


:units  {} 


: players  {}  }  ) 


uuden  hakemiston  näistä  uusista  attri¬ 
buuteista.  [Ks.  listaus  3.] 

Listauksessa  4  on  osa  ohjelman  sa¬ 
nakirjaa,  joka  on  vektori  sanoja  kuvaa¬ 
via  hakemistoja. 

Sanakirja  jakautuu  100  000  sanan 
staattiseen  sanakirjaan  ja  pieneen  dy¬ 
naamiseen  sanakirjaan,  joka  pitää 
sisällään  käyttäjän  lisäämät  ja  muok¬ 
kaamat  sanat.  Seuraavassa  load-da- 
tabase-funktiossa  nämä  ladataan  tie¬ 
dostoistaan  (short-dict  ja  large-dict) 
sekä  yhdistetään  merge-with  merge 
-operaatiolla,  joka  yhdistää  sekä  eri 
sanakirjojen  sanat  että  sanojen  attri¬ 
buutit.  Nopeaa  hakua  varten  yhdiste¬ 
tystä  sanakirjasta  tehdään  eri  avainten 
mukaan  indeksoituja  hakemistoja  in¬ 
dex- funktiolla  sekä  sanojen  yleisyyden 
mukaan  järjestetty  versio  sort-sugges- 
tions-funktiolla.  Lopuksi  reset! -funk¬ 
tioilla  nämä  listat  ja  hakemistot  tallen¬ 
netaan  atom-muistipaikkoihin  käyttöä 
varten.  [Ks.  listaus  5.] 

Sanoja  haetaan  f ind-words- funkti¬ 
ossa  yhdistetystä  yleisyyden  mukaan 


Listaus  7. 

järjestetystä  sanakirjasta  englannin  tai 
kiinan  (pinyin)  hakusanan  mukaan. 
Haku  tapahtuu  taustasäikeessä,  ja  kos¬ 
ka  Clojuren  filter-funktio  on  Häis¬ 
kä”,  sen  ei  tarvitse  kahlata  läpi  koko 
100  000  sanan  listaa,  vaan  se  hakee  li¬ 
sää  osumia  sitä  mukaa,  kun  käyttöliit¬ 
tymä  niitä  pyytää.  [Ks.  listaus  6.] 

Avaruussotaa  verkossa 

Toinen  laajempi  Clojure-projektini  to¬ 
teuttaa  avaruusaiheista  sotaa  Twilight 
Imperium  -henkisen  monen  pelaajan 
lautapelin  muodossa:  https://github. 
corn/ rbrother/ glory-of-empires.  Pal¬ 
velinpuoli  on  tehty  täysin  Clojurella 
ja  käyttöliittymä  on  HTML-web-so- 
vellus.  Web -käyttöliittymä  lähettää 
Clojure-tietorakenteina  pyyntöjä  pal¬ 
velimelle  ja  saa  vastauksena  HTML:ää 
tai  JSON-viestejä. 

Koodirivejä  on  noin  2000  ja  funkti¬ 
oita  noin  150.  Kuvassa  1  näkyy  kaikki 
funktiot  ja  niiden  väliset  kutsuriippu- 
vuudet. 

Ohjelman  uusi  pelitila  on  hakemisto. 
[Ks.  listaus  7.]  Kaikki  ohjelman  tila  on 
yhdessä  atom-tallennuspaikassa.  Kos¬ 
ka  ohjelma  tukee  useita  rinnakkaisia 

Glory  of  Empires.  Avaruusaiheinen  heksapohjainen  lautapeli.  Pelitila  on  Clojure-tietorakentee- 
na,  ja  siitä  voi  generoida  erilaisia  näkymiä.  Karttaa  rakennetaan  ja  aluksia  liikutellaan  komen¬ 
noilla,  jotka  käsitellään  palvelimella  pelitilaa  muuttavina  Clojure-funktioina. 


Kuva  1.  Edustava  otos  funktioita  Glory  of  Empires  -pelistä.  Funktiot  jakautuvat  kolmeen  ryh¬ 
mään:  HTTP-pyyntöjä  käsittelevät  funktiot,  pelikomentoja  toteuttavat  funktiot  ( Command) 
ja  HTM L/SVG -näkymiä  luovat  funktiot  ( View ).  Ohjelma  noudattaa  pitkälle  edellä  kuvattua 
arkkitehtuuria:  tila  on  yhdessä  atom-tyypissä  (musta),  vain  pieni  joukko  funktioita  lukee  tai 
muuttaa  tilaa  (punaiset)  ja  loput  funktiot  ovat  puhtaita.  Imperatiivisessa  tyylissä  komentofunk- 
tiot  muokkaisivat  globaalia  tilaa  ja  näkymäfunktiot  lukisivat  globaalia  tilaa.  Funktionaalisessa 
tyylissä  molemmat  ottavat  pelitilan  parametrina  ja  palauttavat  siitä  tuloksen  -  komentojen 
tapauksessa  uuden  pelitilan,  näkymien  tapauksessa  HTML-koodia. 

(def  games  (atom  {  :sandbox  (new-game-state  "")  })) 

Listaus  8. 

(defn  swap-game  [  func  game-id  ] 

(swap-games  (game-update-func  func  game-id))) 


(defn-  game-update-func  [  inner-func  game-id  ] 

(fn  [  games  ]  (update  games  game-id  inner-func)))) 

Listaus  9. 

(defn  swap-games  [  swap-func]  (save-games-async  (swap!  games  swap- 
func))) 

Listaus  10. 

(def  save-agent  (agent  nil)) 


(defn-  save-games-async  [  data  ]  (send-off  save-agent  save-game  data)) 


(defn-  save-game  [  agent-state  State  ] 
(write-to-file  game-file-path  State)) 

Listaus  11. 


pelejä,  päätason  tietorakenne  on  ha¬ 
kemisto,  jossa  avaimena  on  pelin  nimi 
ja  arvona  pelin  tila.  Alkuarvona  koko¬ 
naistilalle  on  yksi  ”sandbox” -niminen 
peli,  jolla  on  tyhjä  pelitila.  [Ks.  listaus 
8.] 

Pelitila  vaihdetaan  uuteen  swap- 
game-funktiolla,  joka  ottaa  paramet¬ 
reinään  pelitilaa  päivittävän  funktion 
ja  päivitettävän  pelin  id:n.  Se  kutsuu 
game-update-func-funktiota,  joka 
muodostaa  koko  ohjelma  tilan  päivit¬ 
tävän  funktion  yhden  pelin  päivittä¬ 
västä  funktiosta  käyttämällä  Clojuren 
update-funktiota.  [Ks.  listaus  9.] 

Sitten  swap-games  kutsuu  swap-ga- 
mes-funktiota,  joka  Clojuren  swap!- 
funktiolla  päivittää  ohjelman  tilan. 
Tämä  on  ohjelman  ainoa  sivuvaiku- 
tuksellinen  kohta.  [Ks.  listaus  10.] 

Swap-games  myös  kutsuu  samalla 
save-games-async-funktiota,  jolla  pe¬ 
litila  tallennetaan  turvallisesti  tausta- 
säikeessä  agent-objektilla  ja  sen  send- 
off-funktiolla  hidastamatta  muuta 
ohjelmaa.  [Ks.  listaus  IL] 

Seuraavassa  esimerkki  näkymää 
tuottavasta  piirtofunktiosta.  Pelin 
kartta  ja  sen  objektit  tehdään  SVG:nä. 
Tämä  funktio  tuottaa  pelilaudan  yh¬ 
dessä  ruudussa  olevien  alusten  kuvat 
ryhmiteltynä  yksikkötyypin  mukaan. 
Clojuren  makro  -»  mahdollistaa 
funktioiden  kutsumisen  sarjassa  ilman 
suurta  määrää  sulkuja.  Funktiossa 
aloitetaan  units-listasta,  ja  sille  kutsu¬ 
taan  järjestyksessä  collapse-fighters, 
group-units  ja  mapcat.  Funktionaali¬ 
nen  mapcat  kohdistaa  funktion  listan 
alkioihin  ja  yhdistää  tuloslistat  yhdek¬ 
si.  [Ks.  listaus  12.] 

Edellisen  käyttämä  group-svg-funk- 
tio  käyttää  funktionaalisessa  ohjel¬ 
moinnissa  tärkeää  rekursiota  (kutsuu 
itse  itseään)  tuottaakseen  alusryhmän 
grafiikan  kohtaan  (x,y).  Alukset  ovat 
ryhmässä  vierekkäin,  eli  joka  rekursi- 
olla  next-loc-symboli  saa  arvon,  jossa 
x-koordinaattia  on  kasvatettu  aluksen 
leveyden  verran.  Clojuren  conj -funk¬ 
tiolla  rakennetaan  pala  palalta  lista 
yksittäisen  aluksen  svg- funktiolla  teh¬ 
tävistä  grafiikoista.  Rekursio  tarvitsee 
lopetusehdon,  joka  tässä  funktiossa  on 
se  että  alusryhmä  on  tyhjä.  [Ks.  listaus 
13.] 

Seuraavaksi  esimerkki  pelitilaa 
muuttavan  funktion  toteutuksesta. 
Move-units-funktio  liikuttaa  pelaa¬ 
jan  aluksia  ruudusta  toiseen.  Pelitila 

(defn  units-svg  "Generates  SVG  for  ali  ships  in  system” 

[  [  units  group-locs-func  ]  ] 

(-»  units 

(collapse-fighters) 

(group-units  group-locs-func) 

(mapcat  ships/group-svg))) 

Listaus  12. 

(defn  group-svg  [  [  group  [  x  y  :as  loc  ]  ]  ] 

(if  (empty?  group)  []_ 

(let  [  {  type  :type  count  :count  :as  ship  }  (first  group) 
next-loc  [  (+  x  (width  ship)  1)  y  ]  ] 

(conj  (group-svg  [  (rest  group)  next-loc  ]  ) 

(svg  ship  loc))))) 

Listaus  13. 

(defn  move-units  [  unit-ids  loc-id  game  ] 

(let  [  move-unit-to 

(fn  [  units-map  id  ]  (move-unit  units-map  id  loc-id  game))  ] 
(operate-on-units  game  move-unit-to  unit-ids))) 

Listaus  14. 

(defn-  operate-on-units  [  game  units-fn  unit-ids  ] 

(update  game  :units  (fn  [units]  (reduce  units-fn  units  unit-ids)))) 

Listaus  15. 

(defn  new  (  &  pars] 

(player-optional-coscnand  pars 
(fn  r  game  role  player  parsi 

(let  (loc-id  (last  pars)  types  (drop-last  pars)] 

(ships/nev-units  loc-id  player  (resolve-unit-types  types)  qame) ) ) ) ) 


defn  del  (  &  parsi 
“{  :require-role  : player) 

(player-optional-concnand  pars 

(fn  [  {  all-units  :units  :as  game  )  role  player  units] 

•  (I^t  (  unit-ids  (resolve-unit-ids-outer  units  all-units  player)] 
(ships/del-units  unit-ids  game) ) ) ) ) 


(defn  move  [  t  pars] 

(let  [  dest  (last  pars),  pre  f  m  rs  (drop-last  pars)] 

Ä{  :require-role  -.player ] 

(player-optional-comnand  pre-pars 

(fn  [(ali  units  runits  :as  game)  role  player  units] 

(let  (unit-ids  (resolve-unit-ids-outer  units  all-units  player)] 
(ships/move-units  unit-ids  dest  player  qame)))))) 


(fn  (  game  role  ]  (->  game  (assoc  :ac-deck  (ac/ereate-ac-deek) ) ) ) ) 


Q  Unable  to  save  sertings:  failed  to  save  setti  ngs.  Please  restart  IntelliJ  IDEA  (3  minutes  ago) 

Cursive.  Clojurelle  on  useita  hyviä  editoreita  ja  IDE-ympäristöjä.  Itse  käytän  IntelliJ  IDEAn  pääl¬ 
le  tehtyä  ilmaista  Cursive-editoria,  joka  tukee  monipuolisesti  Clojuren  editointia.  Hyvä  editori 
tukee  muun  muassa  LISP-kielissä  tärkeiden  sulkusyntaksien  kirjoitusta. 


tulee  game-parametrissa,  ja  funktio 
palauttaa  uuden  pelitilan. 
Funktiossa  muodostetaan 
fn-lauseella  paikallinen 
move-unit-to-funktio, 
joka  käyttää  hyväkseen 
isäntäfunktion  para¬ 
metrien  loc-id  ja  game 
arvoja.  Tällaista  isäntäfunktion  pa 
rametrien  käyttöä  paikallisessa 
funktiossa  kutsutaan  sulkeumak¬ 
si  (engl.  closure ),  ja  se  on  myös 
tärkeä  väline  funktionaalisessa 
ohjelmoinnissa.  Jopa  niin  että 
Clojure-kielen  nimi  tulee  sa- 


k 


noista  closure  ja  JVM.  Lopuksi  move- 
unit-to-funktio  annetaan  parametri¬ 
na  operate-on-units-funktiolle,  jota 
käyttävät  myös  yksiköiden  lisäämi¬ 
nen  ja  poistamiseen  käytettävät 
funktiot,  jolloin  vältytään  koodin 
toistolta.  [Ks.  listaus  14.] 

Operate-on-units-funktiossa 
päivitetään  update- funktiolla 

pelitilan  units-attribuutti.  Päivi¬ 
tykseen  käytetään  funktionaa- 
{  lista  reduce-funktiota,  joka 
ketjuttaa  funktiokutsun  listan 
alkioille.  [Ks.  listaus  15.] 

i 

Kohti  funktionaalista 
tulevaisuutta? 

Aina  LISPin  syntymästä  1950-lu- 
vulla  alkaen  on  aina  aika  ajoin 
näyttänyt  siltä,  että  funktionaa¬ 
linen  ohjelmointi  on  murtau¬ 
tumassa  valtavirtaan.  Imperatiiviset 
kielet  ovat  kuitenkin  aina  onnistuneet 
säilyttämään  valta-asemansa. 

Funktionaalinen  ohjelmointi  ei  ole 
kuitenkaan  mustavalkoinen  joko-tai- 
ominaisuus  tai  vain  funktionaalisilla 
kielillä  mahdollinen  malli.  Mahdolli¬ 
simman  funktionaaliseen  ohjelmoin¬ 
tiin  voi  pyrkiä  millä  ohjelmointikie¬ 
lellä  tahansa.  Millä  tahansa  kielellä 
voidaan  tehdä  esimerkiksi  puhdas 
funktio,  joka  ottaa  kaksi  lukua  ja  pa¬ 
lauttaa  niiden  summan  käyttämättä 
paikallisia  muuttujia  ja  muutta¬ 
matta  ohjelman  tilaa.  Myös  glo¬ 
baalien  muuttujien  välttäminen 
on  kuulunut  ohjelmoinnissa 
suositeltaviin  tapoihin  jo  olio- 
ohjelmoinnin  alkupäivistä 
saakka. 

Viime  vuosina  varsinaisten  funktio¬ 
naalisten  kielten  ja  oliokielten  välinen 
ero  on  myös  kaventunut,  kun  oliokie¬ 
liin  on  tuotu  funktio -objektit  ja  kor¬ 
keamman  asteen  funktiot.  Tämä  voi 
johtaa  varsinaisten  funktionaalisten 
kielten  suosion  lisääntymiseen,  kun 
ohjelmoijat  tottuvat  funktionaalisiin 
mekanismeihin,  jolloin  kynnys  siirtyä 
funktionaaliseen  ohjelmointiin  madal¬ 
tuu.  Toisaalta  se  voi  myös  johtaa  funk¬ 
tionaalisten  kielten  suosion  vähenemi¬ 
seen,  kun  tarve  niille  vähenee. 

Funktionaalisen  ohjelmoinnin  suo¬ 
siota  tulee  varmasti  myös  tulevaisuu¬ 
dessa  rajoittamaan  sen  älyllinen  haas¬ 
te:  varsinkin  alussa  saattaa  olla  vaikeaa 
keksiä,  kuinka  jonkin  tietorakenteen 
päivittäminen  tehdään  funktionaalisen 
ohjelmoinnin  periaatteiden  mukai¬ 
sesti.  Globaalit  muuttujat  ja  olioiden 
kenttien  muuttaminen  ovat  kätevyy¬ 
dessään  houkuttelevia  menetelmiä,  ja 
niistä  eroon  pääseminen  vaatii  ajatus¬ 
työtä. 

Prosessoriydinten  määrän  noustes¬ 
sa  paine  tehdä  helposti  ja  turvallisesti 
rinnakkaistuvia  ohjelmia  kasvaa  kui¬ 
tenkin  jatkuvasti,  ja  tähän  funktionaa¬ 
linen  tyyli  on  paras  ratkaisu.  Sitä  paitsi 
funktionaalinen  ohjelmointi  on  haus¬ 
kaa,  kun  siihen  pääsee  sisään  ja  data 
soljuu  koodaamiesi  eleganttien  funkti¬ 
oiden  läpi  kuin  kevätpuro.  & 


Pelit 


KAIKKEIN  KU  RJ  IM  MAT  KOTELOT 


Teksti:  Mikko  Heinonen  Kuvat:  Mikko  Heinonen  ja  Manu  Pärssinen 

Koko  CD-levy  oli  formaattina  ongelmallinen  kuluttajille  an¬ 
nettavaksi,  ja  jokainen  meistä  lienee  myös  aikoinaan  rikkonut 
niiden  särkyvästä  muovista  valmistettuja  koteloita.  Mutta  ei  ole 
mitään  niin  huonoa,  etteikö  sitä  saisi  vielä  huonommaksi. 


Konsolipelien  pakkausten  muo¬ 
toja  ovat  sanelleet  monet  eri 
tekijät.  Jo  1980-luvulla  moni¬ 
en  koneiden  pelimoduuleista  tehtiin 
hieman  erimuotoisia  ja  -kokoisia,  jotta 
saatiin  estettyä  harmaatuontia  aluei¬ 
den  välillä.  Jopa  aivan  samannäköisiä 
muovipalikoita  pakattiin  silti  erilaisiin 
koteloihin,  jotta  omat  pelit  erottuivat 
kaupan  hyllystä. 

Aluksi  pelien  pääasiallinen  pakkaus¬ 
materiaali  oli  pahvi,  joka  luonnollisesti 
usein  repeytyi,  vettyi  ja  muuten  vain 
katosi.  Lopulta  moduuleita  oli  jäljellä 
paljon  enemmän  kuin  niiden  kote¬ 
loita,  ja  ”boxed”  eli  kotelon  sisältävä 
peli  nousi  hyvin  nopeasti  arvoltaan 
korkeammaksi.  Myöhemmin  etenkin 
Sega  alkoi  pakata  pelejään  hieman  kes¬ 
tävämpiin  muovikoteloihin,  kun  taas 
Nintendo  jatkoi  pahvilinjalla  aina  Ga- 
mecubeen  asti. 

Hopealevyn  reunus 

Saavuttaessa  1990-luvun  alkuun  CD- 
levy  oli  valloittanut  äänentoistomark- 
kinat.  Edulliselle  muovikiekolle  sai  tal¬ 
lennettua  niin  hyvälaatuista  ääntä,  ettei 
tavallinen  kuluttaja  osannut  parempaa 
kaivata.  Kääntöpuolena  oli  toki  se,  että 
kustannussyistä  levyn  tietoja  suojasi 
vain  muutaman  millin  murto-osan 
paksuinen  muovikerros.  Näin  levy  oli 
myös  helppo  tuhota  virheellisellä  käy¬ 
töllä,  ja  paikoilleen  juuttuvan  albumin 
mielipuolinen  säksätys  muodostui  tu¬ 
tuksi  etenkin  niille,  jotka  kuljettivat 
levyjä  mukanaan  autossa  tai  treenikas- 
sissa.  Alivaltiosihteeri-radiohupailussa 
kuuttiinkin  aikoinaan  sketsinä  Rikki¬ 
näisten  CD -levyjen  toivekonsertti”. 

Levyn  naarmuuntumisherkkyyden 
lisäksi  hermoja  koetteli  toisinaan  myös 


CD -levyjen  kotelointi.  Kotelossa  käy¬ 
tetty  polystyreeni  oli  jäykkää  ja  kantta 
piti  paikoillaan  vain  kaksi  ohutta  sara¬ 
naa.  Ei  tarvittu  kovinkaan  suurta  voi¬ 
mankäyttöä,  että  ne  sai  murtumaan. 
Lisäriesaa  tuottivat  levyä  paikallaan 
pitävät  ”kynnet”,  jotka  oli  helppo  kat¬ 
kaista  pitämällä  sormea  väärin  levyä 
irrottaessaan.  Kun  keskiö  oli  näin 
saatu  rikki,  kotelossa  vapaasti  heiluva 
levy  yleensä  naarmutti  itsensä  ennen 
pitkää. 

Puutteistaan  huolimatta  CD-levy  oli 
niin  edullinen  tapa  tallentaa  paljon  tie¬ 
toa,  että  siitä  seuraajineen  muodostui 
pian  myös  pelikonsoleiden  ensisijai¬ 
nen  tallennusväline.  Pelit  olivat  paljon 
kalliimpia  kuin  musiikkilevyt,  joten 
voisi  kuvitella,  että  ne  olisi  voinut  myös 
pakata  paremmin.  Totuus  oli  kuiten¬ 
kin  toinen. 

Segoitamme  tämänkin 

CD-konsolipelien  ensimmäistä  su¬ 
kupolvea  edusti  Sega  Mega-CD,  joka 
Yhdysvalloissa  tunnettiin  Sega  CD:nä. 
Sen  pelien  pakkauksissa  nähtiin  aina¬ 
kin  neljää  variaatiota:  normaalia  CD- 
koteloa  (Japanissa),  tupla- CD -koteloa 
(myös  yhdelle  levylle,  etenkin  Euroo¬ 
passa),  pahvikuorista  CD -koteloa  sekä 
erityisesti  Amerikassa  käytettyä  tupla- 
korkeaa  koteloa. 


Näistä  viimeinen  ansaitsee  tulla 
huomioiduksi  erityisen  huonoutensa 
ansiosta.  Se  ikään  kuin  moninkertais¬ 
taa  alkuperäisen  CD -kotelon  ongel¬ 
mat:  helposti  halkeavat  isot  pinnat  ovat 
nyt  vieläkin  isompia,  murtuvat  pienet 
saranat  suhteessa  vieläkin  pienempiä. 
Lisäkorkeus  mahdollistaa  toki  isom¬ 
man  ohjekirjan  asentamisen  koteloon, 
mutta  tämä  on  laiha  lohtu,  kun  saranat 
katkeavat  jo  riittävän  ilkeästä  katsees¬ 
ta.  Pelilevyn  pysyminen  paikallaan 
yritettiin  varmistaa  vaahtomuovin 
palasella,  joka  tipahti  ulos  joka  kerta 
koteloa  avattaessa  ja  katosi  näin  ollen 
takuuvarmasti  hyvin  pian. 

Jostain  syystä  tätä  mallia  pidettiin 
sen  verran  hyvänä,  että  Sega  käytti  sitä 
myös  seuraavassa  CD -konsolissaan 
Saturnissa  -  ja  myös  Sony  Playstatio- 
nin  ensimmäiset  Amerikan-julkaisut 
oli  pakattu  samanlaiseen  jättikö  telo  on. 
Onneksi  sentään  saranatappien  kokoa 
muutettiin  sen  verran,  että  paljon  ylei¬ 
semmästä  Saturn-kotelosta  ei  voi  ottaa 
vaihtokantta  Sega  CD  -koteloon. 

Vanhan  mantereen  vaikeudet 

Euroopassa  Sega  ei  sortunut  Jenkki- 
län  virheisiin,  vaan  Saturn-pelit  saivat 
omanlaisensa  kotelon.  Valitettavas¬ 
ti  vain  se  oli  mahdollisesti  jopa  vielä 
huonompi  kuin  Atlantin  toisella  puo- 

täisiä  poikkeuksia  etenkin  muodon 
suhteen,  materiaali  on  kaikilla  saman¬ 
kaltaista,  eivätkä  saranat  enää  katkeile 
tai  kannet  halkea  läheskään  samaan 
tahtiin  kuin  ennen.  Lisäksi  jonkinlai¬ 
nen  standardointi  varmistaa,  että  ehjiä 
kuoria  voi  vaihdella  peleistä  toisiin. 
Puhumattakaan  sitten  siitä,  että  nykyi¬ 
sin  yhä  useampi  peli  myydään  suoraan 
digitaalisena. 

Näin  ollen  rikkinäisten  kuorien 
kanssa  ovat  tekemisissä  nykyisin  lä¬ 
hinnä  vanhojen  pelien  keräilijät.  Var¬ 
sinkin  vanhempien  CD -pelien  lähettä¬ 
minen  postissa  on  edelleen  käänteistä 
lottoa:  huolellisestikin  pakattu  90-lu- 
vun  pelikö  telo  saa  helposti  kuljetuk¬ 
sessa  siipeensä,  pelkässä  kuplamuovi- 
kuoressa  taas  rikkoutumisesta  voi  olla 
lähes  varma.  Ja  sitten  taas  kerran  pika- 
liimataan.  & 


lella.  Pahvirunko  yritti  pitää  paikallaan 
kahta  muoviko  telon  puolikasta,  joiden 
sisällä  pelilevyä  puolestaan  yritti  kan¬ 
natella  heppoinen  keskiö.  Silloin,  kun 
kotelon  kiinnitys  ei  suoraan  pettänyt, 
putosi  levy  usein  kotelon  sisään  pyö¬ 
rimään.  Pahvinen  kansi  rispaantui  ja 
hintalapputarroja  oli  mahdotonta  ir¬ 
rottaa  siististi. 

Sony  taas  oli  siirtynyt  USA:ssa  alun 
hapuilun  jälkeen  pääosin  normaaliko¬ 
koisiin  CD -koteloihin,  joita  Japanissa 
käytettiin  alusta  asti.  Euroopassa  kui¬ 
tenkin  haluttiin  keksiä  pyörä  uudelleen 
ja  Playstation-pelit  saivat  hieman  CD- 
koteloa  paksumman  muovilaatikon. 
Taustalla  lienee  ollut  se,  että  monikie¬ 
lisellä  mantereellamme  pelin  mukaan 
piti  pakata  paljon  paksumpi  ohjekirja 
kuin  virallisesti  yksikielisissä  USA:ssa 
ja  Japanissa. 

EU-mallinen  Playstation -kotelo  ei 
ollut  aivan  kelvoton  tekele,  mutta  ei 
juuri  CD-koteloa  parempikaan.  Mate¬ 
riaali  oli  edelleen  liian  jäykkää  ja  hau¬ 
rasta,  joten  saranat  napsahtelivat  poik¬ 
ki  ja  kannet  halkesivat  tuon  tuostakin. 
Lisäksi  peruskotelosta  oli  liikkeellä 
myös  muutaman  kustantajan  omaa 
versiota,  joihin  oli  taas  kerran  vaikeaa 
löytää  varaosia  mistään,  kun  väistämä¬ 
tön  lopulta  tapahtui. 

Unelmakonsolin 

painajaiskotelo 

Kaikesta  tästä  huolimatta  se  konsoli, 
jonka  pelikö  teloita  olen  itse  eniten  rik¬ 
konut,  on  selkeällä  erolla  muihin  Sega 
Dreamcastin  PAL-versio.  Sen  kotelossa 
onnistuttiin,  ihme  kyllä,  yhdistämään 
lähes  kaikkien  edellä  mainitsemieni 
koteloiden  huonot  puolet. 


Ennen  ei  ollut  paremmin 

Pelikoteloiden  särkyminen  on  niitä 
harvoja  ongelmia,  joiden  voi  sanoa 
poistuneen  lähes  kokonaan  tai  ainakin 
rajusti  vähentyneen.  Playstation  2:sta 
alkaen  pelit  on  pakattu  huomattavasti 
pehmeämpiin  DVD -koteloihin  -  sa¬ 
moihin  kuin  elokuvatkin.  Vaikka  tästä 
säännöstä  on  hieman  valmistajakoh- 


Dreamcast-pelit  pakattiin  Euroopas¬ 
sa  aina  koteloihin,  joissa  oli  paikka  kah¬ 
delle  levylle.  Käytännössä  tästä  onkin 
kuluttajalle  hyötyä,  sillä  levyä  paikal¬ 
laan  pitävät  keskiötapit  ovat  aivan  usko¬ 
mattoman  heikkoja.  Ne  saa  katkaistua, 
vaikka  olisi  kuinka  varovainen.  Tup¬ 
lauksen  ansiosta  virheen  saa  sentään 


tehdä  kerran  ja  levy  pysyy  edelleen  pai¬ 
koillaan  kotelossa,  kunhan  sen  vaihtaa 
toiselle  puolelle. 

Saranoiden  ongelmaa  onnistuttiin 
pahentamaan  muotoilemalla  etu-  ja 
takakansi  niin,  että  muovi  on  ohuim- 
millaan  juuri  siinä,  mihin  taivutus  koh¬ 
distuu,  kun  melko  tiukasti  sulkeutuvaa 
koteloa  yrittää  avata.  Vähänkin 
huolimattomalla  käsittelyllä 
on  vain  ajan  kysymys,  milloin 
sarana  murtuu  vähintään  toi¬ 


selta  puolelta.  Kuin  kermana  ka¬ 
kun  päälle  Dreamcastin  alle  250 
PAL-pelin  valikoimaan  on  saatu 
myös  mahdutettua  useampia  hie¬ 
man  erilaisia  kotelotyyppejä,  mitä 
täydellistä  (ja  ehjää)  PAL-kokoelmaa 
kasaavat  harrastajat  ovatkin  runsaasti 
kiitelleet.  Japanissa  ja  USA:ssa  käytössä 
olivat  tavalliset  CD -kotelot. 

Kulttuuri 


seurassa 


Digiarkeologiaa 

Kasetti  lamereiden 


Teksti:  Aki  Sivula 
Kuvat:  Tommi  Lempinen,  Aki  Sivula,  Jorma  Oksanen, 
Jukka  O.  Kauppinen,  Atte  Haapalahti 


Skrollin  ensimmäisessä  numerossa  esittäytyi 
digiarkelogiryhmä  Kasettilamerit. 

Tuolloin  ryhmä  haki  vielä  muotoaan,  mutta 
toiminta  on  sittemmin  sekä  järjestäytynyt  että 
laajentunut  huomattavasti. 


Kasettilamerien  toiminta  haki 
Skrollin  alkuaikoina  (ks. 
Skrolli  2013.1)  vielä  osin  muo¬ 
toaan,  mutta  kuluneen  neljän  vuoden 
aikana  ryhmän  toiminta  on  kuitenkin 
kehittynyt  tuntuvasti.  Onpa  keskusteltu 
myös  virallisen  yhdistyksen  perustami¬ 
sesta.  Vanhat  kasetit  ja  levyt  eivät  ole 
edelleenkään  monen  mielestä  mielen¬ 
kiintoisia,  mutta  sisältö  sentään  kiin¬ 
nostaa  melko  laajaa  yleisöä  nostalgian 
ja  taannoisen  retrobuumin  kautta. 

Myös  Suomen  pelimuseo  on  tehnyt 
asiaa  uudella  tavalla  kiinnostavaksi, 
pääseehän  museossa  pelaamaan  aidoil¬ 
la  laitteilla  ja  saa  samalla  pelien  histori¬ 
asta  lyhyen  oppimäärän. 

Arkistointi  vaikuttaa  monien  mieles¬ 
tä  työmaalta,  jossa  ”kaikki  on  jo  tehty”. 
Kasettilamerien  mukaan  totuus  on  kui¬ 
tenkin  toinen,  sillä  työtä  riittää  edelleen 
tehtäväksi.  Arkistoimatonta  materiaalia 
löytyy  edelleen  paljon,  sillä  toiminta  on 
laajentunut  huomattavasti  alkuperäises¬ 
tä.  Niinpä  Skrolli  sukeltaa  seuraavaksi 


Kasettilamerien  Aki  Sivulan  silmin 
ryhmän  nykytilaan,  löydöksiin,  matkal¬ 
la  törmättyihin  omituisuuksiin  ja  ryh¬ 
mäläisten  aikaansaannoksiin. 


3"-8"  ja  nauhat  päälle 

Kasettilamerit  on  samanhenkises¬ 
tä  ystäväporukasta  koostuva  vuonna 
2011  perustettu  magneettisen  ja  opti¬ 
sen  median  arkistointiin  erikoistunut 


Lamerointia  on  tehty  myös  julkisesti  yleisön  edessä.  Vanhan  datan  pelastaminen  jälkipolville 
kiinnostaa,  niin  outoa  kuin  se  onkin.  Kuva:  Atte  Haapalahti  /  Assembly  Organizing. 

digiarkeologiryhmä.  Ryhmä  rakastaa 
Commodorea  mutta  tallentaa  nykyisin 
minkä  tahansa  alustan  medioita  aina 
kaseteista  disketteihin  ja  kovalevyistä 
nauha-asemiin.  Kolme  vuotta  sitten 
ryhmä  pystyi  tallentamaan  vain  Com- 
modoren  Turbo  tape  -kasetteja  sekä  5*4 
ja  3V2  tuuman  levyjä,  mutta  sen  jälkeen 
on  tallennettu  suorastaan  omituisiakin 
formaatteja.  Vai  miltä  kuulostaa  Nin¬ 
tendon  disketti,  joka  toimii  kuitenkin 
kuin  kasetti?  Entä  saksalaisessa  muse¬ 
ossa  toimiva  Siemensin  teleprintteri, 
joka  käytti  custom-formaattiin  tehtyä 
lisenssidiskettiä? 

Nykyisin  tiimi  ei  enää  tunnusta  mah¬ 
dottomia  formaatteja.  Toki  70-luvun 
suuria  nauha-asemia  ei  meiltäkään 
löydy,  mutta  olemme  kiinnostuneita 
myös  niistä.  Tietotaitoa  kasvatetaan 
koko  ajan  hankkimalla  puuttuvaa  rau¬ 
taa  ja  tekemällä  jatkuvasti  lisää.  Tuki 
löytyy  jo  ainakin  3,  3 V2,  5*4  ja  8  tuu¬ 
man  disketeille  sekä  useimmille  ka- 

Löydöksiä  vuosien  varrelta 

Lord  of  the  Ringsin  C64-kasettiversio 
näyttää  latauskuvaa,  mutta  ei  itse  asiassa 
lataa  mitään  kuvan  ilmestymisen  jälkeen 
kasettiaseman  30  seuraavaan  laskurikier- 
rokseen.  Latauskuvan  ilmestyessä  voi  siis 
huoletta  kelata  kasettia  eteenpäin  päästäk¬ 
seen  pelaamaan  nopeammin.  Havainnon 
teki  Jorma  Oksanen  peliä  dumpatessaan. 

James  Bond  View  to  A  Kiliin  alkuperäis¬ 
version  kolmannessa  kentässä  on  karttabugi, 
joka  johtuu  siitä,  että  tiedoston  tallennus  on 
ylikirjoittanut  muutaman  tavun  Basic-muistin 
yläpäässä.  Muutenkin  pelin  koodissa  on  huti- 
loinnin  merkkejä.  Virhe  löytyi  pelin  karttojen 
luonnin  ja  koodin  tutkinnan  yhteydessä.  Hak- 
kerointia  harrasti  Jorma  Oksanen. 

Lähes  kaikista  Infocomin  ja  Microprosen 
peleistä  on  julkaistu  useita  eri  versiota,  jois¬ 
sa  on  bugikorjausten  lisäksi  huomattavia 
eroja.  Dumppeja  tutkitaan  ja  vertaillaan 
jatkuvasti,  joten  nämä  löytyivät  rutiinityön 
yhteydessä  sekä  keskustellen  Software  Pre- 
servation  Societyn  kollegojen  kanssa. 

CRL:n  peleistä  löytyy  hienommilla  grafii¬ 
koilla  toteutettuja  C128-versiota.  Esimerkik¬ 
si  The  Rocky  Horror  Show  saatiin  sak¬ 
salaisen  avustajan  toimittamien  dumppien 
joukosta.  Strattonin  mahdollinen  C128-ver- 
sio  on  edelleen  etsinnässä. 

Hieman  yllättäen  Commodore  64:n  Top 
Gunista  on  julkaistu  useita  eri  versioita. 


seteille.  Kovalevyt,  C-kasetit,  ROM, 
EPROM,  Flash  ja  VHS  (myös  Amigan 
Video  Backup  System)  ovat  nekin  tuet¬ 
tujen  listalla. 

En  tiedä  kuinka  monta  kymmentä 
kertaa  olen  kuullut  väitettävän,  että 
”kaikkihan  on  jo  arkistoitu  ja  tallessa”. 
Commodore  64:n  ja  Amigan  osalta 
tilanne  on  jo  aidosti  hyvä  ja  paranee 
koko  ajan,  mutta  se  ei  suinkaan  ole 
koko  totuus.  Erilaisia  crack-versioita 
löytyy  kyllä,  mutta  crackitkin  on  teh¬ 
ty  aina  alkuperäisestä  versiosta.  Edel¬ 
leen  löytyy  aiemmin  tuntemattomia 
demoja  ja  introja,  puhumattakaan 
entisaikojen  Suomi  BBSiien  varmuus¬ 
kopioista.  Vastaan  on  tullut  useita  pe¬ 
lejä,  joista  ei  ole  yhtään  crack- versiota 
tai  versio  on  yksinkertaisesti  rikki  tai 
virheellisesti  murrettu.  Joistain  on 
liikkunut  pelkästään  kasettiversio  ja 
toisista  diskettiversio.  Esimerkiksi 
Apple  II:n  alkuperäisiä  julkaisuja  ei 
ole  arkistoitu  nimeksikään,  mutta  sil- 


Nämä  ovat  tulleet  vastaan  dumppien  tar¬ 
kastuksen  yhteydessä. 

Kasetilla  julkaistua  DkTronicsin  Inva- 
dersia  ei  ollut  olemassa  edes  crack-versio¬ 
na,  eikä  peliä  edes  tiedetty  olevan  olemas¬ 
sa.  Nyt  kasetista  on  1:1  jäljennös.  Jorma 
Oksanen  löysi  pelin  sattumalta  normaalien 
kasettien  dumppauksen  lomassa. 

Oceanin  We  Are  the  Champions  -ka- 
settikokoelman  IK+  on  suora  muistidump- 
pi,  joka  kuitenkin  ladataan  Freeload-jär- 
jestelmän  avulla.  Luultavasti  alkuperäinen 
master-kasetti  on  ollut  hukassa  tai  muisti- 
dumpin  käyttöön  on  päädytty  perinteisen 
kiireen  tähden.  Tämä  havaittiin  dumppien 
tutkinnan  yhteydessä. 

J.R.R.  Tolkiens  War  in  the  Middle 
Earth  -pelistä  löytyi  SPS:n  arkistoinnin  yh¬ 
teydessä  aiemmin  tuntematon  kahden  dis¬ 
ketin  versio,  jossa  oli  hienommat  grafiikat 
kuin  tutussa  yhden  levyn  versiossa.  Tästä 
versiosta  ei  myöskään  ole  crack-versiota 
C64-pelejä  keräävillä  csdb.dk-  tai  Gameba- 
se  64  -verkkosivuilla. 

Australiasta  on  löydetty  lukuisia  paikalli¬ 
sesti  julkaistuja  pelejä,  joista  ei  ole  olemas¬ 
sa  tunnettuja  crack-versioita.  Kuriositeetti¬ 
na  Imagine  ei  koskaan  julkaissut  Mikietä 
Euroopassa  disketillä,  vaan  ainoastaan 
kasetilla.  Ozisoft  Australiassa  julkaisi  siitä 
halpisversion  -  kaikki  muut  versiot  ovat  ol¬ 
leet  kokoelmilla.  C64:n  kasetista  pyydetään 
nykyisin  jopa  500  euroa.  Suurin  osa  puuttu- 

I  I HHNKU  IULLUUINU  PERSUNS: 

WOLF  AND  TPC 

SPECIAL  GREETINGS  TO: 

SODAN.  PURE -BYTE.  RCE .  HBC . 

CREU  mm  RND  JTC  !! 

NO  GREETINGS  TO; 

NASSF  -SE  T  H  OY  &  AOLRSOM  $ 

TE  LI KE  UUNO  MOU I ES  Hl TH 

HMRSKI  HARTIKAINEN  S  SUR5SELSUN 

V  - 

Nasse-Setä  Oy  ja  Amersoft  jäivät  ilman  ter¬ 
veisiä. 

ti  niitä  Arkistoidaan”  crack-versioina 
Internet  Archiveen.  Hyvää  työtä  se¬ 
kin,  mutta  toivoisin  myös  1:1  vastaavia 
jäljennöksiä  Apple  II:n  osalta.  Sopivia 
keräilijöitä  ei  ole  kuitenkaan  ilmoittau¬ 
tunut  vapaaehtoistyöhön. 

Itse  tekemällä  saat  parempaa 

Ammoisina  1980-luvun  vuosina  harva 
mietti  minne  heidän  tekemänsä  pelit, 
tekstit  ja  muut  tuotokset  päätyisivät. 

vista  Commodore  64:n  nimikkeistä  löytyy 
edelleen  Yhdysvalloista  ja  Australiasta.  EU:n 
osalta  C64:n  tilanne  on  jo  varsin  hyvä. 

Chuck  Rockin  C64-versio  julkaistiin 
vain  Italiassa.  Vuosia  luultiin,  ettei  Core  De¬ 
sign  julkaissut  peliä  ollenkaan.  Sen  etsintä 
oli  melkoinen  operaatio,  ja  ehjä  diskettiver¬ 
sio  löytyi  sattumalta  eräältä  suomalaiselta 
keräilijältä.  Kasettiversiosta  taisin  köyhtyä 
useamman  satasen.  Mikäli  asia  kiinnostaa, 
niin  sitä  on  käsitelty  melko  laajasti  Games 
That  Weren't  64  -sivustolla.  Sieltä  voi  myös 
ladata  läpipelattavan  alkuperäisversion. 

Saksalainen  SPS:n  kollega  löysi  Saksan 
eBaysta  Giana  Sistersin  uudet  ja  käyttä¬ 
mättömät  Amiga-,  Atari  ST-  ja  Commodore 
64  -versiot.  Tähän  mennessä  kaikissa  aiem¬ 
min  tunnetuissa  versiossa  oli  tallennettu 
high  score  -listoille  vähintään  yksi  tulos, 
minkä  takia  ne  eivät  kelpaa  alkuperäisten 
versioiden  arkistointiin.  Myyjä  oli  entinen 
THQ/Softgoldin  kehittäjä.  Pelit  omistanut 
henkilö  toi  mediat  Saksassa  paikan  päälle 
henkilökohtaisesti,  ja  vihdoin  jo  kuusi  vuot¬ 
ta  etsitty  Commodore  64  -versio  saatiin  tal¬ 
teen. 

Assembly  Summer  2017  -tapahtumassa 
pelastettiin  harvinainen  Jari  Paulinin  teke¬ 
mä  suomipeli  Mr.  Seek.  Tapahtumassa  Aki 
Sivula  tallensi  Spectravideo  SV-31 8/328-  ja 
MSX-versiot.  Dumpin  sielunelämän  selvitti 
sekä  konvertoi  Tommi  Lempinen. 

Sinus- scrolleri  on  tehty  animoimalla 
fonttia  ja  niin  edelleen,  mutta  minusta 
sekin  osoittaa  luovaa  ongelman  ratkai¬ 
sua.  Ei  sen  väliä  miten  se  on  tehty,  kun¬ 
han  lopputulos  on  hieno.  Taidot  kyllä 
kehittyvät  tekemällä. 

Jotkut  omatekoiset  demomakerilla 
tehdyt  demot  ja  pelit  ovat  tahattoman 
koomisia.  Pelihahmo  saattaa  hypätä 
ilmaan  ja  lentää  ruudusta  ulos,  tulok¬ 
sena  sovelluksen  kaatuminen.  Oma¬ 
tekoisissa  seikkailupeleissä  on  joskus 
epäselvää  mitä  pitäisi  tehdä  tai  komen¬ 
toja  tutkiva  parseri  on  hieman  köm¬ 
pelö.  Hirviö  syö  sinut  ilman  sen  kum¬ 
mempaa  syytä  ja  niin  edelleen. 

Toteuttajien  joukossa  on  ollut  huip¬ 
pulahjakkuuksia,  tavallisia  poikia  ja 
tyttöjä,  Viznutin  hauskojen  PC-lame- 
reiden  tyyppisiä  wannabe-skenereitä, 
pornofriikkejä  kuin  myös  taiteilijan 
alkuja  ja  koodareita. 

Kotitekoisilla  medioilla  törmää 
mitä  omituisimpiin  löydöksiin.  Basic- 
kielen,  piirto -ohjelmien  ja  musiikin- 
tekosoftien  avulla  monet  harrastajat 
pääsivät  tuolloin  ensimmäistä  kertaa 
uudenlaiselle  digitaaliselle  näyttämöl¬ 
le.  Syntyi  Deluxe  Paintilla  piirrettyjä 
kuvia,  Noise  trackerilla  tehtyä  musiik¬ 
kia,  basic-demoja,  ohjelmia  ja  pelejä. 
Joskus  ne  olivat  pelkkää  hauskanpitoa 
ilman  selvyyttä  alkuperäisestä  tarkoi¬ 
tusperästä.  Hurjimmat  onnistuivat 
loihtimaan  assemblerilla  suoranaista 
taikuutta. 

Kunnon  lamerihengessä  monia 
crack-pelejä  on  myös  surutta  muu¬ 
teltu  omiin  nimiin  heksaeditoreiden 
ja  erilaisten  basic-kötöstysten  avulla. 
Kuinkahan  monta  kopiota  alkupe¬ 
räisestä  C64:n  Hawkeyestäkin  tehtiin 
Copy-Q:lla  ja  muuteltiin  vain  heksa- 
editorilla  ensimmäisen  valikon  tekstit? 
Allekirjoittanutkin  uskaltaa  tunnustaa 
tehneensä  kyseisestä  pelistä  oman  jul¬ 
kaisunsa  30  vuotta  sitten,  mutta  kaveri 
ylikirjoitti  ne  omilla  niinillään  ennen 
seuraavalle  kopiointia. 

Turbo  tape  -kasettien  nimet  ovat  toi¬ 
sinaan  varsinainen  aarreaitta,  vai  miltä 
kuulostavat  nimikkeet:  TACK&FIELD, 
ARTIGALLERY  DUEL,  BLOD’N 
GUTS,  BURNINIG  RUBBERS, 
GUEST  FOR  TIRES,  CIANA  SISTERS, 
EXPLONING  FISH,  FRADIC  FRED¬ 
DIE,  FUCK  APE,  GALAXSY,  JUNKLE 
HUNT,  INSPEKTOR  GADGET, 
HUND  BACK  II,  JOKI  KARHU,  RO- 
POTHON  2084,  GOPY-Q  II,  RADAR- 


Vanhan  datan  pelastaminen  vaatii  usein  poikkeuksellisia  välineitä.  Laitteiden  sekamelska  on 
kuitenkin  vain  pintapuolista,  sillä  teknisessä  kaaoksessa  piilee  oma 
looginen  järjestyksensä. 


Suomipeliklassikko  Painterboyn  alkuperäistä  materiaalia  löytyi  Tikkurilan  varastosta  sekä 
lameroitavaksi  että  Suomen  pelimuseoon  toimitettavaksi. 


Little  Knight  Arthur-  ja  Uuno  Turhapuro  muuttaa  maalle  -pelit  tehnyt  Pasi  Hytönen 
näki  30  vuotta  vanhan  Arthur-pelinsä  heräävän  eloon  kasettilamerien  käsissä. 


RATARACE,  JUMPPI  UKKO,  SATR 
RAIDERS  II,  SUISIDE  STRIP,  SHUT- 
LE  SIM  tai  SAVUNAHKA  JACK? 

Erilaisten  kopiopelien  joukossa  on 
toki  oman  aikansa  Hello  World  -viri¬ 
tyksiä,  kuten  TIINAN  EKA  OHJEL. 
Tarina  ei  tosin  kerro,  päätyikö  Tiina 
IT-alan  tehtäviin.  Jonkin  verran  löytyy 
myös  varsin  hienoja,  jo  unohduksiin 
painuneita  sovelluksia.  Monet  tunte¬ 
mattomat  demot  ja  introt  ovat  myös 
todella  hienoja.  Kannattaa  siis  selata 
myös  tuntemattomien  ryhmien  tuo¬ 
toksia,  sillä  voitte  yllättyä  positiivisesti. 

5 VT’  lerppujen  suojataskut  ovat  olleet 
myös  varsinainen  aarreaitta,  niistä  on 
löytynyt  paljon  todella  näyttävää  tai¬ 
detta.  Luultavasti  moni  alalle  päätynyt 
graafikko  on  noita  piirrellyt  ja  käden 
jälkeä  ei  voi  kuin  ihailla.  Uskonnolliset 
yhteisöt  ovat  niin  ikään  hyödyntäneet 
tietoisesti  nuorison  innostusta  tieto¬ 
koneisiin,  sillä  monille  kopioiduille 


levykkeille  on  lisätty  uskonnollisia  kir¬ 
joituksia.  Esimerkiksi  monille  Amigan 
Sound  Trackerin  sample-korpuille  on 
lisätty  kirjoituksia  Vartiotornista.  Oh¬ 
jeita  rikoksien  ja  erilaisten  räjähteiden 
tekemiseen  liikkui  myös  varsin  var¬ 
hain,  ainakin  demoryhmä  Dual  Crew 
kunnostautui  tällä  varsin  kyseenalai¬ 
sella  alueella.  Tietotekniikan  villi  länsi 
oli  siis  todistettavasti  olemassa  myös 
30  vuotta  sitten,  niin  hyvien  kuin  pa¬ 
hojen  lieveilmiöiden  kera. 

Arkeologiaa  väärillä  välineillä 

CSDB:ssä  (Commodore  64  Scene  Da- 
tabase)  joillain  C64:n  D64-levyima- 
geilla  havaitut  virheet  johtuvat  usein 
siitä,  että  ne  on  alkujaan  luettu  arkis- 
tointikelvottomalla  laitteistolla,  kuten 
perinteisellä  Commodore  1541  -levy¬ 
asemalla  tai  sen  kloonilla. 

Nykyisin  nämä  virheet  pystytään 
havaitsemaan.  Yksi  esimerkki  huo¬ 


nosti  arkistoidusta  piraattiversiosta 
on  CSDB:stä  löytyvä  P-47  Thunderbolt 
-peli  (Sharks  crack).  Peli  on  salakava¬ 
lasti  rikki  bittisiirtymän  tähden,  eikä 
tätä  voi  havaita  levyn  tallennuksen 
yhteydessä  vaikkapa  Zoomfloppyn  tai 
jonkin  siirtokaapelin  avulla  levyjä  tal¬ 
lennettaessa.  Kentässä  8  on  kaksi  tavua 
rikki  bittisiirtymän  tähden,  ja  kohta 
näyttäisi  olevan  varsinaista  pelin  koo¬ 
dia.  Näin  ollen  peli  ei  välttämättä  ole 
läpäistävissä.  Niinpä  sen  kaikki  kopiot 
kannattaisi  tallentaa  kunnollisen  lait¬ 
teiston,  kuten  Kryofluxin  ja  sen  so¬ 
velluksen  avulla.  Tällä  tapaa  omatkin 
kotitekoiset  tuotokset  tallentuisivat 
luotettavasti. 

Samasta  tietokannasta  löytyy  paljon 
muitakin  rikkinäisiä  D64-imageja,  jot¬ 
ka  ovat  näennäisesti  kunnossa.  Valitet¬ 
tavasti  virheet  ovat  voineet  aiheutua  jo 
80-/90-luvulla,  jolloin  kaikki  kopioitiin 
koneen  omilla  levyasemilla.  Commo- 
doren  levyillä  käytetty  DOS -sektorien 
tarkastussumma  on  nimittäin  heikko 
datan  eheyden  tarkastamisen  kannal¬ 
ta.  XORiiin  perustuva  tarkastussumma 
voi  merkitä  sektorin  ehjäksi,  vaikka  se 
ei  itse  asiassa  sitä  ole.  Tämä  on  sinänsä 
vanha  tieto,  mutta  aiheutti  aikoinaan 
paljon  omituisia  virhetilanteita,  kun 
kaverille  kopioitu  disketti  vaikutti  eh¬ 
jältä  mutta  silti  kopio  ei  jostain  kohtaa 
toiminutkaan.  Periaatteessa  ainoa  tapa 
tarkastaa  vanhoja  1541:llä  tallennettu¬ 
jen  levyjen  tai  D64- tiedostojen  virheitä 
on  verrata  niitä  tunnettuun  ehjään  da¬ 
taan,  eli  vaikkapa  verrata  eri  ryhmien 
crack- versioita  keskenään.  Pelien  osal¬ 
ta  eräs  vaihtoehto  on  verrata  sitä  Kryo- 
fluxilla  alkuperäisestä  pelistä  tehtyyn 
D64-tiedostoon.  Hakkerin  taidoista  ei 
siis  ole  haittaa,  jos  syvemmälle  haluaa 
mennä. 

Alkuperäisissäkin  yllätyksiä 

System  3:n  The  Last  Ninja  II  (C64)  on 
erikoinen  tapaus.  Pelin  alkuperäinen 
EU-versio  on  itse  asiassa  crack- ryh¬ 
mä  Ikarin  julkaisema  versio,  ja  Ikarin 
nimi  löytyy  kaikista  EU-versiosta  le¬ 
vyn  raakadataa  tutkimalla.  Oceanin 
100%  Dynamite  -kokoelmalla  on  sama 
crack- versio,  mutta  lisäksi  The  Mansi- 
on  -kenttä  on  rikki. 

Crack-version  käyttämiseen  pää¬ 
dyttiin  mahdollisesti  master-levyn 
luonnin  yhteydessä  ajan  säästämiseksi. 
Niinpä  levyltä  poistettiin  ainoastaan 
Ikarin  crack-intro.  Tuolloin  Oceanilla 

masteroinnista  vastannut  Peter  Hughes 
ei  myöhemmin  kysyttäessä  enää  muis¬ 
tanut  tapausta,  mutta  System  3:11a  on 
varmasti  ollut  peli  lähdekoodeineen  ja 
se  on  vain  vuotanut  jossain  vaiheessa. 
Levyn  masteroinnin  yhteydessä  on  ol¬ 
lut  helpompaa  ottaa  valmiiksi  toimivat 
binäärit,  ja  siinä  se.  Samaa  temppua 
on  hyödynnetty  nykyaikanakin,  joskin 
tämä  lienee  yksi  varhaisimmista  tapa¬ 
uksista,  jossa  piraattiversio  laitetaan 
myyntiin  alkuperäisen  sijaan.  Viestin¬ 
tää  pelejä  murtavien  ja  pelejä  valmista¬ 
vien  yritysten  välillä  tämäkin. 


Vanhojen  kasettien  ja  levyjen  tallentaminen  on  tieteellisen  tarkkaa  työtä. 

ja  monet  muut 


Pikkupoikana  ei  tullut  mieleenkään, 
että  tulisimme  joskus  tapaamaan  kuu¬ 
luisien  demojen  ja  pelien  kehittäjiä. 
Lapsuudessa  näitä  taideteoksiksikin 
verrattavia  tuotteita  kehittäneet  henki¬ 
löt  tuntuivat  suorastaan  mystisiltä  yli- 
ihmisiltä.  Nyt  monia  heistä  tavannee¬ 
na  voi  todeta,  että  ihmisiä  hekin  ovat 
tietoineen,  taitoineen  ja  puutteineen. 
Taustalta  on  löytynyt  oikeastaan  aina 
palava  into  tekemistä  kohtaan.  Se  lie¬ 
nee  myös  heidän  menestyksensä  salai¬ 
suus  sillä  menestys  tulee  harvoin  ilman 
kovaa  työtä. 

Tähän  mennessä  moni  demo,  suo- 
mipeli  ja  sovellus  on  saatu  talteen  sit¬ 
keän  yrittämisen,  harrastajien  tuen  ja 
osin  myös  suurehkon  taloudellisen  pa¬ 
nostuksen  ansiosta.  Uuno  Turhapuron 
arkistointi  Mediamuseo  Rupriikissa  oli 
tilaisuus  sinänsä,  ja  Jukka  O.  Kaup¬ 
pisen  ansiosta  tilaisuudesta  tallentui 
Checkpoint  TV:hen  videokuvaa  ja 
muutamia  haastatteluja. 

Painterboyn  arkistointi  oli  Assembly 
Summer  2015  -tapahtumassa  julkinen 


ja  lamereille  merkittävä  tilaisuus.  Tuol¬ 
loin  Tikkurilan  edustaja  Olli  Ruhanen 
toimitti  alkuperäiset  mediat  paikan 
päälle  tiimin  arkistoitavaksi.  Pelin 
levy-  ja  kasettiversiot  sekä  mainoskäyt- 
töön  tehty  VHS  tallennettiin  yleisön 
silmien  alla.  Paikan  päälle  saapui  myös 
Painterboyn  aikanaan  kehittänyt  Teijo 
Pellinen  lapsineen  kertomaan  taustoja 
pelistä  ja  sen  kehitystyöstä.  Erityiskii¬ 
tos  sitkeästä  salapoliisityöstä  kuuluu 
Janne  Rautiaiselle,  jota  ilman  tämän 
aikansa  timantin  tallennus  ei  olisi  ol¬ 
lut  mahdollista.  Janne  on  ansioitunut 
myös  vanhojen  lehtien  ja  mainoksien 
skannauksessa  sekä  lupien  hankkimi¬ 
sessa  niiden  julkaisuun  netissä. 

Ryhmämme  hallussa  on  ollut  jo  vuo¬ 
sien  ajan  Jukka  Tapanimäen  alkupe¬ 
räiset  C64:n  ja  PC:n  kehityslevyt,  jotka 
hänen  äitinsä  oli  laittanut  koneineen 
päivineen  myyntiin  paikallisen  Siwan 
ilmoitustaululla.  Levyt  päätyivät  meil¬ 
le  ainoastaan  onnekkaan  sattuman 
vuoksi,  koska  Jarkko  Lehden  tuttava 
oli  saanut  koneen  levyineen  haltuunsa. 

Levyiltä  löytyi  muunmuassa  Zam- 
zaran  varhainen,  Hewsonin  alkujaan 
hylkäämä  versio.  Niinpä  Tapanimäki 
koodasi  pelin  osittain  uudelleen  rei¬ 
lussa  kuukaudessa  Hewsonilta  saadun 
palautteen  perusteella.  Nähtävästi  Ju¬ 
kan  kipakka  suhtautuminen  asioihin 
näkyi  Andrew  Hewsonille,  sillä  Ju- 
kasta  tehty  karikatyyri  löytyy  Net- 
herworldin  takakannesta.  Ilmeisesti 
sama  versio  on  ollut  aiemmin  levi¬ 
tyksessä  crack- versiona,  joka  on 


taasen  vuotanut  aikanaan  Hewsonilta. 

Tapanimäen  viimeiseksi  jääneen  pe¬ 
lin,  Moonfallin ,  lähdekoodit  löytyivät 
yhdeltä  vaurioituneelta  PC-lerpulta, 
jota  yritettiin  tallentaa  useita  eri  ker¬ 
toja.  Tapanimäki  nimittäin  kehitti 
pelin  Intelin  prosessorilla  varustetul¬ 
la  PC:llä  ja  käänsi  koodit  ristiinkään- 
täjällä.  Tuloksena  oli  Commodoren 
6502:lle  sopivaa  binääriä,  jota  pystyi 
suoraan  testaamaan  PC:n  perään  kaa¬ 
peleilla  kytketyllä  C64:llä.  Levyllä  oli 
kuitenkin  virheitä,  eikä  lähdekoodeja 
saatu  ehjänä  ulos,  mutta  lopulta  sitkeä 
yrittäminen  palkittiin,  ja  koodit  saa¬ 
tiin  täydellisinä  talteen.  Tapanimäen 
ystävä  Esa  Lyttinen  otti  koodit  talteen 
ja  sanoi  tekevänsä  pelistä  päivitetyn 
version. 

Muita  virstanpylväitä  ovat  olleet 
Nero  2000  -tietovisapelin  kehitystiimin 
löytyminen  ja  heidän  materiaalinsa 
tallentaminen,  puhumattakaan  monis¬ 
ta  muista  suomipeleistä.  Toinen  mai¬ 
nittava  löydös  on  aiemmin  tuntema¬ 
ton,  innokkaan  kalastajan  suomipeli 
nimeltään  Ahvenjahti.  Peli  on  taitavas¬ 
ti  toteutettu  lähestulkoon  julkaisukun¬ 
toon  ja  sitä  voidaan  pitää  eräänlaisena 
PC:lle  julkaistun  Pro  Pilkin  esiasteena. 
Nähtävästi  sopivan  jakelijan  löytymi¬ 
nen  on  estänyt  pelin  kaupallisen  jul¬ 
kaisun,  sillä  pelin  tekijä  oli  kirjoittanut 
myös  käyttöohjeet  ja  löytyipä  aineis¬ 
tosta  jäljellä  olevien  bugien  listakin. 
Tarkoituksena  olisi  saada  peli  julkai¬ 
suun  hieman  myöhemmin,  joten  sala- 
poliisityö  ja  restaurointi  jatkuu. 

Kasettilamerit  osallistuu  myös 
muihin  projekteihin,  kuten  The  Old 
School  Emulation  Centerin  tukemi¬ 
seen.  TOSEC  on  kaikkiin  vanhoihin 
tietokoneisiin  ja  konsoleihin  erikois- 

tunut  mammuttikanta,  johon  tallen¬ 
netaan  kaikkea  mahdollista  softaa, 
firmware-tiedostoja  ja  resursseja,  jota 
voi  ajatella  tuhansien  ja  taas  tuhansien 
sellaisenaan  tallennettujen  diskettien 
tyyssijana.  Keskukseen  on  toimitettu 
muun  muassa  Splatterheadin  16  giga¬ 
tavun  kokoinen  Amigan  CD -kokoel¬ 
ma,  joka  tallennettiin  80-  ja  90-luvun 
aikana.  Aikanaan  Scoopexin  riveissä 
toiminut  Splatterhead  onnistuikin  ke¬ 
räämään  melkoisen  määrän  myös  suo¬ 
malaisissa  BBS:issä  liikkuneita  tekstejä 
ja  muuta  mielenkiintoista.  Kokoelmas¬ 
ta  löytyi  runsain  mitoin  Amigalle  teh¬ 
tyjä  Suomi-julkaisuja,  joita  ei  ole  juuri 
muualla  näkynyt. 

Commodoren  salassa 
pidetyt  kehitysversiot 

Vierailut  erilaisissa  tapahtumissa  ja 
demopartyillä  ovat  osaltaan  tärkeä 
osa  digiarkeologiaa.  Tommi  Lempi¬ 
nen  avusti  tallentamalla  Revision  2017 
-partyillä  noin  viidensadan  ROM-pii- 
rin  erää.  Mukana  oli  niin  julkaisematta 
jääneen  Commodore  65 :n  prototyypin 
ROMeja,  kuin  muitakin  varsin  uniik¬ 
keja  harvinaisuuksia  historiasta.  Näis¬ 
tä  saattaa  aikanaan  löytyä  emulaatto¬ 
reiden  kehittämisen  kannalta  uutta  ja 
merkityksellistä  tietoa. 

Kyseiset  piirit  löytyivät  tiettävästi 
Saksasta  entiseen  Commodore-huol- 
toon  yhteydessä  olleen  henkilön  vintil¬ 
tä.  Piirit  ovat  todennäköisesti  peräisin 
Braunschweigin  tehtaalta  Saksasta, 
jossa  Commodore  tuotti  suurimman 
osan  Euroopan  alueelle  valmistetuista 
tuotteista.  Eräs  mukana  olleista  henki¬ 
löistä  käsitteli  tarkasti  dokumentoiden 
osan  kokoelmasta,  joka  sisälsi  Com¬ 
modoren  piirejä,  C6 5 -diagnostiikkaa 
ja  tietokoneiden  kehittelyyn  ja  testa¬ 
ukseen  käytettyjä  ohjelmistoja.  Mie¬ 
lenkiintoisista  piireistä  voisi  mainita 
C65  DMAGIC  REVISION  02:n  ja 
kaksi  DAPHNE  /  DENISE  8373  -piiri¬ 
en  prototyyppiä.  Loput  olivat  erilaisia 
ROMeja  Amigalle,  Commodore  PC:lle 
sekä  muun  muassa  kovalevyille.  Näitä 
on  mahdollisesti  diagnosoitu  erilaisiin 
laajennuksiin  yhteensopiviksi,  koska 
keskustelujen  perusteella  kyseinen  lai¬ 
tos  valmisti  myös  muille  kotimikroille 
laajennuksia. 

Sanomattakin  on  selvää,  että  par- 
tyaika  meni  tällä  kertaa  lähes  täysin 
lameroinnin  merkeissä  ja  aivan  pik- 
kutarkaa  työtä  ei  näiden  muiden  RO- 


Mien  osalta  ehditty  tekemään.  ROMit 
on  sittemmin  toimitettu  Zimmers.net- 
arkistoon  ja  muutenkin  saatettu  avoi¬ 
mesti  emulaattoreiden  kehittäjille  tut¬ 
kittaviksi.  Tallennuksesta  tehtiin  jopa 
Revisionin  Wild  compoon  sijalle  viisi 
yltänyt  ”Commodore  live  preservation 
project”.  Video  löytyy  osoitteesta  www. 
pouet.net/prod.php?which=69733. 

The  black  hole  of  select  elite 

Skrollin  ensimmäisessä  numerossa 
olleesta  artikkelista  tuli  jonkin  verran 
palautetta,  jopa  vuosia  sen  jälkeen. 
Useimmat  palautteista  ovat  olleet  posi¬ 
tiivisia,  mutta  moni  purnasi  myös  siitä, 
miksi  emme  laita  töidemme  tuloksia 
yleiseen  jakeluun  verkkoon.  Eräs  lu¬ 
kija  kommentoi,  ettei  koko  lamerointi 
ole  kovin  kiinnostavaa. 

Olen  samaa  mieltä.  Harrastuksena 
digiarkeologia  on  varsin  autistinen, 
mutta  toisaalta  se  on  yllättävän  sosiaa¬ 
lista  puuhaa.  Ilman  sosiaalisia  ympy¬ 
röitä  tätä  ei  varmasti  jaksaisi  kukaan. 
Työ  on  vapaaehtoistyötä,  emmekä  saa 
tästä  palkkaa  tai  korvausta.  Totta  kai 
teemme  parhaamme,  jotta  työmme 
hedelmät  jaetaan  harrastajille.  Jos  tuot 
meille  itse  omat  mediasi,  saat  tietenkin 
kaiken  tallennetun  datan  itsellesi  riip¬ 
pumatta  siitä,  ovatko  ne  kotitekoisia 
vai  alkuperäisiä  nimikkeitä. 

EU:n  lainsäädäntö  kuitenkin  vai¬ 
keuttaa  työtämme,  eikä  alkuperäisten 
levyjen  digitaalisten  kopioiden  jaka¬ 
minen  onnistu  suoraan.  Jarkko  Lehti 
ylläpitää  Commodore  64:n  demoske- 
ne-pakettia,  jonka  voi  ladata  Skrollin 
sivuilta.  The  Commodore  64  Scene 
Databaseen  lisätään  löydöksiämme 
sitä  mukaa,  kun  muut  harrastajat  ehti¬ 
vät  niitä  kantaan  lisäämään. 

Kannustaisin  vapaaehtoisia  liitty¬ 
mään  mukaan  toimintaan,  sillä  työtä 
riittää  kyllä  ja  kaikki  materiaali  on  aina 
tervetullutta.  Muutenkin  etsimme  uu¬ 
sia  jäseniä  niin  skannauksen  kuin  mag¬ 
neettisen  median  tallennukseen,  joten 
rohkeasti  vain  kysymään  jos  lameroin¬ 
ti  on  sinulle  se  juttu.  Kerromme  kyllä 
toiminnastamme  lisää  ja  siitä,  mitä  jä¬ 
seneltä  odotamme.  Software  Preserva¬ 
tion  Societyltä  saat  tiketin  lähettämällä 
pelistä  tai  ohjelmasta  identtisen  jäljen¬ 
nöksen,  jos  pystyt  todistamaan,  että 
sinulla  on  alkuperäinen  toimivana  tai 
toimimattomana  tai  sinulla  on  muu¬ 
ten  oikeudet  kyseiseen  nimikkeeseen. 
Se,  mitä  harrastajat  tekevät  saamillaan 


Lameritkin  ovat  ihmisiä 

Kasettilamerointi  on  ennen  kaikkea 
sosiaalista  puuhaa,  jota  lamerit  tekevät 
harrastuksenaan.  Millaisia  lamerit  ovat 
ihmisinä  ja  mitä  he  lameroidessaan 
puuhastelevat?  Lue  lisää  lamereista 
jutun  nettijatkosta:  skrolli.fi/numerot 


Kasettilamerit 
kasettilamerit.fi 
Kasettilamerit  Facebookissa 
facebook.com/groups/kasettilamerit/ 
Kasettilamerit  Tvvitterissä 
twitter.com/kasettilamerit 
Break's  Amiga  Demo  Scene  Collection 
arabuusimiehet.com/break/amiga/ 
Kestra  Bitworld 
janeway.exotica.org.uk 
The  Commodore  64  Scene  Database 
csdb.dk 
TOSEC 

www.tosecdev.org 

Software  Preservation  Society 

softpres.org 

Demot,  introt  ja  lehdet: 

warez.skrolli.fi/grue/ 

Kryoflux 

www.kryoflux.com 


tiedostoilla,  ei  ole  enää  meidän  vallas¬ 
samme.  Näin  on  käynyt  esimerkiksi 
netistä  löytyvälle  Amigan  IPF-kokoel- 
malle,  jonka  harrastajat  kasasivat  saa¬ 
mistaan  tiedostoista.  & 


Tältäkin  korpulta  data  saatiin  pelastettua. 


51 


Rauta 


/' 


/Af 


Curta  - 

mekaaninen  taskulaskin 


Teksti  ja  kuvat:  Olli  VVilkman 

Pippurimyllyn  näköinen, 
kämmenelle  mahtuva  Curta 
on  mekaanisten  laskukonei¬ 
den  eräänlainen  huipentu¬ 
ma.  Curta  oli  oman  aikansa 
mullistava  keksintö,  kunnes 
transistorin  ja  mikrosirujen 
kehityttyä  elektroniset  laski¬ 
met  syrjäyttivät  mekaaniset 
laskukoneet. 


Törmäsin  itse  sattumalta  Cur- 
taan  työpaikallani  Maanmit¬ 
tauslaitoksen  Paikkatieto  - 

keskuksessa.  Tiloissamme  on  useita 
lasivitriinejä,  joissa  esitellään  vanhoja 
geodesian  ja  maanmittausalan  kojei¬ 
ta.  Vanhoja  laskukoneita  esittelevässä 
vitriinissä  huomasin  suurten  pöytä¬ 
mallisten  laskimien  keskellä  pienen 
mustan  sylinterin.  Matematiikan  ja  tie¬ 
tojenkäsittelyn  historian  ystävänä  olin 
kuullut  Curtasta  jo  aiemmin,  ja  sain 
sen  ystävällisesti  lainaan  tutustuakseni 
siihen  paremmin. 

Kyseistä  Curtaa  lienee  käytetty  en¬ 
tisellä  Geodeettisella  laitoksella  kent¬ 
tätöissä,  mutta  tarkempia  tietoja  sen 
käytöstä  en  ole  löytänyt.  Sarjanumeron 
perusteella  se  on  valmistettu  marras¬ 
kuussa  1954. 


Natsi-Saksan  varjossa 

Curtan  isä  oli  itävaltalainen  insinööri 
Curt  Herzstark  (1902-1988).  Hänen 
isänsä  omisti  laskukoneita  maahantuo¬ 
van  ja  valmistavan  yrityksen  Rechen- 
maschinemverk  AUSTRIA  Herzstark 
&  co,  jossa  myös  Curt  työskenteli  ko¬ 
neiden  korjaajana  ja  myyjänä.  Isän 
kuoltua  vuonna  1937  Herzstark  johti 
yritystä. 

Jo  1920-luvun  lopulla  Herzstark 
suunnitteli  pientä,  mukana  kannetta¬ 
vaa  laskinta.  Tarve  taskulaskimelle  oli 
ilmeinen,  sillä  monella  alalla  tarvittiin 
tien  päällä  tai  kenttäolosuhteissa  lasku¬ 
ja,  joihin  laskutikun  tarkkuus  ei  riitä. 
1930-luvun  lopulla  hän  keksi  Curtan 


keskeisimmän  osan:  pyörivän  rum¬ 

mun,  joka  suoritti  sekä  yhteen-  että  vä¬ 
hennyslaskuja  yhdeksän  komplementti 
-aritmetiikan  avulla.  Nerokas  rumpu 
korvasi  yhdellä  mekanismilla  isojen 
laskukoneiden  monimutkaisemmat 
koneistot.  Herzstarkille  myönnettiin 
taskulaskimen  mekanismin  keskeiset 
patentit  vuonna  1939. 

Toisen  maailmansodan  lähestyes¬ 
sä  Herzstark  ei  kuitenkaan  ehtinyt 
kehitellä  ideoitaan.  Natsien  liitettyä 
Itävallan  osaksi  Saksaa  vuonna  1938 
Herzstarkien  yritys  alkoi  valmistaa 
armeijalle  erilaisia  kojeita.  Herzstar- 
kin  isä  oli  juutalainen,  joten  hänen 
asemansa  Natsi-Saksassa  oli  tukala. 
Vuonna  1943  eräs  yrityksen  työnteki¬ 
jöistä  jäi  kiinni  ulkomaalaisen  radio¬ 
lähetyksen  kuuntelusta  ja  teloitettiin. 
Herzstark  tuomittiin  avunannosta  ja 
lähetettiin  Buchenwaldin  keskityslei¬ 
rille  Saksaan. 

Herzstarkin  mekaanisen  osaamisen 
vuoksi  hän  ei  joutunut  keskitysleiril¬ 
lä  raskaimpaan  pakkotyöhön  vaan 
työskenteli  konepajalla,  joka  valmisti 
mekaanisia  kojeita  sotavoimille.  Myö¬ 
hemmin  osaston  johtaja  kuuli  hänen 
suunnitelmistaan  pienestä  taskulas¬ 
kimesta.  Hänen  käskettiin  jatkaa  sen 


suunnittelua  vapaa- ajallaan,  sillä  se 
olisi  arvokas  väline  Saksan  armeijal¬ 
le.  Herzstarkille  vihjailtiin,  että  mikäli 
hän  tuottaisi  toimivan  taskulaskimen, 
hänet  ehkä  palkkioksi  määriteltäisiin 
uudelleen  arjalaiseksi,  mikä  tekisi  hä¬ 
nestä  taas  vapaan  kansalaisen. 

Herzstark  suunnitteli  Curtaa  keski¬ 
tysleirillä,  kunnes  sodan  lopulla  ame¬ 
rikkalaiset  sotilaat  vapauttivat  leirin 
vuonna  1945.  Laskimen  piirustukset 
olivat  käytännössä  valmiit,  ja  Herz¬ 
stark  valmistutti  kolme  prototyyppiä 
saksalaisessa  konepajassa.  Neuvostolii¬ 
ton  armeijan  lähestyessä  hän  matkusti 
prototyyppeineen  takaisin  Itävaltaan 
etsimään  rahoittajaa  uuden  yrityk¬ 
sen  perustamiseksi.  Liechtensteinin 
prinssi  Frans  Josef  II  halusi  kehittää 
maansa  teollisuutta  1940-luvun  lopul¬ 
la  ja  suostui  rahoittamaan  Herzstarkin 
keksintöä.  Uusi  yritys,  Contina  AG, 
perustettiin  Liechtensteiniin,  ja  Curta- 
laskinten  valmistus  alkoi  vuonna  1948. 
Herzstark  jätti  yrityksen  vuonna  1952 
ja  Liechtensteinin  suuri  teollisuusyri¬ 
tys  Hilti  osti  sen  vuonna  1966,  mutta 
Curtan  valmistus  jatkui  aina  vuoteen 
1972  saakka.  Laskimia  valmistettiin 
yhteensä  noin  140  000  kappaletta. 


\ 


Curtan  käyttöliittymä 
ja  perustoiminnot 

Curta-laskimen  käyttö  perustuu  kol¬ 
meen  numerorekisteriin:  lukurekisteri 
koostuu  kahdeksasta  liukukytkimes- 
tä,  joilla  käyttäjä  voi  syöttää  kahdek¬ 
sannumeroisen  luvun.  Kun  laskimen 
kampea  käännetään  yksi  kierros,  lu- 
kurekisterin  sisältö  lisätään  11 -nume¬ 
roiseen  tuloslaskuriin.  Samalla  kuu- 
sinumeroinen  kierroslaskuri  kasvaa 
yhdellä.  Kierroslaskuri  siis  kertoo, 
kuinka  monta  kertaa  lukurekisteri  on 
lisätty  tuloslaskuriin.  Nostamalla  Cur¬ 
tan  kampi  yläasentoon  sen  kääntämi¬ 
nen  vähentää  lukurekisterin  arvon 
tulosrekisteristä.  Samalla  myös  kier- 
roslaskurista  vähennetään  yksi. 


Nollausrengas  on  Curtan  yläosassa 
oleva  sokan  näköinen  rengas,  jonka 
pyöräyttäminen  ympäri  nollaa  kier- 
roslaskurin  ja  tuloslaskurin.  Tarvitta¬ 
essa  vain  jommankumman  voi  nollata; 
esimerkiksi  kun  halutaan  laskea  yhteen 
usean  eri  kertolaskun  lopputulokset, 
kierroslaskurin  voi  nollata  kertolasku¬ 
jen  välissä. 

Tietyissä  algoritmeissa,  kuten  jako¬ 
laskua  suoritettaessa,  on  hyödyllistä 
laskea  yhteenlaskujen  sijasta  vähen¬ 
nyslaskujen  määrää.  Tämän  vuoksi 
Curtan  kyljessä  on  kääntökytkin,  joka 
muuttaa  kierroslaskurin  toiminnan 
käänteiseksi:  yhteenlasku  pienentää 
laskurin  arvoa,  ja  vähennyslasku  kas¬ 
vattaa  sitä. 


Tuloslaskuri 


Lukurekisteri 


Nollausrengas 


Kierroslaskuri 


Kierroslaskurin 

kääntökytkin 


Jotta  kampea  ei  tarvitse  veivata  tu¬ 
hansia  kertoja,  Curtan  yläreunassa  on 
käännettävä  positiovalitsin,  jolla  voi 
asettaa  laskutoimituksen  kertaluokan. 
Positiovalitsimen  ollessa  asennossa  1  ta¬ 
pahtuu  kuten  yllä:  lukurekisteri  lisätään 
tuloslaskuriin,  ja  kierroslaskuri  kasvaa 
yhdellä.  Kun  positiovalitsin  on  asennos¬ 
sa  2,  tuloslaskuriin  lisätään  lukurekisteri 
kymmenen  kertaa,  ja  kierroslaskuri  kas¬ 
vaa  kymmenellä.  Positiovalitsimessa  on 
yhteensä  kuusi  asentoa,  mutta  se  on  nu¬ 
meroitu  yhteentoista  asti.  Yleisesti,  kun 
positiovalitsin  on  asennossa  k,  kerroin 
on  lOk.  Siten  jokaisessa  positiovalitsi¬ 
men  asennossa  jokaisen  lukurekisterin 
liukukytkimen  yllä  oleva  numero  kertoo 
suoraan,  monenteenko  tuloslaskurin  de¬ 
simaaliin  kyseessä  oleva  lukurekisterin 
numero  lisätään.  Kampea  käännettäessä 
Curta  suorittaa  siis  seuraavan  laskutoi¬ 
mituksen:  tulos  =  lukurekisteri  x  10positio" 

rekisteri- 1  +  tulos 


Lisäksi  lukurekisterin  ja  tuloslasku¬ 
rin  ohessa  on  joukko  pieniä  metallisia 
nuppeja,  joita  voi  liu  uttaa  edestakaisin 
kiskolla.  Ne  eivät  vaikuta  laskimen  toi¬ 
mintaan,  mutta  niitä  voi  käyttää  siir¬ 
rettävinä  desimaalierottimina  tai  mer¬ 
kitsemään  muuta  tärkeää  numeroa. 

Yhdeksän  komplementti 

Curtan  vähennyslasku  perustuu  yh¬ 
deksän  komplementin  aritmetiik¬ 
kaan,  joka  mahdollistaa  vähennyslas¬ 
kut  mekanismilla,  joka  suorittaa  vain 
yhteenlaskuja.  Yksi  Curtan  pienen 
koon  mahdollistavista  innovaatioista 
on,  että  yhdeksän  komplementin  las¬ 
keva  mekanismi  yhdistettynä  yhteen¬ 
laskuun  on  kompaktimpi  kuin  erilli¬ 
nen  vähennyslaskumekanismi. 

Annetun  luvun  yhdeksän  komple¬ 
mentti  on  luku,  joka  saadaan  vaihta¬ 
malla  jokainen  luvun  numero  siihen 
numeroon,  joka  saadaan  vähentämäl¬ 


lä  kyseinen  numero  yhdeksästä.  Nol¬ 
lasta  tulee  yhdeksän,  viitosesta  nelo¬ 
nen,  ja  niin  edelleen. 


Esimerkiksi:  luvun  864  yhdeksän 
komplementti  864  =  135. 

Vähennyslasku  A-B  voidaan  muut¬ 
taa  yhteenlaskuksi  laskemalla  yhteen 
A: n  komplementti  ja  B  sekä  ottamalla 
tämän  summan  komplementti  (todis¬ 
tus  jätetään  harjoitustehtäväksi  luki¬ 
jalle). 

Esimerkiksi:  957  -  256  =  (957  + 
256)  =  (042  +  256)  =  298=  701. 

Kertolasku 

Kierroslaskurin  lukema  kertoo  siis, 
kuinka  monta  kertaa  lukurekisteri 
on  lisätty  tuloslaskuriin.  Kertolaskun 
laskeminen  tapahtuu  siten,  että  ase¬ 
tetaan  toinen  (yleensä  suurempi)  tu¬ 
lon  tekijöistä  lukurekisteriin  ja  sitten 
lasketaan  yhteen  ja  vähennetään  sen 
kymmenmonikertoja  kämmen  ja  po¬ 
sitiovalitsimen  avulla,  kunnes  tulon 
toinen  tekijä  näkyy  kierroslaskurissa. 
Jos  tämä  tuntuu  monimutkaiselta,  lue 
seuraava  esimerkki. 

Lasketaan  kertolasku  1337  x  957. 
Asetetaan  ensin  liukukytkimillä  lu¬ 
kurekisterin  arvoksi  suurempi  lu¬ 
vuista,  1337.  Sen  jälkeen  asetetaan 
positiovalitsin  asentoon  4  (tuhannet) 
ja  käännetään  kampea  kerran.  Kier¬ 
roslaskurissa  lukee  nyt  1000  ja  tulos- 
rekisterissä  1337000. 

Nostetaan  kampi  vähennyslasku  - 
moodiin,  käännetään  positiovalit¬ 
sin  asentoon  3  (sadat)  ja  käännetään 
kampea  kerran.  Nyt  tuloslaskurissa 
lukee  1203300  ja  kierroslaskurissa 
900. 

Lasketaan  kampi  yhteenlaskumoo- 
diin,  positiovalitsin  asentoon  2  (kym¬ 
menet)  ja  käännetään  kampea  viisi 
kertaa.  Tuloslaskurissa  on  1270150  ja 
kierroslaskurissa  950. 

Käännetään  positiovalitsin  asentoon 
1  ja  käännetään  kampea  seitsemän 
kertaa.  Nyt  kierroslaskurissa  lukee  tu¬ 
lon  toinen  tekijä  957,  ja  tuloslaskurissa 
haluttu  kertolaskun  tulos,  1279509. 

Nykypäivän  harrastajat 

Curta-laskin  on  saavuttanut  tiettyä 
kulttimainetta.  Netistä  löytyy  useita 
sivustoja,  joilta  löytää  runsaasti  lisä¬ 
tietoja,  kuten  mekanismin  piirustuk¬ 
sia,  huolto -ohjeita,  algoritmeja  eri 
laskutoimituksille  ynnä  muuta. 

The  Curta  Calculator  Page  (www. 
vcalc.net/cu.htm)  on  laaja  kokoelma 
tekstejä,  tiedostoja  ja  linkkejä.  Si¬ 
vustan  kautta  löytyvät  muun  muassa 
laskimen  alkuperäiset  tekniset  pii¬ 
rustukset  ja  käyttöohjeet. 

Hienomekaniikan  harrastajalle 
Curtan  jäljennöksen  valmistaminen 
olisi  erittäin  haastava  mutta  ehkä 
mahdollisen  rajoissa  oleva  projek¬ 
ti.  ReCurta-projekti  (github.com/ 
daeken/ReCurta)  ei  ole  päivittynyt 
pariin  vuoteen,  mutta  sen  tavoitteena 
oli  tehdä  modernit  CAD-mallit  kai¬ 
kista  Curtan  osista  alkuperäisten  pii¬ 
rustusten  perusteella.  Tätä  artikkelia 
varten  tutkiessani  en  törmännyt  yh¬ 
teenkään  valmiiseen  jäljennökseen. 

Marcus  Wu  (wudev.digitaltorque. 
com)  on  mallintanut  Curtan  osat 
4:1 -mittakaavassa  3D-tulostimella  val¬ 
mistettavaan  muotoon.  Suurempaa 
mittakaavaa  tarvitaan,  koska  muovisen 
3D-tulosteen  tarkkuus  ei  riittäisi  meka¬ 
nismin  toimintaan.  Muovisen  version 
kestävyys  on  myös  käytössä  koetuksel¬ 
la.  Sivuilla  on  useita  blogitekstejä  mallin 
suunnittelusta.  Wu  on  myös  julkaissut 
l:3-mittakaavaisen  version  mallista 
Thingiverse-sivustolla:  www.thingiver- 
se.com/thing:  1943 171.  & 

Katso  video  kertolaskusta  Curtalla: 
skrolli.fi/numerot 


54  5KRDLLI  2017.4 


Rauta 


Helppo  langaton 
hiiri  Amigalle 

Haluatko  käyttää  klassikkokonetta  sohvalta  ilman 
pitkiä  jatkopiuhoj a?  Tämän  ohjeen  avulla  voit  muuttaa 
vanhat  ohjaimet  kauko- ohjaimiksi  ilman  yhtään 
juotosta  tai  koodiriviä. 

Teksti:  Teemu  Leppänen 

Kuvat:  Teemu  Leppänen,  Jeremykemp  &  Pbroks13/Wikimedia  Commons 


Ajatus  langattomasta  ohjaimes¬ 
ta  Amigalle  sai  alkunsa,  kun 
kesälomaprojektina  kunnos¬ 
tin  yli  vuosikymmenen  varastossa  kos¬ 
kemattomana  lojuneen  Amiga  500:n. 
Tiedossa  oli  vain,  ettei  rakas  ystävätär 
enää  inahdakaan.  Vaiherikas  kunnos- 
tusprojekti  olisi  ihan  oma  juttunsa, 
mutta  todettakoon,  että  apuun  tarvit¬ 
tiin  kavereita,  netin  Amiga- sivustoja, 
oskilloskooppi^  yleismittaria,  juotos- 
kolvia  ja  epoksiliimaa.  Päätin  viimeis¬ 
tellä  projektin  muuttamalla  koneen 
ohjaimet  langattomiksi,  jotta  etenkin 
pelejä  olisi  mukavampi  fiilistellä  koti- 
sohvalta. 

Jutussa  esitettävä  langattoman  oh¬ 
jaimen  idea  toimii  pienin  muutoksin 
kaikissa  Atari- tyyppisissä  hiirissä  ja 
digitaalisissa  joystickeissa  retrorau- 
dasta  riippumatta.  Atari-tyyppisiin 
joystickeihin  on  lehdessä  tutustuttu 
aiemminkin  (muun  muassa  Skrolli 
2014.2  ja  2016.4),  joten  tässä  jutussa 
keskitytään  siihen,  miten  Amigan  hiiri 
toimii.  Joystick  on  joukko  digitaalisia 
(1/0)  kytkimiä,  kun  taas  hiiren  pallon 
liike  tuottaa  digitaalista  signaalia  vaih- 
televalla  taajuudella. 


Hiiren  toimintaperiaate 

Tietokonehiiren  konseptin  kehittä¬ 
jä  Douglas  Engelbart  esitteli  vuonna 
1965  planimetriin  perustuvan  ratkai¬ 
sun,  jossa  kahden  toisiinsa  kohtisuoran 
akselin  liike  siirrettiin  potentiometreillä 
tietokoneelle  ja  näytöllä  kursori  liikkui 
vastaavasti.  Ensimmäisenä  pallon  liik¬ 
keeseen  perustuvan  ohjaimen  kehitti 
Telefunken  vuonna  1968,  mutta  se  ei 
katsonut  tarpeelliseksi  patentoida  ideaa. 
Vuonna  1972  Bill  English  Xerox  PARC 
-yhtiössä  kehitti  nykytekniikan  mukai¬ 
sen  mekaanisen  pallohiiren.  Nimitys 
hiiri  tulee  "hännästä”  eli  johdosta,  joka 
liittää  sen  tietokoneeseen. 

Kuvassa  la  on  mekaanisen  hiiren  lä¬ 
pileikkaus  ja  kuvassa  Ib  vastaavat  kom¬ 
ponentit  Amigan  perinteisessä  ”tank 
mouse”  -hiiressä.  Hiiren  liikuttelu  pöy¬ 
dällä  pyörittää  sisällä  olevaa  palloa  (1), 
joka  vastaavasti  pyörittää  kahta  toisiin¬ 
sa  nähden  kohtisuorassa  olevaa  akselia 
(2),  joilla  saadaan  määriteltyä  x-  ja  y- 
akselit  hiiren  liikkeelle.  Molempien  ak¬ 
selien  päässä  on  pyörivä  revitetty  levy,  ja 
kumpaankin  levyyn  nähden  kohtisuo¬ 
raan  asetettuna  kaksi  lediä  (5,  kuvassa 
näkyy  yksi).  Ledit  lähettävät  infrapuna¬ 
signaalia  kohti  levyä,  ja  niiden  jännite 


Kuva  Ib.  Amigan  "tank  mouse"  avattuna. 


muuttuu  sen  mukaan,  osuuko  signaali 
levyyn  vai  reikään  (4).  Kun  levyssä  on 
pariton  määrä  reikiä  ja  ledit  tarkasti 
toisella  puolen  levyä  (180  asteen  päässä 
toisistaan),  ei  ole  mahdollista,  että  mo¬ 
lemmat  ledit  generoisivat  pulssiin  sa¬ 
man  jännitemuutoksen  samaan  aikaan. 
Näin  ohjaimen  liikkeen  suunta  saadaan 
selville  siitä,  kummasta  ledistä  tulevan 
pulssin  jännitetaso  muuttuu  ensin  (3). 
Hiiressä  on  vielä  komparaattoripiiri  (6), 
joka  muokkaa  ledien  signaalit  digitaali¬ 
seksi  ja  vastaamaan  tietokoneen  ohjain- 
portin  jännitetasoja.  Liikkeen  nopeus 
saadaan  selville  pulssien  tiheydestä  eli 
jännitetason  muutoksien  määrästä. 
Atari-tyyppisten  hiirten  liikettä  tulisi 
näytteistää  vähintään  300  hertsin  taa¬ 
juudella.  Liikesignaalit  tulkitsee  Ami¬ 
gan  Denise-piiri,  ja  hiiren  painonappei- 
hin  taas  reagoivat  CIA  ja  Paula. 

Simppeliäkö? 

Idean  juju  on,  ettei  langattoman  ohjai¬ 
men  toteuttamiseksi  tarvitse  kirjoittaa 
riviäkään  koodia  tai  edes  juottaa  (rau- 
taprojektille  epätyypillisesti).  No  mitäs 
hauskaa  tässä  sitten  on?  Tavoitteena 
onkin  esittää  yksinkertainen  ja  yleinen 
langaton  ratkaisu  kaikille  Atari-tyyppi- 
sille  ohjaimille.  Aiemmissa  ratkaisuissa 
tiedonsiirtoon  on  käytetty  infrapunaa 
tai  Bluetoothia,  jotka  vaativat  mik¬ 
rokontrollerin  tulkkaamaan  signaalit 
ohjaimen  liikkeiksi  ja  ohjaamaan  oh- 
jainportin  pinnejä.  Niiden  toteutus  on 
monimutkaisempi,  mutta  etuna  on, 
että  analogisista  ohjaimista  pystytään 
tekemään  langattomia  ohjelmallisesti 
AD-muuntimien  avulla. 

Olen  aiemmin  tutustunut  langat¬ 
tomiin  sensoriverkkoihin  esineverk- 
kojen  maailmassa,  ja  sieltä  on  tullut 
tutuksi  XBee-tiedonsiirtoteknologia 
(www.digi.com/products/xbee-rf-so- 
lutions).  XBee-radioihin  on  integroi¬ 
tu  I/O -pinnejä,  joihin  lähetinpäässä 
kytketään  ohjaimelta  tulevat  signaalit 
ja  vastaanottopäässä  ohjainporttiin 
menevät  signaalit.  XBeen  line  passing 
-ominaisuuden  avulla  lähetinpään 
tulonastojen  digitaalinen  tila  (1/0) 
kopioituu  lähes  reaaliajassa  vastaan  - 
otinpään  output-pinnien  tilaksi.  Näin, 
ilman  riviäkään  koodia,  radio  hoitaa 
hiiren  liikkeen  välityksen  langattomas- 
ti  ohjaimelta  porttiin.  XBee-radioita 
on  aiemmin  käytetty  muun  muassa 
DIY-joystickien  kanssa  ja  RC-laittei- 
den  ohjaamiseen. 

Kuva  2.  Lähettimen  kytkentäkaavio.  Kuva  tehty  Fritzingillä. 


fritzing 


Kuva  3.  Vastaanottimen  kytkentäkaavio.  Kuva  tehty  Fritzingillä. 


fritzing 

Taulukko  1 .  Ohjaimen  ja  portin  pinnien  kytkennät,  kun  käytössä  on  kaksi  nelikanavaista  logiik¬ 
katason  muunninta. 


Komponenttilistaus 

2  kpl 

XBee  S2C  -radio 

2  kpl 

XBee-liitinadapteri  radion  2  mm:n  nastavälin  sovittamiseksi  2,54  mmm  nastaväliin 

4  kpl 

Kaksisuuntainen  nelikanavainen  logiikkatason  muunnin  5  V  M  3,3  V:  BOB-1 2009  tai  vastaava 

1  kpl 

5  voltin  regulaattori:  7805  tai  vastaava 

2  kpl 

3,3  voltin  regulaattori:  LM1 1 1 7  tai  vastaava 

1  kpl 

D-liitin,  9  napaa,  uros 

1  kpl 

D-liitin,  9  napaa,  naaras 

1  kpl 

0,1  pF  polarisoitu  kondensaattori 

2  kpl 

10  pF  polarisoitu  kondensaattori 

1  kpl 

9  voltin  paristoliitin  tai  vastaava 

2  kpl 

Reikälevy  tai  koekytkentälevy 

Taulukko  2.  Lähettimen  ja  vastaanottimen  vaatimat  komponentit. 


Kytkentäkaavio 

Ohjaimen  ja  ohjainportin  liittämi¬ 
seksi  lähetin-  ja  vastaanotinradioihin 
täytyy  kasata  kaksi  yksinkertaista  pii¬ 
rilevyä. 

Kuvassa  2  on  lähettimen  kytken¬ 
täkaavio.  Oletuksena  virtalähteenä 
on  9  voltin  ladattava  paristo,  jolloin 
tarvitaan  kaksi  jänniteregulaattoria: 
5  V  ohjaimen  kytkentään  ja  3,3  V 
XBee-radiolle.  Kuvan  koekytkentäle- 
vyssä  yläosaan  viedään  jännite  3,3  V 
ja  alapuolelle  5  V.  Regulaattorien  kon¬ 
densaattorien  arvot  on  saatu  suoraan 
datalehdiltä.  Kun  lähetin  tehdään 
joystickille,  on  mahdollista  käyttää 
pelkästään  3,3  V:n  jännitettä  ja  jättää 
5  V:n  regulaattori  sekä  logiikkatason 
muunnin  pois.  Pariston  säästämiseksi 
tarvitaan  virtakytkin. 

Piirilevylle  ohjaimen  kytkee  9-na- 
painen  D-liitin.  Eri  retro -ohjaimissa 
liittimen  pinnijärjestys  hieman  vaihte- 
lee,  esimerkkinä  Atari  ST:n  hiiri,  mutta 
niissä  tarvitsee  vain  kytkeä  vastaavat 
linjat.  Yleisesti  ohjaimen  signaalien  vä¬ 
littämiseen  tarvitaan  kuusi  I/O-pinniä: 
kaksi  painonappia  sekä  suunnat  eteen, 
taakse,  vasemmalle  ja  oikealle.  Kuvassa 
D -liittimen  linjat  on  kytketty  Amigan 
ohjainmäärittelyn  mukaan.  Painonap¬ 
pien  linjat  (6  ja  9)  on  kuvattu  vihreällä 
ja  suuntien  linjat  (1-4)  vaaleanpunai¬ 
sella.  XBeen  I/O-nastat  DIO0-DIO5 
on  valittu  numerojärjestyksessä,  mutta 
muukin  kytkentä  olisi  mahdollinen. 
Nastoilta  7  (+5  V,  punainen)  ja  8  (0  V, 
musta)  saadaan  ohjaimelle  jännite. 
Lisäksi  signaalien  jännitetaso  pitää 
muuttaa  XBee-radiolle  sopivaksi:  5 
voltista  3,3  volttiin. 

Kuuteen  linjaan  tarvitaan  joko  yksi 
kahdeksankanavainen  tai  kaksi  neli¬ 
kanavaista  logiikkatason  muunninta. 
Kytkentäkaaviossa  on  käytetty  tran¬ 
sistoreista  rakennettua  komponenttia 
BOB-12009  (valmistaja  Sparkfun). 
Muitakin  voi  käyttää  -  esimerkiksi 
74-sarjassa  on  useita  muuntimeksi  so¬ 
pivia  piirejä,  mutta  ne  tarvitsevat  lisää 
ohjauslinjoja  ja  kuluttavat  enemmän 
virtaa.  Nastojen  kytkennät  on  esitetty 
tarkemmin  taulukossa  1  ja  kompo- 
nenttiluettelo  taulukossa  2. 

Kuvassa  3  on  vastaanottimen  kyt¬ 
kentäkaavio.  Vastaanottimen  virrat 
saadaan  Amigan  ohjainportin  (CN1 
tai  CN2)  kautta.  Rajoituksena  on, 
että  portti  antaa  virtaa  maksimissaan 
50  mA,  josta  XBee  S2C  tarvitsee  da- 

talehden  mukaan  vastaanottotilassa 
enintään  31  m  A.  Radion  I/O -nastat 
(DIO0-DIO5)  on  kytketty  logiikka- 
tason  muuntimien  BOB- 12009  kaut¬ 
ta  Amigan  ohjainportin  vastaaviin 
nastoihin  (1-4,  6  ja  9).  Virrankulutus 
rajaa  74- sarjan  piirit  pois,  sillä  niitä 
testatessa  vastaanottimen  kokonais- 
virrankulutus  oli  luokkaa  55  m  A. 

Kuvissa  4a-4c  on  toteutettuja  pro¬ 
totyyppejä.  Lähetin  vie  virtaa  ”tank 
mousen”  kanssa  noin  70  mA,  uuden 
hiiren  kanssa  noin  50  mA  ja  joys- 
tickiin  integroituna  alle  40  mA.  Lan¬ 
gatonta  ohjainta  olisi  siis  mahdollista 
käyttää  tunteja  ilman  pariston  vaih¬ 
toa.  Tee-se-itse-joystickin  lähetti¬ 
men  voisi  toteuttaa  kolikkoparistolla 
(3  V),  mutta  sellaisten  varaus  (noin 
200  m  Ah)  ei  riitä  kovin  pitkään.  Vas¬ 
taanotin  vie  virtaa  alle  35  mA. 

Radion  määrittäminen 

Radioiden  ja  lisäksi  tarvittavan  USB- 
ohjelmointilaitteen  hankinta  onnis¬ 
tuu  helposti  verkkokaupoista.  Tässä 
on  tärkeää  huomata,  että  vaadittu  line 
passing  -ominaisuus  toimii  ainoas¬ 
taan  IEEE  802.15.4  -protokollapinol¬ 
la,  jota  kaikki  myynnissä  olevat  XBee- 
mallit  eivät  tue.  Itselläni  on  käytössä 
S2C-malli,  jota  myytiin  esiohjelmoi- 
tuna  toiselle  protokollalle.  Radion 
laiteohjelmisto  piti  päivittää  versioon 
802.15.4  TH. 

Valmistaja  tarjoaa  ilmaisen  ja  mo¬ 
nipuolisen  XCTU- ohjelman  (kuva 
5),  jolla  voi  määrittää  radioiden  ase¬ 
tukset,  seurata  verkkoliikennettä 
ja  myös  päivittää  laiteohjelmiston. 
Jotta  line  passing  -ominaisuus  saa¬ 
daan  käyttöön,  tulee  lähetin-  ja  vas- 
taanotinradiot  määrittää  taulukon  3 
mukaisesti.  Baudinopeuden  kannat¬ 
taa  olla  maksimi  eli  230  400,  koska 
viestien  välitys  tapahtuu  sarjaliiken- 
teenä.  Radion  osoite  löytyy  painet¬ 
tuna  sen  pohjasta:  esimerkiksi  oman 
lähetinradioni  64-bittinen  osoite  on 
0013A2004106FF78.  Konfiguroin- 
nin  jälkeen  lähetin  huomaa  ohjai¬ 
meen  kytkettyjen  kuuden  tulonastan 
(DIO0-DIO5)  tiloissa  tapahtuvat 
muutokset  ja  lähettää  automaattisesti 
uudet  tilat  vastaanottimelle,  joka  taas 
asettaa  vastaavat  lähtönastat  samaan 
tilaan.  XBee-radioissa  olisi  myös  vir¬ 
taa  säästäviä  sleep -tiloja,  mutta  niitä 
käyttäen  tulonastojen  näytteistys  olisi 
hitaampaa. 


Kuva  4a.  Yllä  vastaanotin  koekytkentä  levyllä  ja  alla  lähetin  piirilevyllä,  mallia  itse  tehtyjä  huo¬ 
lella  korjailtu. 


Kuva  4b.  Jämäosista  koottu  langaton  DIY-joystick.  Koneisto  ja  9  voltin  paristo  vaativat  ison 
kotelon,  mutta  malli  on  hyvin  sylissä  pidettävä. 


Kuva  4c.  Valmistetulle  piirilevylle  toteutettu  vastaanotin  liitettynä  Amiga  500:n  ohjainporttiin. 

Kuva  5.  XCTU-ohjelman  käyttöliittymä.  Alakulmassa  XBee-radion  pohja,  jossa  osoite  näkyvissä,  sekä  USB-ohjelmointilaite. 
Lue  lisää  osoitteesta  learn.sparkfun.com/tutorials/exploring-xbees-and-xctu 

DI01 

Dl  [3] 

Taulukko  3.  XBee-radioiden  tiedonsiirtoparametrit  line  passing  -toiminnolle. 


Testidataa 

Insinööriä  tietysti  kiinnostaa  ratkai¬ 
sunsa  toimivuus.  Tarkoituksena  oli  sel¬ 
vittää,  kuinka  hyvin  radio  pystyy  näyt- 
teistämään  nopeaa  ohjaimen  signaalia 
(yli  300  Hz),  ja  miten  hyvin  vastaan- 
otinpää  sitä  seuraa.  XBeen  manuaali 
ei  yksiselitteisesti  kerro  maksiminäyt- 
teenottotaajuutta  line  passing  -ominai¬ 
suudelle. 

Hiiren  liikkeitä  testattiin  sekä  hitail¬ 
la  että  nopeilla  kädenliikkeillä,  jotka 
siis  tuottavat  digitaalista  signaalia  eri 
taajuuksilla.  Testaus  tehtiin  kolmella 
eri  ohjaimella:  alkuperäisellä  Amigan 
tankkihiirellä,  uudella  Amigan  hii¬ 
rellä  (malli  327124)  sekä  alkuperäi¬ 
sellä  TAC-2-joystickilla.  Käsivaralla 
tehdyissä  testeissä  todettiin,  että  hiiri 
tuottaa  akselien  liikettä  ainakin  1000 
hertsin  taajuudella.  Hiiressä  olevan 
komparaattoripiirin  (vanhassa  hiires¬ 
sä  LA6339  ja  uudessa  LM339)  reak¬ 
tioaika  on  datalehden  mukaan  noin 
1  mikrosekunti. 

Testatessa  vanhaa  hiirtä  jäi  tuntu¬ 
ma,  että  kursori  laahasi  ruudulla  aa¬ 
vistuksen  jäljessä.  Toisinaan  kursori 
hetkellisesti  heilui  itsekseen  liikkeen 
suuntaisesti,  mikä  vaikuttaa  käyttö¬ 
kokemukseen.  Hitaissa  liikkeissä  hiiri 
kuitenkin  toimii  käyttökelpoisuuden 
rajamailla.  Nopeissa  pitkissä  liikkeissä 
kursori  saattoi  jämähtää  paikalleen  het¬ 
keksi  kesken  liikkeen  tai  seurata  selvästi 
perässä.  Uudella  hiirellä  ei  ratkaisu  oi¬ 
kein  toiminut.  Hitailla  liikkeillä  kursori 
liikkui  hapuilevasti  valittuun  suuntaan, 
mutta  nopeilla  liikkeillä  se  jäi  tärise¬ 
mään  paikalleen.  Syy  tähän  lienee  se, 
ettei  radio  pystynyt  seuraamaan  liike- 
signaalia  riittävän  tarkasti.  Oskilloskoo- 
pista  katsottuna  näytteenottotaajuus 
XBeellä  oli  luokkaa  150-200  Hz. 

Langatonta  TAC-2-joystickia  tes¬ 
tattiin  Summer  Games  -pelin  kahdes¬ 
sa  lajissa:  pientä  tarkkuutta  vaativa 
skeet- ammunta  sekä  veivausta  vaativa 
100  metrin  juoksu.  Joystickilla  tulok¬ 
siin  voi  olla  tyytyväinen:  pelatessa  ei 
havaittu  mitään  poikkeavaa,  ja  vas¬ 
taanotin  seurasi  muutaman  millise¬ 
kunnin  viiveellä.  Satasen  juoksussa 
päästiinkin  reilun  9  sekunnin  juoksu¬ 
akaan,  kun  aikoinaan  treenattu  lihas - 
muisti  pikkuhiljaa  heräsi.  Oskilloskoo- 
pista  seuraten  10-20  millisekunnin 
(50-100  Hz)  näytteistys  olisi  riittävä 
pelaamiseen,  mutta  hifistit  voivat  olla 
asiasta  eri  mieltä. 

Lopputuloksena  voi  todeta,  etteivät 
näytteistyksen  ja  langattoman  tiedon¬ 
siirron  viiveet  kevyttä  pelaamista  häi¬ 
rinneet.  Bonuksena  valmistaja  lupaa 
XBee  S2C  -radiolle  näköyhteydellä  yli 
kilometrin  kantaman.  Vaikka  projekti  ei 
nyt  täydellinen  menestys  ollutkaan,  tar¬ 
josi  se  mukavia  nostalgisia  hetkiä  integ¬ 
roidessa  nykyteknologiaa  lapsuusmuis¬ 
toihin.  Olen  kiinnostunut  vaihtamaan 
ajatuksia  projektista  -  esimerkiksi  siitä, 
miten  hiiret  saisi  toimimaan  paremmin, 
ja  miten  projektia  voisi  jatkokehittää. 
Minut  saa  kiinni  sähköpostilla  osoit¬ 
teesta  tjlepp@gmail.com.  & 


Kiitokset  Pyksylle  TAC-2-joystickin 
lainasta  sekä  FabLab  Oulun  henkilö¬ 
kunnalle  avusta  kytkentäkaavioiden 
tarkastamisessa. 


Kuva  6a.  Ruutukaappaus  oskilloskoopista  tankkihiiren  normaalilla  liikkeellä.  Yllä  lähetin  (AI)  ja 
alla  vastaanotin  (A2).  Nähdään,  että  vastaanotinpäässä  signaalia  pystytään  seuraamaan  hyvin 
20-40  ms:n  viiveellä,  joskaan  ei  aivan  täsmällisesti. 


Kuva  6b.  Vastaava  mittaus  uuden  hiiren  nopealla  ja  pitkällä  liikkeellä.  Nähdään,  että  hiiri  tuot¬ 
taa  signaalia  paljon  korkeammalla  taajuudella  kuin  XBee  pystyi  välittämään. 


Kuva  6c.  Mittauksessa  testattiin  TAC-2-joystickia.  Nähdään,  että  vastaanotin  seuraa  signaalia 
varsin  hyvin  muutaman  millisekunnin  viiveellä. 

RAKASTAN  TaTa  GENREa 

,  Noja  Kaikki. 

l/sKalSimme  nelos  ke  kko  sta 

Mikä  niissä  kauhuelokuvissa  ja 
-peleissä  oikein  viehättää ?  Skrollin 
yleensä  kaikkitietävä  toimituskin 
joutuu  antautumaan  tämän 
kysymyksen  edessä.  Tyytykäämme 
siis  kummastelemaan  muutamia 
valkokankaalta  pelimuotoon 
siirtynyttä  kauhisteluja  ja 
miettimään,  millaisista  aineksista 
hyvä  kauhupeli  oikein  koostuu ? 


Teksti:  Jukka  O. Kauppinen  Kuvat:  Jukka  O.  Kauppinen,  Mobygames,  Sega,  Konami,  GMH 


The  Texas  Chainsavv  Massacre 

VSS  /VVizard  Video  Games,  1983 
Atari  2600 

Jos  Atari  2600  oli  kaikkien  pelikonso¬ 
lien  (kaupallisesti  onnistunut)  esi-isä, 
niin  sille  julkaistu  Teksasin  moottorisa- 
hamurhat  -elokuvaan  pohjautuva  peli 
oli  samoin  yksi  varhaisimmista  kau- 
hupeleistä.  Ehkä  jotain  vanhempaakin 
löytyy,  mutta  ei  paljoa. 

Tässä  moottorisahasimulaatiossa  ti¬ 
lanne  käännettiin  myös  reteästi  toisin¬ 
päin.  Kauhuelokuvissa  esiintyy  usein 
hirviö  tai  murhaaja,  jolta  yritetään 
päästä  pakoon.  Nytpä  pelaaja  olikin 
itse  reipas  työmies,  joka  jahtaa  Leat- 
herfacen  tontille  eksyneitä  turisteja. 
Näin  pysyy  tontti  puhtaana  muiden 
jätöksistä,  joskin  Nahkanaama  itse  on 
aikamoinen  sottapytty.  Tontilla  kun 
voi  satuttaa  itsensä  muun  muassa  pyö- 
rätuoleihin  ja  lehmien  pääkalloihin. 

Karultahan  se  näyttää  ja  tuntuu,  mut¬ 
ta  pisteet  ajankuvaan  nähden  kovalle 
yritykselle  ja  rohkealle  kuvakulmalle. 


FUEL 


Vanhoilla  pikseleillä  ei  veri  vielä  roiskunut. 


Oliko  kauhu  siedettävämpää  verikapselia  pureskelemalla? 


Friday  the  13th 

Domark,  1986 

Amstrad  CPC,  Commodore  64,  ZX  Spectrum 

Brittiläisen  Domarkin  tulkinta  Friday 
the  13th  -elokuvasta  jäi  pelihistoriaan 
kahdesta  syystä.  Ensinnäkin  sen  mark¬ 
kinointikampanja  oli  nerokas,  aggres¬ 
siivinen  ja  tunteita  herättävä.  Huikean 
kansigrafiikan,  raivokkaan  mainon¬ 
nan,  kauhuääniskaban  ja  onnistuneen 
”hei  osta  peli,  saat  kaupan  päälle  veri- 
kapseleita!”  -promootion  yhdistelmä 
myi  peliä  hurjasti  samaan  aikaan,  kun 
kukkahatut  lentelivät  kassakoneiden 
aiheuttamassa  tuulessa. 

Siinä  sivussa  itse  peli  oli  aika  kamala. 
Kamala,  kiireessä  tehty  ja  silti  yllättä¬ 
vä.  Nuorisolauma  oli  hukassa  Crystal 
Laken  lomaleirillä,  ja  yksi  porukasta 
onkin  naamioitunut  joukkomurhaaja 
Jason.  Hän  tosin  näyttää  samalta  kuin 


muutkin  teinit  kunnes  ottaa  macheten 
esiin  ja  aloittaa  tappotyöt.  Pelaajan  täy¬ 
tyy  tunnistaa  ja  tappaa  Jason  ajoissa, 
tai  ainakin  ennen  kuin  joutuu  tämän 
yllättämäksi. 

Kehnon  pelattavuuden  alla  piilee 
kuitenkin  enemmän  kuin  äkkinäinen 
pelaaja  huomaakaan.  Pelissä  on  yllät¬ 
tävää  dynaamisuutta  ja  outouttakin. 
Jason  näet  esimerkiksi  pelkää  ristiä, 
jos  sellaisen  keksii  rakentaa,  ja  hänen 
jahtaamisessaan  on  monia  jänniä  de¬ 
taljeja.  Muistikuvieni  mukaan  pelaa¬ 
jakin  voi  muuttua  Jasoniksi,  mutta  sitä 
en  muista,  oliko  se  tarkoituksellista  vai 
bugi. 

Ei  Fridaystä  laatua  saa  ulos  purista¬ 
mallakaan,  mutta  se  on  silti  kiinnosta¬ 
va  näkökulma  kasibittiseen  kauhuun  ja 
yhteen  ensimmäisistä  rankasti  hypete- 
tyistä  videopeleistä.  Sellaisena  tsekkaa¬ 
mien  arvoinen. 

Eräänlainen  VR-kypärä  tämäkin? 


Pimeitä  käytäviä.  Liikkeentunnistin.  Aina  voit  yrittää  paeta. 

Täydellinen  tappaja.  Mutta  kauasko  pääset? 


Saw 

Zombie  Studios  /  Konami,  2009 
PC,  Playstation  3,  Xbox  360 


Alien:  Isolation 

Creative  Assembly  /  Sega,  201 4 
Linux,  Mac,  PC,  Playstation  3,  Playstation  4, 
Xbox  360,  Xbox  One 


Friday  the  13th:  the  Game 

IIIFonic  LLC  /  Gun  Media  Holdings,  201 7 
PC,  Playstation  4,  Xbox  One 


Isolationissa  meillä  oli  täy¬ 
dellinen  Alien.  Kesyttämätön, 
hirvittävä  ja  armoton.  Yksi  ainoa 
mutta  sitäkin  vaarallisempi.  Parhaim¬ 
millaan  paras  kauhupeli  ikinä. 


teoksen.  Ei  hullummin  indiepeliltä, 
jonka  kaikki  odottivat  epäonnistuvan 
totaalisesti.  & 


Menihän  siihen  yli  30  vuotta,  mutta 
Friday  the  13th  -elokuvan  paluu  peli- 
ruuduille  -  mobiiliroskaahan  ei  laske¬ 
ta  -  onnistui  poikkeuksellisella  tavalla. 
Puhtaasti  nettipeliksi  tehty  13th  näet 
rakentaa  hienosti  seikkailun,  joka  pur¬ 
suaa  sosiaalista  selviytymiskauhua  ja 
Jasonin  pelkoa. 

Pelin  asetelma  on  klassinen:  lauma 
elämäniloisia  nuoria  lomailee  Crys- 
tal  Laken  kesäleirillä,  kunnes  Jason 
saapuu  ja  tappaa.  Alkaa  yleensä  5-15 
minuuttia  kestävä  hyytävä  pyrähdys, 
kun  leiriohjaajapelaajat  yrittävät  löy¬ 
tää  pelastusvälineitä  ja  vältellä  Jaso- 
nia.  Jasonin  pelaaja  taasen  hyödyntää 
supervoimiaan,  seuraa  leiriohjaajia  ja 
tekee  näistä  selvää  yksi  kerrallaan,  jos 
vain  pystyy.  Mutta  eivät  j onnetkaan  ai¬ 
van  avuttomia  ole,  ja  pelastuminen  on 
mahdollista,  etenkin  jos  pelaajilla  on 
onnea  tai  he  tekevät  hyvää  yhteistyötä. 

Vaikka  peli  on  modernein  silmin 
nähtynä  kömpelö,  se  on  kuitenkin 
sympaattisen  kömpelö.  Pakeneminen, 
piilottelu,  turvapaikkojen  rakentami¬ 
nen  ja  kauhun  elementit  tekevät  siitä 
samalla  myös  hyvin  tunnelmallisen, 
jopa  alkuperäisteosta  ja  ylipäätään 
klassista  mökkikauhua  kunnioittavan 


Saw-elokuvat  ovat  kamaa,  jollaisesta 
en  ole  koskaan  kyennyt  nauttimaan. 
Ihmisten  silpominen  ja  raaka  väkivalta 
sen  itsensä  takia  menevät  minulta  yli, 
mutta  moni  tykkää,  ei  siinä  mitään. 
Videopelinä  sen  kauhut  jäävät  kuiten¬ 
kin  kovin  etäisiksi. 

Ehkä  syy  oli  peliversion  ajankohta. 
Moni  peli  näytti  vajaa  vuosikymmen 
sitten  hyvältä,  mutta  pikkutarkka  ih¬ 
misen  kuvaaminen  oli  yhä  vajaata. 
Niinpä  rujojen  ja  tökeröiden  poly- 
gonijanttereiden  silpominen  ei  yltänyt 
lähellekään  Saw’n  ydintä:  julmaa  body 
horroria. 

Kauhuton  kauhupeli,  joka  ei  pelota 
tai  ällötä,  ja  jonka  toimintakin  on  mäl- 
sää.  Ei  näin. 


Jos  viimeisen  vuosikymmenen  ajalta 
halutaan  etsiä  yksi  peli,  joka  ei  yltänyt 
kaupallisesti  sille  kuuluvaan  gloriaan, 
niin  se  on  Alien:  Isolation.  Peli,  joka 
ei  ole  pelkästään  kauhua  -  mutta  joka 
parhaimmillaan  on  sitä  mitä  hyytävim- 
mällä  tavalla.  Brittistudion  uskomatto¬ 


man  kaunis  ja  jäätävän  tunnelmallinen 
science  fiction  -avaruuskauhu  lainasi 


inspiraationsa  ja  teemansa  ensimmäi¬ 
sestä  A/zen-elokuvasta,  joka  oli  loppu¬ 
jen  lopuksi  nimenomaan  kauhuleffa. 

Kehnomman  toiminnan  ja  mälsien 
puzzlejen  välissä  Isolation  onnistuu 
tiivistämään  myös  Alienin  pelottavuu- 
den  täydelliseksi  interaktiiviskesi  ko¬ 
kemukseksi.  Ympärillä  hajoavan  ava¬ 
ruusaseman  nitinät  ja  kolahdukset 
saattavat  peittää  alleen  Pedon 
liikehdintää.  Heilahtiko  var¬ 
jossa  sen  häntä?  Uskomatto¬ 
man  pelottavat  hiiviskelykoh- 
taukset  Pedon  ollessa  lähellä 


nostavat  hien  pintaan,  ja  se 
tunne,  kun  yhtäkkiä  tajuat 
Alienin  istuvan  juuri  sen 
pöydän  päällä,  jonka  alla 
kökötät  hengittämättä  pii¬ 
lossa... 


Teksti:  Ville  Jouppi 
Kuvat:  Manu  Pärssinen, 

Ville  Jouppi 

Kuten  kaikki  80- ja  90-lu- 
vuilla  kotimikroilla  pelanneet 
muistavat,  joystickin  valin¬ 
nasta  riitti  keskustelua  väli¬ 
tunneilla  ja  kavereiden  kans¬ 
sa  iltaa  viettäessä.  Jonkun 
mielestä  Quickshot  II  turbo 
oli  paras,  seuraava  arvosti 
TAC-2:ta,  kolmas  piti  Termi- 
natoria  kaikkein  parhaana. 

Ensimmäiset  omat  joystickini 
olivat  vuonna  1986  Commo¬ 
dore  64:n  mukana  tulleet  Com¬ 
modore  VG-1 15:t.  Alun  perin  Beeshun 
valmistamat  muoviset  rimpulat  olivat 
tuntumaltaan  melkoisen  epämääräiset, 
ja  kalvokytkinten  päällä  olleet  muo- 
vitarrat  irtoilivat  tämän  tästä.  Silloin 
pelin  jatkuminen  edellytti  huolellista 
uudelleenteippausta.  Tästä  huolimatta 
niilläkin  veivattiin  vuosikaudet. 

Vuonna  1990  löysin  kotikaupunkini 
Info -kirjakaupassa  käydessäni  lattial¬ 
ta  laatikon,  josta  sai  ostaa  rikkinäisiä 
joystickejä  20  markalla  kappale  (nyky¬ 


rahassa  5  €).  Kävimme  sieltä  porukal¬ 
la  aina  hakemassa  muutaman,  joista 
sitten  lapsuuden  innolla  juottelimme 
kasaan  yhden  toimivan.  Korjattavat 
tikut  olivat  useimmiten  avoimin  mik- 
rokytkimin  varustettuja  Commodore 
VG-200:ia  (Cheetah/Beeshu-tuote)  ja 
erilaisia  mikrokytkettyjä  Quickshote- 
ja.  Näillä  pelituntuma  parani  jo  hie¬ 
man,  mutta  luotettavuus  oli  vieläkin 
aika  kehno,  sillä  tikkujen  kytkimiä  sai 
korjata  melko  pian  uudestaan.  Muo¬ 
viosien  murruttua  tikku  lensi  aina  va- 
raosakasaan  ja  kaupasta  haettiin  uusi 
kytkinviallinen  tilalle  korjattavaksi. 

Harharetki  TAC-2:n 
omistajaksi 

Mikrobitin  joystick- testin  ylisano¬ 
jen  inspiroimana  aloin  himoitsemaan 
TAC-2:ta.  Sainkin  lopulta  sellaisen 
ruinattuna  vanhemmiltani,  mutta  pet¬ 
tymys  oli  todella  karvas.  Vaikka  tikun 
suunnat  toimivat  aina  todella  luotetta¬ 
vasti,  tulitusnappulat  jättivät  harva  se 
kerta  kytkemättä,  ja  hermot  menivät, 
kun  elämiä  kului  pelivälineen  epä¬ 
luotettavuuden  takia.  Napit  toimivat 
aina  hetken,  kun  olin  viilannut  niiden 
alla  olevat  messinkiset  prikat  kiiltävik¬ 
si,  mutta  ne  hapettuivat  takaisin  pätki¬ 
viksi  melko  nopeasti. 


Todella  turhautuneena  porasin 
TAC:n  kuoreen  reiän  ja  asensin  siihen 
elektroniikkamyymälästä  ostamani 
painokytkimen.  Paikka  ei  kuitenkaan 
ollut  kovin  ergonominen  ja  niinpä 
siirsin  TAC-2:n  hyllyyn  ja  palasin 
avoimiin  mikrokytkimiin  Quickjoy 
Superboardin  muodossa.  Kytkinten 
vaihtelu  tuli  taas  tutuksi  -  olihan  siinä 
vaiheessa  harrastusta  jotenkin  itses¬ 
tään  selvää,  että  joystickin  ei  kuulu 
kestää  käytössä. 

Joitain  myöhempiä  Beeshu-tuot- 
teitakin  pöydällä  kävi,  kuten  lento¬ 
koneen  ohjaimia  jäljittelevä  Zoomer, 
joka  osoittautui  täysin  kelvottomaksi 
mihinkään  käyttötarkoitukseen.  Ul- 
timate  Superstick  taas  huvittavan  su¬ 
perlatiivisesta  nimestään  huolimatta 
oli  yllättävän  mukava  tikku  -  ainakin 
niin  kauan,  kuin  sen  kaukosäätimen 
nappuloita  muistuttava  kytkinmeka- 
nismi  kesti  ehjänä. 

Ensimmäinen  Competition  Pro 

Elettiin  vuotta  1993  ja  olin  perheeni 
kanssa  käymässä  Englannissa  kesä¬ 
lomalla.  Lontoon  Piccadilly  Circusin 
HMV-myymälässä  näin  hyllyllä  vih¬ 
reän  Competition  Pro  Starin.  Tikku 
kiehtoi  minua,  sillä  monissa  peleissä 
valikoiden  grafiikoiden  joystick  oli  ni- 

Ensimmäinen  keräämäni  Limited. 


menomaan  Competition  Pron  muotoi¬ 
seksi  piirretty,  ja  olin  myös  arvosteluis¬ 
ta  ymmärtänyt,  että  kyseessä  voisi  olla 
ihan  pätevä  tikku.  Minulla  oli  mukana¬ 
ni  riittävästi  rahaa,  jos  malttaisin  olla 
ostamatta  musiikki-CD:itä,  ja  niinpä 
poistuin  myymälästä  paketti  kainalossa 
ja  aloin  odottelemaan  malttamattoma¬ 
na  kotimatkaa. 

Kotiin  päästyäni  tikku  ylitti  odotuk¬ 
seni.  Tuntuma  oli  todella  hyvä,  joskin 
nörttilapsen  käsille  teräksinen  palau- 
tusjousi  oli  hieman  liian  jäykkä  ensi 
alkuun.  Minua  miellyttivät  tikun  lyhyt 
liikerata  ja  teollisuudessa  rajakytkiminä 
käytetyt  suljetut  mikrokytkimet.  Kaik¬ 
ki  ilmansuunnat  löytyivät  tarkasti,  eikä 
missään  ollut  epämääräisyyttä. 

Tämän  jälkeen  en  enää  muihin  tik¬ 
kuihin  juuri  katsonut.  Toki  erilaisia  jä- 
mätikkuja  oli  nurkissa,  että  pystyimme 
kavereiden  kanssa  pelaamaan  kaksin¬ 
pelejä,  mutta  yksin  pelaillessani  väänsin 
aina  Competition  Prolla. 

Tikun  kestävyydestä  kertoo  jotain  se, 
että  minulla  on  tuo  sama  lapsena  osta¬ 
mani  yksilö  yhä  tallessa,  ja  näiden  24 
vuoden  aikana  siihen  on  pitänyt  vaihtaa 
ainoastaan  kaapeli  ja  yksi  mikrokytkin. 
Sittemmin  olen  päästänyt  tuon  lapsuu¬ 
den  tikkuni  eläkkeelle,  mutta  vielä  ny¬ 
kyäänkin  aina  pelatessani  käytän  jotain 
Competition  Pro  -tikuistani. 

Sokka  irtoaa 

Jossain  vaiheessa  2000-lukua  haaveilin 
ostavani  vihreälle  tikulleni  kaveriksi 
samanlaisen  mutta  sinisen.  Tarjontaa 
selaillessani  huomasin,  että  näitähän  on 
tehty  aika  paljon  erilaisia. 

Alun  perin  tikkuja  tehtiin  mustana  ja 
läpinäkyvänä  punaisin  napein.  Kahvan 
palauttimena  toimi  varren  ympäril¬ 
le  pujotettu  paksu  kumikiekko.  Ajan 
myötä  mukaan  tulivat  erilaiset  eri¬ 
koismallit,  kuten  vihreä  ja  punainen 
läpinäkyvä,  ja  vuonna  1990  jalkapallon 
MM-kisojen  innoittamana  tikkuja  sai 
osallistujamaiden  lippujen  väreissä. 
Loppupään  tikuissa  kumikiekko  kor¬ 
vattiin  teräksisellä  jousella. 

Hamsterigeenini  aktivoituivat,  ja 
lempitikkuni  alkoi  näyttämään  silmis¬ 


säni  potentiaaliselta  keräilykohteelta. 
Vuosien  mittaan  tulinkin  sitten  hank¬ 
kineeksi  Ebaystä  ja  eri  foorumeiden 
kautta  melko  kattavan  kokoelman  eri¬ 
laisia  värivaihtoehtoja. 

Kun  otin  valikoimasta  selvää  ja 
katselin  eri  mallien  kuvia  myyntilaa- 
tikoiden  kyljistä  ja  tietokonelehtien 
vanhoista  mainoksista,  alkoi  mieleen 
hiipiä  epäilys,  että  oliko  sittenkin  tul¬ 
lut  haukattua  liian  iso  pala  purtavaksi. 
Kaikkien  eri  kumijousisten  väriyhdis¬ 
telmien  löytäminen  kokoelmaan  alkoi 
vaikuttaa  melko  mahdottomalta. 

Lisäksi  olin  huomannut,  että  vanho¬ 
jen  mallien  kumikiekko  oli  yksilöstä 
riippuen  joko  aivan  liian  jäykäksi  ko¬ 
vettunut  tai  todella  väljäksi  kulunut. 
Vanhempien  yksilöiden  tapauskohtai¬ 
sesti  vaihtelevan  pelituntuman  vuok¬ 
si  olin  itsekin  valikoinut  aktiiviseen 
käyttöön  käytännössä  pelkästään  te- 
räsjousisia  tikkuja,  kumijousiset  olivat 
vain  keräilykappaleina  hyllyssä. 

Jo  aiemmin  olin  huomannut,  että 
lapsena  ostamassani  tikussa  ei  ollut 
muoviosien  karhennuksena  perin¬ 
teistä  nahan  pintaa  jäljittelevää  satun  - 
naiskuviota,  vaan  tikun  jalustan  kuvio 
muodostui  sadoista  pienistä  Com¬ 
petition  Pro  -silueteista.  Päätin,  että 
jatkossa  keskityn  pelkästään  sellaisiin 
teräsjousisiin  malleihin,  joista  löytyy 
tämä  söpö  joystick-kuvio  muovin  pin¬ 


nasta,  jotta  kokoelmani  laajuus  pysyisi 
jotenkin  tolkullisena.  Möin  pikkuhil¬ 
jaa  kaikki  kumijousiset  yksilöt  pois  ja 
siirsin  kaikki  perinteisemmällä  kuvi¬ 
olla  karhennetut  tikut  aktiiviseen  pe- 
likäyttöön.  Joystick-kuvioidut  jäädytin 
keräilykappaleiksi. 

Yksisarvisen  metsästys 

Vaikka  olinkin  päättänyt  rajoittaa  ke¬ 
räilyni  vain  tietyllä  muotilla  valettui¬ 
hin  tikkuihin,  haastetta  on  silti  piisan¬ 
nut,  ja  muutama  harvinaisuus  on  vielä 
haalimatta.  Ystäväni  ja  kanssakeräilijä- 
ni  Antti  Kiurun  kanssa  huomasimme 
joitain  vuosia  sitten  Ebayssä  erikoisia 
Limited  Edition  -tikkuja.  Kävi  ilmi, 
että  vuonna  1993  tikkujen  valmistaja 
Dynamics  Marketing  päätti  Competi¬ 
tion  Pron  kymmenvuotisen  taipaleen 
kunniaksi  julkaista  neljä  erikoismal¬ 
lia,  joita  valmistettiin  9999  kappaletta. 
Olin  onnistunut  haalimaan  itselleni 
niistä  kirjavasti  kuvioidun  jo  aiemmin, 
ja  Antilta  sain  vaihtokaupalla  mus¬ 
tan.  Löysin  hiljattain  Saksasta  vaalean 
version,  mutta  kaikista  harvinaisin, 
salamakuvioitu  limited  on  itseltäni 
vielä  löytämättä.  Salamakuvioidun  li¬ 
säksi  nykytiedon  mukaan  kokoel¬ 
mastani  puuttuvat  enää  läpinäkyvät 
savunharmaat  sinisillä  ja  harmailla 
kolmionapeilla.  Eivätköhän  nekin  vie¬ 
lä  joskus  löydy.  & 

Suomalaisen  demoskenen 
alkulähteiltä  löytyy  Iisalmi  ja 
Byterapers.  Kaupunki  antoi 
ikuistaa  paikallisesta 
toiminnasta  maailmalle 
ponnistaneen  digitaalisen 
vaikuttajan  ikoniseen 
sijaintiin. 

Teksti:  Suvi  Sivulainen 
Kuvat:  Riikka-Liisa  Kajanus, 
Byterapers,  Grendel/Byterapers 

Alkuvuodesta  2016  Digitoday 
uutisoi,  kuinka  "Iisalmi  kun¬ 
nioittaa  suomalaista  tietoko¬ 
netaidetta  graffitissaan”.  Samasta  graf¬ 
fitista  uutisoi  myös  Iisalmen  Sanomat 
edellisenä  kesänä,  kun  maalaus  oli  vie¬ 
lä  suunnitteilla. 

Mutta  miksi  ja  miten  demoskene- 
ryhmä  Byterapers  päätyi  tietämättään 
mukaan  suomalaisen  pikkukaupungin 
alikulkusillan  graffitiin?  Näihin  kysy¬ 
myksiin  ei  aiemmissa  artikkeleissa  tai 
Byteillä  itsellään  ollut  vastausta,  mutta 
nyt  etsintä  on  tuottanut  tulosta.  Tekijä 
on  löytynyt. 

Vastapäätä  kahvipöydän  äärellä  istuu 
vaalea  nainen,  joka  puhuu  innoissaan 


Iisalmesta  ja  sen  kulttuurielämästä. 
Hänen  mukaansa  kaupunki  on  täynnä 
luovia  ja  kiinnostavia  ihmisiä,  minkä 
vuoksi  sieltä  on  syntynyt  maailmalle 
paljon  hyviä  juttuja.  Yksi  niistä  on  tie¬ 
tokonetaiteen  alakulttuurissa  tunnettu 
demoskeneryhmä  Byterapers. 

Graffitin  takana  on  Riikka-Liisa 
Kajanus,  Turun  yliopiston  maiseman- 
tutkimuksen  opiskelija  ja  mediakas- 
vattaja,  joka  työskenteli  viime  vuosi¬ 
kymmenen  vaihteessa  MySpacella  El 
Segundon  toimistossa,  Yhdysvaltojen 
länsirannikolla,  ja  muutti  2011  takaisin 
Suomeen.  Hän  on  Byterapersin  kanssa 
samalta  paikkakunnalta,  lähes  samaa 
ikäluokkaa  ja  kertoo  jollain  etäisellä 
tasolla  tienneensä  ryhmästä  jo  pitkään. 

Julkista  taidetta  katukuvaan 

”Graffitihan  sijaitsee  Iisalmen  pääväy¬ 
lällä,  alikulkusillassa  josta  pääsee  kau¬ 
punkiin.”  Se  on  sama  seinä,  jolle  joskus 
1990-luvulla  ilmestyi  teksti  ”Nolou,  the 
best  rappers  in  town”,  Kajanus  selittää. 
”Se  oli  minun  sukupolvelleni  sellainen 
maamerkki:  aina  kun  tuli  Iisalmeen, 
näki  ensimmäiseksi  sen.  Siksi  halusin 
pääväylälle  jotain  erityistä.” 

Väylä  oli  keskeinen  myös  kaupungin 
mielestä,  jonka  luvalla  ja  jonka  kans¬ 


sa  yhteistyössä  graffitit  tehtiin.  Vaikka 
teoksia  tehtiin  useampi  eri  puolille  kau¬ 
punkia,  niin  juuri  tuon  paikan  osalta 
kaupungin  teknisen  viraston  kanssa  käy¬ 
tiin  pitkiä  keskusteluja  siitä,  saadaanko 
seinät  edes  käyttöön,  jälkeenpäin  ei  ole 
tullut  mitään  valituksia”,  Kajanus  toteaa 
hiukan  huojentuneen  oloisena. 

Graffitin  tarina  alkoi,  kun  Kajanus  oli 
pitämässä  valokuvauskurssia  Iisalmen 
kuvataidekoululle  muutama  vuosi  sitten. 
Yksi  oppilaista,  13-vuotias  Veera,  esitteli 
kuvaamiaan  kohteita,  harmaita  seiniä 
hakaristeineen  ja  esitti  ratkaisevan  ky¬ 
symyksen:  ”Miksi  Iisalmessa  ei  ole  kuin 
töhryjä?”  Se  sai  valokuvausopettajana 
toimineen  paluumuuttajan  pohtimaan 
ympäristöään  uudella  tavalla  ja  tarttu¬ 
maan  toimeen.  ”Kaupunki  oli  aika  an¬ 
kea.  Halusin  siihen  muutosta.” 

Riikka-Liisa  kertoo  olleen  alusta  asti 
selvää,  että  kuvaan  haluttaisiin  monen¬ 
laisia  asioita,  joista  Iisalmi  voisi  olla  yl¬ 
peä.  "Lähetin  tammikuussa  2015  ekat 
kuvat  paikasta  graffitin  toteuttaneelle 
ryhmälle.”  Alkuperäinen  idea  oli  maalata 
toiselle  puolelle  tunnelia  ihmemaa  Ozin 
kohtaus,  jossa  tie  johdattaa  joukon  kohti 
kaupunkia  -  aivan  kuten  tunnelin  läpäi¬ 
sevä  tie  vie  ihmiset  Iisalmen  keskustaan. 
Kuva  olisi  sisältänyt  erilaisia  merkkihen- 


66  5KRDLLI  2017.4 


kilöitä,  ja  toisella  puolella  olisivat  yhdis¬ 
tyneet  kaupungin  siluetti  ja  nimi. 

Graffitin  toteutus 

Suunnitelma  muuttui  ja  hioutui  eri 
tahojen  yhteistyönä,  mutta  tärkeim¬ 
mät  piirteet  alkuperäisestä  ideasta,  eli 
kaupungin  siluetti  sekä  Byterapers-  ja 
Nolou- tekstit  jäivät  mukaan  lopulli¬ 
seen  kuvaan.  Kesällä  2015  Iisalmen 
kaupunki  hyväksyi  suunnitelman  ja 
sen  jälkeen  päästiin  toteutukseen. 

Graffitin  maalasi  kolmihenkinen 
Bo-Axel-ryhmä.  Itse  kuva-aiheen 
tarkka  sisältö  hioutui  ja  tarkentui  pik¬ 
kuhiljaa  prosessin  edetessä.  Vaikka 
kyseessä  on  graffiti,  siinä  on  yksi  By- 
terapersiin  liittyvä  tekninen  erityispiir¬ 
re:  Byterapers-tekstin  mustaa  väriä  on 
maalattu  osin  myös  siveltimellä,  vaikka 
kaikki  muu  on  tehty  spraykannuilla. 

Tekijät  myös  havahtuivat  jossain 
vaiheessa  maalausta  siihen,  että  ohi 
kulkevat  lapset  jäivät  tavaamaan  teks¬ 
tin  kohtaa  "rapers”.  Koska  konteksti 
ei  välttämättä  avaudu  kaikille  aivan 
oikein,  pelasi  ryhmä  varman  päälle 
piilottamalla  osan  tekstistä  taktisesti 
sijoitettujen  pensaiden  taa. 

Byterapers-nimi  valikoitui  demos- 
kenen  alkuaikoina,  kun  toimittiin  vie¬ 
lä  hyvin  rajallisella  prosessoriteholla 
toimivilla  tietokoneilla.  Saadakseen 
demoja  aikaiseksi  oli  ohjelmoinnissa 
käytettävä  erityisen  paljon  luovuutta  ja 
erilaisia  jippoja.  Nimi  viittaa  hakkerei- 
hin,  jotka  pyrkivät  ylittämään  laittei¬ 
den  tekniset  rajat  koodinsa  avulla. 

Kehun  Bytejunan  päällä  olevia  lentä¬ 
viä  diskettejä  ja  bittejä  ja  Kajanus  ker¬ 
too  niiden  olevan  täysin  graffitin  teki¬ 
jöiden  käsialaa.  Maalaus  ja  sen  elävät 
yksityiskohdat  ovat  saaneet  muiltakin 
positiivista  palautetta.  Esimerkiksi  Pa¬ 
riisin  kevät  -yhtyeen  kosketinsoittaja 
Ilari  Kivelä  on  ylistänyt  Facebookissa 


graffitia  Byterapersin  saaman  huomi¬ 
on  vuoksi.  "Vaikkei  ole  edes  Iisalmes¬ 
ta”,  tarkentaa  Kajanus. 

"Tietenkin  tällaisissa  projekteissa 
joutuu  miettimään  taiteen  asemaa, 
mikä  on  se  taide  siinä,  mutta  teos  ker¬ 
too  kaupungin  historiasta  ja  potentiaa¬ 
lista”,  toteaa  Riikka-Liisa  ja  jatkaa  poh¬ 
dintaansa  siitä,  voiko  julkisella  taiteella 
vaikuttaa  myös  yleiseen  ilmapiiriin. 
"Ehkä  voi,  koska  se  on  levittäytynyt 
yleiseen  keskusteluun,  lehtijuttuihin  ja 
niin  edelleen.  Sellainen  kiva  työväline.” 

Byterapers  mukaan  graffitiin 

Mutta  miten  Byterapers  lopulta  pää¬ 
tyi  kuvaan?  ”Se  oli  monen  tekijän 
summa,”  toteaa  Kajanus.  Tärkeää  oli 
Iisalmen  kulttuuriperintö,  johon  Byte¬ 
rapers  kuului  keskeisesti.  "Nämä  ovat 
meidän  1980-90-luvun  historiaamme, 
jota  pitää  ylläpitää  ja  muistaa.”  Seinän 
legendaarinen  Nolou-teksti  haluttiin 
säästää,  mutta  Kajanus  halusi  mukaan 
myös  muita  alueen  erityispiirteitä. 

"Kuten  kerroin,  Byterapers-ryhmä  oli 
periaatteessa  jo  jossain  määrin  tiedossa¬ 
ni.”  Tieto  graffitia  varten  tyhjennetystä 
seinästä  levisi  sosiaalisessa  mediassa, 
ennen  kuin  graffitihankkeesta  tiedettiin 
laajemmin.  Moni  paikallinen  kaipasi 
seinästä  graffitipohjustuksen  vuoksi 
poistettua  Nolou-tekstiä.  Samassa  ket¬ 
jussa  yksi  kirjoittajista  myös  totesi,  että 
kaikki  "Byterapers-logotkin  on  jo  tai¬ 
dettu  hävittää  kaupungista,  prkl!” 

Tilaisuus  oli  liian  hyvä  jätettäväksi 
käyttämättä.  Kajanus  kertoo  käyneen¬ 
sä  lukemassa  Byterapersista  kertovaa 
wikipediasivua  ja  ryhmän  verkkosi¬ 
vua.  ”Se  verkkosivu  oli  negatiivina. 
Mustalla  pohjalla  valkoinen  teksti!” 
Kajanus  myös  tutki  YouTubesta  By¬ 
terapersin  tuotoksia,  kuten  demoja  ja 
ryhmän  toimintaa  muistelevaa  video¬ 
ta.  "Kyse  on  ihmisten  tekemisistä,  kult- 


Graffiti  tekovaihees¬ 
saan.  Tässä  kohtaa  lo¬ 
gon  loppuosa  on  vielä 
sensuroimatta. 


Byterapers  on  yksi  maailman  vanhim¬ 
mista  edelleen  toimivista  demoryhmistä. 

Se  on  perustettu  1986  Iisalmessapa 
ryhmä  osallistuu  yhä  audiovisuaalisilla 
ohjelmillaan  eli  introilla  ja  demoilla 
kilpailuihin  Suomessa  ja  muualla 
Euroopassa. 

Byterapers  järjesti  1 980-1 990-1  ukujen 
vaihteessa  useita  demokilpailuja  ja  oli 
näin  mukana  luomassa  demokilpailujen 
nykyaikaista  formaattia,  jossa  kilpailun 
voittaja  muotoutuu  tapahtumassa  pai¬ 
kalla  olevien  äänestyksen  tuloksena. 

Byterapers  oli  myös  ensimmäisten 
joukossa  järjestämässä  suomalaisia 
demotapahtumia.  Demopartyja  on  yli¬ 
päätään  Suomessa  järjestetty  vilkkaasti, 
ja  tapahtumiin  saapuu  usein  osallistujia 
myös  muista  maista.  Partyjen  rinnakkais- 
tapahtumina  voi  nähdä  LAN-partyt  ja 
erilaiset  pelifestivaalit. 

Demoskenestä  saa  lisätietoa  vaikkapa 
Ylen  vuonna  2010  verkkoon  tuottamasta 
seitsenosaisesta  Demoskene-dokumen- 
tista:  areena.yle.fi/1  -1 295277 

tuurisesta  toimimisesta  ja  paikallisesta 
perinnöstä.  Eniten  ehkä  iski  demoske- 
nen  yhteisöllisyys”,  hän  selittää. 

Graffitissa  on  mukana  myös  esi¬ 
merkiksi  Kekkonen,  Spede  sekä  Keke 
Rosberg,  joka  formulauransa  alussa 
ajoi  Iisalmen  kauppahallin  takana  ole¬ 
valla  mikroautoradalla.  "Rosberg  ei 
ole  tiettävästi  käynyt  katsomassa  tätä. 
Odotan  innolla  mitä  Keke  sanoisi  tästä 
teoksesta.” 

Maalausprosessin  aikana  myös  No¬ 
lou-  throw  upin  mysteeri  paljastui,  kun 
alkuperäiseksi  taiteilijaksi  esittäytynyt 
henkilö  tuli  kertomaan  tekstin  taus¬ 
toja.  Ilmeisesti  näitä  Iisalmen  parhaita 
räppäreitä  ei  koskaan  ollut  olemassa, 
mutta  teksti  on  kulttuurihistoriaa  joka 
tapauksessa.  "Kekkonen  oli  suunnil¬ 
leen  yhtä  pitkään  vallassa  kuin  Nolou, 
tosin  graffitissa  Noloun  betoni  mur¬ 
tuu”,  Kajanus  vertailee. 

Kajanus  harmittelee,  ettei  heidän 
tempauksensa  ole  vielä  aktivoinut  mui¬ 
ta  ryhmiä  samankaltaiseen  digitaali¬ 
sen  kulttuuriperinnön  kunnioitukseen. 
"Joku  voisi  tulla  tekemään  vaikka  peli- 
kulttuurista  samantapaisen  jutun  -  se 
olisi  hyvä  meidän  yhteisöllemme.” 

Alkuperäinen  Nolou-graffiti,  johon  myös  uudessa  työssä  viitataan. 


Retrointoa  ja 
sukupolvinostalgiaa 

Jatkamme  vielä  hetken  omien  1980-  ja 
90-lukujen  kokemustemme  kertaamis¬ 
ta  ja  mietimme  teknologiaan  liittyvää 
kulttuuriperintöä  ja  retrointoa.  ”Nythän 
on  tulossa  muun  muassa  Commodore 
64  Mini.  Ehkä  tuo  80-90-lukujen  kult¬ 
tuuri  nousee  uudelleen  esille  nyt.  Johtuu¬ 
ko  se  ikäryhmän  nostalgiasta  vai  mistä, 
mutta  se  tuntuisi  olevan  jotenkin  pinnal¬ 
la.  Vähän  kuin  itselläkin,”  jatkaa  Kajanus. 

Kajanuksen  tietokoneharrastus  oli  as¬ 
tetta  yksinäisempää.  Hän  kertoo  pelan¬ 
neensa  kasetilta  ladattavia  pelejä  omalla 
Commodore  64:llään,  mutta  hänellä  ei 
ollut  tuohon  aikaan  tietokoneista  kiin¬ 
nostuneita  ystäviä.  Koodaamistakin  hän 
olisi  aikoinaan  halunnut  opetella,  mutta 
kun  kokeilu  ei  tuottanut  tulosta,  harras¬ 
tus  jäi. 

”Ostin  Savonkadun  kirjakaupasta 
koodauskirjan  ja  yritin  opetella  sieltä”, 
kertoo  Kajanus,  mutta  kun  hän  kirjoitti 
koneelle  muutamia  valmiita  koodinpät¬ 
kiä,  eikä  mitään  tapahtunut  niin  kirja  jäi. 
”En  nyt  jälkeenpäin  ajatellen  edes  tiedä 
oliko  se  kirja  tarkoitettu  Commodorelle”. 

Myöhemmin  löytyi  myös  muutamia 
tietokoneista  kiinnostuneita  kavereita  ja 
Kajanus  kävi  pelaamassa  lähellä  asuvien 
sisarusten  kanssa.  ”Heillä  oli  Amiga  500, 
jolla  oli  parempia  pelejä.  Tai  ainakin  ne 
tuntuivat  kehittyneemmiltä  kuin  ne  mitä 
pelasin  itse  kasetilta.  Toisaalta  suhteeni 
omaan  Commodore  64:ään  oli  lämmin.” 

”Tulee  myös  mieleen  miten  omat 
polut  ovat  kulkeneet,  kun  itsellä  oli  ai¬ 
koinaan  Commodore  64,  ja  että  olenko 


ehkä  missannut  jonkun  oman  kutsu¬ 
mukseni.  Asuin  nuorisotalon  vieressä, 
mutten  koskaan  käynyt  siellä.  Myö¬ 
hemmin  olen  tajunnut,  että  siellä  taisi 
tapahtua  aika  hienoja  juttuja.  Nuoriso¬ 
talon  montussa  ovat  aloittaneet  soit¬ 
tamisen  monet  muusikot  ja  ilmeisesti 
siellä  oli  joku  nuoriso -ohjaaja,  joka 
tuki  myös  Byterapersia.” 

Demoskene  kulttuuriperintönä 

Byterapers-ryhmään  kuuluva  Skrol- 
lin  toimittaja  Jukka  O.  Kauppinen, 
skenenimimerkiltään  Grendel,  kertoo 
nuorisotalon  Pete  Kauppisen  kan¬ 
nustaneen  ryhmän  toimintaa.  Bytera- 
pers  järjesti  nuorisotalolla  demopartyt 
1990-luvulla,  ja  talon  yläkerrassa  teh¬ 
tiin  vuonna  1997  The  Par tyilla  julkais¬ 
tu  Yadot  Klimon  -demo  MS-DOSille. 


Yadot  Klimon  on  esimerkki  de- 
moskenen  ja  laajemminkin  tuon  ajan 
tietokoneharrastamisen  erityispiir¬ 
teistä.  Kaksi  ryhmän  jäsentä,  toinen 
nimimerkiltään  Sivu,  vei  teoksen  ki¬ 
saamaan  Tanskassa  järjestettyyn  The 
Party  -demotapahtumaan  joulukuussa 
1997.  Demoa  koodannut  Sivu  Bytera- 
persista  kertoo  tehneensä  viimeisiä 
korjauksia  tuotokseen  vielä  Tanskas¬ 
sa,  partyjen  tapahtumapaikalla. 

Suomessa  demoskenen  toiminta  on 
erityisen  aktiivista.  Luova  musiikin, 
kuvan  ja  ohjelmointitaitojen  kautta 
kilvoittelu  ja  uuden  luominen  omasta 
halusta,  ilman  kaupallisia  tai  muuten 
laajasti  tunnustettuja  päämääriä  on 
erittäin  suomalaista.  Tietotekniik¬ 
kaan  liittyvä  kulttuurinen  kehitys  on 
kuitenkin  niin  nopeaa,  että  mikäli 
kentällä  tapahtunutta  ei  tallenneta  ja 
aktiivisesti  muisteta,  voi  olla  hyvin 
vaikea  enää  suhteellisen  lyhyenkään 
ajan  päästä  kunnollisesti  ymmärtää 
alan  historiallista  kehitystä,  toimin¬ 
tatapojen  syitä  ja  tapahtuneita  muu¬ 
toksia. 

Demoskenessä  heijastuu  teknolo¬ 
gian  ennakkoluuloton  käyttö  ja  uuden 
kehittäminen,  jotka  voi  nähdä  monin 
tavoin  pioneerityönä  tietokonekult- 
tuurin  saralla.  Toisaalta  alakulttuu¬ 
reihin  liittynee  aina  jonkinasteista 
sisäpiiriläisyyttä  ja  ehkä  tätä  kautta 
laajemmasta  kulttuurisesta  konteks¬ 
tista  unohtumista.  Kajanuksen  graf- 
fitiprojekti  toimii  tarpeellisena  siltana 
alakulttuurin  ja  julkisen  välillä.  Se 
vaalii  niin  Iisalmen  paikallista  kult¬ 
tuuriperinnettä  kuin  kansainvälistä 
tietokonekulttuuriakin.  & 

IHAN 

PAKKO 

PELATA 

Kuole  Rufus,  kuole! 


Kuluneena  syksynä 
pelimanian, 
pakkomielteen  ja 
sniiduilun  vektorit 
kohtasivat  ja  jättivät 
henkisesti  tyhjäksi. 


Teksti:  Tapio  Berschevvsky 
Kuvat:  Toni  Kortelahti, 
Tapio  Berschevvsky 


Paheeni  on  ostaa  pelejä.  Ostan 
pelejä  Steamista,  GOGista, 
Originista,  uPlaysta,  Humble 
Storesta,  erinäisistä  lunastettavia  koo¬ 
deja  myyvistä  kolmannen  osapuo¬ 
len  nettikaupoista  ja  aivan  erityisesti 
Humble  Bundleina. 

Ostan  pelejä,  vaikka  en  ehdi  pelata 
edellisiä.  Koska  tunnistan  jonkun  teki¬ 
jän,  josta  pidän.  Tai  tiedän  yhden  pe¬ 
lin  viiden  pelin  ryppäästä,  koska  olen 
pelannut  sitä  15  vuotta  sitten  ja  voisin 
ehkä  pelata  uudelleen.  Tai  kun  tuntuu 
naurettavan  halvalta  saada  kymmeniä 
pelejä  pieneen  hintaan. 

Steam-kirjastossani  on  212  teosta.  Se 
ei  ole  ihan  hirveän  paljon,  mutta  val¬ 
taosa  siitä  on  kerääntynyt  viimeisen 
kahden  vuoden  aikana  sen  jälkeen, 
kun  palasin  pc-pelaamiseen  vuosi¬ 
kymmenen  konsolirupeaman  jälkeen. 
Toisaalta  se  on  vain  pintaa.  Humble 
Bundlessa  minulla  nimittäin  on  noin  6 
sivua  lunastamattomia  avaimia  pelejä 
varten. 

Suurin  ongelma,  joka  tästä  aiheu¬ 
tuu,  on  syyllisyydentunne.  En  ole  sen 
kanssa  ainoa.  Vähän  väliä  peleistä  kes¬ 
kusteltaessa  tulee  vastaan  ajatus  ”ostan 
enää  vain  pelejä,  joita  aion  pelata  heti”. 
Vaihtoehtoja  tuntuu  olevan  vain  kaksi: 
pelien  ostamisen  lopettaminen  tai  jo 
ostettujen  läpikäynti.  Tämähän  ei  ole 


loogista,  mutta  taisin  jo  mainita  pak¬ 
komielteen. 

Tästä  voi  ehkä  arvata,  että  käsissäsi 
ei  varsinaisesti  ole  artikkeli,  vaan  tämä 
on  lähinnä  hämäys,  jolla  pakotan  itse¬ 
ni  lukijoita  hyväksikäyttäen  käymään 
läpi  pelejä  pois  listalta,  Jotta  voin  ostaa 
kaikki  jouluksi  julkaistavat  jatko-osat 
suosikkisarjoihini. 

Suoraan  suohon,  vahingossa 

Aloitin  siis  projektin.  Aion  kokeilla  jo¬ 
kaista  ikinä  Steamin  aleista  tai  Humble 
Bundleista  ostamaani  peliä,  jota  en  ole 
vielä  testannut.  Koska  heti  kättelyssä 
tiesin,  että  tämä  tulee  olemaan  raskas¬ 
ta,  päätin  aloittaa  todennäköisellä  suo¬ 
sikilla:  Deponia. 

Pointnclick-seikkailupeli  Deponi- 
an  kauniista  grafiikasta  tulee  mieleen 
Monkey  Island  3.  Tuotantoarvot  on 
monelta  muultakin  osin  kohdallaan. 
Musa  on  kaunista.  Puzzlet  kohtuulli¬ 
sia.  Olin  valmis  rakastamaan. 

Harmi  vain,  että  keskeinen  hahmo 
on  täysi  ääliö  ja  pelin  juonena  typerä 
runkkufantasia  taivaalta  tippuvasta 
täydellisestä  naisesta,  jonka  ajatuksia 
voi  kontrolloida  kaukosäätimellä. 

Päähahmo  Rufus,  joka  ei  jätä  lää- 
hättämäänsä  naista  rauhaan  edes  usei¬ 
ta  kertoja  suoraan  käskettäessä,  on 
toksisen  maskuliinisuuden  oppikirja. 


Toisaalta  Rufus  on  niin  monella  muul¬ 
lakin  tavalla  raivostuttava,  että  pitäisi 
ehkä  puhua  vain  yleisemmästä  toksi¬ 
sesta  paskuliinisuudesta. 

Tämä  ei  alkanut  hyvin,  mutta  aina¬ 
kin  pääsen  varoittamaan  heti.  Älkää 
pelatko  Deponiaa,  se  ei  ansaitse  teitä. 
Sääli,  sillä  audiovisuaalisesti  näin  hie¬ 
noja  seikkailupelejä  ei  näe  ihan  joka 
päivä. 

Takaiskusta  huolimatta 

Seuraavaksi  kahlasin  yhdessä  viikonlo- 
ipussalzpiSpacebaseDF-9:n,TinyBridge: 
Ratventuren  ja  Project  Highrisen.  Vä¬ 
hän  ohuita  pelejähän  nämä,  mutta  ai¬ 
nakaan  rakentelu  ei  ketuttanut  kertaa¬ 
kaan. 

Okhlos:  Omega  taas  jätti  jäätävän 
kylmäksi.  En  tule  ikinä  käynnistämään 
sitä  toiste,  vaikka  antiikin  Kreikka  on 
sitä  historiaa,  jolle  sydämeni  sykkii 
eniten. 

Jatkoin  antiikissa  7  Grand  Steps , 
Step  1:  What  Ancients  Begatin  kanssa. 
Nimeä  on  riittämiin,  mutta  lautapeli- 
mäistä  kokemusta  lopulta  aika  vähän. 
Luotsasin  silti  sukuani  savimajoista 
herruuteen  yhden  yön  ajan  ja  olin  seu- 
raavana  päivänä  väsynyt  töissä.  Kroko¬ 
tiilit  söivät  useita  serkkuja. 

Yhden  syyskuisen  vapaapäivän  ai¬ 
kana  testasin  putkeen  A  Virus  Named 

Tunnelmallisin  peli  hyvin  pitkään  aikaan.  What  Remains  of  Edith  Finchiä  on  helppo  suositella  kaikille. 
Aina  voi  sitten  vihata  niitä,  jotka  ei  tykkää. 


TOMia ,  Girls  Like  Robotsia ,  Beat  Ha- 
zardia ,  Dusty  Revengeä ,  Ellipsisiä ,  Fiat 
Heroesia  ja  Expandia.  Näistä  ei  ole  yh¬ 
tään  mitään  sanottavaa.  Jälkikäteen  en 
edes  muista  mitä  pelejä  Beat  Hazard 
tai  Dusty  Revenge  olivat  katsomatta 
screenshotteja.  Suoraan  sanoen  niistä¬ 
kin  vähän  huonosti.  Sen  jälkeen  rajoi¬ 
tin  uudet  pelit  yhteen  per  päivä,  jotta 
en  tuupertuisi  matkalla. 

Väliaika,  jolloin  on  kivaa 

Tässä  välissä  luovutin  hetkeksi  ja  os¬ 
tin  Life  Is  Strange:  Beyond  The  Stormin 
sekä  pelasin  ensimmäisen  episodin. 
Ah,  niin  ihanaa.  Saisipa  useammassa 
pelissä  pelata  angstista  teiniä.  Muu¬ 
tenkin  kuin  japsiroolipeleissa  siis.  En 
yleensä  jaksa  japsiropeja. 

Jatketaan  kävellen 

Life  Is  Strangen  ihanuuden  takia  pää¬ 
tin  jatkaa  listalta  löytyvien  kävelysimu- 
laattorien  parissa.  Melkein  kaikissa  pe¬ 
leissä  nimittäin  on  aivan  liikaa  itseään 
toistavaa  mättöä.  Näissä  ei. 

Lähdin  liikkeelle  Firew at chiliä.  Kuu¬ 
mottava  tarina  palovartija-amatöörin 
ensimmäisistä  työkuukausista  on  niin 
kova,  että  sen  pelaamatta  jättämisen 
pitäisi  olla  lakisääteisesti  validi  syy 
kickbannata  ihmisiä  irkkikanavilta. 

Tosin  sitä  seuranneeseen  What  Re¬ 
mains  of  Edith  Finchiin  verrattuna 


Lirewatch  oli  kevyttä  kamaa.  Ihastut¬ 
tavilla  ja  puistattavilla  tavoilla  kiero 
What  Remains  of  Edith  Linch  on  vuo¬ 
den  kevyesti  paras  ja  yllättävin  peli  ja 
ehkä  Witcher  3:n  jälkeen  paras  tarinal- 
linen  peli  tältä  vuosikymmeneltä.  Olen 
puhunut. 

Seuraavaksi  testiin  tuli  The  Beginners 
Guide.  Ajatuksia  herättäneessä  teok¬ 
sessa  kuljetaan  läpi  fiktiivisen  amatöö- 
ripelinkehittäjän  taidepeleistä  tehdystä 
koosteesta.  Peli  ihastutti  ajoittain  aika 
rasittavaksi  äityvästä  pseudofilosofisia 
pelinkehitysjuttuja  selittävästä  kerto¬ 
jasta  huolimatta.  Tämä  oli  jäätävän 
ruma,  teennäinen,  kaunis  ja  hieno  yh¬ 
täaikaa.  Ei  missään  nimessä  samassa 
laatuluokassa  kuin  Firewatch  tai  Edith 
Finch,  mutta  kannatti  pelata. 

Kokeilin  myös  viimeinkin  suoma¬ 
laista  INFRAa ,  jossa  kuljetaan  fiktiivi¬ 
sessä  keskieurooppalaisessa  kaupun¬ 
gissa  korjaamassa  budjettileikkausten 
seurauksena  rapistuvaa  infrastruk¬ 
tuuria.  Teos  on  hieno,  poikkeukselli¬ 
nen  ja  suositeltava  -  muutenkin  kuin 
suomalaisuuden  vuoksi.  Lisäksi  siinä 
puhutaan  suorastaan  hulvatonta  ral- 
lienglantia.  ”Ei  bäk  öv  sbiör  bädöriis” 
on  nyt  vakioheittoja  kotona,  kun  jokin 
laite  tarvitsee  uudet  paristot. 

Näiden  jälkeen  rentouduin  hetken 
Everythingin  parissa.  Everythingissä 
pelataan  nimensä  mukaan  kaikkea 


mahdollista.  Välillä  ohjataan  alku- 
hiukkasia,  välillä  kamelia,  välillä  lintua 
ja  välillä  galaksia.  Samalla  kuunnellaan 
taustalla  iki-ihanan  Alan  Wattsin  hyp¬ 
noottista  pohdiskelua  olemisen  todel¬ 
lisesta  luonteesta.  Ehdotan,  että  ala- 
asteen  opetussuunnitelmaan  lisätään 
joka  aamuun  ensin  tunti  pikkukivien 
järjestelyä  värin  ja  koon  mukaan  ja  sen 
jälkeen  puolen  tunnin  sessio  Everyt- 
hingiä.  Olisimme  kansakuntana  ter¬ 
veempiä. 

Toinen  väliaika 

Lokakuun  lopussa  julkaistiin  toinen 
episodi  Life  Is  Strange:  Beyond  The 
Stormiin.  Sori!  Ihan  pieni  tauko  vain! 

Pääosin  toissijaista  hyppelyä 

Tasohyppelyjen  aika.  Minä,  kuten  ehkä 
joku  muukin,  turhauduin  kovaa  Rick 
Dangerousiin  lapsena.  Siinä  nimittäin 
kuoli  tosi  tosi  tosi  paljon  tosi  tosi  tosi 
turhauttaviin  ansoihin. 

No,  joku  oli  ajatellut,  että  on  hyvä 
idea  kloonata  Rick,  mutta  poistaa  puo¬ 
let  ominaisuuksista.  1001  Spikes  on 
Rick  Dangerous  -klooni  jopa  niin  pit¬ 
källe,  että  päähahmo  näyttää  Rickiltä. 
Tai  siis,  no.  Näyttäisi  Rickiltä,  mutta  on 
rumempi  ja  yksinkertaisempi  verrattu¬ 
na  esikuviinsa,  kuten  nyt  keskimäärin 
pikseligraffa  indiepeleissä  ylipäätään. 

1001  Spikes  vaatii  tietynlaista  maso- 

kismia  pelaajalta.  Pelidesign  pyö¬ 
rii  Rickin  tapaan  sen  ympärillä,  että 
kahden  sekunnin  välein  joku  uusi 
epäreilu  ansa  tulee  seinästä,  lattiasta, 
katosta  tai  jostain  muualta  ja  tappaa. 
Äkkikuoleman  määrästä  tulee  mie¬ 
leen  VW  VW:  n  huikea  Veni,  Vidi, 
Vici  -kohta,  jota  taisin  aikanaan  yrittää 
noin  tuhat  kertaa  ennen  ensimmäistä 
onnistumista.  Olisipa  uusi  VVVVVV. 

Slime-sanissa  taas  hyppii  limapallero. 
Vähän  siis  Gishin  tapaan,  mutta  paljon 
huonommin.  Kentät  ovat  tylsiä,  graf- 
fatyyli  omaperäisellä  tavalla  rumaa,  ja 
unohdin  tästä  oikeastaan  kaiken  muun 
heti  quitattuani. 

Ninja  Pizza  Girlsissä  jaksoin  viilettää 
muutamanakin  iltana.  Pizza  on  pak¬ 
ko  saada  äkkiä  perille,  ja  siihen  paras 
keino  on  tunnetusti  lähettää  parkour- 
pizzaninj a  juoksemaan  kaupungin  kat¬ 
tojen  halki  tomaattilätty  kainalossaan. 

Eihän  tämä  mikään  huippulaadukas 
ollut,  mutta  tässä  vaiheessa  projektia 
kohtuullinenkin  tuntuu  kakulta,  ja 
toisaalta  vauhtia  pelissä  kyllä  riittää. 
Sujuvat  juoksut  kujien,  kattojen  ja  par¬ 
vekkeiden  läpi  tuntuivat  tyydyttäviltä, 
ja  pizza  nyt  on  aina  pizzaa. 

Kosmokseen  ja 
mikrokosmokseen 

Marraskuussa  lähdin  avaruuteen  Wa- 
king  Marsin  myötä.  Erikoinen  ja  nä¬ 
tillä  tavalla  ruma  tasohyppelypuzz- 
leseikkailu,  jossa  kasvatetaan  Marsin 
uumenissa  outoja  kasveja,  ei  jaksanut 
kiinnostaa  sekään  yli  tuntia. 

Seuraavaksi  kokeilin  sitä  toista  ava¬ 
ruutta,  jossa  asuu  höyrybotteja.  Ruot¬ 
salaisten  keksimä  Steamworld  Heist 
on  aika  hauska  sivulta  kuvattu  vuoro - 


pohjainen  strategia.  Sekään  ei  kanna 
montaa  iltaa,  mutta  muutaman  taiste¬ 
lun  ajan  oli  erittäin  kivaa.  Pelasin  sen 
innostamana  myös  täysin  eri  genreä 
olevan  Steamworld  Digin ,  joka  oli  kak¬ 
sikosta  parempi.  Tässä  on  se  huono 
puoli,  että  nyt  tekee  mieli  ostaa  juuri 
julkaistu  Steamworld  Dig  2.  En  kuiten¬ 
kaan  anna  periksi. 

Kutsuin  sen  sijaan  erään  hakkerin 
kylään  ja  pistimme  kolmistaan  tulille 
polyamorisen  Lovers  in  a  Dangerous 
Spacetimen ,  jossa  lähdetään  pelasta¬ 
maan  pikkuotuksia  ja  palauttamaan 
rakkautta  galaksiin  isolla  yhdessä  oh¬ 
jattavalla  aluksella.  Kaksistaan  se  ei 
oikein  suju,  mutta  kolmella  pelaajalla 
oli  oikein  mukavaa.  Neljällä  varmasti 
vielä  parempaa,  kunhan  kaikki  ovat 
sopivan  samanhenkisiä.  Parhaita  yh- 
teistyömoninpelisekoiluja  hetkeen. 

Yritin  pelata  myös  Morphop olista, 
joka  on  ainakin  videon  perusteella 
täynnä  yksityiskohtaista  grafiikkaa 
kasveista  ja  ötököistä.  Se  tosin  ei  suos¬ 
tunut  käynnistymään  oikein,  vaan 
tarjosi  aina  mustaa  ruutua  ja  sekoitti 
näytön  resoluutioasetukset,  kun  sen 
pakotti  sammumaan.  Sikäli  kokemus 
on  hyvin  autenttinen  simulaatio  pc- 
pelaamisesta  Windows  XP  -ajalta, 
mutta  en  innostunut  siitä.  Enkä  pääs¬ 
syt  kokeilemaan  itse  teosta. 

Ei  loppua  näkyvissä 

Syksyn  aikana  ehdin  purkaa  jonoa  yh¬ 
teensä  32  pelin  verran,  ja  niistä  muuta¬ 
mat  olivat  niin  surkeita  teoksia,  etteivät 
ansaitse  edes  mainintaa  tässä.  Mikä  on 
siis  jo  aikamoista  laatua,  kun  kerroin 
kuitenkin  sekä  Deponiasta  että  pelistä, 
joka  ei  käynnistynyt  lainkaan. 


Koodeja  halukkaille 

Humble  Bundleja  ostellessa  ei  voi 
helposti  välttyä  duplikaateilta.  Alla  siis 
muutama  ihka  ilmainen  Steam-koodi 
lunastettavaksi.  Koodit  voi  käyttää  vain 
kerran,  joten  kukin  menee  sille  Skrollin 
tilaajalle,  joka  ehtii  yrittää  ensin.  Tämä 
on  ikään  kuin  maksu  siitä,  että  teidän 
ansiostanne  sain  kasaa  vähän  raivattua. 
Jos  satut  olemaan  se  ekana  lehden 
käsiinsä  saanut,  niin  ole  reilu  ja  lunasta 
vain  yksi.  Kiitos.  <3 

ABZU 

G8XPB-57H3T-D4FV5 

Everything 

89NYL-TLFJ8-3QYYI 

GRAV 

69TZ0-9NMPA-KAQN9 

Human  Resource  Machine 
JEMN9-44QX6-FXEDA 

Mushroom  11 
PWR9C-W5TM5-WBMGF 


Kokeiltavaa  on  jäljellä  vielä  yli  sata 
nimikettä.  Talvesta  on  tulossa  aivoa 
raastavan  pitkä.  Seuraavaksi  listalla 
ovat  Event[o ],  Knight  Squad  ja  Ritu- 
als.  Paneudun  niihin  ihan  kohta. 

Annan  kuitenkin  itselleni  nyt  oi¬ 
keuden  yhden  pelin  ostamiseen  täksi 
jouluksi,  eli  Assassins  Creed  Origin- 
sin.  Kuka  nyt  ei  haluaisi  kiivetä  Gi- 
zan  pyramidien  huipulle  mukavasti 
kotisohvalta.  Sitä  paitsi  tarvitsen  te¬ 
rapiana  huikeaa  grafiikkaa,  sujuvaa 
ohjausta  ja  hiottua  mekaniikkaa.  An¬ 
saitsen  sen.  & 


Morphopolis  näyttää  hyvältä.  Tai  näyttäisi,  jos  se  latautuisi.  Omalla 
koneella  ei.  Harmi  sikäli. 


Everything  on  ainoa  peli  ikinä,  jossa  olen  pelannut  siitepölyä  ja  hen- 
gannut  yhdessä  kamusiitepölyhiukkasten  kanssa. 


71 


Suomessa  tehtiin  syksyllä  201 7  historiaa.  Euroopan  ensimmäinen  ammattilaisista  koos¬ 
tuva  pelimusiikkia  soittava  yli  20  hengen  orkesteri  soitti  debyyttikonserttinsa  Helsingin 
Finlandia-talolla. 


Teksti:  Tapio  Berschevvsky  Kuvat:  Game  Music  Collective 


Esimakua  konsertista  saatiin, 
kun  Game  Music  Collectiven 
viisi  sellistiä  yhdessä  beatbo- 
xaaja  Rudi  Rokin  kanssa  esittivät  As¬ 
sembly- tietokonefestivaalin  avaj  aisissa 
Skyrimin  pääteeman  sekä  Game  of 
Thrones  -sikermän. 

Varsinainen  idea  orkesterista  syntyi 
jo  syyskuussa  2016.  Lukas  Stasevskij 
oli  YouTubea  ja  Spotifyä  käyttäessään 
huomannut  pelimusiikin  suuren  suo¬ 
sion.  Videoita  ja  kappaleita  oli  pilvin 
pimein,  ja  soittokertoja  riitti.  Jotain 
kuitenkin  tuntui  puuttuvan. 

”  Kaikelle  muulle  musiikille  oli  omat 
orkesterinsa,  mutta  pelimusiikille  ei. 
Persoonallisen,  mielikuvituksellisen 
ja  hyvin  monipuolisen  pelimusiikin 
esittäminen  vaatii  korkean  ammattitai¬ 
don.  Kipinä  oman  pelimusiikkiin  eri¬ 


koistuneen  orkesterin  perustamiseen 
syttyi”,  Stasevskij  muistelee.  Yleisölle 
tulisi  tarjota  paras  mahdollinen  peli- 
musiikkielämys. 

Alkusoitto 

Orkesterin  taiteellinen  johtaja  Stasevs¬ 
kij  löysi  vastakaikua  muusikoissa  ja 
rakensi  yhdessä  manageri  Katariina 
Nybergin  kanssa  Euroopan  ensimmäi¬ 
sen  ison,  ammattimaisen  pelimusiik- 
kiorkesterin.  Mukaan  saatiin  palkittu 
nuori  kapellimestari  Eero  Lehtimäki. 

Ensimmäistä  kertaa  orkesteri  soitti 
yhdessä  huhtikuussa  2017,  jolloin  myös 
Game  Music  Collectiven  ensimmäinen 
pelimusiikkivideo  Video  Games  Medley 
julkaistiin  YouTubessa.  Syyskuun  kon¬ 
serttia  edelsi  erittäin  intensiivinen  har¬ 
joittelujakso  Finlandia-talolla. 


Orkesterin  toiminnan  mahdollis¬ 
tavat  sponsoreina  toimivat  Rovio  ja 
Veikkaus.  ”On  suuri  kunnia  saada 
heidät  mukaan  projektiimme.  Spon- 
soreidemme  kiinnostus  hankettamme 
kohtaan  kertoo  myös  pelimusiikki- 
ilmiön  merkittävyydestä”,  Stasevskij 
kiittelee. 

Projektin  edetessä  Game  Music  Col¬ 
lective  lähestyi  Assembly-tapahtumaa 
esiintymisestä.  Yhdessä  Assemblyjen 
pääjärjestäjä  Pekka  Aakon  kanssa  syn¬ 
tyi  lopullinen  idea  avajaisista.  Mainio 
aloitus  jätti  yleisön  nälkäiseksi  ja  myös 
Skrollissa  päätettiin  heti  konserttiin 
menemisestä. 

Debyytin  tunnelmia 

Konsertti  järjestettiin  20.  syyskuuta 
Finlandia-talolla.  Tilaisuus  oli  aulasta 

alkaen  omanlaisensa.  Näin  suurta  koti- 
housujen  ja  pelipaitojen  keskittymää  ei 
yleensä  näe  klassisen  orkesterin  kon¬ 
sertissa.  Tunnelma  oli  odottava  mutta 
kotoisa,  mukava  ja  kaikkea  muuta  kuin 
jäykkä  tai  hienosteleva. 

Yleisö  oli  vahvasti  mukana,  mutta 
kaikki  teokset  eivät  olleet  yhtä  tuttuja 
kaikille.  Tunnelma  hieman  heittelehti 
konsertin  aikana,  mutta  keskittynyt  ja 
epäuskoinen  ilo  koko  konsertin  ole¬ 
massaolosta  vallitsi  alusta  loppuun. 

Konsertin  juonsi  hyvinkin  letkeästi 
kapellimestari  Eero  Lehtimäki,  joka 
kertoi  kappaleiden  väleissä  peliaiheisia 
sukkeluuksia.  Kaikesta  paistoi,  että  la¬ 
valla  oltiin  lempiprojektin  parissa  rak¬ 
kaudesta  lajiin. 

Musiikkia  täydensi  suomalaisen  VJ 
Sellekhanksin  hieno  videotaide,  jonka 
lavan  taakse  projisoidut  hypnoottiset 
visualisoinnit  saivat  salin  välkkymään. 

Pokeri  tyhjensi  pajatson 

Parhaan  yhteistunnelman  nostatti 
Veikkaus-sikermä,  jossa  sponsorin  iki¬ 
vihreät  Lotto-  ja  Pokeri-teemat  sulau¬ 
tuivat  leikitellen  toisiinsa. 

Henkilökohtainen  huippukohta  oli 
kuitenkin  jo  alussa  soitettu  Monkey 
Islandin  teema.  Tippa  nousi  linssiin, 
vaikka  saman  sävelmän  on  kuullut 
kymmeninä  erilaisina  versioina  sen 
jälkeen,  kun  nautti  siitä  ensimmäistä 
kertaa  fm- synteesinä  viiden  pennin 
aktiivipurkeista. 

On  oletettavaa,  että  monella  muulla 
kuulijalla  oli  vastaava  kokemus  jostain 
toisesta  sävellyksestä.  Pelimusiikissa 
mielikuvat  parhaista  kappaleista  se¬ 
koittuvat  erottamattomasti  suloisiin 
vapaisiin  hetkiin  lempipelin  äärellä, 
missä  niihin  on  tutustunut. 


Tämä  nostalgia  yhdessä  huikeiden, 
lennokkaiden  sovitusten  kanssa  veivät 
yleisön  hurmokseen.  Teosten  välillä 
taputettiin,  vihellettiin,  ulistiin  ja  huu¬ 
dettiin  villisti  kuin  rokkikeikalla. 

Nautin  illasta  suuresti.  Ainoa  kritiik¬ 
kini  koskee  Final  Fantasy  -kappaleiden 
määrää.  Valitut  teokset  ovat  hienoja, 
mutta  kolmasosa  koko  illasta  yhtä  pe¬ 
lisarjaa  tuntuu  liioittelulta,  kun  maa¬ 
ilmassa  on  niin  paljon  laadukasta  ja 
monipuolista  pelimusiikkia,  mistä  am¬ 
mentaa.  Skrolli  toivoo  tässäkin  asiassa 
enemmän  diversiteettiä  tietokonekult- 
tuuriin. 

Tulevat  sävelet 

Kokemuksen  jälkeen  vallitsi  epäuskoi¬ 
nen  tunnelma.  Junaa  kohti  syysillassa 
kävellessä  koko  vartalo  kihelmöi.  Tätä 
pitää  vielä  joskus  saada  lisää.  Annoska- 
teudesta  kärsivät  voivat  suunnata  Yle 
Areena  -palveluun,  jossa  konsertti  on 
melkein  kokonaisuudessaan. 

Seuraavaksi  orkesteri  suuntaa  Tam¬ 
pereelle  ja  Turkuun,  joissa  järjestetään 
konsertit  näillä  näkymin  toukokuus¬ 
sa  2018.  Kiinnostuneet  löytävät  niistä 
ajallaan  tietoa  Game  Music  Collecti- 
ven  sometileiltä  ja  kotisivuilta  www. 
weplaygamemusic.com. 

Konserttien  lisäksi  Game  Music 
Collective  aikoo  myös  toimia  studio - 
orkesterina.  Tavoitteena  on  tiivis  yh¬ 
teistyö  peliyhtiöiden  kanssa.  Uskon, 
että  sitä  kautta  pääsemme  viemään 
pelimusiikkia  entistä  pidemmälle”, 
Stasevskij  kertoo. 

Skrolli  toivottaa  Game  Music  Col- 
lectivelle  pitkää  uraa  ja  menestystä.  & 


Lukas  Stasevskij  halusi  tarjota 
parhaan  mahdollisen  peli- 
musiikkikokemuksen  yleisölle. 
Tästä  halusta  syntyi  Game 
Music  Collective. 


Esitetyt  kappaleet 

Final  Fantasy  VII  -  Opening  Theme 
and  Bombing  Mission 

Säv.  Nobuo  Uematsu 
Sov  Jonne  Valtonen 

Monkey  Island 

Säv  Michael  Land 

Undertale  Medley 

Säv.  To  Fox 

Sov.  Roger  VVanamo 

Journey-Apotheosis 

Säv  Austin  VVintory 
Sov  Roger  VVanamo 

Final  Fantasy  Vili  Battle  Medley 

Säv  Nobuo  Uematsu 
Sov  Jonne  Valtonen 

Secret  of  Mana  -  Fear  of  the  Hea- 
vens 

Säv  FUrokJ  Kikuta 
Sov  Roger  VVanamo 

Final  Fantasy  Airship  Medley 

Säv.  Nobuo  Uematsu 
Sov  Roger  VVanamo 

Mega  Man  2,  3f  4  ja  5 

Säv  Takashi  Tateishi,  Yasuaki  Fujita, 
Mi  näe  Fujii,  Yoko  Shimomura 

Chrono  Trigger  Medley 

Säv  Yasunori  Mitsuda 
Sov  Jani  Laaksonen 

Veikkaus  Medley  -  Pokeri  -  Lotto  - 
Numerojytä 

Säv  Kimmo  Koskinen ,  Sakari  Kuos¬ 
manen ,  Matti  Tuominen 
Sov  Jani  Laaksonen 

Angry  Birds  Medley 

Säv  Ari  Pulkkinen ,  Flenri  Sorvali, 

Salla  Flakkola 

Sov  Jonne  Valtonen 

Final  Fantasy  X  -  To  Zanarkand 

Säv  Nobuo  Uematsu 
Sov  Roger  VVanamo 

Halo  Main  Theme 

Säv  Martin  0'Donnell  /  Michael 
Salvatori 

Sov  Jonne  Valtonen 

Dragonborn  -  Main  Theme  from  the 
videogame  THE  ELDER  SCROLLS  V: 
SKYRIM 

Säv  Jeremy  Soule 
Sov  Roger  VVanamo 

Kingdom  Hearts  -  Destati 

Säv  Yoko  Shimomura 
Sov  Roger  VVanamo 


73 


Jokainen  tietokone  oli  häm¬ 
mästelyn  ja  ihailun  arvoinen, 
ja  koneenomistajilla  riittikin 
kavereita.  Tietokoneharrastus 
oli  1980-luvun  alkuvuosina 
ihailtavan  yhteisöllistä,  sillä  ko¬ 
neiden  ohjekirjoja  ja  vähäisiä 
tietokoneista  kertovia  lehtiä  ja  juttuja 
tutkittiin  porukalla.  Ohjelmalistauksia 
naputeltiin  kimpassa  ja  yksinkertaisia- 
kin  Basic-merkkigrafiikkapelejä  taot¬ 
tiin  kovasti. 

Eräällä  tutullani  oli  jo  varhain  Sin¬ 
clairin  ZX81,  jonka  yhden  kilotavun 
muistilla  tehtiin  ihmeitä.  Commodo- 
ren  VIC-20  vasta  olikin  tosi  pelihir- 
mu.  Hieman  oudoksun  muistikuviani, 
mutta  ihmeen  moni  peli  taisi  löytyä 
kavereilta  ja  serkuilta  moduleina.  Eten¬ 
kin  Radar  Rat  Race  ja  Omega  Race  ovat 
jääneet  mieleen  peleinä,  joissa  oli  jo 
tuolloin  sitä  jotain. 

VICin  pelivalikoima  oli  aikaisekseen 
varsin  monipuolinen.  Falcon  Patrolin 
räiskintä,  Flight  Path  737: n  lentosi- 
mulaattorointi  ja  moni  muukin  peli 
herkutteli  jo  noina  1981-1984  välisinä 
vuosina  monimuotoisuudellaan,  vaik¬ 
kakin  vähän  vaikeammat  ja  englannin- 
kielisemmät  pelit  jäivät  taatusti  koke¬ 
matta.  Eihän  niitä  mistään  saanut,  eikä 
piraattirinkejäkään  vielä  ollut.  Ainakin 
jälkikäteen  on  ollut  kiintoisaa  tark¬ 
kailla  miten  VICille  oli  myös  Donkey 
Kongin ,  Pac-Manin ,  Galaxianin  ja  ties 
miten  monen  muun  kolikkopelihitin 
virallisia  ja  etenkin  virattomia  versioi¬ 
ta.  Amerikan  ensimmäiset  tekijäoikeu- 
denkäynnit  taisivat  olla  vielä  käymät¬ 
tä,  ja  maailma  oli  hyvin...  sanoisinko 


osa  III:  mikrokivikauden  alkukipinät 

Teksti:  Jukka  O.  Kauppinen 
Kuvat:  Susanna  Rantanen,  Mobygames, 

Printti  /A-Lehdet  /  Janne  Rautiainen 

Tiedonkulkua  ei  voi  estää.  Jotenkin  suuren  maailman 
tietokoneuutuuksista  kuultiin  myös  Kehä  kolmosen 
pohjoispuolella,  ja  erilaiset  koneet  tulivat  tutuiksi 
viimeistään  siinä  vaiheessa,  kun  niitä  ilmaantui 
pikkukaupunkienkin  kauppoihin. 


vapaa  muiden  luomien  konseptien  ja 
nimien  ryöstö  viljelyyn. 

Jotenkin  sitä  sivistyttiin  ja  päästiin 
parempien  pelien  makuun.  Koulujen 
kerhojen  kautta  löytyneet  tuttavuudet 
avarsivat  maailmaa,  ja  eräskin  tosiguru 
oli  jo  1983-1984  paikkeilla  siirtymässä 
eteenpäin  Commodore  64:stä.  Mel¬ 
koinen  edelläkävijä,  kun  muut  vasta 
haaveilivat  siitä.  Hänen  PC -kehunsa 
tosin  menivät  aika  yli,  emmehän  me 
bisneskoneista  piitanneet.  Hän  jopa 
osasi  englantia  ja  esitteli  outoja,  lähes 
käsittämättömiä  Infocomin  tekstiseik- 
kailuja.  Kehä  kiertää,  sillä  törmäsin 
vastikään  Infocomin  Suspendediin 
Pelimuseon  retromyyjäisissä.  Sen  kol¬ 
miulotteiselta  näyttävä  kansi  ja  oheisk- 
rääsä  herättivät  välittömästi  ihastusta. 

Infocomin  muinaiset  tekstiseikkailut  olivat 
huikeaa  interaktiivista  fiktiota,  mutta  harvan 
englannin  kielen  osaaminen  riitti  1980-luvun 
alussa  niiden  pelaamiseen. 


Harva  firma  panosti  peleihinsä  näin 
kokonaisvaltaisesti,  edes  noina  men¬ 
neinä  vuosikymmeninä. 

Infocom- seikkailut  jättivät  kuiten¬ 
kin  kutinan,  jota  pahensi  yläasteen 
atk-kerhon  opella  ollut  jännittävä  suo¬ 
menkielinen  tekstiseikkailu.  Siinä  ol¬ 
tiin  jonkinlaisessa  kummitustalossa  ja 
tehtiin...  jotain.  Pelasin  sitä  vain  ker¬ 
ran,  mutta  se  oli  niin  vaikuttava  koke¬ 
mus,  että  se  jäi  mieleen.  Luulenpa,  että 
tämä  kokemus  sytytti  pysyvän  palon 
seikkailupeleihin  sekä  ruokki  osaltaan 
orastavaa  mieltymystäni  fantasiaan  ja 
kauhuun.  Myöhemmin  olen  kovasti 
yrittänyt  etsiä  kyseistä  peliä,  sillä  veik¬ 
kaan  sen  olevan  erittäin  varhainen, 
nykyään  tyystin  tuntematon  esimerkki 
muinaisista  kotimaisista  seikkailupe¬ 
leistä.  Ei  ole  mokoma  tarttunut  Kaset- 
tilamereidenkaan  haaviin. 

Asiaa  suomeksi 

Vuosikymmenen  lähestyessä  puoltavä- 
liään  maailma  muuttui  vauhdilla.  Koi- 

Vuonna  1985  mikron  ostajalla  riitti  valinnanvaraa.  Kuusnelosen  lisäksi  markkinoilla  oli  Spectru- 
meita,  Spectravideoita,  MSX:iä,  Amstradeja,  Oriceja  ja  monia  tänään  huonosti  muistettuja,  jopa 
unohdettuja  mikromalleja.  Suomenkielisille  tavan  kuluttajille  suunnatuille  tietokonelehdille  oli¬ 
kin  kova  tilaus,  jota  täyttivät  muun  muassa  Printti  ja  Mikro  Bitti. 


visto  oli  uusi  Kekkonen  ja  kotimikro  - 
kuume  liekehti.  Tekniikan  Maailman 
ja  Tietokoneen  kotimikro-  ja  peliko- 
nejuttuja  luettiin  kodeissa  puhki  niin 
innolla,  että  lehtitaloissakin  havaittiin 
potentiaalinen  markkinarako.  Tieto¬ 
koneen  kainalossa  ilmestyneestä  koti- 
mikroliitteestä  syntyi  Mikro  Bitti,  jonka 
kanssa  kilpaili  vahvasti  etenkin  Print¬ 
ti.  Nyt  tarjolla  oh  viimein  ajantasaista 
tietoa  tietokonemaailman  ihmeistä, 
vempeleistä,  ohjelmista  ja  tietenkin 
peleistä. 

Perinteinen  journalismi  ei  muuten 
jyllännyt  täysillä  uudessa  mikroleh- 
distössä.  Vaikka  Suomen  Kielen  asian 
tuntijoita,  taittajia  ja  muuta  perinteistä 
osaamistakin  tarvittiin,  niin  datajut- 
tuja  takoivat  paljolti  myös  innokkaat 
harrastajat.  Tänään  onkin  hauska  kat¬ 
soa  kuinka  lehdet  ja  kirjoittamisen 
tyyli  ovat  muovautuneet  ja  kehittyneet 
ajan  myötä.  Etenkin  tuon  ajan  peliju- 
tut  voivat  tuntua  kömpelöiltä,  mutta 
kyllä  ne  silloin  mielikuvitusta  kutkat- 
tivat.  Kunpa  minäkin  saisin  tämän  ti¬ 
kun,  tuollaisen  vekottimen  tai  tämän 
äimistyttävän  pelin!  Ja  mainoksillakin 
oh  vähä. 

Maailma  oh  myös  hellyyttävästi  hi¬ 
taampi.  Tieto  liikkui  mutta  tihkuen. 
Ulkomaiset  lehdet  olivat  matka-  ja  jul- 
kaisuviiveistään  huolimatta  tärkeä  uu¬ 
tislähde  suomalaismedioillekin,  ja  jos 
maailmalta  saapui  uutisia  suoraan  val¬ 
mistajilta,  niin  yleensä  kirjeitse.  Printti 
kuitenkin  sykki  tietoa  lähes  tosiajassa, 
viikoittain,  yleensä  16-24  sivun  paket¬ 
teina.  Painotus  olikin  usein  pienem¬ 
missä  uutisissa  ja  lyhyemmissä  artik¬ 
keleissa,  ja  sivuntäytettä  kertyi  myös 
listauksista  ja  yhdistyspalstoista,  sillä 
tällöin  elettiin  vahvasti  erilaisten  atk- 
kerhojen  kulta-aikaa.  Kuukausittainen 
Mikro  Bitti  taasen  loisti  suuremmilla, 
pidemmillä  artikkeleilla  ja  testeillä. 

Peliarvosteluthan  muuten  olivat 
tuolloin  kovin  lyhyitä.  Yhdellä  sivulla 
saattoi  olla  kahdesta  neljään  arvos¬ 
telua,  Printissä  joskus  reilusti  enem¬ 
mänkin.  Toisaalta  Printissä  oh  myös 
puolen  sivun,  joskus  jopa  koko  sivun 
pelijuttuja,  jopa  tuolloin  harvinaisista 
ilmaispeleistä. 

Moni  teema-artikkeli  vaikutti  vah¬ 
vasti  mikrokansan  ostoskäyttäytymi¬ 
seen  ja  harrastamiseen,  minkä  myötä 
joillakin  erityisen  hyvillä  kirjoittajilla 
oh  poikkeuksellisen  paljon  vaikutus¬ 
valtaa.  Minunkin  elämääni  vaikutti 


eniten  muutama  aivan  tietty  juttu.  Jos¬ 
sain  MikroBitissä  oh  näet  isot  artikkelit 
peleistä  Elite  ja  Lords  of  Midnight.  Jutut 
taisivat  olla  perinteisen  peliarvostelun 
sijaan  enemmänkin  lukujuttumaisia 
reportaaseja,  ja  olin  niin  myyty  Mo¬ 
lemmat  pelit  kuulostivat  uskomatto¬ 
milta,  aivan  minulle  tehdyltä.  Olisipa 
minulla  oma  tietokone. 


Mutta  eihän  minulla  ollut.  Mikro- 
Bittiä  ja  Printtiäkin  luin  kirjastossa. 
Könysin  kavereiden  luona  pelaamas¬ 
sa,  kirjoittamassa  listauksia  ja  nä- 
peltämässä.  Kiersin  kotikaupungin 
mikrokaupat  läpi  varmasti  viikoittain 
ja  tiesin  kauppiaita  paremmin,  mitä 
pelejä  heillä  oh  myynnissä. 

Kunnes  eräänä  päivänä.  & 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
muistellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 


Kun  raiskmta  riittää 

Seikkailupelien  kirjo  on  laajempi  kuin  mitä 
pika  vilkaisu  kauppojen  hyllyihin  osoittaa . 
Pelkät  tekstiseikkailut  ovat  kehittyneet 
kuvallisiksi  ja  ottaneet  mukaan  räiskintä¬ 
pelien  vauhdin  ja  sorminäppäryyden. 
PRINTTI  pelasi  kymmenkunta  eri 
seikkailulajien  edustajaa  lähinnä  Speclrumin 
tarjonnasta  ja  syventyi  klassisen  tekstipelin 
Zorkin  taustoihin. 


I  Kotimikrot 
” tilastoitu ” 

PRINTTI  kokosi  tietoja,  karsi 


mikrot  neljään  taulukkoon. 

Vertailukelpoiset  ominaisuudet  ovat  nyt  rivissä 


H  INTÄ  4  MK- 2/85 

Japanilaisten  MSX-mikrojen  maihinnousu  on  näinä 
päivinä  täyttä  totta,  kun  koneet  alkavat  olla  myös 
kaupoissa. 

PRINTTI  tutkaili  neljää  standardikonetta  ja  totesi, 
että  oman  tien  kulkijoita  normien  ohi  riittää. 
Erityisominaisuuksiltaan  kirkkain  MSX-tähti  on 
Yamaha,  jonka  musiikkiominaisuudetja  sitä  tukeva 


Kestääkö 
vr. mikromekan 
maine? 


wiinr 

LEHTI  BITTINIKKAREI 


PÄÄTEOHJELMA 
C-64:ään  *** 

Assemblyt  ovat  jättilanit,  tietokonefes- 
tarit  ja  paikka,  jonne  tullaan  luomaan, 
tekemään  ja  innostumaan. 


T 


ietokonefestivaali  Assembly 
valtasi  jälleen  3.-6.  elokuuta 
Helsingin  Messukeskuksen. 
Kesätapahtuma  markkeerasi  myös  As- 
semblyjen  25.  vuosipäivää,  ja  puitteet 
olivat  sen  mukaiset. 

Järjestäjät  kehuvat  kesäfestivaalinsa 
olevan  globaalisti  suurin  ja  arvostetuin 
”demoalan”  tapahtuma,  eivätkä  kehut 
tule  perättöminä.  Tälläkin  kertaa  Mes¬ 
sukeskukseen  saapui  yli  8000  kävijää 
yli  20  maasta.  Lisäksi  internetin  väli¬ 
tyksellä  Assemblyille  osallistui  noin 
miljoona  etäkävijää  ympäri  maailmaa. 


Teksti:  Heidi  Akselin  ja  Tiina  "Milsa"  Malin  Kuvat:  Heidi  Akselin 


Perinteisesti  festivaalien  ohjelmis¬ 
toon  kuuluivat  muun  muassa  kompot, 
turnaukset,  vapaata  pelaamista  jätti¬ 
mäisellä  pelialueella,  pelintekojamit 
sekä  ammattilaisten  luentoja  ja  yritys¬ 
ten  esittelypisteitä.  Juhlavuoden  kun¬ 
niaksi  mediataidepuolta  oli  korostettu 
ja  peliturnausten  määrää  oli  lisätty. 

Luovuuden  mekka 

Messukeskuksesta  sukeutui  keskikesän 
viikonlopun  ajaksi  oikea  modernin 
luovuuden  mekka  täynnä  monipuo¬ 
lista  ohjelmaa,  pelikulttuurista  vieh¬ 


tyneitä  osallistuja,  alan  ammattilaisia 
sekä  kisailua.  Assemblyllä  on  aina  ollut 
luja  sija  suomalaisessa  pelikulttuurissa, 
eikä  neljännesvuosisadan  ikään  ehtinyt 
tapahtuma  näytä  väsymisen  merkkejä. 

Vaikka  monet  alan  harrastajat  saat¬ 
tavat  mieltää  Assemblyt  lähinnä  pe¬ 
laamiseen  suunnattuna  viihdetapahtu¬ 
mana,  Assembly  haluaa  esitellä  peli-  ja 
it-alaa  myös  mahdollisena  urapolku¬ 
na  ja  tuoda  alan  yrityksiä  lähemmäs 
osallistujia.  Festivaali  tarjoaa  ainut¬ 
laatuisen  tilaisuuden  verkostoitua  am¬ 
mattilaisten  kanssa  ja  kartuttaa  omia 

Digikulttuurin  kasvaessa  entisestään 
suuri  osa  työmarkkinoista  suuntautuu 
edelleen  ulkomaille. 


tietotaitojaan  erityisesti  pelintekemi- 
sen  maailmassa. 

Pelitutkija  Sonja  Ängeslevä  kertoi 
Assemblyjen  tavoitteena  olevan  kas¬ 
vattaa  osallistujien  luovuutta  ja  syn¬ 
nyttää  into  pelien  tekemiseen. 

"Tärkeintä  on  saada  se  fiilis,  että 
mäkin  voin  tehdä.” 

Assembly  haluaa  tarjota  helposti 
lähestyttävän  ilmapiirin,  jonka  puit¬ 
teissa  voi  kokeilla  eri  asioita  ja  löytää 
oman  taiteenalansa.  Ängeslevä  koros¬ 
taa,  että  Assemblyillä  ketään  ei  kiusata, 
vaan  päinvastoin  rohkaistaan  kokeile¬ 
maan  omia  siipiään.  Myös  testostero- 
nivoittoisen  tapahtuman  naisosallistu- 
jien  määrä  oli  lisääntynyt  viiteentoista 
prosenttiin,  mikä  herätti  erityistä  iloa. 

Ängeslevä  toimii  myös  Assemblyjen 
ARTtech-  seminaarin  ohj  elmatuotta- 
jana,  jonka  estradille  halutaan  tuoda 
alan  kovimpia  tyyppejä,  innovaatto- 
reita  ja  guruja  kaikilta  pelikehityksen 
osa-alueilta.  16  vuotta  järjestetty  semi¬ 
naari  pyrkii  joka  vuosi  korostamaan 
luennoillaan  uusia  asioita  ja  tuomaan 
esille  ajan  trendejä.  Tämän  vuoden 
teemaksi  valikoituivat  itse  tekeminen 
sekä  modaus.  Suosituimmiksi  luen¬ 
noiksi  Ängeslevä  katsoi  ne,  jotka  sisäl¬ 
sivät  eniten  konkretiaa,  sekä  ne,  joissa 
oli  täysin  uudenkarheaa  sisältöä. 

Arja  Martikainen  piti  vaikuttavan 
luennon  pelialan  rekrytoinnista  ja  vas¬ 
tasi  moniin  aloittelijoita  poltteleviin 
kysymyksiin. 

"Vaikka  Assemblyillä  nykyään 
enimmäkseen  pelataan,  ihmisiä  ha¬ 
lutaan  myös  herätellä  siihen,  että  pe- 
lialasta  voi  tehdä  itselleen  palkallisen 
ammatin.  Jo  ensimmäisestä  osallis- 
tumiskerrasta  voi  syttyä  kipinä.  Jos 
kehittää  omaa  potentiaaliaan,  voivat 
yrityksetkin  kiinnostua  ja  yksi  asia 
helposti  johtaa  toiseen." 

Assemblyillä  tapahtuneiden  kohtaa¬ 
misten  perusteella  on  tehty  myös 


suomalaista  pelihis- 
toriaa.  Muun  muassa 
menestysfirma  Ro¬ 
vion  perustajat  Kim 
Dikert,  Jarno  Väke¬ 
väinen  ja  Niklas  Hed 
löysivät  toisensa  14 
vuotta  sitten  kesä- 
Assemblyilta. 

Martikainen  toi¬ 
voi  Assemblyjen 
edelleen  toimivan 
kohtauspaikkana 
erityisesti  nuoril¬ 
le,  joille  tärkeintä 


on  ensimmäinen 
merkki  CV:ssä.  Pe¬ 
lialan  rekrytoin¬ 
neissa  korostuvat 
osaamisen  lisäk¬ 
si  myös  hakijan 
henkilökohtai¬ 


nen  innostus  ja 
harrastuneisuut¬ 
ta  alaa  kohtaan.  Assemblyille  osal¬ 
listuminen  on  varteenotettava  keino 
lihottaa  omaa  portfoliotaan  sekä  osoit¬ 
taa  kiinnostustaan.  Kokemuksen  ja 
ammattilaisten  vinkkien  avulla  saattaa 
kirvota  idea  myös  oman  firman  perus¬ 
tamisesta. 


Toisiaan  täydentäen 

Pelin  kaari  ideasta  valmiiksi  tuotteeksi 
on  pitkä  prosessi.  Harva  hallitsee  pe- 
likehitysprosessin  kaikkia  osia  omin 
nokkineen,  ja  Assembly  pyrkiikin 
tuomaan  yhteen  ihmisiä,  joiden  taidot 
täydentävät  toisiaan.  Peliala  tarvitsee 
monipuolista  osaamista  aina  taiteen 
tekemisestä  piinkovaan  projektihallin¬ 
taan.  Monille  oma  juttu  löytyy  helposti, 
mutta  Assemblyt  rohkaisevat  etenkin 
vanhempia  konkareita  kokeilemaan 
pelikehityksen  osa-alueita  myös  oman 
mukavuusalu- 


Assemblyä  innoittavak¬ 
si  tapahtumaksi. 


een  ulkopuolelta. 

"Erityisesti  peliteknologian  ensim¬ 
mäisen  aallon  aikaan  90-luvulla  oli 
yleistä  hakeutua  kansainvälisiin  pro¬ 
jekteihin  suomalaisen  pelialan  kehit¬ 
tymättömyyden  vuoksi.  Tänä  päivä¬ 
nä  monet  menestyneet  suomalaiset 
pelifirmat  lisäävät  onnistuneesti  alan 
kotimaisen  osaamisen  tunnettuutta", 
Ängeslevä  kertoo. 

Myös  Martikainen  suitsutti  Suomen 
kansainvälistä  menestystä  ja  kertoo 
pelialan  olevan  yksi  teknologian  kärki- 
alueita,  joilla  alan  innovaattoreita  pyri¬ 
tään  houkuttelemaan  myös  Suomeen. 

"Jos  kansainväliset  pelikehittäjät  pi¬ 
tävät  Suomea  potentiaalisena  kohtee¬ 
na,  myös  heidän  Suomi-kuvansa  para¬ 
nee”,  hän  toteaa. 


Assembly  yhdistää 

Myös  Small  Giant  Gamesin  johtava 
pelisuunnittelija  Tim  Lönnqvist  pu¬ 
hui  seminaarissa.  Hän  kertoi  peli- 
kehityksen  tuntuneen  nuorena  uto¬ 
pistiselta  urapolulta  ja  päätyneensä 
alalle  vahingossa.  Harrastuspuoli  ja 
kompoihin  osallistuminen  jäi  aikoi¬ 
naan  väliin,  koska  IT-insinööriksi 

sisäinen  liekki 


opiskeltuaan  hän  pääsi  graafiseksi 
suunnittelijaksi  erilaisiin  projekteihin. 
Portti  pelimaailmaan  avautui  osaami¬ 
sen  kehittyessä.  Aj alleen  tyypillisen 
kaavan  mukaan  Lönnqvist  aloitti  uran¬ 
sa  Englannista  ja  päätyi  sen  jälkeen  ta¬ 
kaisin  kotimaahansa  Suomeen. 

Useissa  pelifirmoissa  työskennellyt 
Lönnqvist  kertoi  lähes  kaikilla  työto¬ 
vereillaan  ja  useimmilla  suomalaisilla 
ohjelmoijilla  olevan  Assembly-histo- 
riaa. 

"Sillä  on  ollut  merkitystä,  että  vii¬ 
meiset  25  vuotta  Suomessa  on  ollut 
paikka,  jonne  peliohjelmoijat  voivat 
mennä  riehumaan  kerran  vuodessa.” 

Tapahtuma  yhdistää  myös  laajalla 
spektrillä  eri  sukupolvia  keskenään: 
”Ensin  sieltä  on  aloittanut  itse  omien 
työkavereiden  kanssa  ja  myöhemmin 
sinne  on  vienyt  omia  lapsiaan.” 

”Assembly  on  ollut  jo  oman  suku¬ 
polveni  teini-ikäisille  tietokoneharras- 
tajille  suuri  tapahtuma,  jossa  pääsee 
tapaamaan  oman  alan  sankareita,  joita 
ei  välttämättä  ole  kaikissa  vastaavissa 
tapahtumissa  tai  edes  kaikissa  maissa.” 

Pelialalla  ei  yleensä  tuijoteta  liikaa 
papereita  vaan  haetaan  yksilöitä,  joil¬ 
la  on  aitoa  kiinnostusta  alaa  kohtaan 
sekä  halua  kehittyä.  Lönnqvistin  ta¬ 
paan  pelinteko  on  muuttunut  monilla 
harrastuksesta  ammatiksi.  Aiemmin 
alan  koulutus  oli  varsin  kiven  alla, 
mutta  nykyään  tarjonta  on  monipuo¬ 
listunut  merkittävästi  ja  eri  osa-alueita 


voi  opiskella  jopa  yliopistotasolla.  Tu¬ 
levat  työnantajat  ovat  kuitenkin  eniten 
kiinnostuneita  vankasta  harrastunei¬ 
suudesta,  innostuksesta  alaa  ja  itseään 
kehittämistä  kohtaan  sekä  mahdollisis¬ 
ta  meriiteistä  CV:ssä,  joita  pääsee  ke¬ 
räämään  muun  muassa  Assemblyiltä. 

"Suomessa  pienet  tiimit  tekevät  mo¬ 
nimutkaisia  pelejä.  Joku  voisi  sanoa 
Suomessa  olevan  globaalisti  poikke¬ 
uksellisen  taitavia,  monilahjakkaita 
pelintekijöitä,  jotka  suoriutuvat  yksin 
laaja- alaisistakin  töistä.  Toisissa  mais¬ 
sa,  kuten  vaikka  Amerikassa  ja  Japa¬ 
nissa,  yksilön  ei  välttämättä  tarvitse 
hallita  niin  montaa  osa- aluetta  niin 
nuorena.  Suomessa  pelialan  avoimet 
paikat  saattavat  olla  välillä  todella  eri¬ 
koisia  ja  spesifejä,  ja  etenkin  pienissä 
firmoissa  työntekijöiden  moniulottei¬ 
set  taidot  osottautuvat  käteviksi.” 

Lönnqvist  korosti  erityisesti  As- 
semblyiltäkin  pelijamien  merkitystä  ja 
kertoi  samanlaista  menetelmää  sovel¬ 
lettavan  toisinaan  myös  yksityisissä  pe¬ 
lifirmoissa  luovuuden  ja  kokeellisuu¬ 
den  kehittämiseksi.  Assembly-jameilla 
tehdyt  pelit  julkaistaan,  mutta  Lönn¬ 
qvist  kehui  vastaavasti  tuloslähtöisyy- 
dettömyyden  positiivista  merkitystä 
firmojen  sisäisen  toiminnan  kannalta. 

”Jameissa  pääsee  kokeilemaan  asioi¬ 
ta,  joita  on  miettinyt  pitkään  ja  halun¬ 
nut  päästä  kehittämään.  Tuloslähtöi- 
syydettömyys  ei  tarkoita,  etteikö  pelejä 
tulisi  firmojenkin  sisällä  -  päinvastoin. 
Jammailu  on  tapa  fokusoida  työnteki¬ 
jöitä  ja  antaa  erilaisia  välineitä  uusien 
menestysideoiden  saavuttamiseksi.” 


Assemblylle  toivotaan 
valoisaa  tulevaisuutta 

25  vuoden  aikana  niin  peliteknologia 
kuin  Assemblyt  ovat  nähneet  paljon 
erilaisia  vaiheita  ja  muuttuneet  ajan 
mukana.  Alusta  asti  mukana  ollut  de- 
moskene  on  saanut  rinnalleen  peliske- 
nen  niin  pelaamisen  kuin  pelinteonkin 
näkökulmasta,  samaan  aikaan  kun 
pelaaminen  on  valloittanut  valtavir¬ 
ran.  Teknologian  riemuvoiton  myötä 
pelaamisesta  on  tullut  yleinen  harras¬ 
tus,  joka  kuuluu  kaikille.  Siinä  mis¬ 
sä  nuorille  tapahtumassa  riittää  aina 
uusia  kiinnostuksen  kohteita,  syvä 
harrastuneisuus  ja  halu  kilpailla  kom- 
poissa  vetävät  vanhojakin  konkareita 
puoleensa. 

Ängeslevä,  Martikainen  ja  Lönnqvist 
kaikki  toivoivat  Assemblyjen  jatkavan 
toimintaansa  ja  säilyvän  kohtauspaik¬ 
kana  alan  ihmisille  uusia  menestysta¬ 
rinoita  varten. 

"Toivottavasti  Assembly  jatkaa  toi¬ 
mintaansa  ja  säilyy  nuorten  pelinteki¬ 
jöiden  innoittajana.  Pelit  ovat  tällä  het¬ 
kellä  joka  paikassa  ja  monet  menevät 
Assemblyille  vain  pelaamaan.  Sieltä 
voi  kuitenkin  saada  kosketuksen  myös 
pelintekemisen,  modaamisen,  pelien 
muokkaamisen  ja  monen  muun  asian 
maailmaan.  Kipinän  voi  saada  yhdellä 
vilkaisulla.  Tärkeintä  on  mennä  roh¬ 
keasti  kokeilemaan  ja  pitää  kynnys 
matalalla,  koska  vaikka  se  on  iso  pimeä 
sali,  siellä  ei  ole  mitään  pelättävää.”  & 

